
„Purslas“. Fotografuota Australijos vandenyse. 


Pratarmė 


Džošua Slokamo (Joshua Slocum) knygą Vienas su burėmis aplink pa- 
sauli Arturas Ransomas įtraukė į skaitytinos literatūros sąrašą vai- 
kams, pamėgusiems jo knygas iš serijos „Swallows and Amazons“ 
(„Kregždės ir amazonės“). Jis sakė, kad berniukus, kuriems ši knyga 
nepatiks, galima iškart nuskandinti. O jei rimčiau, savo pakartotinio 
1947 metų leidimo pratarmėje Adamas Hart-Davis Džošua Slokamo 
knygą apibūdino labai paprastai: „Tai viena iš nemirtingų knygų.“ 

Vienas su burėmis aplink pasauli yra trečioji Slokamo knyga. Pir- 
moji — Naikintojo kelionė jūra — pasakoja apie karinio laivo plukdymą 
į vieną jį nusipirkusią Lotynų Amerikos šalį. Antroji knyga, Kežonė 
laivu „liberdade“, — tai istorija apie laivo žūtį, kurią teko išgyventi au- 
toriui kartu su žmona ir kitais šeimos nariais prie Brazilijos krantų. 
Savo rankomis pasistatęs laivelį jis sėkmingai su visa šeima grįžo į 
Jungtines Amerikos Valstijas. 

Nors knygos autorius atsiprašo skaitytojų, kad „savo rankomis 
dažniau griebėsi sekstanto ar obliaus nei plunksnakočio“, jis ne- 
abejotinai buvo talentingas rašytojas, lygiai kaip laivų statytojas ir 
navigatorius. Slokamas savo knygose mokėjo gyvai ir tikroviškai 
perteikti dinamiškus ir poetiškus jūrų kelionių vaizdus, išgyventus 
pavojus ir džiaugsmus bei susižavėjimą. Slokamas išsiskyrė kuklu- 
mu, nenusakomu gebėjimu viskuo gėrėtis ir subtiliu humoro jausmu. 
Pavyzdžiui, kai didysis navigatorius atranda salelę ir, kaip pridera, 
pats suteikia jai pavadinimą, palieka joje lentelę su užrašu: „Prašome 
nemindžioti žolės!“ Subtilus humoras visiškai neprimena Molio Mo- 
tiejaus paistalų, priešingai, autoriaus žodžiai žavi skaitytoją ypatinga 
juose slypinčia jėga. 


Kapitonas Slokamas, užbaigęs knygoje aprašytą savo misiją aplink 
pasaulį, dar plaukiojo „Purslu“ ir 1909 metais vėl vienas leidosi į to- 
limą kelionę jūra link Orinoko upės ir Amazonės ištakų. Tuomet 
jis buvo 65 metų amžiaus. Tačiau savo tikslo jis nepasiekė. Jo šei- 
ma nutarė, kad nakties metu nepastebėjęs Slokamo jachtos jūroje 
ją galėjo nuskandinti didelis garlaivis. O šiuos žodžius kaip epitafiją 
jis galbūt paliko Arturui Ransomui: „„...,,„Purslas“ išvyko į paskutinę 
savo kelionę. Laivas ir jo kapitonas tapo nemirtingi ir vis dar plau- 
kia, ir plauks tol, kol žmonės skaitys mielą ir iš visos širdies parašytą 
mano knygą.“ 

Vis dar tebeplaukiančio Džošua Slokamo vardu veikiančiame tink- 
lalapyje „The Joshua Slocum Society International“ rasite nuorodų 
į kitus tinklalapius, skirtus „Purslui“ ir jo kapitonui atminti, prie jo 
galima prisijungti ir bendradarbiauti bei jį paremti. 

Reiškiame padėką pulkininkui Donui Slokamui iš Džošua Sloka- 
mo draugijos už paramą ir palaikymą. 


Timas Džonsas 

Vaizdingoje Naujosios Škotijos žemės pakrantėje yra kalvagūbris, va- 
dinamas Šiauriniu kalnu, iš vienos pusės nuo jo atsiveria Fandžio įlan- 
ka, iš kitos — derlingas Anapolio slėnis. Šiauriniame kalvagūbrio šlaite 
auga tvirtos eglės — puiki mediena laivams. Iš šios žaliavos pastatytas 
ne vienas audras atlaikęs ir vandenynus perplaukęs laivas. Ištvermingi, 
sveiki ir stiprūs šios pakrantės žmonės visada buvo nusiteikę varžytis su 
pasaulinio masto prekybininkais, ir jei kapitono gimimo liudijime kaip 
gimimo vieta įrašyta Naujoji Škotija, tai jam tik į naudą. 

Gimiau šaltame krašte, šalčiausioje Šiaurinio kalno vietoje, šaltą 
vasario 20 dieną ir esu Jungtinių Valstijų pilietis, tiksliau, prisitaikėlis 
jankis, nes gimusieji Naujojoje Škotijoje nelaikomi tikrais jankiais. 
Visi mūsų protėviai ir iš tėvo, ir iš motinos pusės buvo jūrininkai, 
o jei kuris nors Slokamas ir neplaukiojo jūra, bent jau mėgo drožti 
laivų modelius ar svajojo kada nors išplaukti į jūrą. Mano tėvas buvo 
iš tų žmonių, kurie sudužus laivui negyvenamoje saloje, jei tik turėtų 
kišeninį peiliuką ir rastų medį, sugebėtų grįžti namo. Jis gerai išmanė 
apie laivus, tačiau po gyvenimo negandų jo inkaru tapo senas, iš mo- 
lio drėbtas ūkis. Jis nebijojo jūrų audrų ir niekada nebuvo paskutinis 
nei prie lauko darbų, nei ssnamadiškuose kaimo suėjimuose. 

Jūra mane pakerėjo iš pirmo karto. Būdamas aštuonerių aš jau 
plaukiojau įlanka su kitais berniukais, nuolat rizikuodamas paskęsti. 
Paauglystėje gavau svarbų koko postą žvejybiniame laive, tačiau neil- 
gam, mat įgula, kai tik patiekiau pirmąjį savo pudingą, iškart pasišiaušė 

ir išmetė mane iš einamų pareigų anksčiau, nei spėjo atsiskleisti mano 
kulinarinis talentas. Tarnavau bakiniu jūreiviu fregatoje, kuri plaukio- 
jo į tolimus kraštus, ir siekiau karjeros. Taip iš laivo priekio pakilau iki 
kapitono tiltelio. 

Nuostabiausias laivas, kuris iš dalies priklausė ir man, buvo „Šiau- 
rės pašvaistė“. Turėjau teisę juo didžiuotis, o tais metais — 1890-ai- 
siais — jis buvo geriausias burinis amerikiečių laivas. Vėliau įsigijau 
nedidelį barką vardu „Akvidnekas“, kuris man atrodė tobuliausias 
iš kada nors žmogaus rankų pastatytų, o greičiu, jei tik pūstelėdavo 
vėjas, nenusileisdavo garlaiviams. Beveik dvidešimt metų buvau šio 
laivo kapitonas, kol jis baigė savo kelionę, sudužęs Brazilijos pakran- 
tėje. Iš ten kartu su šeima, nepatyrę rizikingų nuotykių, grįžome į 
Niujorką kanoja „Liberdade“. 

Visos mano jūrų kelionės buvo tolimos. Plaukiojau ir krovini- 
niais, ir prekybiniais laivais, daugiausia į Kiniją, Australiją ir Japoniją, 
taip pat į Molukų salas. Gyvenimas, kai laivavirvės guli sumestos ant 
kranto, man nebuvo prie širdies, nes gyvenimo būdą ir papročius 
krante buvau beveik pamiršęs. Ir jeigu krovinių gabentojams metas 
prekybai tapdavo nepalankus, o taip atsitikdavo, sustodavo ir jūrų 
kelionės. O ką tuomet reikėjo daryti patyrusiam jūrininkui? Aš gi- 
miau, pučiant jūros vėjui, ir studijavau jūrą, pasinėręs į ją labiau už 
kitus vyrus, nesidomėdamas daugiau niekuo. Buvau susižavėjęs ne 
tik plaukiojimu, man rūpėjo ir laivų statyba. Troškau tapti profesio- 
nalu abiejose srityse. Nesunkiai išpildžiau abu savo troškimus. Sto- 
vėdavau tvirčiausių laivų denyje per baisiausias audras ir atlikdavau 
skaičiavimus, kokie laivai turėtų būti saugūs bet kokioje jūroje ir bet 
kokiomis oro sąlygomis. Taigi kelionė, apie kurią ketinu papasakoti, 
yra ne tik mano meilės jūrai nuotykis, bet ir viso gyvenimo patirtis. 

Vieną 1892 metų viduržiemio dieną Bostone, kur buvau metams 
ar dvejiems apsistojęs toli nuo senojo vandenyno ir svarsčiau, ar man 
tapti kapitonu ir vėl tolimoje jūroje krimsti savo duoną su sviestu, 
ar imtis darbo laivų statykloje, sutikau seną pažįstamą banginių me- 
džioklės laivo kapitoną. Šis mane pakvietė: 

„Šiaurės pašvaistė“. Kapitonas Džošua Slokamas išvyksta į Liverpulį, 1885 m. Piešta W. Taber. 


— Atvažiuok į Fer Heiveną, ir aš tau duosiu laivą. Tačiau, — pridū- 
rė, — laivui reikia šiek tiek remonto. 

Aiškiai išdėstytos minimalios kapitono sąlygos mane tiesiog suža- 
vėjo. Iš karto džiaugsmingai priėmiau jo pasiūlymą, nes žinojau, kad 
negausiu darbo laivų statykloje, nesumokėjęs penkiasdešimties dolerių 
laivų statybos gildijai, o dėl kapitono vietos buvo dar sunkiau, nes 
artimiausiose apylinkėse trūko laivų. Beveik visi buriniai laivai buvo 
paversti anglių baržomis arba nepagarbiai tampomi iš uosto į uostą, O 
dauguma patyrusių kapitonų irgi dairėsi sau šiltos vietelės. 

Jau kitą dieną aš atvykau į Fer Heiveną, esanų priešais Niu Bed- 
fordą, ir supratau, kad tai tebuvo piktas mano draugo pokštas. Jau 
septynerius metus jis pats buvo to pokšto auka. Senas antikvarinis 
vienstiebis laivas „„Purslas“, pasak vietos gyventojų, buvo pastatytas 
neatmenamais laikais. 

Laivas stovėjo pakrantėje, atokiau nuo jūros, paramstytas ir už- 
dengtas brezentu. Pamatęs tokį vaizdą susidariau nuomonę, kad 
Fer Heiveno gyventojai nėra labai rūpestingi ir ūkiški. Septynerius 
metus jie susidomėję klausinėjo vienas kito, ką kapitonas Ebenas 

Pirsas darys su apleistu „Purslu“. Tą dieną, kai pasirodžiau, apkal- 
bos tiesiog ūžte suūžė: 

— Galų gale kažkas atvyko ir ketina rimtai užsiimti senuoju 
„Purslu“. 

— Manau, kad jis sulaužys jį. 

— Ne, ketina remontuoti. 

Visi stebėjosi: 

— Ar verta? 

„Ar verta?“ buvo esminis klausimas, į kurį gal metus, gal daugiau 
ryžtingai atsakinėjau pats sau. Nusprendžiau, kad ne tik verta, bet ir 
atsipirks. 

Susiradau netoliese augantų storą ąžuolą ir pirmiausia ėmiausi ga- 
minti kilį, o ūkininkas Hovardas už nedidelę sumelę atvilko tiek me- 
dienos, kad jos būtų pakakę ir naujam laivui pastatyti. Man pavyko su- 
sikonstruoti garo kamerą ir katilą. Španhautams statyti buvo parinkti 
jauni medeliai, kurie buvo tol garinami, kol visiškai suminkštėdavo ir 
pasidarydavo lankstūs, tinkami reikiamai formai išgauti. Mano darbo 
rezultatai kasdien darėsi vis apčiuopiamesni, o dažnai lankantys kaimy- 
nai neleido nuobodžiauti. Pagaliau vieną gražią dieną buvo pastatytas 
naujas „„Purslo“ forštevenis ir sujungtas.su kiliu. Banginių medžioklės 
kapitonai iš toli atvyko įvertinti mano darbo ir visi vienu balsu šaukė: 

— Aukščiausias lygis. Nors ledą triuškink! 

Seniausias iš kapitonų nuoširdžiai paspaudė man ranką ir apžiū- 
rėjęs laivą pareiškė nematąs jokios priežasties, dėl kurios „Purslas“ 
negalėtų leistis į kelionę iki Grenlandijos krantų. Geriausiai buvo 
įvertintas laivo priekis, padarytas iš aukščiausios kokybės ąžuolo, 
augusio plyname lauke. Kai teko plaukioti tarp Kokosų salų, jis at- 
sitrenkė į koralą ir jį perskėlė, o pats liko visiškai sveikas. Taigi, nėra 
tinkamesnio medžio laivams statyti už ąžuolą, augusį plyname lauke. 
Stringeriai ir španhautai buvo padaryti iš tokio pat kokybiško ąžuolo, 
apdoroti garais ir tinkamai paruošti. 

Kovo mėnesį darbo ėmiausi iš peties. Orai dar buvo šalti, tačiau 
tai netrukdė lankytis visokio plauko instruktoriams su patarimais. 
Bet kai užsukdavo koks nors kapitonas banginių medžiotojas, aš at- 
sipūsdavau ir mielai su juo paplepėdavau. 

Niu Bedfordas — kapitonų, medžiojančių banginius, gimtieji na- 
mai — su Fer Heivenu buvo sujungtas tiltu. Pasivaikščioti juo buvo 
vienas malonumas, tačiau kapitonai savo vizitais per daug manęs ne- 
vargino. Jaudinantys jų pasakojimai apie banginių medžioklę Arkties 
vandenyne paskatino mane sutvirtinti laivapriekio karkasą papildo- 
mu šarvu, taip, kad jis pajėgtų nustumti net ledą. 

Dirbant laikas bėgo greitai. Kai pražydo obelys, šliupo španhau- 
tai buvo savo vietoje. Tada sužydėjo saulutės ir vyšnios. Netoli tos 
vietos, kur senasis „Purslas“ pastebimai nyko, ilsėjosi visų gerbiamo 
Džeimso Kuko, vieno pirmųjų Amerikos kolonistų, palaikai. Taigi 
naujasis „„Purslas“ gimė šventoje žemėje. Stovėdamas ant naujo laivo 
denio galėjau ranka pasiekti vyšnias, augančias prie kuklaus kapelio. 

Iš aukštų vidutinio storumo pušų, pargabentų iš Džordžijos 
valstijos, buvo išpjautos lentos apkalai. Nebuvo lengva jas suguldy- 
ti, tačiau užkamšyti tarpus tarp jų ėjosi lengvai. Išoriniai lentų šo- 
nai dar laukė, kol juos užkamšysiu pakulomis, bet vidiniai jau buvo 
taip kruopščiai užsandarinti, kad pro juos nesimatė dienos šviesos. 
Viskas buvo sutvirtinta kiauravaržčiais su veržlėmis, tvirtai prispau- 
džiant jas prie medžio. Laive taip pat viską sutvirtinau varžtais su 
veržlėmis. Iš viso jų sunaudojau apie tūkstanų. Toks buvo mano 
tikslas — pastatyti stiprų ir tvirtą laivą. 

Pagal „Loido“ taisykles, jeigu, pavyzdžiui, senasis laivas vadinosi 
„Džeinė“, tai ir atlikus kapitalinį jo remontą turėjo likti išsaugotas 
ankstesnis pavadinimas. „Purslas“ pamažu keitė savo išvaizdą, todėl 
sunku buvo pasakyti, kada išnyko sena ir gimė nauja. Tačiau ne tai 
svarbiausia. Falšbortas buvo daromas iš geriausio baltojo ąžuolo stat- 
ramsčių, keturiolikos colių aukščio, ir padengtas septynių aštuonių 
colių storio baltąja pušimi. Statramsčiai buvo įleisti per du colius į 
lentas ir įtvirtinti kedro pleištais. Turiu pasakyti, kad jie iki šiol 1š- 
silaikę tvirti. Denį surenčiau iš baltųjų pušų lentų, — jų matmenys 
pusantro colio iš trijų, — pritvirtintų prie bimsų, pagamintų iš gel- 
tonosios arba Džordžijos pušies, — šių matmenys buvo šeši coliai iš 
šešių, — kuriuos suklojau kas šešias pėdas. 

Denio antstatai buvo du: šešios pėdos iš šešių pėdų virš pagrin- 
dinio liuko kambuzui ir kajutės dėžė link laivagalio, šios plotas buvo 

dešimt pėdų iš dvylikos. Virš denio jie 
buvo iškilę neaukštai, apie tris pėdas, to- 
dėl ant jų buvo galima stovėti visu ūgiu. 
Prie kajutės šonų, po deniu, aš įrengiau 
miegamuosius gultus ir lentynas smul- 
kiems daiktams susidėti, nepamiršau ir 
specialios vietos vaistinėlei. Vidurinėje 
laivo dalyje, tarp kajutės ir virtuvės, po 
deniu, buvo laikomos vandens, sūdytos 
jautienos ir kitokio maisto atsargos, ku- 
rių pakakdavo keletui mėnesių. 

Kai „Purslo“ korpusas buvo sutvir- 
tintas taip stipriai, kaip tegali sutvirtin- 
ti medis ir geležis, ir įrengtos visos patalpos, atėjo metas kamšyti 
plyšius. Kai kas mėgavosi laidydamas baisius nuogąstavimus, esą aš 


„Purslo“ skersinis pjūvis. 


nesusidorosiu su šia užduotimi. Man ir pačiam kilo protingų minčių 
pasikviesti profesionalų „sandarintoją“. Pirma audra smogė dėl med- 
vilnės tinkamumo plyšiams kamšyt. Tai, ką aš laikiau šiam tikslui 
tinkamiausiu, daugelis laikė nesąmone. 

— Nelaikys, išlįs! — sušuko vyras iš Mariono, praeidamas pro šalį 
su krepšiu moliuskų ant peties. 

— Tikrai išlįs! — jam įkandin sušuko ir kitas, kilęs iš Vakarų salos, 
kai pamatė mane medvilne kamšanų borto apkalos plyšius. O Bru- 
nas tik pakraipė savo uodegą. Net ir misteris Benas Dži, banginių 
medžioklės laivų žinovas, suabejojo ir konfidencialiu tonu paklausė 
manęs, ar aš nemanąs, kad medvilnė nesilaikys. 

— Ar greitai ji išlįs? — sušuko senas bičiulis kapitonas, kurį kašalo- 
tai ne kartą buvo nuvilkę toli į jūrą. — Sakyk, ar greitai? Kad spėtume 
laiku į uostą atlėkti. 

Dėl viso pikto medvilnės plyšius dar kartą užtaisiau pešiotų pa- 
kulų sluoksniu, tą ir ketinau daryti iš pat pradžių. Brunas dabar jau 
vizgino uodega. Medvilnė iš po pakulų sluoksnio niekada neišlindo. 
Kai baigiau kamšyt, laivo dugną padengiau dviem sluoksniais vario 


dažų, o falšbortą ir apatinę borto dalį nudažiau pilkšvai balta spalva. 
Tada buvo atgabenta ir nudažyta vairo plunksna, ir kitą dieną „Purs- 
las“ jau buvo vandenyje. Nuleidęs senovinį rūdžių pagraužtą inkarą 
„Purslas“ atrodė grakštus lyg gulbė. 

Pastatyto „Purslo“ matmenys buvo tokie: didžiausias ilgis — tris- 
dešimt šešios pėdos ir devyni coliai; plotis — keturiolika pėdų ir du 
coliai; iumo gylis — keturios pėdos ir du coliai. Laivo tūris neto siekė 
devynias tonas, bruto — dvylika ir septyniasdešimt vieną šimtąją tonos. 
Stiebą sumneistravau iš dailios Naujojo Hampšyro eglės ir pasirūpinau 
viskuo, kas buvo reikalinga neilgiems maršrutams. Kartu su kapitonu 
Pirsu iškėlėme bures ir leidomės į bandomąją kelionę Vanagų įlanka. 
Viskas buvo parengta kaip reikiant! Draugai, pasilikę krante, nerimavo 
tik dėl vieno dalyko: ar laivas atsipirks? Jo statyba iš viso atsiėjo 553 
dolerius ir 62 centus, neskaitant trylikos mėnesių intensyvaus mano 
darbo. Dar keletą mėnesių aš praleidau Fer Heiveno uoste, retkarčiais 
užsidirbdamas pinigų banginių medžioklės laivų statybvietėje. 


„Nelaikys, išiįs!“ 


Antras skyrius 


Nevykėlis žvejys - Sumanymas keliauti aplink pasaulį — Iš Bostono į Glosterį — Pasiruošimas kelio- 
nei į vandenyną — Pusė dorės laivo valčiai - Grįžimas iš Glosterio į Naująją Škotiją - Papurtymas 
gimtuose vandenyse — Tarp senų draugų 

Visą sezoną plaukiojęs naujuoju savo laivu ir žvejojęs netoli kranto 
pagaliau supratau, jog nesugebu tinkamai užkabinti masalo. Bet pa- 
galiau atėjo laikas pakelti inkarą ir leistis į rimtą jūrų kelionę. Buvau 
apsisprendęs keliauti aplink pasaulį. 1895 metų balandžio 24-osios 
rytą vėjas buvo palankus ir vidudienį aš pakėliau inkarą, išskleidžiau 
visas bures ir išplaukiau iš Bostono, kur „Purslas“ jaukiai praleido 
visą žiemą. Dvyliktos valandos švilpukas pasigirdo tada, kai laivas 
pajudėjo iš vietos. Trumpa laviruotė kairiu halsu link uosto vartų, 
tada vendas link atviros jūros su gerai atleistu grotu į kairįjį bortą, 
ir laivas praplaukė smagiai pasviręs pro keltus. Kažkoks fotografas, 
tuo metu stovėjęs ant molo iš rytinės Bostono pusės, nufotogra- 
favo praplaukianų laivą su pakelta vėliava ir išskleistomis burėmis. 
Nors širdis plakė smarkiai, aš ramiai vaikščiojau po denį gaiviame 
ore. Supratau, kad leidžiuosi į rizikingą kelionę, tačiau ji man buvo 
labai svarbi. Be to, aš suvokiau, jog kelio atgal nėra. Nedaug patari- 
mų buvau gavęs iš kitų jūrininkų, todėl apie gyvenimą jūroje turė- 
jau savo nuomonę. Kad net labiausiai patyrę jūrininkai gali padaryti 
klaidų, didesnių nei aš, vienišas jūreivis, įsitikinau prie Bostono dokų 
pamatęs didžiulį garlaivį, puikiai įrengtą, su kapitonais ir locmanais 
išmestą į krantą. Tai buvo „Venecianas“, kuris, užplaukęs ant seklu- 
mos, lūžo per pusę. Jau po pirmos savo vienišos kelionės valandos 
galėjau įrodyti, kad „Purslas“ gali plaukti geriau nei 5 su visa 
komanda, nes nuplaukė toliau už jį. 

— "Tai įspėjimas „Purslui“, būk atsargus, — garsiai ištariau savo 
laivui, ramiai plaukiančiam pasakiško grožio įlanka. 

Vėjas sustiprėjo ir „„Purslas“ septynių mazgų greičiu praplaukė 
Elnių salos švyturį. 

Praplaukęs salą, laivas leidosi Glosterio kryptimi, kur turėjau įsi- 
gyti atsargų žvejybai. Masačusetso įlankoje bangos linksmai šokinėjo 
ir dužo į miriadus spindinčių vandens purslų, kurie apglėbdavo laivą, 
Vanduo, kaskart laivo išmestas į orą, virsdavo žėrinčiais deimantais, 
o „Purslas“ bangavo pirmyn, tai pagaudamas deimantų vėrinį, tai 
vėl sviesdamas jį atgal į jūrą. Laivo priekyje mirguliavo mažytė vai- 
vorykštė, ir „Purslas“ tą dieną lenkėsi jai — to niekada nebuvo daręs 
anksčiau. Atrodė, kad gerasis angelas nusileido į laivą, ir tai man 
pasakė pati jūra. 

Aukštas Nahanto krantas greitai atsidūrė traverse, o Marblhedas 
pasiliko toli. Visi sutikti laivai plaukė priešinga kryptimi, ir nė vienas 
laivas neaplenkė „Purslo“. Prasilenkdamas su „Normanu Voė“, gir- 
dėjau liūdnai žvangančių įspėjamųjų varpelių garsus, ir praplaukiau 
arti rifo, į kurį buvo atsitrenkusi škuna „Hesperas“. Išblukę sudužu- 
sio laivo griaučiai tysojo pakrantėje. Vėjas dar labiau smaginosi, tad 
teko atleisti grotą, kad palengvinčiau vairą. Priekyje plaukusi škuna 
nuleido visas bures ir įplaukė į uostą plikais stiebais su palankiu vėju. 
Kai „Purslas“ jį pasivijo, pamačiau, kad kai kurios burės plaikstosi 
sudraskytos — akivaizdu, kad laivas buvo patekęs į škvalą. 

Savo laivo prieplauka pasirinkau jaukų užutėkį Glosterio uos- 
aplink pasaulį, įsiklausiau, ką sako širdis, pasvėriau viską, kas buvo 
susiję su šia misija. Kai mano mažas laivas įplaukė, įlanka buvo nu- 
raminta suplakto storo baltos putos sluoksnio. Pirmą kartą į uostą 
įplaukiau vienui vienas tarp kitų laivų. Senas Žvejas išbėgo į prie- 
plauką, link kurios lėkė „Purslas“, akivaizdžiai pasiruošęs susikne- 
žinti. Pats nesupratau, kaip man pavyko išvengti katastrofos. Man 
širdis atsidūrė galugerkly. Paleidau vairą, greitai nubėgau į priekį ir 

nuleidau stakselį. Laivas pats pasisuko prieš vėją ir, sulėtinęs tempą, 
prisiglaudė priešvėjinėje tiltelio pusėje priešais švartavimosi stulpą 
taip atsargiai, kad nebūtų nė kiaušinio sutraiškęs. Tingiai užmečiau 
virvės kilpą ant polio, ir šliupas buvo pririštas. Nuo prieplaukoje 
susirinkusio smalsuolių būrelio pasigirdo sveikinimo šūksniai. 

— Geriau ir būti negalėjo! — sušuko senas škiperis. — Atrodo, lyg 
svertum tik toną. 

Tuo metu mano svoris siekė mažiau nei penkioliktąją tonos dalį, 
bet apie tai aš nieko neužsiminiau, tik nužvelgiau patyrusius pasaulio 
jūrininkus, nenuleidžiančius nuo manęs akių, ir nerūpestingu žvilgsniu 
atsakiau: „Tai menkniekis.“ Nenorėjau pasirodyti žalias, nes ketinau 
Glosterio uoste apsistoti keletui dienų. Bet koks ištartas žodis galėjo 
išduoti mane, nes dar buvau susijaudinęs ir nespėjęs atgauti kvapo. 

Glosteryje praleidau dvi savaites, čia apsirūpinau visais kelionei bū- 
tinais daiktais ir maisto atsargomis. Prieplaukos, kur stovėjo laivas, sa- 
vininkai ir vietos žvejai gausiai prikrovė džiovintų merikių ir net statinę 
aliejaus jūros bangavimui sumažinti. Seni jūrų vilkai — prekinių laivų 
kapitonai — labai domėjosi mano kelione. Jie įteikė dovaną „Purslui“ — 
nešiojamąjį žvejo žibintą, kuris galėjo šviesti aplink dideliu spinduliu. 
Laivas, turintis tokį gerą žibintą, galėtų šviesti kitiems ne prasčiau nei 
švyturys. Į šliupą buvo pakrauti tinklai, žeberklas ir kobinys, be kurių, 
pasak senų žvejų, negalima leistis į kelionę. Iš kito prieplaukos kranto 
buvo atvežta vario dažų — pačios geriausios priemonės laivo dugnui 
apsaugoti nuo apžalų. Nutepiau dugną dviem sluoksniais, kol „„Purs- 
das“ ilsėjosi ant atoslūgio atidengto kieto dugno paplūdimy. 

Iš sulūžusios išmestos dorės — žvejų valtelės — nusprendžiau pa- 
sidaryti savo laivui valtį. Pusę dorės buvo galima nesunkiai pakelti, 
prikabinus lynais už priekio, o visa ji vienam žmogui būtų per sunki, 
be to, denyje buvo vietos tik pusei tokios dorės, — o juk geriau pusė 
valties negu jokios. Juolab kad jos visai užteko vienam žmogui. Be 
to, iš karto pastebėjau, kad joje galėsiu ir skalbti, ir maudytis kaip ku- 
bile. Kelionėje valtelę ir naudojau pagal tokią paskirtį, o kai atplau- 
kiau į Samoa, vietos skalbėja neteko žado ją pamačiusi. Slapčiomis 

visus, iki šiol amerikiečių misionierių atvežtus į salą. 

Dabar man labiausiai reikėjo chronometro. Naujos navigacijos 
taisyklės teigė, kad jūreivis negali rasti kelio be jo. Tai privertė mane 
susimąstyti. Senasis mano chronometras, dar geras, ilgą laiką buvo 
nenaudojamas. Už jo išvalymą ir sureguliavimą reikėjo mokėti pen- 
kiolika dolerių! Penkiolika dolerių! Dėl savaime suprantamų priežas- 
čių buvau palikęs jį namie, kaip Skrajojantis olandas paliko inkarą. 
Aš turėjau gerą žibintą, o viena ponia iš Bostono buvo atsiuntusi 
man pinigų, kad nusipirkčiau žibalinę lempą su dviem degikliais, kuri 
nakų apšvietė kajutę, o dieną iš bėdos atstojo viryklę. 

Viskuo apsirūpinęs, gegužės 7 dieną jau buvau pasiruošęs išplauk- 
ti. Mažoje erdvėje „„Purslui“ neužteko vietos apsisukti ir jis, imdamas 
kursą laivakelyje, nubraukė dažus nuo seno pramoginio laivo, kurį 
tuo metu dažė vasaros kelionei, mat buvo geras oras. 

— Kas už tai sumokės? — murmėjo dažytojai. 

— Aš sumokėsiu, — atsakiau. 

— Ar burėmis? — įsiterpė buvęs šalia „Žydrosios paukštės“ kapi- 
tonas. — Kad tu išplauki! 

Tiesą sakant, mokėti nebuvo už ką, nebent kokius penkis cen- 
tus už dažus. Ginčas, kilęs tarp seno laivo dažytojų ir „Žydrosios 
paukštės“ kapitono, pasisuko mano naudai ir iškart buvo pamirštas. 
Sąskaitos dėl nubrauktų dažų man taip pat niekas neatsiuntė. 

Tą dieną, kai išvykau iš Glosterio, oras buvo ramus. Kitoje prie- 
plaukos pusėje, kur stovėjo „Purslas“, pastebėjau linksmą vaizdelį. 
Žmonės, susirinkę priešais aukštą gamyklos pastatą, mojavo nosi- 
naitėmis ir kepurėmis. Pro visus pastato langus žvelgė besišypsan- 
tys veidai ir linkėjo man geros kelionės. Kiti šūkavo klausinėdami, 
kur išplaukiu ir kodėl vienas. Kodėl? Man praplaukiant netoli kranto 
žmonės tiesė į mane rankas, lyg norėdami plaukti kartu, bet krantas 
buvo per daug pavojingas. Pučiant lengvam priešiniam pietvakarių 
vėjui laivas paliko įlanką ir apie vidudienį praplaukė Rytų kyšulį, kur 
taip pat buvo sutiktas džiaugsmingais sveikinimais — paskutiniais 

nuoširdžiais Glosterio palinkėjimais. Pūtė gaivus vėjas. „„Purslas“ 
sklandžiai slysdamas vandeniu išilgai krantų greitai paliko Tačerio 
salos žiburius laivagalyje. Nuo čia pagal kompasą pasukęs rytų link, 
kad aplenkčiau Kešio seklumą ir Ameno uolą iš šiaurės, viską dar 
kartą apsvarsčiau, klausdamas savęs, ar teisingai pasielgiau plaukda- 
mas toliau nuo pavojingų vietų — seklumos ir uolų. Buvau tvirtai 
apsisprendęs su „Purslu“ apiplaukti visą pasaulį, vengdamas jūroje 
tykančių pavojų. Užsakomąjį reisą pasirašiau pats, taigi kelio atgal 
nebuvo. Vakare netoli Kešio seklumos pasukau šliupą į vėją, užmo- 
viau ant kabliuko masalą ir nuleidau į trisdešimties jūros sieksnių gylį 
tikėdamasis giliavandenių žuvų. Man pasisekė ir iki sutemos ant de- 
nio jau turėjau tris paprastas ir dvi juodalopes menkes, vieną sidab- 
rinę, iš visų geriausią, bei nedidelį, bet riebų ir Žvitrų otą. Supratau, 
kad čia gerai kimba, ir nusprendžiau pasirūpinti maisto atsargomis, 
todėl išleidau plaukianų inkarą, kuris prilaikė laivą nosimi prieš vėją. 
Srovė buvo pietvakarių, prieš vėją, todėl buvau ramus, kad „Purslas“ 
plūduriuos virš bankos arba šalia jos iki pat ryto. Saugiai pakabinęs 
žibintą rangaute ir apžergęs inkaro grandinę, priguliau pirmą kartą 
jūroje vienas, ne miegoti, tik pasnausti ir pasvajoti. Buvo tekę skai- 
tyti istoriją apie žvejų laivą, nešamą per jūras ilgai ir dideliu greičiu, 
kol jo inkaras laikėsi įstrigęs banginio nugaroje. Būtent tai atsitiko 
ir „Purslui“! Laimei, tik sapne. Atsibudęs pašokau ir dar negalėjau 
susivokti, kad beveik užsnūdusį mane pažadino stiprus vėjas ir jūros 
bangavimas, o ne banginis. Pro šviečianti mėnulį vėjas ginė debesis. 
Audra buvo čia pat. Surifavau bures, ištraukiau plaukianų inkarą ir 
leidausi Monhegano salos švyturio link, kurį praplaukiau gegužės 
8-osios rytą. Įveikęs stiprų vėją, įplaukiau į nedidelį Round Pondo 
uostą, esantį į rytus nuo Pemakvido. Čia ilsėdamasis praleidau visą 
dieną, kol vėjas ūžavo tarp pakrantės pušų. Kitą dieną audra nurimo 
ir išplaukiau į jūrą. Prie Anos kyšulio pradėjau rašyti kelionės dieno- 
raštų, nepraleisdamas ir nuotykio su banginiu. 

Jūra buvo rami. Tarp daugybės salų „Purslas“ plaukė į rytus iš- 
ilgai krantų. Gegužės 10-osios vakarą priplaukiau užburtą salą, kuri 

„Nei šuns, nei katino.“ 


mano atminty išliko kaip Varlių sala dėl milijonų varlių balsų, užke- 
rėjusių „Purslą“. Iš Varlių salos plaukiau į Paukščių salą, vadinamą 
Ganeto sala, arba Ganeto uola, ant kurios ryškiai švietė mirksintis 
švyturys. Plaukiant išilgai kranto, ant „„Purslo“ denio krito šviesos 
blyksniai. Nuo čia pasukau Erškėtrožių salos link ir jau kitos dienos 
popietę atsidūriau tarp žvejybinių laivų. Pasikalbėjau su inkarą nulei- 
dusiu jūrininku. Šis, beje, man nurodė neteisingą kursą, ir „Purslas“ 
nuplaukė tiesiai į pietvakarinio rifo seklumas per pavojingas Fandžio 
įlankos potvynių sroves. Taip atsidūriau Vestporto uoste Naujojoje 
Škotijoje, kur prabėgo aštuoneri mano vaikystės metai. 

Galbūt jūrininkas norėjo pasakyti „rytų ir pietryčių“ krypų, tai yra 
kursą, kurio ir laikiausi prieš jį užkalbindamas, o man pasigirdo, kad 
jis pasakė „rytų ir šiaurės rytų“, kur aš ir pasukau. Prieš atsakydamas į 
mano klausimą jis pasmalsavo, iš kur aš, kodėl plaukiu vienas ir netu- 
tiu nei šuns, nei katino. Tai buvo pirmas kartas, kai jūroje į klausimą 
buvo atsakyta klausimu. Pamaniau, kad jis ne vietinis. Jūrininkas vengė 
sūraus vandens, tyškančio ant turėklų, ir, kol valėsi jį nuo veido, palei- 
do kimbančią menkę, todėl nekilo abejonių, kad šis vyras ne iš Erškėt- 
rožių salos. Mano salos žmonės taip nesielgtų. Visi gerai žinojo, kad 
Erškėtrožių salos gyventojas niekada nenusigręš nuo jūros valytis ant 
veido užtiškusio vandens, ar žuvis būtų užkibusi ant kabliuko, ar ne. O 
šitas tik sumosavo rankomis ir pasitraukė nuo laimikio. Pamenu, kaip 
senas mano bičiulis diakonas V. D., kilęs iš vietinių salų, klausydamas 
išpažinčių mažoje bažnytėlėje ant kalvos užsisvajojęs ištiesė iš klausyk- 
los ranką ir ėmė trūkčioti blizgę įsivaizduojamam kalmarui šoninėje 
navoje pagauti. Tuo jis sukėlė jaunų žmonių juoką, kurie nesuprato, 
kad, norint pagauti gerą žuvį, pirmiausia reikia turėti tinkamą jauką — 
nuolatinį diakono rūpesų. 

Džiaugiausi atvykęs į Vestportą pas senus mokyklos draugus, nors 
po įnirtingos kovos jūroje daužant nuožmioms bangoms mane bet 
koks uostas būtų pradžiugi- 
nęs. Buvo trylikta mėnesio 
diena. Trylika — laimingiau- 
sias mano skaičius. Tai seniai 
pasitvirtinęs faktas. Daktaras 
Nansenas su trylikos žmonių 
įgula išplaukė su ekspedici- 
ja į Šiaurės polių. Galbūt jis 
girdėjo apie nepakartojamą 
mano kelionę į Braziliją su 
trylikos vyrų įgula. Jaučiausi 
laimingas, matydamas Erš- 
Diakono svajonė. kėtrožių salos akmenis, kurie 

visi iki vieno man buvo pažįstami. Už kampo stovėjo nedidelė par- 
duotuvė, kurios nebuvau matęs jau trisdešimt penkerius metus. Ji 
buvo tokia pati, tik dabar atrodė daug mažesnė. Ir iškaba ta pati, net 
neabejojau. Atpažinau ir stogą, kuriuo, būdami berniukai, lakstėme 
kasnakt, medžiodami juodos katės kailį, — šis turėjo būti sumedžiotas 
juodą nakų, — kad padarytume iš jo tvarstį vargšui luošam žmogeliui. 
Čia gyveno siuvėjas vardu Lovris. Tada jis labai didžiavosi, kad turi 
ginklą, o paraką nešiojosi apsiausto kišenėje. Dantyse visada turėjo 
įsikandęs nedidelę pypkę. Bet nelemtą akimirką jis įsikišo neužge- 
sintą pypkę į kišenę, kurioje buvo parako. Ką gi, ponas Lovris buvo 
ekscentriška asmenybė. 

tikrinau visas jo siūles, bet neradęs jokių gedimų supratau, kad laivas 
sėkmingai atlaikė įnirtusios jūros išbandymus. Nusistovėjus blogiems 
orams ir vyraujant priešiniams vėjams, neskubėjau išplaukti į Sabalų 
kyšulį. Su draugais išsiruošėme į trumpą kelionę Sent Meriso įlanka 
ir grįžome atgal į salą. Tada aš išplaukiau ir kitą dieną dėl rūko ir prie- 
šinio vėjo pasukau į Jarmutą, kur smagiai praleidau keletą dienų. Čia 
papildžiau maisto atsargas kelionei: nusipirkau sviesto, barelį bulvių, 
šešis barelius vandens ir viską sukroviau po deniu. Jarmute įsigijau 
ir savo garsųjį alavinį laikrodį — vienintelį daiktą, rodžiusį laiką per 
visą mano kelionę. Jis kainavo pusantro dolerio, bet pardavėjas man 
jį atidavė už dolerį, nes buvo gerokai aplamdytas. 


Kapitono Slokamo chronometras. 

Trečias skyrius 


Sudie, Amerikos pakrante! — Rūke toli nuo Sabalų kyšulio — Atviroje jūroje - Žmogus Mėnulyje 

„susidomi mano kelione — Pirmas vienatvės priepuolis - „Purslas“ susitinka „La Vagizą“ — Ispanas 
padovanoja butelį vyno — Žodžių mūšis su „Javos“ kapitonu — Pokalbis su garlaivio „Olimpija“ 
kapitonu — Atvykimas į Azorus 

Dabar manęs laukė audringas Atlanto vandenynas, todėl visą kro- 
vinį sudėjau itin saugiai, stengą nuleidau žemyn, suteikdamas laivui 
daugiau stovumo. Dar kartą trūktelėjau talrepus ir iš naujo surišau 
visus naitovus, patikrinau, ar saugiai stovi sūdytas kumpis ir ar tvirtai 
laikosi laivo valtis, nes ir vasarą plaukdamas per Atlantą gali patekti 
į blogą orą. 

Iš tikrųjų blogi orai tęsėsi kėletą savaičių. Baisi audra liovėsi tik 
liepos 1-ąją, ir atsisuko palankus šiaurės vakarų vėjas. Nurimus jūrai, 
jau kitą dieną išplaukiau iš Jarmuto ir atsisveikindamas mečiau pas- 
kutinį žvilgsnį į Ameriką. Įrašas mano dienoraštyje pirmą kelionės 
dieną Atlanto vandenynu buvo trumpas: „9.30 išplaukiau iš Jarmuto. 
16.30 praplaukiau Sabalų kyšulį trijų kabeltovų atstumu nuo kranto. 
Laivo greitis aštuoni mazgai. Pučia gaivus šiaurės vakarų brizas.“ 
Dar iki saulėlydžio suvalgiau savo vakarienę, kurią sudarė žemuogių 
arbata. „„Purslas“ tuo metu ramiai plaukė išilgai rytų pakrantės kran- 
to užuovėjoje. 

Liepos 3 dieną, vidudienį, traverse pasirodė Aironbaundo sala. 
„Purslas“ ir vėl skriejo visu greičiu. Tą rytą didelė dvistiebė škuna 
išplaukė į rytus iš Liverpulio, Naujosios Škotijos uosto. Skriedamas 
tokiu greičiu „„Purslas“ netrukus paliko didelę škuną laivagalyje, ir 
po penkių valandų matėsi tik jos stiebai. Vakare 18.45 val. priplau- 

kiau Čebukto Hedo švyturį, esanti netoli Halifakso uosto. Iškėliau 
vėliavą ir pasukau į rytus link Sabalų salos ketindamas iki tamsos 
palikti Džordžo salą laivagalyje. Šioje pakrantėje yra daug navigaci- 
nių žiburių. Sambro, arba Raudų uola, turi puikų švyturį, kurio, deja, 
savo tragedijos naktį nematė keleivinis laivas „„Atlantikas“. Toldamas 
į beribę jūrą stebėjau, kaip silpsta mirksintis švyturio žiburys, kol pa- 
galiau jis dingo už horizonto. „Purslas“ liko vienas ir plaukė pirmyn. 
Liepos 4 dieną, 6 val. ryto, suėmiau antrus rifus, o 8.30 išleidau visus 
rifus. 21.40 val. pastebėjau neryškų švyturio žiburį vakarinėje Sabalų 
salos dalyje, kuri dar vadinama Tragedijų sala. Rūkas, kurio nebuvo 
iki šio momento, nusileido ant jūros kaip skraistė. Aš patekau į rūko 
pasaulį, atskirtą nuo visatos. Daugiau nebegalėjau įžvelgti žiburio. 
Pagal lotą, kurį dažnai lei- 
dau į vandenį, nustačiau, GR | 
kad netrukus po vidurnak- 
čio praplaukiau pro rytinį 
salos kyšulį ir greitai neliks 
kranto ir seklumų pavojų. | 
Pastovus vėjas nešė rūką iš 
pietų ir pietvakarių pusės. 
Jūreiviai pasakojo, kad per 
kelerius metus Sabalų salos 
pakrantės ilgis sumažėjo 
nuo keturiasdešimties iki 
dvidešimties mylių, ir kad iš 
trijų 1880 metais pastatytų 
švyturių du buvo nuplauti į 
jūrą. Toks pat likimas laukė 
ir trečiojo. 

Liepos 5-osios vakarą 
„Purslas“, visą dieną grū- 


męsis su neramia jūra, nu- 
sprendė toliau plaukti be šias Vakarai a 

vairininko pagalbos. Laikiausi šešioliktinio pietryčių link pietų rum- 
bo kurso, bet, vėjui truputį pasisukus, laivas atkrito iki pietryčių kur- 
so ir pats plaukė tolygiai aštuonių mazgų greičiu. Išskleidžiau visas 
bures, kad negaišdamas laiko spėčiau praplaukti laivų kelią ir kuo 
greičiau pasiekčiau man palankią Golfo srovę. Vakare rūkas praretė- 
jo ir pamačiau į jūrą besileidžiančią saulę. Stebėjau, kol ji visiškai už- 
geso. Tada atsisukau į rytus ir pro bušpritą išvydau iš jūros tekančio 
mėnulio pilnaų. Pats Neptūnas, išniręs iš jūros, nebūtų labiau manęs 
nustebinęs. 

— Labas vakaras, sere, — sušukau, — malonu jus matyt! 

Nuo tada ne kartą kalbėjausi su žmogumi Mėnulyje. Kelionėje jis 
įgijo mano pasitikėjimą. 

Vidurnaktį pakilo dar tirštesnis rūkas ir laikėsi keletą dienų. Buvo 
galima „stovėti ant jo“. Vėjas stiprėjo, bangos vis labiau šiaušėsi, bet 
mano laivas buvo tvirtas. Paskendusį rūke mane apėmė vienatvės 
jausmas. Jaučiausi kaip siaučiant stichijai ant šiaudo plaukiantis vabz- 
dys. Pririšau šturvalą ir atsiguliau pamiegoti, nes laivas pats plaukė 
nustatytu kursu. 

Tomis dienomis jutau baimę, o atmintis veikė stebėtinai gerai. 
Viskas, kas praeityje atrodė grėsminga, nereikšminga, didinga ar 
menka, nuostabu ar kasdieniška, keistai rikiavosi mano vizijose. 
Seniai pamiršti gyvenimo puslapiai, atrodo, priklausę mano anks- 
tesnei egzistencijai, staiga atgijo. Girdėjau balsus iš praeities, kurie 
juokėsi, verkė, pasakojo man, ką buvau girdėjęs įvairiuose pasaulio 
kampeliuose. 

Kai pakildavo audra ir būdavo daug darbo, vienatvės jausmą pa- 
miršdavau. Tačiau kai oras būdavo ramus, vienatvė vėl sugrįždavo, 
ir jos atsikratyti neįstengdavau. Bijojau prarasti kalbėjimo dovaną, 
todėl pats sau daviau komandas, kokius darbus reikia atlikti laive. 
Vidudienį, kai saulė buvo zenite, pagal visas jūros taisykles garsiai 
komandavau po pamainos laive: „Aštuoni varpo dūžiai.“ Iš savo ka- 
jutės šaukiau įsivaizduojamam vairininkui prie šturvalo: 

— Ar viskas gerai? 

Pakartojau dar sykį: 

— Ar plaukiam reikiamu kursu? 

Neišgirdęs jokio atsakymo, įsitikinau, koks esu vienas. Mano bal- 
sas skambėjo tuščiai, į orą, ir aš lioviausi garsiai kalbėti. Tada prisi- 
miniau, kad paauglystėje mėgau dainuoti. Kodėl nepabandžius to 
daryti dabar, kur niekam netrukdysiu? Muzikinis mano talentas nie- 
kada nesukeldavo kitų pavydo, tačiau dabar Atlanto vandenyne jis 
atsiskleidė. O kad būtumėte girdėję mane dainuojant! Kad būtumėte 
matę, kaip šokinėjo delfinai, mano balsui sklindant per bangas, per 
jūrą ir viską, kas joje buvo. Seni vėžliai didžiulėmis akimis kaišiojo 
galvas iš vandens, kai aš traukiau „Džonį Boukerį“, „Mes sumokėsi- 
me mūrininkui Doiliui už jo batus“ ar kitas panašias dainuškas. Pa- 
stebėjau, kad delfinai buvo daug dėmesingesni mano dainoms negu 
vėžliai ir iššokdavo daug aukščiau už juos. Vieną dieną, kai niūniavau 
savo mėgstamą dainą, jei gerai prisimenu, tai buvo „Babilono griuvi- 
mas“, delfinas iššoko virš mano laivo bušprito. Jeigu „„Purslas“ būtų 
plaukęs greičiau, būtų sugavęs delfiną. Jūrų paukščiai nebuvo tokie 
drąsūs, jie tik skraidė aplink. 

Liepos 10-oji buvo aštunta diena jūroje. „Purslas“ nuo Sabalų 
kyšulio buvo nuplaukęs į rytus tūkstanų du šimtus mylių. Šimtas 
penkiasdešimt mylių per dieną — puikus rezultatas nedideliam laivui. 
Tai buvo didžiausias „Purslo“ greitis per visą jo plaukiojimo istoriją. 
Liepos 14-osios vakarą jaučiausi puikiai ir buvau pakilios nuotaikos, 
kaip dar niekad prieš tai būdamas jūroje. „Kas plaukia?“ — šaukė 
visa mano įgula, kai trijų rumbų kampu nuo laivo kurso priešvėjinėje 
pusėje horizonte pasirodė barkentinos stiebai. 

Atėjo naktis, o mano laivas laikėsi kurso, nors niekas jo nevaira- 
vo. Pučiant pietų vėjui jis plaukė į rytus. „Purslas“ atrodė panašus į 
nautilą — laikydamas idealiai suderintas bures, smagiai plaukė į rytus. 
Ir taip visą nakų. Aš tik retkarčiais išeidavau ant denio patikrinti, bet 
rasdavau viską kaip priklauso. Lengvas brizas pūtė iš pietų. Ankstų 
liepos 15-osios rytą „„Purslas“ pasivijo svetimšalį laivą. Tai buvo „La 
Vagiza“, jau dvidešimt trečią dieną plaukianti iš Filadelfijos į gimtąjį 

tonas, permetęs lyną su svai- 
dykle, atsiuntė man butelį gero vyno. 
Prie butelio buvo ir kortelė su kapitono 


vardu — Chuanas Gantesas. Pamaniau, 
= kad jis geras žmogus, tokie dažniausiai ir 
` >~“ būna ispanai. Kol laivai plaukė vienas ša- 
ii lia kito, norėjau pasikalbėti su juo. Tačiau 
„Prie butelio buvo ir kortelė su jis tik gūžtelėjo pečiais, o kai jo padėjėjas 
ao ai (žinojęs apie mano kelionę) pasakė, kad 
plaukiu vienas, persižegnojo ir dingo kajutėje. Daugiau jo nemačiau. 
Iki saulėlydžio „La Vagiza“ jau buvo toli man už nugaros, ne arčiau 
nei vakar vakare, kai plaukė priešaky. 

Kuo toliau, tuo mažiau liko monotonijos. Liepos 16 dieną pūtė 
šiaurės vakarų vėjas, geras matomumas, jūra buvo rami. Horizonte 
pavėjinėje pusėje pasirodė didelio barko stiebai, su kurio nepažįs- 
tamu kapitonu 14.30 val. aš jau kalbėjausi. Tai buvo barkas vardu 
„Java“ iš Glazgo, plaukiantis pagal užsakymą iš Peru į Kvinstouną. 
Senas jo kapitonas buvo niūrus kaip lokys, nors ir tas, kartą sutik- 
tas Aliaskoje, man pasirodė mielesnis. Galiausiai Aliaskos meškutė 
apsidžiaugė, pamačiusi mane, tačiau to nebūčiau pasakęs apie laivo 
kapitoną. Supratau, kad mano kalbos sudrumstė jo popiečio poilsį, 
o mano mažas laivelis, lenkiantis jo didžiulį barką, tik suerzino kaip 
raudona skraistė bulių. Kai pūsdavo nestiprus vėjas, o toks jis buvo 
keletą pastarųjų dienų, mano šliupas buvo pranašesnis už didžiu- 
lius laivus. Minėto kapitono barkas buvo sunkus ir apžėlusiu dugnu, 
todėl vos yrėsi. Tuo metu „Purslas“ su savo puikiu grotu, išsisklei- 
džiančiu net ir nuo menkiausio vėjo, skuodė pro šalį taip vikriai, kad 
geriau ir būti negalėjo. 

— Kiek laiko jau nepučia vėjas? — suriaumojo „Javos“ kapitonas, 
priartėjus „„Purslui“ per šūksnio nuotolį. 

— Nežinau, kapitone, — rėkiau jam garsiai, iš visų jėgų. — Aš čia 
neseniai. 

Išgirdęs mano žodžius, denyje stovintis kapitono padėjėjas tik 
nusišaipė. O aš pridūriau: 

— Iš Sabalų kyšulio išplaukiau prieš keturiolika dienų. (Dabar bu- 
vau netoli Azorų salų.) 

— Padėjėjau! — suriko kapitonas savo vyriausiajam karininkui, — 
padėjėjau, ateik ir paklausyk, ką tauškia šitas jankis. Nuleisk vėliavą, 
vėliavą trauk žemyn! 

Galiausiai „Java“ juokais pasidavė „Purslui“. 

Slogus vienatvės jausmas, koks buvo apėmęs mane anksčiau, 
daugiau niekada nepasikartojo. Aš persismelkiau ja ir, tarp kitko, 
prasiskverbiau pro rūką. Buvau susidūręs su Neptūno rūstybe, bet 
jis, supratęs, kad neniekinu jo, pakentė mano tolesnį plaukimą ir pa- 
saulio tyrinėjimą. 

Liepos 18-osios įrašas laivo žurnale: „Oras puikus, vėjas pietų, 
pietvakarių. Aplink šokinėja delfinai. 11.30 val. praplaukė garlaivis 
„Olimpija“. Vakarų ilguma 34750.“ 

— Dar liko trys minutės iki pusės valandos, — pranešė laiką ir 
koordinates kapitonas. 

Žavėjausi „Olimpijos“ tikslumu, tačiau man pasirodė, jog kapito- 
no skaičiavimai jūroje buvo pernelyg tikslūs. Tai gal ir neblogai, kai 
aplinkui tik platūs vandenys. Tačiau per didelis pasitikėjimas savimi, 
manau, buvo ne tik keleivinio laivo „Atlantikas“, bet ir daugelio kitų 
laivų žūties priežastis. Kapitonas per daug gerai žinojo savo buvimo 
vietą. Beje, aplink „Olimpiją“ nešokinėjo nė vienas delfinas! Delfinai 
visada mieliau renkasi burinius laivus. Kapitonas dar buvo jaunas ir 
net neabejojau, kad per savo karjerą jis užrašys daug tikslių skaičia- 
vimų jūroje. 

Pagaliau žemė! Liepos 19-osios rytą horizonte pasirodė paslaptingas 
kupolas, primenantis švytintį sidabrinį kalną. Nors žemę užstojo balta, 

tartum nupoliruotas sidabras saulėje spindinti migla, aš neabejojau, kad 
tai Floreso sala. Pusę penkių po pietų ji buvo traverse. Tuo metu migla 
išnyko. Floreso salą nuo Fajalio skiria šimto septyniasdešimt keturių my- 
lių atstumas. Nors ir gana aukštai iškilusi virš jūros lygio, ji buvo atrasta 
palyginti vėlai, kai pagrindinė salyno dalis jau seniai buvo apgyventa. 

Ankstyvą liepos 20-osios rytą pro dešinįjį bortą pamačiau virš 
debesų iškilusius Piko salos kontūrus. Saulei išsklaidžius ryto rūką, 
pasirodė žemiau esantys sausumos plotai. Viena po kitos ėmė ryš- 
kėti salos. Kai priplaukiau arčiau, pamačiau dirbamą žemę. „Kokie 
žali kukurūzai!“ Tik tie žmonės, kurie Azorų salas yra matę iš laivo 
denio, gali suprasti vidury vandenyno viešpataujanų grožį. 


16.30 val., tiksliai po aštuoniolikos dienų kelionės nuo Sabalų ky- 
šulio, nuleidau inkarą Fajalyje. ,„Purslui“ dar nepriplaukus bangolau- 
žio, su prabangia valtimi pasirodė Amerikos konsulas ir jaunas karinės 
laivybos karininkas, kuris bijojo dėl mano laivo saugumo, ir pasiūlė 
savo locmano paslaugas priplukdyti laivą. Neturėjau priežasčių nepa- 
sikliauti šio jaunuolio sugebėjimais puikiai vadovauti kariniam laivui, 
bet mano „Purslas“ buvo per menkas garbingai uniformai, kurią jis 
vilkėjo. Nors ir kliudęs visus uoste esančius laivus ir į dugną nugramz- 
dinęs vieną baržą, šliupas buvo prišvartuotas beveik neapgadintas. 
Nujaučiau, kad puikusis locmanas tikisi padėkos, bet nelabai supratau 
už ką. Ar todėl, kad vyriausybė, o ne aš, ketino sumokėti už nuskan- 
dintą baržą, ar todėl, kad jis nepaskandino mano „Purslo“? Beje, aš 
nebūčiau taip padaręs. Tačiau už visa tai aš jam atleidžiu. 

Kai atvykau į Azorus, vaisių sezonas jau buvo prasidėjęs. Greitai 
į mano laivą buvo prikrauta tiek vaisių, kad nežinojau, ką su jais 
daryti. Salų gyventojai yra dosniausi visame pasaulyje ir niekur ne- 
sutikau geresnių žmonių kaip čia. Azorų žmonės nėra labai turtingi. 
Mokesčių našta didelė, o lengvatos, palyginti su jais, mažos. Jiems 
nereikia mokėti tik už orą, kuriuo kvėpuoja. Šalis, kuriai priklauso 
salos, neleidžia statyti uosto užsienio pašto laivams įplaukti, todėl 
laivai, gabenantys paštą į Ortą, privalo iš pradžių jį pristatyti į Lisa- 
boną, neva dėl privalomo dezinfekavimo, o iš tikrųjų dėl papildomo 
apmokestinimo. Mano laiškas, išsiųstas iš Ortos, Jungtines Valstijas 
pasiekė tik šešiomis dienomis anksčiau negu tas, kuris trylika dienų 
vėliau buvo išsiųstas iš Gibraltaro. 

Kitą dieną Ortoje vyko kažkokio šventojo pagerbimas. Valtimis iš 
kitų salų žmonės plaukė į šventę vietovėje, kuri buvo laikoma Azorų 
Jeruzale. Nuo ryto iki vakaro „Purslo“ denis buvo pilnas žmonių — 
vyrų, moterų ir vaikų. Šventei pasibaigus, vienas iš geraširdžių vietos 
gyventojų kinkiniu pavežiojo mane po nuostabią Fajalio salą. Laužyta 
anglų kalba jis papasakojo man savo gyvenimo istoriją: „Kai atvykau 
į Ameriką nemokėdamas nė žodžio angliškai, buvo labai sunku. Bet 
sutikau žmogų, kuris rado laiko man padėti. Tada pasižadėjau savo 
šventajam, kad už tai aš pradžiuginsiu užsienietį, atvykusį į mano šalį.“ 
Mano nelaimei, šitas džentelmenas surado man vertėją, kad „galėčiau 
kuo daugiau sužinoti apie šį kraštą“. Jis vos neišvarė manęs iš proto, 
ištisai pasakodamas apie laivus, keliones jūra, valtis, kuriomis jis plau- 
kiojo, — apie visa tai, kas mažiausiai mane domino. Jam teko plaukti 
iš Niu Bedtordo ir, pasakojo jis, Džojų Vingą jie vadino Džonu. Beje, 
naujasis mano bičiulis kalbėdamas su savo šeimininku žodžio kišenėje 
neieškojo. O prieš man išvykstant jis pavaišino mane tokiais pietumis, 
kad jais būtų likęs patenkintas ir princas, nors pats gyveno vienas. 

— Mano žmona ir vaikai ilsisi čia, — pasakojo jis, rodydamas į kapi- 
naites prie bažnyčios kitapus kelio. — Atsikėliau iš toli, — pridūrė jis. — 
Norėjau būti arčiau tos vietos, kur kiekvieną rytą ir meldžiuosi. 

Fajalyje praleidau keturias dienas, dviem dienom ilgiau negu pla- 
navau čia pabūti. Vietos gyventojų gerumas ir paprastumas užlaikė 

mane ilgiau. Jauna mergina, skaisti kaip angelas, atėjo pas mane ir pa- 
prašė nuplukdyti ją „Purslu“ į Lisaboną. Sakė mokanti gaminti žuvį 
skraiduolę, bet skaniausias jos patiekalas esąs bacalhao, gaminamas 
iš menkės. Jos brolis Antonijus, padėjęs mums susikalbėti angliškai, 
užsiminė, kad ir pats norėtų plaukti su manimi. Jis labai norėjo Ame- 
rikoje susitikti su savo bičiuliu Džonu Vilsonu ir buvo pasirengęs 
tuo tikslu apiplaukti du kyšulius. 

— Ar pažįsti Džoną Vilsoną iš Bostono? — paklausė jis. 

— Pažįstu Džoną Vilsoną, bet ne iš Bostono, — atsakiau. 

— Jis turi dukterį ir sūnų, — patikslino Antonijus. — Jeigu sutiksi būtent 
šitą Džoną Vilsoną, perduok jam, kad Antonijus iš Piko jo nepamiršo. 


X d 


“ Maocizių ginian o 


„Purslo“ kelionės Atlanto vandenynu maršrutas: nuo Bostono iki Gibraltaro, iš ten į Magelano 
sąsiaurį 1895 m. ir pagaliau — namo nuo Gerosios Vilties kyšulio, 1898 m. 

Ketvirtas skyrius 


Gūsingas oras Azoruose — Prabangus gyvenimas — Kliedesys nuo sūrio ir slyvų — „Pintos“ vairinin- 
kas — Gibraltare — Karinio Britanijos laivyno linkėjimai — Iškyla Maroko pakrantėje 

Iš Ortos išplaukiau ankstų liepos 24-osios rytą. Pietvakarių vėjas 
buvo nestiprus, bet pakilus saulei pasidarė gūsingas. Nenuplaukęs 
nė mylios turėjau suimti rifus ir sumažinti burių plotą. Nespėjau pa- 
kelti groto su dviem rifais, kai vėjo gūsis, nusileidęs nuo kalnų, kirto 
laivui su tokiu įtūžiu, jog, maniau, stiebas neatlaikys. Staigiai grie- 
biausi vairo ir pasukau laivą į vėjo pusę, bet vienas talrepas nutrūko, 
o kitą nuplėšė. Mano alavinis dubuo, pagautas vėjo, nuskrido skersai 
prancūzų mokomąjį laivą pavėjui. Audra nesiliovė visą dieną. Plau- 
kiau palei statų krantą, kuris mane šiek tiek užstojo, ir užsukęs po 
stačia uola radau progą sutaisyti per škvalą apgadintus talrepus. Kai 
tik nuleidau bures, užutėkyje tarp uolų pasirodė valtis su keturiais 
irkluotojais ir muitininku, kuris palaikė mane kontrabandininku. Kol 
pavyko muitininkui išaiškinti tikrąją padėtį, jūreivis, vienas įgulos na- 
rių, supratęs mano bėdą, įšoko į „Purslo“ denį, suvarstė naujai tal- 
repus, kuriuos buvau paruošęs, ir padėjo sureguliuoti takelažą. Taip 
nedidelis incidentas išėjo man į naudą ir vietiniams išaiškėjo mano 
kelionės tikslas. Supratau, kad draugiškai ir geranoriškai nusiteikus 
galima apkeliauti visą pasaulį. Tik pabuvęs be draugų gali suprasti, 
kokie jie svarbūs ir ką jie reiškia. 

Kai takelažas buvo sutaisytas, palikau Piko salą. Genamas stipraus 
vėjo „Purslas“ ankstų liepos 26-osios rytą praplaukė Šventojo Mykolo 
salą iš pavėjinės pusės. Dienai baigiantis, sutikau garais varomą Mo- 
nako princo jachtą, plaukiančią į Fajalį. Per ankstesnę kelionę princas 

atleido švartovus, norėdamas išvengti prabangaus priėmimo, kurį jam 
ketino surengti salos dvasiškieji tėvai. Negalėjau suprasti, kodėl jis bijo 
priėmimo. Ortoje to irgi niekas nežinojo. Atplaukęs į salą aš paragavau 
prabangaus gyvenimo: maitinausi šviežia duona, sviestu, daržovėmis 
ir įvairiausiais vaisiais. Daugiausia buvo slyvų ir aš jų kimšau be saiko, 
kiek tilpo. Turėjau ir Piko saloje gaminamo balto sūrio, kurio man 
padovanojo Amerikos konsulato generolas Meningas. Maniau, kad 
sūris valgomas, ir pasivaišinau juo kartu su slyvomis. O varge! Nakų 
prasidėjo spazmai. Vėjas stiprėjo, pietvakariuose dangus niaukėsi. Ri- 
fai buvo atlaisvinti, ir aš turėjau vėl juos kažkaip suimti. Tarp spazmų 
priepuolių nuleidau grotą, kiek jėgos leido suveržiau antro rifo štertus. 
Laivas plaukė atviroje jūroje, todėl su visu atsargumu viską kruopščiai 
sutvarkiau ir nuėjau į kajutę. Jūroje elgiausi atsargiai, tačiau šią nak- 
tį štormui artėjant nepastebėjau, kad net ir surifuotų burių buvo per 
daug tokiam audringam orui, tik įsitikinau, kad šotai pritvirtinti sau- 
giai. Turėjau kitaip viską sutvarkyti, bet to nepadariau. Tik suėmiau 
antrą rifą grote ir, palikęs iškeltą stakselį bei nustatęs kursą, nusileidęs 
žemyn susmukau iš skausmo kajutėje ant grindų. Nežinau, kiek laiko 
išgulėjau kliedėdamas. Atgavęs sąmonę suvokiau, kad „„Purslas“ yra 
purtomas žiauraus bangavimo. Pažvelgęs pro trapą savo nuostabai pa- 
mačiau prie šturvalo stovintį aukštą vyrą, kuris raumeningomis ranko- 
mis stipriai spaudė vairaračio stipinus. Kas galėtų įsivaizduoti, kaip aš 
nustėrau. Vyras buvo apsirengęs užsienio jūreivio drabužiais. Didelės 
raudonos kepurės snapelis jam dengė kairiąją ausį, o veidas buvo ap- 
žėlęs susivėlusiais gaurais. Bet kuriame pasaulio krašte jį būtų palaikę 
piratu. Pamatęs jį pamiršau apie audrą ir tegalvojau, ar jis perrėš man 
gerklę, ar ne. O jis, rodos, skaitė mano mintis. 

— Senjore, — tarė jis, nusiimdamas kepurę, — neketinu daryti jums 
nieko blogo, — vyro veide nušvito vos pastebima šypsena, ir jis jau 
neatrodė toks baisus. — Neturiu blogų užmačių, esu laisvas jūreivis, 
vienas iš „Kolumbo“ įgulos narių, — tęsė jis. — Blogiausia, ką esu 
padaręs — tai kontrabanda. Esu „Pintos“ vairininkas ir atėjau jums 
padėti. Pailsėkite, senjore kapitone, šiąnakt aš vairuosiu jūsų laivą. 
Jums karštligė, bet rytoj jau bus geriau. 

Vaiduoklis prie vairo. 


Pamaniau sau, koks velnias jį apsėdo, kad per audrą plaukia iškė- 
lęs visas bures. O jis, lyg perskaitęs mano mintis, sušuko: 

— Štai ten, priekyje, plaukia „Pinta“. Mes privalome ją aplenkti. 
Daugiau burių! Daugiau burių! Gerai, gerai, labai gerai! 

Atsikandęs kramtomojo tabako jis tarė: 

— Negerai padarėte, kapitone, kad privalgėte sūrio su slyvomis. 
Balto sūrio geriau nevalgyti, jeigu nežinote, iš ko ir kur jis pagamin- 
tas. Kas žino, gal tas sūris iš ožkos pieno ir greitai genda. 

— Pakaks! — sušukau, — neketinu klausytis tavo moralų. 


Pasitiesiau čiužinį ir atsiguliau ant jo, o ne ant kietų grindų. Mano 
žvilgsnį prikaustė keistasis svečias, kuris, primindamas, kad man tik klie- 
desiai ir skausmo priepuoliai, nusišypsojo ir užtraukė laukinę dainą: 


Aukštos bangos, nuožmios, įnirtingos, 
Svaiginantis riaumojimas audros 

Ir paukščio klyksmas iš aukštybių 
Primins Azorus visados. 


Jaučiausi įkalintas, buvau suirzęs ir piktas: 

— Nekenčiu tavo dainos, prakeikti tavo Azorai ir tavo paukščiai! 

Maldavau, kad jis užsičiauptų ir daugiau nedainuotų šios dainos. 
Vis dar buvau apimtas agonijos. Aukštos bangos ritosi per „Purs- 
lą“, bet mano karščiuojančioms smegenims atrodė, kad ant denio 
krenta valtys, kurias neatsargus krovikas meta iš vagonų, stovinčių 
prieplaukoje, prie kurios be krancų stovėjo „„Purslas“ ir daužėsi į ją. 

— Sulaužysite savo valtis! — nepalioviau šaukti bangoms dūžtant į 
kajutės stogą virš mano galvos. 

— Sulaužysite savo valtis, bet mano „Purslo“ nesužalosite. Jis tvir- 
tas! — šaukiau. 

Praėjus kliedesiui ir nurimus skausmams išėjau ant denio ir pa- 
mačiau, kad bangos nuplovė viską, kas nebuvo pririšta, o pats denis 
pasidarė baltas kaip ryklio dantys. Nustebau supratęs, kad įdienojus 
„Purslas“ vis dar laikosi to paties kurso, kaip ir anksčiau, ir lekia it 
lenktyninis žirgas. Pats Kolumbas nebūtų tiksliau laikęsis kurso. Per 
audringą naktų laivas įveikė devyniasdešimt mylių. Jaučiausi dėkingas 
senajam „Pintos“ vairininkui, tačiau niekaip negalėjau suprasti, ko- 
dėl jis nenuleido stakselio. Audra rimo ir vidudienį pasirodė saulė. 
Saulės aukštis ir nuplauktas atstumas vidurdienį, rodomas patentuo- 
to lago, kurį visą laiką vilkau kilvateryje, liudijo, kad laivas dvidešimt 
keturias valandas plaukė teisingu kursu. Jaučiausi daug geriau, bet 
buvau nusilpęs, todėl nei dieną, nei kitą nakti rifų neatleidau, nors 

saulėje. Atsiguliau ir vėl užmigau. Naktį mane dar kartą aplankė va- 
karykštis svečias, tik šį kartą, žinoma, sapnuose, ir tarė: 

— Jūs teisingai pasielgėte praeitą naktį, paklausęs mano patari- 
mo, — ir pridūrė: — Jei leisite, aš dažnai lankysiu jus kelionėje, nes 
mėgstu vienišiaus nuotykius jūroje. 

Tai pasakęs, jis nusiėmė savo raudoną kepurę ir paslaptingai dingo, 
kaip ir buvo atėjęs, turbūt grįžo į „Pintą“. Pabudau pailsėjęs. Man at- 
rodė, kad aš tikrai bendravau su artimu draugu ir patyrusiu jūrininku. 

drabužius ir suradau baltus marškinius, kokius dėvi pakrančių laivy- 
bos tarnautojai. Iš kitų jūros vandeniu įsūdytų drabužių išskalavau 
druską. Per tą laiką išalkau. Užsikūriau ugnį ir atsargiai ištroškinau 
kriaušes. Pasidėjau jas šalia, kol išvirė puodelis skanios kavos, ir 
abiem patiekalams užteko cukraus ir grietinėlės. Tačiau tikras ka- 
rališkas patiekalas buvo iš daržovių ir žuvies, jo būtų pakakę dviem 
asmenims. Sveikata jau buvo pasitaisiusi ir aš jaučiausi alkanas kaip 
vilkas. Kol valgiau, ant žibalinės lempos troškinosi didelis svogūnas, 
kurį ketinau suvalgyti vėliau. Tą dieną mano gyvenimas jūroje buvo 
išties prašmatnus. 

Po pietų priplaukiau didelį ant vandens mieganų vėžlį. Jis pabudo 
mano žeberklui persmeigus jam kaklą, jei iš viso prabudo. Neleng- 
va buvo ištraukti vėžlį iš jūros. Tik užmetęs ant plaukmenų falą iš- 
vilkau jį ant denio. Vėžlys svėrė maždaug kaip mano valtis. Aplink 
plaukiojo nemažai vėžlių, todėl pritaisiau bloką įkelti jiems į vidų. 
Turėjau nuleisti grotą. Laikyti didelę burę pakeltą nebuvo reikalo, 
nes falus norėjau panaudoti vėžliams traukti. Vėžlio kepsnys buvo 
skanus. Neblogai gaminau maistą, be to, kelionėje laikiausi taisyklės: 
jokių priekaištų laivo kokui. Dar niekada laivo įgula ir kokas taip 
gerai nesutarė. Vakarienės valgiarašų sudarė: vėžlio kepsnys, arbata 
su skrebučiais, keptos bulvės, troškinti svogūnai, o desertui — troš- 
kintos kriaušės su grietinėle. 


42 


Po pietų praplaukiau pro dreifuojančią cilindrinę bują su žiburiu. 
Ji buvo raudona, su signaline maždaug šešių pėdų aukščio kartimi. 
Netikėtai pasikeitė oras. Nesugavau daugiau nei vėžlių, nei kitokio 
laimikio, ir leidausi į artimiausią uostą. Liepos 31 d. staiga nuo šiaurės 
pusės atužė smarki audra ir supūtė aukštas bangas. Turėjau sumažinti 
bures. Tą dieną „Purslas“ tenuplaukė vos penkiasdešimt vieną mylią. 
Audra nenurimo nė rugpjūčio 1 dieną. Visą nakų „„Purslas“ plaukė 
halfvindo kursu su aklinai surifuotu grotu ir mažuoju kliveriu. Trečią 
valandą po pietų bangos nuplėšė kliverį nuo bušprito ir suplėšė jį į 
skutus. Vietoj jo ant štago iškėliau perlenktą didelį stakselį ir palikau 
taip per nakų. Kai dėl buvusio kliverio, dievai jo nematė. Bet pavyko 
išgelbėti jo skiautes, kurių man reikėjo virtuvėje puodams valyti. 

Audra nurimo rugpjūčio 3 dieną, ir horizonte pasirodė ženklų, 
kad artėjama prie žemės. Kad oras pasitaisė, buvo justi ir kambuze, 
kur susiruošiau išsikepti kepalėlį duonos. Užkūriau ugnį, iššveičiau 
kepimo indą, ir duona greitai tapo realybe. Maisto gaminimas laive 
turi vieną pranašumą — čia visada geras apetitas. Tai supratau dar 
paauglystėje, kai dirbau įgulos virėju žvejybiniame laive. Apie tai 
jau pasakojau anksčiau. Papietavęs valandų valandas skaičiau apie 
Kolumbo gyvenimą. Dienai baigiantis pastebėjau visus paukščius 
skrendant ta pačia kryptimi ir tariau: „Žemė yra štai ten.“ 

Ankstų rugpjūčio 4-osios rytą atradau Ispaniją. Pakrantėje degė 
laužai, todėl nekilo abejonių, kad čia gyvenama. „Purslas“, praplau- 
kęs tą vietą, kur vyko Trafalgaro mūšis, laikė kursą tolyn ir netrukus 
praplaukė Gibraltaro sąsiaurį, kur trečią valandą po pietų mažiau nei 
po dvidešimt devynių dienų kelionės jūra nuo Sabalų kyšulio nuleido 
inkarą. Įveikęs parengiamąją kelionės dalį jaučiausi puikiai, nepavar- 
ges, neišsekęs, tik plonas lyg gysla, toks ir buvau visą gyvenimą. 

Dar dieną prieš įplaukdamas į Gibraltarą aplenkiau du italų bar- 
kus, o nuleidęs inkarą pastebėjau, kad jie plaukia pavėjui netoli Afri- 
kos krantų, iš sąsiaurio pusės. „Purslas“ juos buvo palikęs toli hori- 
zonte dar prieš atplaukdamas į Tarifą. Kiek žinau, „Purslas“ aplenkė 

Į inkaravietę Gibraltare. 


visus laivus, kurie lig šiol yra plaukę per Atlanto vandenyną, žinoma, 
išskyrus garlaivius. 

Viskas buvo gerai, tik pamiršau iš Ortos atsivežti sveikatos pažy- 
mą, ir kai senas piktas uosto gydytojas atėjo manęs patikrinti, kilo di- 
džiulis skandalas. Pasirodo, pažyma buvo labai reikalinga. Jeigu nori 
gerai sutarti su tikru britu, iš pradžių reikia su juo ne juokais susikib- 
ti. Aš tai gerai žinojau, tad pradėjau bartis iškart, nieko nelaukdamas, 
kaip tik mokėjau. 

— Taip, gerai, — pagaliau daktaras sutiko su manimi. — Neabejoju, 
kad visa jūsų įgula sveika, bet kas gali žinoti, kokios ligos buvo jūsų 
paskutiniame aplankytame uoste? — rimtai argumentavo jis. — Mes 
turėtume jus uždaryti forte, sere! — gąsdino daktaras. — Bet nekreip- 
kite į tai dėmesio. Atšaukiu karantiną ir leidžiu jums laisvą praktiką, 
sere. Galite plaukti, vade! 

Daugiau uosto daktaro aš nemačiau. 

Kitą rytą prie „Purslo“ prisišvartavo daug ilgesnis garlaivis, arba 
ta jo dalis, kurios užteko prisiglausti šonu. Man buvo perduoti nuo- 
širdžiausi linkėjimai nuo vyriausiojo jūrų laivyno karininko admirolo 

Briuso ir pranešta, kad arsenale, netoli naujos prieplaukos, yra pa- 
ruošta vieta „„Purslui“. Ji buvo už posūkio prie naujojo molo. O aš 
buvau prisišvartavęs prie senojo molo, tarp čionykščių laivų, nepa- 
togioje ir judrioje vietoje. Žinoma, labai apsidžiaugiau ir kuo greičiau 
suskubau persikelti, įsivaizduodamas, kaip „Purslas“ atrodys tarp 
karinių laivų, tokių kaip „„Kolingvudas“, „Barflioras“ ir „Kormo- 
rantas“, tuo metu jau puošusių naują prieplauką, kuriuose visuose 
vėliau buvau vaišinamas, dažniausiai karališkai. 

Kai prisišvartavau naujoje prieplaukoje, mane pasveikino admi- 
rolas Briusas, o aš padėkojau už man suteiktą garbę ir paslaugas — 
didelis garlaivis atitempė „Purslą“ iki doko. 

— Jeigu jums tinka laivo stovėjimo vieta, tai labai gerai. Kai būsite 
pasiruošęs išplaukti, mes jus nutempsime į atvirą jūrą. Sakykite, ką reikia 
sutaisyti jūsų laive? Alio, „Hebė“? Ar galite paskolinti burių meistrą? 
„Purslui“ reikia naujo kliverio. Šen, konstrukcijos ir remonto meistrai. 
Ar galite žvilgtelėti į „„Purslą““? Sakykite, seni, jūs turbūt išpurtėte iš jo vi- 
sus velnius, kad atvarėte per vandenyną vienui vienas per dvidešimt de- 
vynias dienas! Mes pasistengsime, kad jums patiktų viešnagė pas mus. 

Gibraltare „„Purslu“ rūpinosi ne blogiau nei Jos Didenybės laivu 
„Kolingvudu“. 

Vėliau išgirdau šaukiant: 

— Ei, „Pursle“! Ponia Brius nori užlipti ant denio pasisveikinti. Ar 
šiandien jums tinkamas metas? 

— Taip, labai tinkamas! — patenkintas atsiliepiau. 

Kitą dieną Gibraltaro gubernatorius seras F. Karingtonas kar- 
tu su kitais aukšto rango įgulos karininkais bei visais karinių laivų 
kapitonais apsilankė „Pursle“ ir pasirašė mano laivo žurnale. Ir vėl 
pasigirdo šūksniai: 

— Ei, „Pursle“! 

— Klausau! 

— Kapitono Reinoldso sveikinimai. Jūs kviečiamas į „saviškių su- 
eigą“ pusę penkių popiet Jos Didenybės laive „Kolingvudas““, bet ne 
vėliau kaip pusę šeštos. 

Jau buvau užsiminęs, kad neturiu tinkamų drabužių, nes niekada 
gyvenime nemėgau puoštis. 

— Esate laukiamas su fraku ir cilindru! 

— Tada aš negaliu! 

— Po šimts pypkių! Ateikite taip, kaip stovite! Tai mes ir turėjome 
omenyje. 

— Taip, taip, sere, — atsakiau. 

Ir nesvarbu, ar būčiau dėvėjęs aukštą, mėnulį siekianų šilkinį 
cilindrą, ar visai be jo, geresnio ir jaukesnio priėmimo, koks buvo 
surengtas „„Kolingvude“, negalėjau net įsivaizduoti. Anglas, net bū- 
damas didžiuliame karo laive, atsipalaiduoja, kai svečias peržengia jo 
falšbortą. Ir kai jis sako „tarp saviškių“, tai reiškia būtent tai — pasi- 
junti kaip namie. | 

Turiu pasakyti, už ką pamėgau viešnagę Gibraltare. Ar įmanoma 
atsispirti tokiai svetingai vietai? Kiekvieną rytą iš prabangių admi- 
raliteto rūmų pristatydavo šviežio pieno, o daržovių atveždavo du 
kartus per savaitę. 

— Ei, „Pursle“, — skambėjo admirolo balsas. — „Pursle“! Sveiki! 
Rytoj pas jus daržovių diena, sere. 

— Taip, taip, sere! 

Vaikščiojau po senamiestį su artileristu, ir jis man aprodė uolose 
iškaltas galerijas. Jo lydimas nuėjau toliau, nei svetimšaliams buvo 
leidžiama. Niėkur pasaulyje nėra tokių karinių tranšėjų, kokios įreng- 
tos čia, Gibraltare. Apžiūrinėjant stulbinamus įrenginius sunku buvo 
suvokti, kad jie pastatyti tokiame mažame pasaulio kampelyje, kaip 
taškelis Morzės abėcėlėje. 

Prieš išplaukdamas buvau pakviestas į iškylą su gubernatoriumi, 
kranto įgulos karininkais ir vietos karinių laivų kapitonais. Viskas buvo 
karališka. Torpedinis laivas, pažymėtas 91 numeriu, dvidešimt dviejų 
mazgų greičiu nuplukdė mus iki Maroko ir atgal. Diena buvo pernelyg 
karšta, kad smagiai jaustumeisi krante, tad niekas nenorėjo išlipti Ma- 
roke. Lėkdamas didžiausiu greičiu torpedinis laivas drebėjo it epušės la- 


pas. Jaunesnysis leitenantas Bušė buvo patyręs jūreivis ir puikiai vairavo 


46 


„Purslas“ nuleidęs inkarą Gibraltare. 


laivą, nors ir labai jaunas. Kitą dieną buvusiame pranciškonų vienuolyne 
pietavau su gubernatoriumi generolu Karingtonu Lain Vol Hauze. Šia- 
me didingame pastate buvo saugomos relikvijos iš keturiolikos Gibral- 
taro apsiausčių, kurias jam teko atremti. Dar kitą dieną vakarieniavau 
admirolo rezidencijoje, kur anksčiau buvo kalinami nepaklusnūs karei- 
viai. Visur mane sutiko draugiškai, linkėjo drąsos ir vyriškos ištvermės, 
visi man spaudė ranką, jaučiau palaikymą, kurio reikėjo leidžiantis į to- 
limą kelionę aplink pasaulį. Turiu pripažintu, kad drausmė, tvarka ir gera 
nuotaika Gibraltaro tvirtovėje mane sužavėjo. Visi reikalai buvo spren- 
džiami sklandžiai, o gerai įrengti laivai tyliai plaukiojo ramia jūra. Čia 
niekas nekėlė balso, išskyrus bocmaną. Sekmadienį, rugpjūčio 4 dieną, 
Horacijus Spregas, Jungtinių Valstijų konsulas Gibraltare, suteikė man 
garbę aplankydamas „Purslą“ ir buvo maloniai nustebintas, kad jo gł- 
minaičiai britai tokie dėmesingi mano laivui. 

Penktas skyrius 

Iš Gibraltaro su Jos Didenybės vilkiko pagalba — „Purslas“ keičia kryptį nuo Sueco kanalo į Horno 
kyšulį - Maurų piratų persekiojimas — Palyginimas su Kolumbu — Kanarų salos — Žaliojo Kyšulio 
salos — Gyvenimas jūroje - Atvykimas į Pernambuką — Sąskaita Brazilijos vyriausybei — Pasiruoši- 
mas audringiems orams prie kyšulio 

Pirmadienį, rugpjūčio 25 dieną, „Purslas“ pajudėjo iš Gibraltaro, 
dosniai apdovanotas už sumanytą ekspediciją, nors ir nukrypęs nuo 
pagrindinio kurso. Vilkikas, priklausantis Jos Didenybei, nutempė 
„Purslą“ iki tos vietos, kur brizo neužstoja kalnas. Stiprus vėjas paga- 
vo bures ir grąžino laivą į Atlanto vandenyną, kur greitai virto įtūžusia 
audra. Turėjau planą leistis žemyn palei krantus, bet kiek giliau į jūrą, 
nes tose vietose buvo įsitvirtinę piratai. Bet sunkiai tegalėjau įvykdyti 
sumanymą, kai pastebėjau feliugą, kuri išplaukė iš netoliese esančio 
uosto ir leidosi paskui „„Purslą“. Pasinaudojau patyrusių jūrų laivyno 
karininkų patarimu, jie plaukiojo šituose vandenyse ir žinojo, kad pi- 
ratų čia knibždėte knibžda. Iš pradžių buvau sumanęs plaukti į rytus 
ir laikytis maršruto Viduržemio jūra, per Sueco kanalą žemyn į Rau- 
donąją jūrą ir vėliau į rytus, vietoj kurso į vakarus, kurį galiausiai pasi- 
rinkau. Pakeitus šliupo krypų, feliuga irgi pasuko paskui mane. Nors 
abu laivai plaukė labai greitai, atstumas tarp jų kiekvieną akimirką ma- 
žėjo. „Purslas“ stengėsi iš visų jėgų ir lėkė geriau negu bet kada, deja, 
pučiant tokiam stipriam vėjui laivas anksčiau ar vėliau būtų patekęs į 
bročingą. Laive buvo iškelta per daug burių ir taip lėkti darėsi nesau- 
gu. Privalėjau sumažinti buringumą, nes kilo grėsmė netekti stiebo ir 
prarasti viską. Arba nukentėsiu nuo piratų, arba nuo kitko. Nutariau 
suimti rifus, net jei tektų susigrumti su piratais dėl savo gyvybės. 

Neužtrukau ilgai rifuodamas ir vėl iškeldamas grotą — gal ne dau- 
giau kaip penkiolika minučių, bet per tą laiką feliuga taip priartėjo, 
kad galėjau matyti piratų įgulos galvas su kuokštais plaukų, už kurių, 
kaip sakoma, Mohametas visus piktadarius įtraukia į rojų. Plėšikai 
lėkė artyn kaip vėjas. Iš to, ką dabar galėjau aiškiai matyti, jaučiau, 
kad tai ne vienos piratų kartos sūnūs, ir iš jų laikysenos supratau, 
kad dabar jie ruošiasi kirsti lemiamą smūgį. Triumfą jų veiduose 
akimirksniu pakeitė baimė ir įniršis. Jų laivas, nešamas per didelio 
burių ploto, pateko į bročingą ant aukštos bangos keteros. Ši banga 
pasuko reikalus kita linkme greičiau už patrankos blyksnį. Po trijų 
minučių ta pati banga pasivijo „„Purslą“ ir supurtė kiekvieną jo siją. 
Tą akimirką groto giko šoto gijos nutrūko, groto gikas atsileido ir 
nulūžo atsitrenkęs į vantus. Impulsyviai šokau prie kliverio falo ir 
akimirksniu jį nuleidau. Be priekinės burės ir iki galo susuktu vairu 
vėjo link šliupas šuoliu pasisuko prieš jį. Drebėdamas iš baimės nu- 
leidau grotą ir viską sutvirtinau, netgi lūžusį giką. Nepamenu, kaip 
man pavyko nutverti jį prieš burei suplyštant ir išsaugoti ją sveiką. 
Pritvirtinau grotą, pakėliau kliverį ir net neatsigręždamas atgal nudu- 
miau laiptais į kajutę, stvėriau už ginklo ir pasičiupau saują šovinių. 
Mintyse apskaičiavau, kad per tą laiką piratai jau bus sugrįžę į savo 
kursą ir prisiartinę, tad kai juos vėl pamatysiu, bus geriau, jei žiūrėsiu 
į juos pro šautuvo taikiklį. Atrėmęs ginklą į petį, stengiausi akimis 
surasti piratus, bet mylios atstumu jų nemačiau. Banga ir škvalas, 
sulaužę mano giką, nuskynė feliugos stiebą iš pašaknų. Supratau, 
kad plėšikų įgula, o jų buvo apie tuziną, gal daugiau, graibė iš jūros 
takelažą. Alachas aptemdė jiems akis! 

Toliau ramiai plaukiau su kliveriu ir stakseliu, kurį dabar iškė- 
liau. Sutvirtinau giką ir suvyniojau grotą nakčiai, tada pasukau laivą 
dviem rumbais nuo kranto, kad jo nepagautų stiprios pakrantės ban- 
gos ir srovė. Tai davė man stabilią trauką priekinėse burėse, laivui 
plaukiant dešiniojo halso beidevindu. Kol baigiau viską tvarkyti, jau 
buvo sutemę. Ant denio nukrito žuvis skraiduolė. Nusinešiau ją že- 
myn vakarienei, bet pasijutau per daug pavargęs, kad ruoščiau valgi 

ar bent valgyčiau jau paruoštą. Niekada gyvenime nesijaučiau toks 
nusikamavęs, kaip tą vakarą. Iš nuovargio negalėjau net užmigti, tik 
supausi kartu su laivu iki vidurnakčio, kai nutariau tam padaryti per- 
trauką ir paruošti žuvį bei išsivirti arbatos. Tik dabar iki galo supra- 
tau, kad ilga mano kelionė reikalauja didelių ir nuolatinių pastangų. 
Rugpjūčio 27 dieną nemačiau nei marokiečių, nei Maroko krantų, tik 
dvi dideles kalnų viršūnes, kyšančias iš rytų pusės aušros migloje. Pa- 
jutau palengvėjimą, kai saulė patekėjo ir kalno viršūnės išnyko rūke. 

Keletą dienų po mano išsigelbėjimo nuo piratų vėjas buvo pa- 
stovaus stiprumo, kaip vidutinė audra, įsupusi jūroje ilgas bangas, 

kurios nebuvo nepatogiai stačios ar pavojingos. Sėdėdamas kajutėje, 
beveik nejutau bangų supimo, toks lengvas ir sklandus buvo ilgas 
supantis judesys šliupui ritantis per jas. Dabar, kai visi rūpesčiai ir 
nerimas jau buvo praėję, vėl pasijutau esantis vienas beribėje jūroje 
ir priklausantis nuo jos stichijos. Tačiau buvau laimingas, o mano 
susidomėjimas kelione tik didėjo. 

Kolumbas, daugiau nei prieš keturis šimtus metų plaukęs šiomis 
jūromis laivu „Santa Maria“, nebuvo toks laimingas nei tikras dėl 
savo sėkmės kaip aš. Su pirmaisiais sunkumais jūroje jis jau buvo 
susidūręs. Jo įgula iš nepatyrimo ar dėl kitų priežasčių sugebėjo suga- 
dinti laivo vairą plaukdama per panašią audrą, kurią „„Purslas“ perėjo 
kiaurai. Be to, laive „Santa Maria“ kilo nesutarimų, o to „Pursle“ 
niekada nebuvo. 

Po trijų gūsingų besikeičiančios krypties vėjų dienų aš priverčiau 
save nusileisti žemyn ir pamiegoti, kol šliupas plaukė tiesiai savo kur- 
su su pririštu vairu. 

Ankstų rugsėjo 1-osios rytą priekyje pasirodę sausumos debesys 
reiškė, kad Kanarų salos jau netoli. Oro pasikeitimas atėjo kitą dieną: 
audros debesys nuo rytų pusės ištiesė savo rankas per visą dangų. 
Iš to buvo galima spręsti, kad arba artėja nuožmus harmatanas — 
sausas, pilnas dulkių vėjas nuo Sacharos, uždengiantis saulę, arba 
nuo pietų pusės gali pakilti stiprus uraganas. Kiekvienas kompaso 
rumbas grasino laukiniu štormu. Mano dėmesys buvo sutelktas į 
burių rifus, nes jūroje bet kurią akimirką galėjo kilti sumaištis. Ne- 
švaistydamas laiko nė minutės, džiaugiausi pasukęs laivą nuo kurso 
trimis ar daugiau rumbų, kad jis galėtų saugiau įveikti bangas. Dabar 
plaukiau pavėjui sąsiauriu tarp Afrikos ir Fuerteventūros, labiausiai 
į rytus nutolusios Kanarų salos, kurios pasirodant budriai laukiau. 
Antrą valandą po pietų orai staiga pagerėjo. Sala matėsi dešiniojo 
borto traverse, ne toliau kaip už septynių mylių. Fuerteventūros 
aukštis siekia du tūkstančius septynis šimtus pėdų, taigi esant geram 
orui ją galima pamatyti iš daugelio lygų nuotolio. 

Nakti vėjas sustiprėjo, ir „Purslas“ greitai skriejo sąsiauriu pa- 
vėjui. Išaušus rugsėjo 3-iosios rytui, šliupas jau buvo nutolęs nuo 
salų dvidešimt penkias mylias ir pateko į štilį, pranašaujantį artėjant 
kitą audrą, nešančią dulkes nuo Afrikos krantų. Užėjęs vėjas niūriai 
stūgavo takelaže. Nors buvo ne harmatanų sezonas, jau po valandos 
jūra nusidažė rausvai rudų dulkių spalva. Visą popietę tvyrojo tirštas 
dulkių pritvinkęs oras, bet vėjas, naktį pasisukęs į šiaurės vakarus, nu- 
nešė dulkes atgal į žemyną ir dangus pragiedrėjo. „Purslas“ maloniai 
lenkėsi kiekvienai bangai, jo stiebas išlinko nuo stipraus nuolatinio 
spaudimo, o išpūstos burės braukė per bangų viršūnes laivui per jas 
ritantis. Šios apvalios bangos žavėjo mane, kai supo „Purslą“ greitai 
nerdamos po jo kiliu. Tai buvo išties didingas plaukimas. Rugsėjo 4 
dieną vis dar pūtė stiprus šiaurės, šiaurės rytų vėjas, bangos plūdo 
mano kurso kryptimi. Apie vidudienį horizonte pasirodė drogeris, 
griozdiškas upinis garlaivis, kuris plaukė iš Plato upės šiaurės rytų 
kryptimi, tiesiai blogam orui į nasrus. Daviau jam ženklą, bet atsa- 
kymo nebuvo. Garlaivis nardė nosimi tiesiai į plūstančias bangas ir 
krypavo pačiu keisčiausiu būdu, darydamas keistus vingius, tarytum 
ji būtų vairavęs pamišęs kapitonas. 

Rugsėjo 6-osios rytą ant denio radau tris žuvis skraiduoles, o ket- 
virta gulėjo netoli priekinio liuko, taip arti, kaip tik galima gulėti prie 
keptuvės. Tai buvo sėkmingiausia žūklė, aprūpinusi mane gardžiais 
pusryčiais ir pietumis. 

„Purslas“ pasiekė platumas, kur pūtė pasatai, — savo kelionės tiks- 
lą. Po pietų pasirodė dar vienas toks drogeris, šis irgi krypavo taip 
pat tragiškai, kaip ir ankstesnis. Šį kartą nepakėliau jokios signalinės 
vėliavėlės, bet man viskas paaiškėjo prasilenkiant su garlaiviu iš pa- 
vėjinės pusės. Jis gabeno galvijus. Vargšai gyvuliai, kaip jie baubė! 
Buvo laikai, kai jūroje susitikę laivai iškeldavo topselius, pasikeisdavo 
vizitais, o atsisveikindami paleisdavo patrankos salves, bet šie seni 
geri laikai praėjo amžiams. Dabar žmonės, keliaujantys net ir plačiu 
vandenynu, neturi laiko pasikalbėti, nors naujienos čia labai svarbios, 
o kai dėl saliuto salvių — joms trūksta parako. Neliko šiais laikais 

poeziją puoselėjančių krovininių laivų, gyvenimas tapo proziškas ir 
nebeliko laiko vienam su kitu pasisveikinti rytais. 

Skrosdamas bangas mano laivas plaukė pats genamas pavėjinių 
pasatų. Dabar daugiau laiko turėjau poilsiui ir galėjau atgauti jėgas. 
kelažą. Maistą gaminau greitai. Žuvis skraiduolė, pašildyti džiūvėsė- 
liai su sviestu, kava su grietinėle — patiekalai, kuriems paruošti daug 
laiko nereikėjo. 

Rugsėjo 10 dieną „Purslas“ priplaukė Šventojo Antano salą, 
esančią į šiaurės vakarus nuo Žaliojo Kyšulio. Priartėjau prie sa- 
los tiksliai, nors jokių ilgumos matavimų nebuvau atlikęs. „„Purslui“ 
artėjant prie pakrantės ėmė pūsti smarkus šiaurės rytų vėjas ir kilo 
škvalas. Rifais sumažinau burių plotą ir plačiu lanku apiplaukiau 
Šventojo Antano salą. Žaliojo Kyšulio salos dingo toli laivagalyje, ir 
aš vėl pasijutau plaukiąs per beribius tyrus, aukščiausios rūšies vie- 
natvės apsuptyje. Ir užmigęs sapnavau, kad esu vienas. Šis jausmas 
niekada manęs neapleido. Ir miegodamas, ir vaikščiodamas, man 
rodos, aš žinojau, kur yra mano laivas, kokia jo padėtis. Visą laiką 
akyse turėjau įsivaizduojamą jūrlapį ir sekiau, kur plaukiu. Kartą 
naktį sėdėjau kajutėje ir rašiau dienorašų. Staiga visiškoje tyloje pa- 
sigirdo žmonių balsai! Išbėgau į denį ir nustėrau. Prasilenkiau su 
baltu barku, kuris tarsi vaiduoklis plaukė iškėlęs visas bures. Jūrei- 
viai laive lipo virvėmis sutvirtinti rėjos, kuri vos neužkliudė šliupo 
stiebo laivui plaukiant pro šalį. Nė vienas iš jų net neketino šūktelėti 
man. Girdėjau juos kalbant denyje, kad kažkas matė mano laivo 
žiburius ir palaikė mane žveju. Tą nakti ilgai sėdėjau ant denio po 
atviru dangumi ir mąsčiau apie laivus, stebėdamas žvaigždynų ke- 
liones dangumi. 

Kitą dieną, rugsėjo 13-ąją, didžiulis keturių stiebų laivas praplau- 
kė priešvėjinėje pusėje kursu į šiaurę. 

„Purslas“ sparčiai artėjo prie pusiaujo štilių juostos, ir pasatų stip- 
rumas pastebimai mažėjo. Pagal jūros raibuliavimą pastebėjau prie- 
šinės srovės tėkmę, kurią išmatavus paaiškėjo, kad jos greitis siekia 

šešiolika mylių per parą. Srovės centre tėkmė buvo dar didesnė ir 
nukreipta į rytus. 

Rugsėjo 14 dieną nuo stiebo viršūnės tolumoje pamačiau didingą 
tristiebį laivą, plaukiantį į šiaurę. Ir šiandien, ir vakar sutikti laivai 
buvo per toli, kad rodytų signalus, bet aš buvau patenkintas bent 
turėdamas galimybę jais pasigrožėti. Kitą dieną pietuose iškilo sun- 
kūs lietaus debesys ir uždengė saulę — požymis, kad artėja pusiaujo 
štilių zona. Rugsėjo 16 dieną „Purslas“ įplaukė į šį liūdną rajoną, 
kad kovotų su škvalais ir nereguliariais štiliais. Tokia jau yra šių vietų 
stichijos natūra, pusiaujo juosta tarp šiaurryčių pasatų zonos šiaurėje 
ir pietryčių pasatų zonos pietuose, kurioje kiekvienas vėjas, kovo- 
damas dėl dominavimo, išsikvepia sukinėdamasis į visas puses, taip 
bandydamas visų nervus ir kantrybę. Jūra buvo pavirtusi į susiker- 
tančių bangų raibulius, atsirandančius dėl vandens srovių sūkurių. 
Kad diskomfortas būtų visiškas, dieną ir naktį kaip iš kibiro pylė lie- 
tus. „„Purslas“ dešimt dienų stengėsi iš paskutiniųjų, bet prasibrovė 
vos tris šimtus mylių. Aš nieko negalėjau padaryti! 

Rugsėjo 23 dieną sutikau gražią škuną „„Nantasketas“ iš Bostono, 
gabenančią medieną iš Lokių upės į Plato žiotis. Persimetėme su 
kapitonu keliais žodžiais ir nuplaukėme savais keliais. „Nantasketo“ 
dugnas buvo apaugęs kriauklėmis, todėl paskui jį nuplaukė didžiuma 
žuvų, sekusių ir paskui mano laivą. „Purslas“ neturėjo tokių maisto 
atsargų giliavandenėms žuvims, kurias visada traukia laivai polipais 
apaugusiu dugnu. Kriauklėmis apaugęs velkamas lagas taip pat viliojo 
vandenyno žuvis. Ištikimiausias viso žuvų būrio palydovas buvo del- 
finas, plaukęs paskui „„Purslą“ apie tūkstantį mylių ir tenkinęsis mais- 
to likučiais, numestais per bortą nuo mano stalo. Jis buvo sužeistas, 
todėl nerizikavo plaukti toli į jūrą susimedžioti žuvų. Pripratau prie 
delfino, kurį atpažinau iš randų, ir pasiilgdavau jo, kai jis retkarčiais 
nutoldavo nuo šliupo. Vieną dieną delfinas buvo nuplaukęs nuo lai- 
vo kelioms valandoms ir grįžo kartu su trimis geltonuodegėmis, to- 
limomis delfinų giminaitėmis. Šis nedidęlis žuvų būrys laikėsi kartu 
ir išsiskirstydavo tik kilus pavojui arba ieškodamas maisto. Žuvų gy- 


54 


venimas visada buvo pavojuje, nes visą laiką jų tykojo alkani aplink 
laivą besisukinėjantys rykliai. Delfinams pavykdavo išsigelbėti. Man 
buvo įdomu stebėti, kaip jie sprunka nuo ryklių, todėl žiūrėdavau į 
juos valandų valandas. Delfinai staigiai nerdavo į skirtingas puses, o 
ryklys — jūrų grobuonis, norėdamas sugauti vieną iš jų, pamesdavo 
likusius. Tada vėl visi sugrįždavo ir susitikdavo šalia laivo. Du kartus 
delfinų persekiotojus suklaidino blizgančią žuvį primenanti keptu- 
vė, kurią vilkau laivui iš paskos. Kai ryklys pasisukdavo, nusitaikęs 
griebti savo auką, aš paleisdavau kulką jam į galvą. 

Rizikingas gyvenimas geltonuodegėms rūpėjo labai mažai, jei iš 
viso rūpėjo. Visos gyvos būtybės neabejotinai bijo mirties. Tačiau 
kai kurių rūšių žuvys susiburdavo į krūvą, tarsi žinodamos, kad yra 
sutvertos žuvims grobuonėms, lyg norėtų sukelti kuo mažiau nepa- 
togumų savo gaudytojoms. Kita vertus, esu matęs, kaip banginiai 
plaukioja aplink silkių būrius ir plaukmenų judesiais sukuria vandens 
sūkurius, sutelkiančius jas į būrį. Kai žuvys būdavo susispietusios, 
kuris nors iš leviatanų atverdavo savo nasrus ir nurydavo laivo kro- 
vinio dydžio laimikį vienu išsižiojimu. Prie Gerosios Vilties kyšulio 
mačiau staurides, panašiai besielgiančias su sardinėmis ar kitomis ne- 
didelėmis žuvimis. Sardinėms nebuvo jokios galimybės ištrūkti, nes 
stauridės visą laiką suko aplink ratus ir griebė jas nuo būrio krašto. 
Buvo įdomu stebėti, kaip sardinių būrys vis mažėja. Nors akylai ste- 
bėjau, kaip mikliai stauridės ryja žuveles, taip ir neįstengiau pamatyti, 
kaip kiekviena jų dingsta. 

Išilgai pietryčių pasatų juostos pakraščio oras buvo prisodrintas 
elektros, ir čia daug žaibavo ir griaudėjo. Kaip tik šiose vietose prieš 
kelerius metus žaibas sunaikino amerikiečių laivą „Alertas“. Laimei, 
visi keleiviai išsigelbėjo ir buvo nugabenti į Pernambuką, kur man 
teko su jais susitikti. 

Rugsėjo 25 dieną, kai mano koordinatės buvo 5° šiaurės platu- 
mos ir 26930“ vakarų ilgumos, pasišnekėjau su „Šiaurine žvaigžde“ 
iš Londono. Laivas prieš keturiasdešimt aštuonias dienas išplaukė 
iš Norfolko, Virdžinijos valstijos, ir buvo pakeliui į Rio, kur aš dar 

kartą jį sutikau po dviejų mėnesių. „Purslas“ iš Gibraltaro buvo iš- 
plaukęs prieš trisdešimt dienų. 

Kitas „Purslo“ palydovas buvo kardžuvė, kuri plaukė šalia laivo, 
iškišusi iš vandens aukštą peleką. Kardžuvė lydėjo tol, kol aš nusitai- 
kiau harpūnu į juodą jos vėliavą. Tada ji nėrė gilyn ir dingo. Rugsėjo 
30 dieną pusę dvylikos „Purslas“ kirto pusiaujo liniją 29730" vaka- 
rų ilgumoje, o vidudienį jau buvo už dviejų mylių į pietus. Lengvi 
pietryčių pasatai, sutikti 4° šiaurės platumos, dabar perėjo į stiprų 
brizą ir smagiai nešė „Purslą“ Brazilijos krantų link. Nepatyręs jokių 
nuotykių, spalio 5 dieną priplaukiau Olindos kyšulį iš šiaurinės pusės 
ir vidudienį nuleidau inkarą Pernambuko uoste, per keturiasdešimt 
dienų sėkmingai įveikęs atstumą nuo Gibraltaro nesant jokių laivo 
pažeidimų. Ar šita kelionė mane išvargino? Nė trupučio! Dar nie- 
kada gyvenime nebuvau tokios geros formos ir buvau pasiruošęs 

Nieko nuostabesnio jūreivis negali patirti, kaip du kartus per- 
plaukęs Atlanto vandenyną ir būdamas pusiaukelėje tarp Bostono ir 
Horno kyšulio vėl susitikti su senais draugais. Nusprendęs plaukti į 
vakarus nuo Gibraltaro, ne tik išvengiau susitikimo su piratais Rau- 
donojoje jūroje, bet ir atplaukiau į jau pažįstamą Pernambuką. Ne 
tik čia, bet ir kituose Brazilijos uostuose anksčiau buvau lankęsis ne 
kartą. 1893 metais man teko vadovauti garsiajam Eriksono laivui 
„Naikintojas“, plaukusiam iš Niujorko į Braziliją numalšinti Melo ir 
jo partijos sukilimo. „„Naikintojas“ tuomet gabeno milžiniškas pa- 
trankas. 

Toje pačioje ekspedicijoje dalyvavo ir laivas „Nikterojus“, kurį 
Jungtinių Valstijų vyriausybė įsigijo per karą su Ispanija ir pavadino 
„Bufalo“. Iš šių dviejų laivų „„Naikintojas“ buvo daugeliu požymių 
pranašesnis, tačiau brazilai savo keistame kare patys jį nuskandino 
prie Bahijos“. Kartu su laivu nuskendo ir mano viltys gauti atlygį už 
laivo atplukdymą ir krovinio pristatymą. Niekam nerūpėjo, kad man 


` Viena iš Brazilijos valstijų šalies šiaurės rytuose. (Vert. past.) 

tai labai svarbu. Po dvejų metų politinė padėtis pasikeitė ir Melo par- 
tija tapo valdančiąja. Nors mane buvo pasamdžiusi tuomet legaliai 
valdžiusi vyriausybė, vadinamieji maištininkai nesijautė man skolingi 
tiek, kiek aš būčiau to norėjęs. | 

Lankydamasis Brazilijoje, susipažinau su daktaru Perera, leidinio 
E/ Commercio Journal savininku ir redaktoriumi. Kai tik „Purslas“ 
sėkmingai prisišvartavo, daktaras, entuziastingas buriuotojas, aplan- 
kė mane ir palydėjo lagūnos farvateriu iki savo vasaros rezidencijos. 
Prie jo vilos iš vandens pusės puikavosi ištisa armada. Įlanka buvo 
pilna valčių, tarp kurių rikiavosi kinų sampanas, norvegų plaškautas 
ir netgi dorė „Cape Ann“ iš „Naikintojo“. Daktaras dažnai mane 
vaišino skaniais braziliškais patiekalais, kad sukaupčiau jėgų tolesnei 
kelionei, ir apgailestavo, kad aš nepilnėju. 

Pasirūpinau vaisiais, daržovėmis, kitomis maisto atsargomis ir pa- 
siruošęs išplaukti į jūrą spalio 23 dieną atsišvartavau. Prieš man iš- 
vykstant pasirodė vienas iš Melo frakcijos narių, dirbantis mokesčių 
surinkėju, kuris apmokestino „Purslo“ tonažą, nors šis turėjo jachtos 
licenciją ir buvo atleistas nuo uosto mokesčių. Mūsų konsulas priminė 
mokesčių inspektoriui apie tai, kaip man atrodė, be jokių diplomatinių 
užuolankų ir pridūrė, kad tai aš atplukdžiau „„Naikintoją“ į Braziliją. 

— O, taip, — atsakė mandagus inspektorius. — Tai mes labai gerai 
prisimename. 

Vietos pirklys ponas Langrinas, norėdamas man padėti, pasiūlė 
„Purslui“ nugabenti paraką į Bahiją ir užsidirbti pinigų. Tačiau drau- 
dimo kompanijos atsisakė apdrausti laivo krovinį, nes laivo įgulą su- 
darė tik vienas žmogus. Ponas Langrinas neprieštaravo, kad krovinys 
būtų gabenamas neapdraustas, o riziką prisiėmė sau. Tai buvo ge- 
resnis mano įvertinimas, nei aš nusipelniau. Tačiau pasiūlymo nepri- 
ėmiau dėl paprastos priežasties. Supratau, kad taip pasielgus mano 
jachtos licencija taptų negaliojanti ir patirčiau daugiau nuostolio dėl 
uosto mokesčių visame pasaulyje, nei šis verslas galėjo padengti. Bet 
čia man į pagalbą atėjo senas pirklio draugas ir sumokėjo už mane 
uosto mokestį grynaisiais. 

Būdamas Pernambuke sutrumpinau giką, kuris lūžo plaukiant 
Maroko pakrante. Pašalinus nulūžusią dalį, jis sutrumpėjo keturiomis 
pėdomis. Taip pat perdariau gafelio ūsus. 1895 metų spalio 24 dieną 
oras buvo puikus, beje, Brazilijoje orai visada geri, ir „Purslas“ iš- 
plaukė su pakilia nuotaika. Pakrante nuplaukdamas apie šimtą mylių 
per dieną, į Rio de Žaneirą atvykau lapkričio 5 dieną, nepatyręs jokių 
vertų paminėti įvykių. Apie vidudienį nuleidau inkarą Vilaganone ir 
laukiau atvykstant uosto pareigūnų. Kitą dieną energingai nusiteikęs 
lankiausi pas aukščiausius admiraliteto ir ministerijų pareigūnus dėl 
man priklausančio atlygio už „„Naikintoją“. Vienas iš aukštų pareigu- 
nų man paaiškino: 

— Kapitone, mes neprieštaraujame dėl laivo ir galime jums jį ati- 
duoti, taigi, jei mūsų pasiūlymą priimate, parodysime, kur jis yra. 

Aš ir pats tiksliai žinojau, kur nuskendo „Naikintojas“. Laivas 
ilsėjosi jūros dugne prie Bahijos krantų, iš vandens kyšojo tik jo ka- 
mino viršūnė. Mandagiai padėkojau pareigūnui ir atsisakiau jo pa- 
siūlymo. 

Prieš išplaukdamas į „Purslą“ pasikviečiau keletą patyrusių ka- 
pitonų ir kartu su jais paplaukiojau po Rio uostą. Laive įmontavau 
jolo įrangą, nes laukė kelionė per audringus Patagonijos vandenis. 
Taip pat prie laivagalio pritvirtinau pusapvalę atramą galiniam stie- 
jų stengėsi kuo nors prisidėti, ukrindamas laivo įrangą. Kapitonas 
Džounsas, padėjęs man susikalbėti Rio, padovanojo inkarą, o gar- 
laivio kapitonas davė lyną jam pritvirtinti. Džounso inkaras buvo 
toks kibus,+kad per visą kelionę nė karto nesivilko dugnu, o lynas ne 
tik atlaikė spaudimą prie pavėjinio kranto, bet ir padėjo nuraminti 
plūstančias iš laivagalio bangas, grasinusias užlieti laivą, kai šios buvo 
velkamos laivo kilvateryje prie Horno kyšulio. 

Šeštas skyrius 


Išvykimas iš Rio de Žaneiro — „Purslas“ ant smėlėtos Urugvajaus pakrantės — Tik per plauką nuo 
žūties — Berniukas randa šliupą — „Purslas“ nutrauktas į vandenį, bet kažkas apgadinta — Britanijos 
konsulo pagarba Maldonade — Nuoširdus sutikimas Montevidėjuje - Ekskursija Buenos Airėse — 
Stiebo ir bušprito sutrumpinimas 


Lapkričio 28-ąją „Purslas“ išplaukė iš Rio de Žaneiro ir iškart pateko 
į audrą, kuri siautėjo išilgai pakrantės, smarkiai kenkdama laivybai. 
„Purslui“ pasisekė, kad jis jau buvo toli nuo kranto. Plaukdamas to- 
lyn šiame kelionės ruože pastebėjau, kad mažesni laivai, kurie suge- 
bėdavo aplenkti „„Purslą“ dieną, atsilikdavo nakti. „Purslui“ nebuvo 
skirtumo, diena tai ar naktis, kitaip nei aniems. Vis labiau toldamas 
nuo Rio, vieną gražią dieną sutikau garlaivį „Pietų Velsas“, kurio 
kapitonas, naudodamasis chronometru, pranešė tikslią laivo buvimo 
vietą — 48° vakarų ilgumos. 

— Tai tiksliausi duomenys, kokius galiu nustatyti, — tarė jis. 

Alavinis „Purslo“ laikrodis rodė tą patį. Buvau visiškai tikras dėl 
savo skaičiavimų, nors juos atlikau primityviomis matavimo priemo- 
nėmis. Garlaivio chronometras tik patvirtino mano turimus duome- 
nis, ir tai manęs nė kiek nenustebino. 

Gruodžio 5 dieną horizonte pasirodė barkentina. Keletą dienų 
abu laivai plaukė lygiagrečiai kranto linijai. Kadangi šiose vietose 
srovė teka šiaurės kryptimi, reikėjo laikytis arčiau pakrantės, ir Čia 
„Purslas“ persistengė. Supratau savo klaidą: prie kranto priplaukiau 
per arti. Auštant gruodžio 11-osios rytui „Purslas“ visu greičiu už- 
lėkė ant kranto. Mane suklaidino mėnesienos apšviestos kopos, ir 
dabar aš gailėjausi pasikliovęs apgaulingu reginiu. Buvo apmaudu. 

Staiga pamačiau, kad „Purslo“ padėtis nėra beviltiška. Nors jūra 
buvo gana rami, krantą plakė stiprios bangos. Man pavyko nuo de- 
nio nukelti valtelę ir į ją sukrauti pagalbinį inkarą bei lyną. Tačiau 
potvynis jau buvo atslūgęs ir nuvilkti šliupą pasitelkus inkarą buvo 
per vėlu, — vandens lygis nukrito per pėdą. Turėjau griebtis dides- 
nio inkaro su lynu, nuo kurio, deja, netvirta mano gelbėjimo valtis 
vos laikėsi vandens paviršiuje. Dorę tuoj pat užpylė pakrantės bangų 
mūša. Krovinys jai buvo per sunkus. Teko atkabinti lyną ir vietoj 
vieno krovinio atskirai gabenti du. Prie inkaro prikabinau keturias- 
dešimties fadomų ilgio lyną su plūduru ir gabenau iki bangų mūšos. 
Į dorę sparčiai sunkėsi vanduo. Kol nuirklavau iki vietos, kur turėjau 
nuleisti inkarą, valtelė jau buvo pilna vandens ir pradėjo grimzti. Ne- 
buvo laiko svarstyti, nes supratau: jeigu mano sumanymas dabar ne- 
pavyks, visas mano užmojis nueis šuniui ant uodegos. Paleidau irklus 
ir griebiau inkarą. Iškėliau jį virš galvos ir mečiau į vandenį. Kaip tik 
tą akimirką valtis apsivertė, vos spėjau nusitverti už borto krašto. Ir 
staiga prisiminiau, kad nemoku plaukti. Stengdamasis atversti dorę, 
išeikvojau nemažai jėgų, o ji vis plūduriavo dugnu į viršų. Aš te- 
besimurkdžiau vandenyje, įsitvėręs planšyro. Akimirkai atsipeikėjęs 
pamačiau, kad srovė neša mane į jūrą, nors vėjas pučia į kranto pusę. 
Reikėjo ką nors daryti. Tris kartus panirau po vandeniu ir bandžiau 
atversti dorę. Nors ir apimtas nevilties, ryždavausi bandyti dar kartą, 
kad nė vienas iš nelaimę man pranašavusių žmonių nesakytų: „Mes 
tave įspėjome.“ Nežinau, didelis ar mažas pavojus grėsė mano gyvy- 
bei, tačiau tuo momentu jaučiausi ramus kaip niekad gyvenime. 

Iš ketvirto karto man pavyko atversti dorę, įsiropšti į ją ir nuir- 
kluoti į krantą su vienu irklu, kurį pavyko išgelbėti. Buvau šlapias, 
permirkęs sūriu jūros vandeniu. Dabar man rūpėjo tik laivo likimas. 
Galvoje sukosi mintys, kaip priversti „Purslą“ pasijudinti iš vietos. 
Nebuvo sunku nuplukdyti antrą lyno dalį ir pritvirtinti prie pirmo- 
sios, paženklintos plūduru. Dar lengviau buvo lyno galą atitempti iki 
„Purslo“. Džiaugiausi, kad blaivus protas ir sėkmė padėjo išvengti 
nelaimės. Lyno nuo inkaro vos užteko atvilkti iki laivo ir apsukti viją 

„Ir staiga prisiminiau, kad nemoku plaukti.“ 


ant brašpilio, ne daugiau. Inkaras buvo nuleistas nuo laivo tinkamu 
atstumu. Dabar teliko atlaisvinti lyną ir laukti potvynio bangos. 

Padariau tiek darbo, kad net daug stipresnis už mane vyras būtų nu- 
sikamavęs. Saulė jau buvo pakilusi ir maloniai šildė žemę. Atsiguliau ant 
smėlėtos pakrantės, kur nepasiekia potvynio banga, ir džiaugiausi galė- 
damas pailsėti. Nors dar neseniai mano padėtis galėjo būti ir blogesnė, 
vis dėlto buvau atsidūręs nepažįstamame svetimos valstybės krante ir 
dabar nesijaučiau saugus. Veikiai išgirdau artėjant arklio kanopų trink- 
sėjimą. Kažkas jojo kieta pakrante. Arklys sustojo prie smėlio kauburio, 
kur buvau įsitaisęs užuovėjoj. Atsargiai nužvelgęs raitelį, pamačiau, ko 
gero, labiausiai visoje pakrantėje nustebusį berniuką. Jis rado laivą! 

— Laivas bus mano, juk aš pirmas jį pamačiau paplūdimyje, — gar- 
siai samprotavo berniukas. 

Žinoma, juk laivas stovi sausumoje, nudažytas baltai. Berniukas 
risčia aplėkė laivą ir, neradęs jo savininko, įkinkė arklį į laivo vateršta- 
gą ir bandė traukti jį namo. Deja, vienas arklys nepajėgė išjudinti lai- 
vo. Kitaip atsitiko su mano dore. Ji buvo nutempta atokiau nuo laivo 
ir paslėpta už smėlio kopos tarp aukštų žolių. Man pasirodė, kad 
berniukas sumąstė atsivesti daugiau arklių ir nusitempti savo didelį 

radinį. Jau buvo benujojąs sau pastiprinimo, už mylios ar toliau, kai 
nusprendžiau jam pasirodyti. Išvydęs mane berniukas neapsidžiau- 
gė, netgi nuliūdo. 

— Laba diena, vaikine, — pasisveikinau. 

Jis neatsakė, tik sumurmėjo kažką ir kiaurai veriančiomis akimis 
nužvelgė mane nuo galvos iki kojų. Staiga mane užgriuvo lavina 
klausimų, tiek, kad nė šeši jankiai vienu metu negalėtų paklausti. Jis 
norėjo žinoti, iš kur aš, kiek dienų jau plaukiu, o svarbiausia, ką čia 
veikiu ant kranto ankstų rytą. 

— Į tavo klausimus nesunku atsakyti, — tariau ir pridūriau: — Aš 
nusileidau iš Mėnulio, keliauju mėnesį laiko ir atplaukiau pasikrauti į 
laivą berniukų, tokių kaip tu. 

Visą laiką buvau budrus ir stebėjau berniuką. Numaniau ir apie jo 
sumanymą, kuris man brangiai būtų atsiėjęs. Kol aš su berniūkščiu 
kalbėjau, jis ruošėsi užmesti lasą man ant kaklo. Tai ne aš jį būčiau 
nusinešęs į Mėnulį, o jis būtų nutempęs mane už kaklo į savo namus 
per laukinę Urugvajaus dykvietę. 

Vieta, kur buvau išmestas į krantą, vadinosi Kastiljo Čikas, jis 
yra maždaug už septynių mylių į pietus nuo pasienio zonos, skirian- 
čios Urugvajų nuo Brazilijos. Vietos gyventojai čia kalbėjo ispaniš- 
kai. Norėdamas nuraminti ankstyvą savo svečią, pasakiau, kad laive 
turiu sausainių ir norėčiau iškeisti juos į pieną ir sviestą. Tai išgirdęs 
berniukas plačiai nusišypsojo ir susidomėjo mano pasiūlymu. Net 
Urugvajuje jūrininkų džiūvėsėliai gali atverti kelią į berniuko širdį ir 
padėti susidraugauti su juo. Berniukas nuskriejo namo ir netrukus 
grįžo, nešinas sviestu, pienu ir kiaušiniais. Kartu su juo iš aplinkinių 
rančų atėjo ir daugiau žmonių: vaikų ir senių. Tarp jų buvo ir vokietis 
kolonistas, kuris nemažai man padėjo. 

Greitai pasirodė pakrantės apsaugos pareigūnas iš Terezos tvirto- 
vės, esančios už keleto mylių nuo čia, ir paaiškino atvykęs apsaugoti 
mano nuosavybės nuo laukinių vietos gyventojų. Pasinaudojęs pro- 
ga, patariau jam verčiau prižiūrėti savo kaimo gyventojus, o vietiniais 
galiu pasirūpinti aš pats. Kalbėdamas parodžiau į neaiškų „pirklį“, iš 

mano kajutės pavogusį revolverį ir kitus man priklausančius smul- 
kius daiktus, kuriuos vos ne vos iš jo atsiėmiau. Šis tipas buvo kilęs 
ne iš Urugvajaus. Čia, kaip ir daugelyje šalių, kurias man teko aplan- 
kyti, vietos gyventojai mažiausiai teršė savo šalies vardą. 

Dieną mane pasiekė iš Montevidėjo atėjęs skubus uosto kapitono 
pranešimas, kuriuo pakrantės apsaugos tarnyba buvo įpareigota suteik- 
ti „Purslui“ visokeriopą pagalbą. Nurodymas man neatrodė svarbus, 
kadangi apsaugos tarnyba jau rūpinosi mano laivu tarsi garlaiviu su 
tukstančiu emigrantų, patyrusių katastrofą. Uosto kapitonas atsiuntė 
dar vieną pranešimą, kad artimiausiu metu į pagalbą atplauks garlaivis 
ir nubuksyruos „Purslą“ į Montevidėją. Kapitonas sąžiningai įvykdė 
duotą savo žodį. Kitą dieną iš tikrųjų atplaukė galingas garlaivis. Visų 
detalių nepasakosiu, tik noriu paminėti, kad per tą laiką, kol pasirodė 
garlaivis, aš, padedamas vokiečio kolonisto, vieno iš kareivių bei italo, 
kurį čia vadino Milano angelu, išjudinau laivą iš sausumos, ir jis jau 
plaukė pavėjui uosto link. Nuotykis, kai „„Purslas“ atsitrenkė į kietą 
pakrantės smėlį, baigėsi palyginti nedideliais nuostoliais. Laivas neteko 


achterštevenio apkausto, dalies falškilio, buvo apgadintos ir kitos laivo 
dalys, tačiau viskas buvo sutaisyta, kai tik „„Purslas“ atplaukė į doką. 

Kitą dieną nuleidau inkarą Maldonade. Britų konsulas su duk- 
ra ir dar viena jauna dama atnešė į laivą pintinę šviežių kiaušinių, 
braškių, keletą butelių pieno ir didelį kepalą šviežios duonos. Šį 
kartą Maldonade buvau sutiktas vaišingiau nei tuomet, kai atplau- 
kiau į šitą uostą pramuštu „Akvidneku“ kartu su nelaimę išgyve- 
nusia laivo įgula. 

Maldonado įlankoje gausu įvairių žuvų, poravimosi metu į ap- 
linkines salas traukia šiauriniai jūrų lokiai. Pakrantės srovėms didelę 
įtaką čia daro vyraujantys vėjai, o jūros lygio svyravimai visoje Urug- 
vajaus pakrantėje yra didesni nega įprastai sukeliami mėnulio. Kai 
audrą sukelia pietvakarių vėjas, jūros lygis pakyla aukščiau, nei pu- 
čiant šiaurės rytų vėjui. Vienas iš tokių potvynių, sukeltas šiaurės rytų 
vėjo, atslūgo ir paliko ant kranto „Purslą“. Netoliese atsivėrė plikos 
uolos, aplipusios austrėmis. Aplinkui buvo ir kitokių kiaukutinių jūrų 
gėrybių, nors ir ne tokių didelių kaip austrės, tačiau labai skanių. Pri- 
sirinkau daug austrių ir moliuskų, o kažkoks vietos gyventojas tuo 
metu su kabliu ir meškere gaudė žuvis, moliuskus naudodamas kaip 
masalą. Žvejybai pasirinkęs vietą prie atskirai stūksančios uolos, jis 
išlupo kelis nemažus karšius. | 

Žvejo sunėnas, maždaug septynerių metų amžiaus berniūkštis, 
patraukė mano dėmesį kaip didžiausias keikūnas, kokį man teko su- 
tikti per visą savo kelionę. Garbaus amžiaus savo dėdę jis vadino 
bjauriais žodžiais, kad šis nepadeda pereiti jam per gilią daubą. Kol 
berniūkštis naudojo ispaniškų keiksmažodžių arsenalą, jo dėdė žve- 
jojo, atsakydamas į kiekvieną berniūkščio žodžių antplėdį panašiais 
keiksmažodžiais. Išnaudojęs visas necenzūrinių žodžių atsargas, ber- 
niukas nubėgo į lomą ir greitai grįžo, nešinas didele puokšte gėlių, 
kurią įteikė man, šypsodamasis kaip nekaltas angelas. Prisiminiau 
prieš keletą metų matęs tokias gėles, augančias upės pakrantėje to- 
liau į pietus. Jaunojo pirato paklausiau, kodėl jas padovanojo man. 

— Nežinau, — atsakė berniūkštis, — aš norėjau taip padaryti, ir tiek. 

Nežinau, kokios priežastys paskatino šį nepraustaburnį laukinį pam- 
pos berniūkšų pasielgti draugiškai, bet jos turėjo būti labai svarios. 

„Purslas“ netrukus išplaukė į Montevidėją, kur atvyko jau kitą die- 
ną. Mane pasitiko toks garlaivių švilpimas, kad net sutrikau. Verčiau 
jau būčiau atvykęs nepastebėtas. Urugvajaus gyventojams atrodė, kad 
įveiktas kelionės atstumas, kurį nuplaukiau vienas, prilygsta žygdarbiui 
ir yra vertas pripažinimo. Dar daug išbandymų laukė priešakyje, todėl 
mano garbei surengta demonstracija, man atrodė, buvo dar per anksti. 

Kai tik „Purslas“ nuleido inkarą Montevidėjo uoste, Karališko- 
sios garlaivių kompanijos paštas „Messrs. Humphreys ir Co“ tuoj 
pat atsiuntė žinią, kad mano laivas bus pastatytas į doką ir suremon- 
tuotas nemokamai. jie siūlė ir daugiau paslaugų, be to, prie laiško 
pridėjo dvidešimt svarų sterlingų. Montevidėjo kalviai savo darbą 
atliko labai kruopščiai, o dailidės sutaisė kilį ir suremontavo valtelę 
bei nudažė ją taip, kad sunkiai galėjai atskirti nuo drugelio. 

1895 metų Kalėdas „Purslas“ sutiko suremontuotas ir su naujai 
įrengta krosnele, padaryta iš didelės geležinės statinės su išmonin- 
gai išmuštomis skylėmis traukai padidinti. Krosnelės dūmtraukis 
kilo tiesiai į priekinės kajutės lubas, per skylę laukan. Tiesą sakant, 
tai buvo ne šiaip sau krosnelė — tai buvo alkanas monstras, galėjęs 
praryti net šlapią medį. Šaltomis, drėgnomis dienomis prie Ugnies 
Žemės krantų ji man labai pravertė. Krosnelės duris laikė variniai 
vyriai, kuriuos vienas iš pameistrių taip nublizgino, kad jie švytėjo 
tarsi varinis „P. & O.“ garlaivio naktouzas. 

„Purslas“ jau buvo pasiruošęs išplaukti į atvirą jūrą, bet, prieš leis- 
damasis į tolimą kelionę, gruodžio 29 dieną dar pasuko paplaukioti 
upe. Senas mano bičiulis kapitonas Hovardas, gerai visiems žinomas 
nuo Menkių kyšulio iki Plato upės, plaukė kartu su manimi iki Bue- 
nos Airių, kur „Purslas“ pasirodė jau kitą rytą. Stiprus vėjas ir palan- 
ki srovė padėjo laivui pasiekti savo rekordą. Aš labai džiaugiausi, kad 
patyręs jūreivis kapitonas Hovardas savo akimis galėjo matyti tiksliai 
nustatytu kursu plaukiant „„Purslą“ be jokio pagalbininko prie vai- 
ro. Kapitonas sėdėjo prie naktouzo ir stebėjo kompaso rodmenis, 
o laivas tuo metu taip lygiai plaukė nustatytu kursu, tarsi kompaso 
rožės diskas būtų mirtinai pritvirtintas ant adatos. Laivas nenukrypo 

nuo kurso nė ketvirtadaliu rumbo. Senasis mano draugas, daug metų 
plaukiojęs upe nuosavu šliupu, žavėjosi išradingų mano sumanymu 
pasinaudoti stipriu vėju, pilnai išskleidusiu bures. 

— Tegul mane išmeta ant Čiko seklumos, bet nieko panašaus savo 
gyvenime nesu regėjęs! — sušuko kapitonas. 

Galbūt jis niekada neleido laivui parodyti savo galimybių. O aš 
pačiu laiku pasinaudojau negiliais vandenimis ir palankia stipriai lai- 
vą nešančia srove bei kitomis sunkiomis ir neįprastomis sąlygomis. 
Kapitonas Hovardas visa tai įvertino ir įsidėmėjo. 

Daugelį metų praleidęs toli nuo gimtųjų namų, kapitonas Ho- 
vardas nepamiršo, kaip išvirti tirštą žuvienę, ir norėdamas tai įrodyti 
iš jūros pūgžlių pagamino skanų patiekalą, kurio ir karaliai nebūtų 
atsisakę. Kai valgis buvo išvirtas, puodą saugiai padėjome tarp dviejų 
dėžių ant kajutės grindų, kad nejudėtų, ir šnekučiuodamiesi valgėme 
kartu, kol „Purslas“ tamsoje plaukė pats. Supantis laivui, Hovardas 
pasakojo man apie Ugnies Žemės kanibalus, o aš prisiminiau istori- 
ją apie „Pintos“ vairininką, per audrą nuplukdžiusį mano laivą nuo 
Azorų krantų. Dar pridūriau, kad tokiu oru kaip šiandien nemato- 
mas vairininkas vėl stovi prie „„Purslo“ šturvalo. Kapitono Hovardo 
prietaringu nelaikiau. Nė vienas iš mudviejų nebuvome prietaringas, 
tačiau kai pradėjau kalbėti apie jo grįžimą „Purslu“ atgal į Montevi- 
dėją, kapitonas tik nusipurtė ir pasinaudojo pašto garlaiviu. 

Jau daug metų buvo praėję nuo mano lankymosi Buenos Airėse. 
Vieta, kur tada prisišvartavau, buvo pasikeitusi. Uostas perstatytas, 
įrengta daugybė patogių dokų. Rekonstrukcija atsiėjo brangiai, tą 
galėjo patvirtinti ir bankininkai iš Londono. Uosto kapitonas pasirū- 
pino, kad „Purslas“ prisišvartuotų saugioje prieplaukoje, pasveikino 
mane atvykusį ir pasiūlė kreiptis į jį, jeigu ko prireiktų, kol būsiu 
uoste. Aš neabejojau jo nuoširdumu. „Purslu“ Buenos Airėse pa- 
sirūpino nepriekaištingai. Nei už stovėjimą, nei už laivo tonažą ne- 
reikėjo mokėti mokesčių. Miesto jachtų klubas taip pat sutiko mane 
draugiškai. Miestas buvo mažiau pasikeitęs nei dokai, todėl greitai 
Buenos Airėse pasijutau kaip namie. 

Montevidėjuje paėmiau laišką iš sero Edvardo Herbajaus, skirtą 
ponui Malholui, laikraščio $/andard savininkui. Į mano vizitą buvo 
atsakyta šiltu priėmimu. Ponas Malholas atvyko į uostą arklių kin- 
kiniu, kai tik „Purslas“ prisišvartavo, ir pakvietė mane į svečius, kur 
man jau buvo paruoštas kambarys. Tai buvo pirmąją 1896 metų die- 
ną. Laikraščio S/andard puslapiuose pasirodė straipsnis apie „„Purslo“ 
kelionę. 

Ponas Malholas su didžiausiu malonumu aprodė man Buenos Ai- 
res ir viską, kas jose pasikeitė. Mudu ieškojome senų miesto pastatų. 
Prekybininkas, aikštėje pardavinėjęs limonadą dar tada, kai aš pirmą 
kartą atvykau į šį nepakartojamą miestą, ir dabar pardavinėjo stiklinę 
to paties gėrimo už du centus. Turbūt prekyba limonadu jam ge- 
rai sekėsi. Prekybos inventorius buvo vonelė ir šalia esanti vandens 
kolonėlė, truputis rudojo cukraus ir šešios citrinos, plaukiojančios 
saldintame vandenyje. Vanduo buvo pumpuojamas iš kolonėlės sis- 
temingai, tik tos pačios citrinos visą laiką plaukiojo vandenyje. Tai ir 
visas malonumas — du centai už stiklinę! 

Bet mes neradome prekeivio, tada Buenos Airėse pardavinėjusio 
viskį ir karstus. Besivystanti civilizacija sunaikino jo verslą ir atmin- 
tyje išliko tik prekeivio vardas. Tai buvo sumanus žmogus ir aš mielai 
būčiau su juo pasikalbėjęs. Prisimenu parduotuvės gale vienoje pu- 
sėje išrikiuotas viskio statines ir nedidelę pertvarą, skiriančią kitoje 
pusėje eilėmis sukrautus karstus, kurių buvo daug ir visokio dydžio. 
Toks prekių išdėstymas nebuvo atsitiktinis. Dažniausiai karsto at- 
eidavo pirkti tada, kai viskio statinė ištuštėdavo. Be pigaus viskio ir 
kitų alkoholinių gėrimų, buvo pardavinėjamas sidras, gaminamas iš 
sugedusių Malagos vynuogių. Prekybininko užmojai buvo dideli. Jis 
nevengė prekiauti mineraliniu vandeniu su nepriekaištingomis įvai- 
rių ligų bakterijomis. Šis žmogus sugebėjo patenkinti visų pirkėjų 
skonį, jų norus ir poreikius. 

Kitoje miesto pusėje tebegyveno žmogus, ant kurio parduotuvės 
buvo mokantiems skaityti žmonėms skirta iškaba su užrašu: „Ši su- 
gedusį pasaulį sunaikins kometa. Parduotuvės savininkas išparduoda 

Kometos ženklas. 


viską bet kokia kaina, kad išvengtų katastrofos.“ Mano draugas po- 
nas Malholas apvežė mane aplink parduotuvę, ir aš ant sienų apžiū- 
rėjau baisios kometos su ilga uodega piešinį. 

Buenos Airėse nukėliau „Purslo“ stiebą ir sutrumpinau jį septy- 
niomis pėdomis. Penkiomis pėdomis sumažinau ir bušpritą. Man 
atrodė, kad ir sutrumpintas jis yra per daug išsikišęs, ir, kaskart rifuo- 
damas kliverį, gailėjausi nesutrumpinęs jo dar per vieną pėdą. 


Septintas skyrius 


Buenos Airėse inkaras pakeltas — Jausmų protrūkis Plato žiotyse — Paskandintas didelės bangos — 
Įplaukiant į Magelano sąsiaurį kyla audra - Kapitonas Semblikas linki sėkmės ir dovanoja maišelį 
apmušalinių vinių — Netoli nuo Frovardo kyšulio - Forteskju įlankoje persekioja indėnai — Netaik- 
lus šūvis į Juodąjį Pedrą — Vandens ir medienos atsargų papildymas Trijų salų užutėkyje —- Gyvū- 
nijos pasaulis 


1896 metų sausio 26 dieną „Purslas“, gerai suremontuotas ir pa- 
sipildęs atsargų, pajudėjo iš Buenos Airių. Tuo metu vėjo beveik 
nebuvo, platūs upės žiočių vandenys spindėjo tarsi sidabrinis diskas. 
Buvau patenkintas, galėdamas pasinaudoti uosto buksyru ir išplauk- 
ti į atvirus vandenis. Netikėtai kilo stiprus vėjas, vandens paviršius 
pasišiaušė, o upė, neseniai spindėjusi sidabru, dabar pasidarė mur- 
zina. Plato įlanka yra klastingos upės žiotys, ir tas, kas plaukia ja, 
visada turi išlikti budrus ir tikėtis škvalo. Dar nesutemus, nuleidau 
inkarą netoli kranto, kur buvo šiokia tokia užuovėja, tačiau stiprios 
bangos mėtė laivą visą nakti. Kitą rytą, sumažinęs burių plotą, lei- 
dausi plaukti prieš vėją žemyn upe. Vakarop pasiekiau tą vietą, kur 
kapitonas Hovardas prisijungė prie manęs, kai plaukiau aukštyn upe. 
Dabar laikiausi tokio kurso, kad iš vienos pusės būtų Indijus, o iš 
kitos — Anglų krantas. 

Jau daug metų praėjo nuo to laiko, kai lankiausi į pietus nuo šių 
vietų. Turiu pripažinti, kad, artėdamas prie Horno kyšulio, nesitikė- 
jau plaukti ramiai. Visą laiką turėjau prižiūrėti bures bei takelažą ir 
stengiausi judėti pirmyn. Nuleidęs inkarą nuošaliose vietose, pajus- 
davau sėlinančią baimę. Kai paskutinį kartą sustojau monotoniškoje 
ir purvinoje upėje, man atrodė, kad mane apėmė silpnumo jausmas. 
Nutariau daugiau nesustoti iki pat Magelano sąsiaurio. 

Sausio 28 dieną „Purslas“ paliko Indijaus kyšulį, Anglų krantą 
ir kitas pavojingas Plato upės žiočių vietas. Palankus vėjas išsklei- 
dė visas bures, ir „„Purslas“ leidosi tolyn Magelano sąsiaurio link į 
nenuspėjamą Pietų žemę. Palaiminga šiaurės vandenynuose tvyranti 
ramybė nuėjo užmarštin. 

Saugiai praplaukiau pro Bahia Blanką, Šventojo Mato ir Šventojo 
Jurgio įlankas. Stengiausi išvengti pragaištingų potvynio bangų, vie- 
nodai pavojingų tiek dideliems, tiek ir mažiems laivams, todėl visus 
kyšulius apiplaukiau maždaug penkiasdešimties mylių atstumu, kad 
išvengčiau daug mylių nuo kranto tykančių pavojų. Kai tik „Purslui“ 
pavykdavo išvengti vieno pavojaus, jis iš karto susidurdavo su kitu. 
Vieną dieną, laivui plaukiant halfvindo kursu sumažintomis burėmis 
ir padoriu atstumu nuo Patagonijos krantų, laivą šniokšdama užliejo 
milžiniška audros banga. 

Vos spėjau nuleisti visas bures ir nusitverti už falo, kai išvydau 
dar vienos didžiulės bangos keterą, pakilusią stiebo aukštyje virš 
manęs. Šliupą užgriuvo kalnas vandens, nuo kurio masės drebėjo 
visos laivo sijos. Tačiau „Purslas“ netruko išsilaisvinti iš vandens 
gniaužtų ir nulėkė tolyn per virstančias bangas. Laikiausi įsitvėręs 


Didžiulė banga prie Patagonijos krantų. 

takelažo ir neįstengiau per vandenį matyti net laivo korpuso. Tai 
užtruko gal minutę, gal mažiau, bet man atrodė, kad gana ilgai. Tą 
akimirką spėjau pagalvoti apie savo gyvenimą. Praeities išgyveni- 
mai mano mintyse praskriejo tarsi elektros kibirkštys. Atsidūręs 
akis į akį su mirtinu pavojumi, spėjau trumpai apmąstyti ateities 
planus, kuriems įgyvendinti reikėjo nemažai laiko. Jei „Purslas“ at- 
laikys ir šitą pavojų, vienas iš pažadų buvo pastatyti didelį laivą su 
tokiais pačiais apvadais. Lengviau išpildomus pažadus daviau sau 
be jokių valios prieštaravimų. Kad ir kaip ten būtų, baimės įva- 
riusi didžiulė vandenyno banga ne tik dar kartą išbandė „Purslo“ 
patvarumą, bet ir padrąsino mane toliau plaukti atšiauraus Horno 
kyšulio link. 

Nuo to momento, kai „Purslą“ buvo užliejusi didžiulė banga, 
iki laivas atplaukė prie Mergelių kyšulio, nenutiko nieko, kas būtų 
privertę mano širdį plakti stipriau. Priešingai, oras buvo geras, jūra 
švelni, o gyvenimas ėjo netrikdomas rūpesčių. Dažnai matydavau 
miražą: albatrosas, nutūpęs ant vandens, atrodė kaip laivas, du ruo- 
niai, snaudžiantys vandens paviršiuje, buvo tarsi didieji banginiai. 
Galėjau netgi prisiekti, kad vietoj rūko debesų stūkso kalnuota pa- 

-<krantė. Kitą dieną miražo kaleidoskopas pasikeitė ir man atrodė, kad 
aš priplaukiau žemę, kur gyvena pigmėjai. 

Vasario 11 dieną „Purslas“ apiplaukė Mergelių kyšulį ir įplaukė į 
Magelano sąsiaurį. Šį kartą vaizdas buvo realus, bet niūrus. Galingas 
šiaurės rytų vėjas ginė į krantą sniego baltumo jūros putas. Tokia 
jūra lengvai užlietų prastai įrengtą laivą. Kai „Purslas“ priartėjo prie 
sąsiaurio vandenų, pastebėjau dvi dideles potvynio sraunumos juos- 
tas. Viena buvo arti kranto, kita — toliau į jūrą. Tarp šių sraunumų 
„Purslas“ — aklinai rifuotomis burėmis ir genamas palankaus banga- 
vimo — tarsi tuneliu įplaukė į sąsiaurį. Besiritančios iš paskos bangos 
dar ilgai lydėjo laivą, plaukianti sąsiauriu gilyn, o stipri priešinė srovė, 
aplenkianti kyšulį, mažino greitį. Tačiau „Purslas“ įveikė visus išban- 
dymus ir netrukus plaukė Mergelių kyšulio užuovėjoje, kas minutę 
artėdamas prie ramesnių vandenų. 

Įplaukiant į Magelano sąsiaurį. 


Rusvieji jūrų dumbliai driekėsi nuo nuskendusių uolų ir grėsmin- 
gai plaikstėsi po laivo kiliu, o dėl garlaivio nuolaužų, kyšančių iš van- 
dens prie kranto, niūrus sąsiaurio peizažas atrodė dar niūresnis. 

Sąsiauriu plaukti buvo nelengva. „Mergelės“ tarsi turėjo pasiim- 
ti savo duoklę ir iš „Purslo“, plaukiančio pro jas. Lietų ir škvalus 
iš šiaurės vakarų keitė šiaurės rytų audra. Surifavau šliupo bures 
ir atsisėdau kajutėje, kad pailsėtų pavargusios akys. Mane pribloš- 
kė tai, kas vyko gamtoje. Atrodė, netgi oras, kuriuo aš kvėpuo- 
ju, įspėjo mane apie tykančius pavojus. Staiga man pasigirdo, kad 
kažkas šaukia įspėdamas mane: „Ei, „Pursle“!“ Nustebęs išlėkiau 
į denį. Kas šitose vietose plaukdamas tamsoje galėjo žinoti mano 
laivo vardą! Aplink tvyrojo aklina tamsa, tik pietvakariuose matėsi 
balkšvas skliautas — siaubo ženklas: nuo Horno kyšulio artinosi 
pietvakarių audra. Turėjau nedaug laiko pasiruošti susitikimui su 
gamtos stichija. Nuleidau bures, tvirtai pririšau viską, ką tik buvo 
galima pririšti. Uraganas smogė kaip iš pabūklo. Yra ką prisiminti, 
kai pagalvoji apie tai, kaip atrodė pirmas škvalo pusvalandis. Tris- 
dešimt valandų audra kaukė nesustodama. Daugiausia, ką šliupas 
galėjo iškelti, tai trigubai surifuotą grotą ir mažą stakseliuką. Su 
šiomis burėmis laivas laikėsi vietoje ir nebuvo išsviestas iš sąsiau- 
rio. Siaučiant stipriausiems škvalams, o jų pasitaikė dažnai, nuleis- 
davau visas bures. 

Audrai praėjus, papūtė nestiprus brizas. „Purslas“ laimingai perplau- 
kė sąsiaurį ir 1896 metų vasario 14 dieną nuleido inkarą Sandi Pointe. 

Sandi Pointe (Punta Arenas) buvo Čilės anglių sandėliai, uosta- 
miestyje gyveno apie du tūkstančius skirtingų tautybių gyventojų, 
tačiau didesnė jų dalis buvo čiliečiai. Dauguma kolonistų, įsikūrusių 
niūriame pasaulio užkampyje, užsiėmė avininkyste, buvo auksakasiai 
ir medžiotojai. Į šiuos kraštus atsikrausčius kolonistams, prekyba pa- 
sidarė nesąžininga, tai buvo viena iš priežasčių, kodėl vietiniai Patago- 
nijos ir Ugnies Žemės gyventojai nuskurdo. Didžiausias pelnas buvo 
gaunamas iš prekybos „ugniniu vandeniu“. Jeigu ir būtų veikęs įsta- 
tymas, draudžiantis pardavinėti nuodingą gėrimą vietos gyventojams, 
vis tiek niekas nebūtų jo laikęsis. Patagonijos gyventojai į miestelį iš 
ryto atvykdavo blaivūs, o po susitikimo su baltaisiais vakare jau būda- 
vo girti kaip gyvuliai ir negalėdavo prisimint, kas pavogė jų kailį. 

Sandi Pointo uostas tais laikais buvo nemokamas, bet muitinės 
pastatą jau statė. Pasibaigus statyboms, turėjo būti renkami uosto 
ir prekybos mokesčiai. Miestelį saugojo karinė policija, be to, čia 
dar patruliavo ir ginkluoti „linčiuotojai“, kurie paprastai nušaudavo 
nekaltą žmogų. Neseniai prieš man atvykstant vietos gubernatorius, 
būdamas geros nuotaikos, pasiuntė grupę galvažudžių įsiveržti į vie- 
tos indėnų kaimelį ir sunaikinti ten viską, kas įmanoma, vien todėl, 
kad neseniai kažkur netoliese buvo išžudyta vienos škunos įgula. 
Apskritai miestelis visada buvo pilnas naujienų. Čia buvo leidžiami 
du laikraščiai ir, jeigu neklystu, jie išeidavo kasdien. Uosto kapitonas, 
Čilės karinių pajėgų karininkas, patarė man vienam neplaukti toliau 
į vakarus ir paimti kartu su savimi daugiau žmonių, jeigu tektų susi- 
durti su indėnais. Taip pat jis pasiūlė man palaukti, kol karinis laivas 
plauks į vakarus, jis esą galėtų mane nuvilkti. Pasikalbėjęs miestelyje 
su žmonėmis, suradau tik vieną, norinų plaukti, ir dar su sąlyga, kad 
papildomai plukdysiu dar vieną „žmagų ir šūnį“. 

Niekas daugiau nenorėjo plaukti su manimi, o šuns man nerei- 
kėjo, todėl neliko nieko kito, kaip tik užsitaisyti ginklus ir ruoštis 
kelionei. Į pagalbą man atėjo patyręs austrų kilmės kapitonas Pedras 

Semblikas. Jis davė man maišelį apmu- 
šalinių vinių, kurios buvo vertingesnės 
už bet kokius Ugnies Žemės apsau- 
gininkus ir visus jos šunis. Iš pradžių 
nenorėjau imti į laivą vinių, nes nesu- 
pratau, kam jos man reikalingos. O 
kapitonas Semblikas tik nusišypsojo iš 
mano nenuovokumo ir primygtinai rei- 
kalavo paimti maišelį su vinimis, kurių 
man prireiksią. 

— Naudok jas atsargiai ir, žiūrėk, 
pats ant jų neužmink, — pridūrė jis. 

Priėmiau kapitono dovaną ir įsidė- 


mėjau jo užuominą apie vinių panau- 
dojimą. Netrukus išplaukiau tikėda- 


mas, kad naktų denis bus apsaugotas 2 A \ 


nuo netikėtų svečių ir man neprireiks 

Semblikas labai susidomėjo mano žmogus, kuris negalėjo plaukti be kito 
kelione. Jis man davė ne tik maišelį vi- „žmagaus ir šūns“. 


jokios apsaugos. 


nių. Kapitonas atnešė į laivą keletą krepšelių džiūvėsėlių ir rūkytos 
elnienos. Iki šiol valgiau duoną — sukietėjusius džiūvėsėlius, bet ka- 
pitonas pareiškė, kad jie nemaistingi, nors jo džiūvėsėliai buvo tokie 
kieti, kad jiems atsilaužti reikėjo kūlės. Semblikas nepagailėjo atiduo- 
ti savo laivo kompaso, kuris buvo geresnis nei mano, ir dar pasiūlė 
man savo grotą, jeigu tik aš neprieštarauju priimti tokią dovaną. Be 
visų šių gėrybių, dosnusis kapitonas įteikė man buteliuką su Ugnies 
Žemės aukso dulkėmis ir maldavo manęs neatsisakyti ir šitos dova- 
nos, nes auksas visada praverčia kelionėje. Tikėjau savo sėkme ir be 
pasiaukojančio bičiulio poelgio, ir buvau dėl to teisus. O Sembliko 
dovanotos vinys, kaip vėliau paaiškėjo, buvo vertingesnės už auksą. 

Apsisprendžiau toliau plaukti vienas, nes norinčiųjų man padėti 
neatsirado. Uosto kapitonas daugiau neprieštaravo, tik patarė būti 

atsargiam ir, jei čiabuviai apsuptų mane savo 
kanojomis, šauti iš karto, bet nežudyti. Toks 
patarimas man buvo priimtinas. Apginklavęs 
šiais paprastais draudimais, kapitonas leido 
man palikti uostą be mokesčio. Tą pačią die- 
ną, 1896 metų vasario 19-ąją, išplaukiau. Su- 
sirūpinimas dėl kelionės į Ugnies Žemę slėgė 
širdį, nes manęs laukė iki šiol nepatirtas nuo- 
tykis ir susitikimas su jos gyventojais. 

Iš Sandi Pointo palankus vėjas jau pirmą 
kelionės dieną nunešė mane į Šventojo Mi- 
| kalojaus įlanką. Buvau įspėtas, kad šiose vie- 
tose gali pasitaikyti indėnų, tačiau, pakrantėje 


nepastebėjęs jokių gyvybės ženklų, nuleidau 
inkarą aštuonių jūros sieksnių gylyje ir kalno 
rin Sarnia jadina: papėdėje praleidau visą naktį. Čia pirmą kartą 
gyvenime patyriau, ką reiškia siaubingi škvalai, vadinami „Vilivau“, 
siaučiantys nuo šios vietos išilgai per visą sąsiaurį iki pat Ramiojo 
vandenyno. Tai labai stiprios, koncentruotos vėjo audros, kurias 
Borėjas svaido žemyn nuo stačių kalnų. Tiesus tokio vėjo smūgis 
gali apversti laivą, net jei šis būtų be burių. Šie vėjo gūsiai atsiranda 
ir pradingsta labai dažnai, bet trunka neilgai. 

Savo gimtadienį vasario 20 dieną sutikau visiškai vienas, jei nemi- 
nėsime keleto paukščių, kurie skraidė tolumoje virš Frovardo kyšu- 
lio, piečiausios Amerikos žemyno vietos. Ankstų rytą, dar iki aušros, 
išjudinau laivą ir leidausi toliau. 

Pučiant palankiam vėjui, „Purslas“ nuplaukė trisdešimt mylių ir 
atsidūrė Forteskju įlankoje, kur aplink liepsnojo signaliniai čiabuvių 
laužai. Visą dieną kalno viršūnė skendėjo į vakarus plaukiančiuo- 
se debesyse, bet naktį man palankus rytų vėjas liovėsi pūtęs ir nuo 
vakarų pusės netrukus kilo audra. Vidurnakų prie nedidelės salos 
nuleidau inkarą iš pavėjinės pusės ir išsiviriau stiprios kavos. Buvau 
pavargęs, nes kova su nuožmiais vėjais, ir dar plaukiant prieš srovę, 

Žiūrint į vakarus nuo Forteskju įlankos, čia „Purslas“ buvo persekiojamas indėnų 


(iš fotografijos). 


pareikalavo nemažai jėgų, todėl karšto gėralo man verkiant reikėjo. 
Įsitikinęs, kad inkaras laikosi tvirtai, mėgavausi puodeliu kavos ir jos 
garbei pavadinau salą, šalia kurios buvau laikinai apsistojęs, — Kavos 
sala. Nuo Čarlso salos šiaurėje ją skyrė tik nedidelis sąsiauris. 

Tik prašvitus kitą rytą „Purslas“ vėl leidosi į pavojingą kelionę. 
Pagal kursą nuplaukęs vos pusantros mylios, turėjau pasukti į užu- 
tėkį prie Čarlso salos. Nuleidęs abu inkarus į jūros augmenija apau- 
gusį dugną, niekieno nepastebėtas praleidau dvi dienas. Čia galėjau 
ramiai laukti, kol nurims vėjas. Dvi dienas jis buvo toks stiprus, kad 
joks laivas nerizikuotų plaukti sąsiauriu. Čiabuviai buvo pasitraukę 
į kitus medžioklės plotus, todėl mano pasirinkta vieta laivui stovėti 
buvo visiškai saugi. Galų gale štormas baigėsi ir vėjas nurimo. Pakė- 
liau inkarus ir leidausi plaukti sąsiauriu tolyn. 

Staiga iš Forteskju įlankos man įkandin pasileido čiabuvių kano- 
jos. Vėjas buvo silpnas, todėl jie netruko pasivyti „Purslą“. Priplaukę 
pakankamai arti, indėnai liovėsi irkluoti, o vienas iš jų atsistojo visu 
ūgiu ir šaukė į mane: 

— Jameršuner, jameršuner! — o tai jų kalba reiškia prašyti — „duok 


cç 


man. 

— Ne, — atsakiau. 

Aš stengiausi neišsiduoti, kad esu vienas. Nulipau žemyn į kajutę 
ir persirengęs tučtuojau išlindau pro priekinį liuką. Taip aš suvaidi- 
nau, kad jau esame dviese. Po to bušpritą, kurio dalį nupjoviau Bue- 
nos Airėse ir turėjau laive, aprengiau jūrininko drabužiais ir pririšau 
virvelę, kad galėčiau jį judinti. Taigi, jau buvome trise ir neketinome 
niekam nieko duoti. Tačiau čiabuviai yrėsi dar greičiau nei prieš tai. 
Jiems priartėjus pamačiau, kad kanojas irkluoja keturiese, o valtyse 
guli dar keletas vyrų. Visi jie dažnai keitėsi irkluodami kanoją. Kai 
čiabuviai prisiartino per aštuoniasdešimt jardų, aš nusitaikiau ir šo- 
viau viršum arčiausiai esančios kanojos. Sutrikę indėnai stabtelėjo, 
tačiau tik minutei. Pamatęs, kad jie ir toliau mane vejasi, nusitaikiau 
antrą kartą. Kulka praskriejo pro pat vyrą, šaukusį „jameršuner“. 
Išsigandęs jis daugiau nieko neprašė, tik suriko: 

— Plaukiam į salą! 

Atsisėdęs kanojoje indėnas keletą kartų patrynė delną į dešinį- 
ji bortą. Prieš nuspausdamas gaiduką, prisiminiau uosto kapitono 
patarimą ir nusitaikiau taip, kad nekliudyčiau čiabuvio. Mano šūvis 
vos nekliudė Juodojo Pedro. Tai buvo ne kas kitas, o jis — Juodasis 
Pedras, žinomas piktadarys, sukėlęs ne vienas kruvinas žudynes. Da- 
bar jis plaukė salos link, o paskui jį nusekė ir visi kiti. Atpažinau jį 
iš ispaniško žargono ir barzdos, nes vietiniai barzdų nenešiojo. Juo- 
dasis Pedras buvo nusikaltėlis, išdavikas ir baisiausias žudikas visoje 
Ugnies Žemėje. Vietos valdžia jo ieškojo jau dvejus metus. 

Tai buvo pirmasis susitikimas su Ugnies Žemės gyventojais. 
Vidurnakų nuleidau inkarą nedidelėje Trijų salų įlankoje, esančio- 
je maždaug už dvidešimt mylių nuo Forteskju įlankos. Priešingoje 
sąsiaurio pusėje degė signaliniai indėnų laužai, girdėjau šunų lojimą. 
Vieta, kur apsistojau, atrodė rami, negyvenama. Jau anksčiau buvau 
pastebėjęs, kad ten, kur ant uolų guli ruoniai ir aplink pilna paukš- 
čių, indėnų nesutiksi. Šiose vietose ruonių pasitaikydavo nedaug, bet 
vieną jų vis dėlto pamačiau ant uolos prie Trijų salų įlankos. Kad čia 
indėnų negyvenama, bylojo ir kiti ženklai. 

Susirėmimas su indėnais. 


Kitą dieną vėl prasidėjo audra, ir nors „Purslas“ stovėjo užuovė- 
joje, stiprūs vėjo gūsiai išjudino šliupą kartu su inkaru. Nieko kito 
nebeliko, kaip tik plaukti gilyn į įlanką ir susirasti ramesnį užutėkį. 
Kitoje vietoje ir kitu laiku toks mano poelgis būtų neprotingas, ta- 
čiau dabar mano saugumą užtikrino pakilęs stiprus vėjas, kuris su- 
laikė indėnus nuo minties persikelti per sąsiaurį. Pasinaudodamas 
susiklosčiusia padėtimi, pasiėmiau ginklą, kirvį ir išlipau į krantą. 
Nesibaimindamas būti netikėtai užpultas, kirtau medžius, kapojau 
malkas ir keletą kartų plukdžiau jas savo valtele į „Purslą“. 

Nors ir buvau įsitikinęs, kad aplinkui čiabuvių nėra, nešinas mal- 
komis nelipau iš luoto ar į jį, nepasiėmęs ginklo. Tik turėdamas jį ir 
nieko aplink aštuoniasdešimt jardų atstumu, jaučiausi saugus. 

Išsibarstę po visą salą augo bukmedžiai ir neaukšti kedrai, pui- 
kiai tinkantys kurui. Netgi šlapios sakuotos bukmedžių šakos puikiai 
pleškėjo didelėje mano krosnyje. Pasakoju taip smulkiai, kaip rūpi- 
nausi kuru, dėl to, kad skaitytojas, buvęs kantrus iki šiol, suprastų, 
kokiam atsargiam man reikėjo būti kiekviename kelionės etape ir 

kaip svarbu būti pasiruošusiam visokiems netikėtumams, nesvarbu, 
ar sutiktum gyvą padarą, ar užkluptų gamtos stichijos. Magelano są- 
siauryje budrumas ypač reikalingas. Čia patyriau didžiausią pavojų 
per visą kelionę — klastingas čiabuvių pinkles, kurioms visą laiką bu- 
vau pasirengęs. 

Kai rytą audra nurimo, „Purslas“ pajudėjo iš Trijų salų ilan- 
kos, tačiau staiga kilęs stiprus vėjas vėl privertė mane grįžti atgal. 
Išplaukiau tik kitą dieną ir už kelių mylių pasiekiau Borchos įlan- 
ką, kur retkarčiais užsukdavo įvairiausi laivai. Apie jų buvimą šioje 
įlankoje praneša lentelės, prikaltos prie pakrantėje augančių me- 
džių, su išraižytais arba nudažytais užrašais, koks laivas ir kada čia 
stovėjo. Kitokių žmogaus civilizacijos ženklų čia pastebėti neteko. 
Pro žiūronus apžvelgęs nykią vietovę, nusprendžiau valtele nu- 
plaukti iki pakrantės ir apsidairyti iš arčiau, kai tuo metu pasirodė 
karinis Čilės laivas „Huemelis“. Laive esantys kariškiai patarė man 
kuo greičiau dingti iš čia. Įtikinėti manęs palikti šią vietą nereikėjo. 
Iš karto priėmiau kapitono pasiūlymą nutempti „Purslą“ prie ki- 
tos laivų stovėjimo vietos už aštuonių mylių, vadinamos Tarpeklio 
įlanka, kur galėjau jaustis saugus ir nesibaiminti nepatikimų Ugnies 
Žemės gyventojų. 

Inkaravietę pasiekiau jau sutemus, nuo kalnų pučiant nuožmiam 
„Vilivau“. Kokia gamtos stichija siaučia Magelano sąsiauryje, galima 
spręsti iš to, kad gerai įrengtas laivas „Huemelis“, pabandęs pratęsti 
kelionę kitą dieną, vien dėl vėjo stiprumo buvo priverstas pasukti 
atgal į inkaravietę ir laukti, kol audra susilpnės. ,„Huemeliui“ pasise- 
kė — jam pavyko sėkmingai sugrįžti. 

Susitikimas su šiuo laivu man buvo tikra Dievo dovana. ,„Hueme- 
lyje“ tarnavo aukščiausio rango pareigūnai, išsilavinę ponai, o laive 
surengtas improvizuotas vakarėlis buvo išties nepralenkiamas. Vie- 
nas karo mokyklos kursantas dainavo populiarias dainas prancūzų, 
vokiečių ir ispanų kalbomis, o vieną dainą, kaip jis pats sakė, atliko 
rusiškai. Ne visi klausytojai suprato dainų tekstą, tačiau tai nė kiek 
negadino smagios vakarėlio nuotaikos. 

Truputis malonios pagalbos. 


Kitą dieną likau vienas, nes audrai susilpnėjus ,„Huemelis“ leidosi 
į kelionę. Visą dieną rūpinausi malkų ir vandens atsargomis. Baigiant 
darbus oras pasitaisė ir aš išplaukiau iš negyvenamos vietovės. 

Nėra daug ko pasakoti apie pirmąją „„Purslo“ kelionę Magelano 
sąsiauriu. Laivas nuleido ir pakėlė inkarą ne vieną kartą, daug dienų 
plaukė prieš srovę, stengdamasis įveikti jos pasipriešinimą, kol galų 
gale pasiekė Tumako uostą ir nakčiai sustojo netoli jo, į rytus nuo 
Pilaro kyšulio. Būtent čia pajutau po mano laiveliu alsuojant Ramio- 
jo vandenyno galybę. Žinojau, kad už savęs palieku ištisą pasaulį ir 
atveriu sau naują. Aš praplaukiau indėnų gyvenamas vietas ir išven- 
giau susidūrimo su jais. Didžiulės granito kalnų virtinės, niūrios ir be 
gyvybės ženklų, tik kur ne kur apaugusios samanomis, stūksojo man 
už nugaros. Atrodė, kad šita žemė — tai begalinė nežinomybė. Toli 
ant kalvos, už Tumako uosto, buvo matyti navigacinis ženklas, liudi- 
jantis, kad ten būta žmogaus. Kas žino, gal jis numirė iš vienatvės ar 
sielvarto? Plika žemė nėra tinkamiausia vieta mėgautis vienuma. 

Plaukdamas Magelano sąsiauriu į vakarus nuo Frovardo kyšulio, 
nė karto nesutikau jokio gyvūno, išskyrus indėnų prijaukintus šunis. 
Jų mačiau daug ir girdėjau lojant dieną ir nakti. Paukščių irgi nebuvo 
daug. Girdėjau laukinio padaro klyksmą ir maniau, kad tai poliarinis 
naras aštriu savo balsu varo mane iš proto. Mačiau, kaip išgąsdintos 
antys laksto į šalis ir sparnais iriasi per vandenį, savo judesiais pri- 
mindamos miniatiūrinį garlaivį. Jos niekada neskrenda, tik pliaukši 

sparnais per vandenį, o ne orą, ir juda greičiau negu irkluojama valtis 
ar kanoja. Pastebėjau vos keletą nedrąsių šiaurinių jūrų lokių, o žuvų 
visai nemačiau. Beje, žvejyba šiose vietovėse man nerūpėjo. Kabliuką 
buvau užmetęs tik porą kartų. Tačiau sąsiauryje buvo gausu maistin- 
gų dvigeldžių moliuskų, kuriuos gaudyti man puikiai sekėsi. Sutikau 
paukštę, panašią į gulbę, tik mažesnę už muskusinę anų. Nesunku 
buvo ją nušauti, bet apimtas vienatvės jausmo gamtos glūdumoje ne- 
turėjau nuotaikos niekam atimti gyvybės, nebent savigynos tikslais. 

Aštuntas skyrius 


Nuo Pilaro kyšulio į Ramųjį vandenyną - Audros nuneštas atgal prie Horno kyšulio — Didžiausias 
kapitono Slokamo nuotykis jūroje — Per Kokberno sąsiaurį atgal į Magelano sąsiaurį — Indėnai 
suranda apmušalines vinis — Nuodėgulių keliamas pavojus - Nuožmių vėjų atakos — Vėl į vakarus 
su burėmis 

Buvo kovo 3 diena, kai „Purslas“ išplaukė iš Tumako uosto Pilaro 
kyšulio link. Pūtė šiaurės rytų vėjas ir aš nuoširdžiai tikėjausi, kad jis 
išsilaikys, kol mano laivas atitols nuo žemės. Tačiau man nepasisekė. 
Greitai pradėjo lyti. Nuo šiaurės vakarų pusės tirštėjantys audros 
debesys nieko gero nežadėjo. „Purslas“ greitai priartėjo prie Pilaro 
kyšulio ir atsidūrė Ramiajame vandenyne, kur jį nuo viršaus iki apa- 
čios išmaudė audra. Kelio atgal nebuvo, kad ir kaip būčiau norėjęs 
grįžti, nes krantas buvo paskendęs nakties tamsoje. Vėjas stiprėjo, 
todėl suėmiau trečią rifą. Bangos bauginančiai šėlo. Tokiu oru net 
seni jūrininkai meldžiasi: „Visagali, nepamiršk, kad mano laivas la- 
bai mažas, o vandenynas begalinis.“ Tamsoje matėsi tik blizgančios 
didžiulių bangų keteros, šiepiančios baltus dantis į laviruojanų tarp 
jų „Purslą“. 

— Padarysiu viską, kad išplaukčiau kuo toliau į atvirą jūrą! — sušu- 
kau, ir „Purslas“ nešė tiek burių, kiek tik galėjo atlaikyti. Visą nak- 
ti laivas plaukė atleistomis burėmis. Kovo 4-osios rytą vėjo kryptis 
pasisuko iš šiaurės vakarų į pietvakarius, tada staigiai vėl į šiaurės 
vakarus ir smogė su siaubinga jėga. „Purslas“ nuleido visas bures 
ir brovėsi pavėjui nešamas plikų stiebų. Nė vienas pasaulio laivas 
nebūtų galėjęs atsilaikyti prieš šią smurtaujančią audrą. 

Žinojau, kad tokia audra gali trukti keletą dienų ir kad neįmano- 
ma pakilti atgal į vakarus išorine Ugnies Žemės pakrante. Kito kelio 

Pilaro kyšulys. 


nebuvo, kaip tik saugumo sumetimais sprukti nuo audros rytų kryp- 
timi. ,„Purslas“ plaukė į pietryčius, tarsi ketindamas vėl grįžti į Hor- 
no kyšulį. Vandenyno bangos aplink laivą kilo ir smigo žemyn, lyg 
pasakodamos nesibaigiančią jūros istoriją. Likimo ranka, valdžiusi 
stichiją, dabar valdė ir „Purslą“. Laivas buvo nešamas surifuoto stak- 
selio, ištempto dviem šotais išilginėje laivo plokštumoje. Nuo laiva- 
galio paleidau vilktis dvi ilgas virves, kurios stabilizavo laivo kryptį ir 
slopino lūžtančias bangas, bandančias užpilti denį iš laivagalio. Vairą 
pririšau tiesiai. Taip suderintas laivas bėgo kartu su audra ir aš ma- 
niau, kad jo jūrinės savybės pranoksta bet kokias pagyras. Net esant 
audros įniršio apogėjui jis liko sveikas ir išdidus. 

Padaręs viską, ką tik buvo įmanoma padaryti laivo saugumui užtik- 
rinti, nutaikęs momentą tarp bangų pro priekinį liuką įlindau vidun, 
pasikūriau ugnį, išsiviriau puodelį kavos ir pasigaminau skanų airišką 
troškinį', nes maniau, kad karštas maistas yra būtinas. Tiesa, prie Pi- 
laro kyšulio, kur jūra buvo ypač banguota, buvau praradęs apetitą ir 
kurį laiką nieko negaminau. (Būsiu atviras — susirgau jūros liga!) 

Pirmą audros dieną „Purslas“ patyrė nelengvą išbandymą ne- 
ramiuose Horno kyšulio vandenyse. Niekur kitur pasaulyje nerasi 
tokios audringos jūros kaip čia, prie Pilaro, kur stūkso nuožmus sar- 
gybinis — Horno kyšulys. 


" Troškinta aviena su svogūnais ir bulvėmis. (Vert. past.) 

Toliau nuo kranto jūra atrodė didingai ir buvo ne tokia pavojinga. 
„Purslas“ patraukė tenai, primindamas tai paukštę ant bangos kete- 
ros, tai skiedrelę, skęstančią vandens prarajoje. Taip slinko diena po 
dienos, keldamos ir jaudulį, ir susižavėjimą. 

Ketvirtą audros dieną, sparčiai artėdamas prie Horno kyšulio, 
nusprendžiau atidžiai išnagrinėti jūrlapį ir nustatyti kursą bei atstu- 
mą iki Port Stanlio Folklando salose, kur tikėjausi susitvarkyti ta- 
kelažą. Kaip tik tą akimirką pro debesų properšas pamačiau aukštą 
kalną — maždaug per septynias lygas laivui iš kairės. Nuožmiausias 
audros pakraštys jau buvo praslinkęs, todėl vietoj į skarmalus su- 
plėšyto groto ant giko užtraukiau tiesiąją burę. Ištraukęs velkamas 
virves iškėliau šią sunkią surifuotą burę, o stakselis jau ir taip stovėjo. 
Pasinaudodamas palankiu vėju, pasukau link sausumos, kuri jūroje 
atrodė kaip sala. Taip ir buvo, tačiau atsitiko ne tai, ko tikėjausi. 

Aš netgi džiaugiausi galimybe vėl atsidurti Magelano sąsiauryje 
ir dar kartą prasibrauti juo į Ramųjį vandenyną, užuot neramia jūra 
plaukęs Ugnies Žemės pakrantėmis, kur per žiauriausius škvalus vie- 
nintelis surifuotas stakselis drebino laivą nuo kilsono iki klotiko, kai 
jo galinė kraštinė plaikstėsi vėjyje. Menkiausias neatsargumas galėjo 
išjudinti bortų apkalą, ir laivą būtų užpylęs vanduo. Laimei, man nė 
karto neteko pasinaudoti triumo siurbliu. Genamas mažiausio bu- 
rių komplekto, kurį tik galėjau iškelti, „Purslas“ lėkė kranto link kaip 
lenktyninis žirgas. Stovėdamas prie šturvalo, iš visų jėgų stengiausi 
vairuoti taip, kad jis nesukluptų atsitrenkęs į lūžtančių bangų keteras. 

Naktis atėjo anksčiau, nei „Purslas“ spėjo pasiekti sausumą. Ap- 
graibomis turėjau ieškoti kelio į krantą juodą kaip degutas nakų. Prie- 
šais save mačiau tik lūžtančias bangas. Apsukau laivą, stengdamasis 
laikytis atokiau nuo kranto. Netrukus nuo pavėjinės borto pusės išgir- 
dau lūžtančių bangų riaumojimą ir krūptelėjau. Apstulbau, nes, mano 
įsitikinimu, čia neturėjo būti didelių lūžtančių bangų. Atsitraukiau to- 
liau į jūrą, tada vėl pasukau laivą ir, dar kartą atsidūręs išilgai stiprių 
bangų, sprukau kuo toliau nuo kranto. Panašiai, blaškydamasis tarp 
pavojų, praleidau likusį nakties laiką. Kruša ir šlapdriba kartu su vėjo 
šuorais čaižė man kūną, kol per veidą ėmė tekėti ištryškęs kraujas. Bet 

kas iš to? Išaušo diena. Mano šliupas buvo viduryje vadinamojo jūros 
Paukščių Tako, nusidriekusio į šiaurės vakarus nuo Horno kyšulio. 
Tai buvo baltos putos, susidariusios dėl didžiulių jūros bangų, dūž- 
tančių į povandenines uolas, visą naktų grasinusias mane praryti. Sala, 
kurios link aš naktį plaukiau, buvo vadinama Furijos sala. Žavėjausi 
prieš akis atsivėrusia nuostabaus grožio panorama ir pamiršau, kad 
mano veidas sutalžytas iki kraujo. Vienintelis tuo metu man rūpėjęs 
dalykas buvo iki sutemos surasti kelią sąsiauriu tarp didžiulių griūvan- 
čių vandens kalnų. Jeigu „Purslui“ pavyko išlaviruoti nesusidūrus su 
uolomis nakti, tai dieną jam neabejotinai turėjo pasisekti rasti kelią. 
Tai buvo didžiausias mano išbandymas jūroje per visą gyvenimą. Vie- 
nas Dievas težino, kaip mano laivas išliko nesudužęs. 

Pagaliau, įplaukęs tarp nedidelių salų, „„Purslas“ surado prieglobs- 
ti ramiuose vandenyse. Aš įlipau į stiebą pasigrožėti laukine scena, 
likusia laivagalyje. Garsusis gamtininkas Darvinas, stebėjęs šį jūros 
peizažą nuo „Biglio“ denio, savo dienoraštyje parašė: „Bet kuris sau- 
sumos gyventojas, pamatęs Paukščių Taką, sapnuotų šį košmarą visą 
savaitę.“ Jis dar galėjo pridurti: „Taip pat ir jūrininkas.“ 

„Purslą“ ir toliau lydėjo sėkmė. Išsiaiškinau, kad labirintais skver- 
biausi tarp salų Kokberno sąsiauriu, kuris susijungia su Magelano 
priešais Frovardo kyšulį, ir kad tuo metu plaukiau įlanka, pelnytai 
vadinama Vagių įlanka. Kovo 8-osios nakų nuleidau inkarą ramioje 
įlankėlėje prie Terno. Sėdėdamas laive jaučiau, kad mano širdis kiek- 
vienu dūžiu dėkoja likimui. 

Keista, bet, užuot ilsėjęsis, mąsčiau apie kelių pastarųjų dienų įvy- 
kius. Jaučiausi pervargęs ir išsekęs. Karštas elnienos troškinys padėjo 
atsigauti ir ateiti miegui. Kai buvau visiškai nusikamavęs, ant denio 
primėčiau vinių ir prisiminiau kapitono Sembliko patarimą pačiam 
ant jų neužlipti. Kruopščiai patikrinau, ar visos vinys guli smaigaliu 
į viršų. Kai „„Purslas“ yrėsi Vagių įlanka, pasirodė dvi kanojos ir ėmė 
budriai sekti man iš paskos. Nė kiek neabejojau, jog esu ne vienas. 

Visi žino, kad užlipęs ant vinies kiekvienas kaip nors reaguoja. 
Išauklėtas krikščionis vinies smaigaliui įs;migus į pėdą bent jau švilp- 
telėtų. Necivilizuotas žmogus sustugtų ir imtų kapanotis ore. Būtent 

taip ir nutiko tą naktį, apie dvyliktą valandą. Man miegant savo kaju- 
tėje, vietos gyventojai pasišovė pasigrobti mane, laivą bei viską, kas 
jame yra. Tačiau užmynę ant vinių persigalvojo, nes pamanė, kad 
aš ar kažkas kitas nori juos sučiupti. Nereikėjo nė šuns, jie staugė 
lyg gauja skalikų. Ginklo irgi neprireikė. Vagys ir be jo vieni galvo- 
trūkčiais sušoko į kanojas, kiti į jūrą, norėdami ataušti, plūdosi ir 
keikėsi, kaip man atrodė, savo gimtąja kalba. Išėjęs ant denio, keletą 
kartų iššoviau, kad nenaudėliai žinotų, jog namie esama šeimininko. 
Vėl grįžau į kajutę įsitikinęs, kad mano ramybės daugiau niekas ne- 
drums, ypač tie, kurie paskubomis išsinešdino. 

Ugnies Žemės gyventojai buvo žiaurūs, tačiau bailiai iš prigimties ir 
su prietaringa baime žiūrėjo į ginklą. Jie buvo pavojingi tik tuomet, kai 
apsupdavo su lankais ir paleisdavo strėles arba puldavo iš pasalų, kai lai- 
vas sustodavo nuleidęs inkarą. Jeigu ir nebūčiau pridėjęs vinių ant denio, 

„jie staugė lyg gauja skalikų.“ Ms 

vis tiek būčiau juos nuvijęs keliais šūviais iš savo kajutės. Aš visą laiką po 
ranka turėjau šaudmenų ir kajutėje, ir kambuze, ir forpike, kad atsitrauk- 
damas galėčiau šiose vietose sėdėti kaip forte ir apšaudyti denį. 

Bene didžiausią pavojų kėlė ugnis. Kiekviena indėnų kanoja plauk- 
davo su ja. Nieko stebėtino, nes čiabuviai įpratę tarpusavyje bendrauti 
leisdami dūmų signalus. Smilkstantys ugnies deglai dugne neatrodo pa- 
vojingi, tačiau, jei tik nebūsi budrus, gali suliepsnoti latvo kajutėje. Sandi 
Pointe kapitonas įspėjo mane dėl tokio pavojaus. Visai neseniai jie buvo 
padegę karinį Čilės laivą, įmetę degančius deglus per laivagalio kajutės 
iliuminatorius. „Purslas“ neturėjo atvirų angų nei kajutėje, nei denyje, iš- 
skyrus du liukus, kurie buvo labai saugiai užrakinti. Norint juos atidaryti 
man miegant, pirmiausia neišvengiamai reikėjo pažadinti mane. 

Kovo 9-osios rytą nubudau pailsėjęs ir, pavalgęs šiltų pusryčių, 
sušlaviau ant denio išbarstytas vinis. Patikrinau, kokias atsargines 
bures turiu laive, ir ėmiausi iš gabalėlių siūti gafelinio groto piko 
kampą. Diena žadėjo gerą orą ir lengvą vėjelį, tačiau orų prognozės 
Ugnies Žemėje ne visada pasitvirtindavo. Kol aš mąsčiau apie tai, 
kodėl priešais esančio kalno šlaite neaąnga medžiai, ir netgi ketinau 
atidėjęs siuvinį į šalį su šautuvu rankose išlipti į krantą patyrinėti 
šalia upelio gulinčio balto riedulio, netikėtai užlėkė toks „Vilivau“, 
kad „Purslas“ su dviem į dugną įsikibusiais inkarais it šapelis buvo 
nuneštas iš įlankos į gilius vandenis. Dabar jau nesistebėjau, kodėl 
ant šitos kalvos neauga medžiai! O, galingasis borėjas! Medis turėtų 
būti iš vienų šaknų, kad atsilaikytų tokiam vėjo įniršiui. 

Nuo įlankėlės iki artimiausios salos pavėjui buvo toli, todėl spėjau 
iškelti abu inkarus anksčiau, nei „Purslas“ spėjo priartėti, tad jis išven- 
gė pavojaus ir nenukentėjo. Nei tą, nei kitą dieną nemačiau nė vieno 
čiabuvio. Galbūt jie žinojo kokius nors požymius, pranašaujančius ar- 
tėjant uraganą, ir galiausiai pasielgė išmintingai, neplaukdami į jūrą ir 
kitą dieną, nes, man dar nespėjus nuleisti inkaro ir grįžti prie siuvimo 
darbų, tokio pat stiprumo uraganas, kaip ir prieš dieną, vėl pagriebė 
laivą ir iš visų jėgų sviedė jį į jūrą kartu su inkaru. Šis piktas vėjas, įpras- 
tas Magelano sąsiauryje, siautėjo visą dieną ir nunešė laivą keletą mylių 

iki stačių krantų ir skardžių, būdingų šiems nesvetingiems krantams. 
Nesigailėjau kuo greičiau iš čia dingdamas, nors ir tolesnis mano laivo 
kursas nevedė prie rojaus krantų. Neturėdamas kito pasirinkimo, kaip 
tik plaukti pirmyn, tikėjausi kirsti sąsiaurį ir pasiekti Šventojo Mikalo- 
jaus įlanką, kurioje jau buvau nuleidęs inkarą vasario 19 dieną. Dabar gi 
buvo kovo 10-oji! Pasiekęs įlanką antrą kartą, būčiau apiplaukęs aplink 
mažiausiai ištyrinėtą Ugnies Žemės dalį. Tačiau „Purslas“ tuo metu dar 
nepasiekė Šventojo Mikalojaus įlankos ir grynas atsitiktinumas išgelbė- 
jo jo griaučius nuo amžino poilsio, jei būtų čia atplaukęs. Trūkęs laiki- 
nas štagas, ant kurio buvau iškėlęs mažą stakselį, privertė mane nueiti į 
priekį, ir staiga pamačiau, kad „„Purslas“ lekia tiesiai ant juodos uolos, o 
putojanti bangų mūša visai arti forštevenio, tad pasijutau neišvengiamai 
žuvęs ir mintyse sušukau: „Nejaugi po viso to, ką man teko patirti, liki- 
mas atsuko nugarą ir man lemta padėti galvą šioje niūrioje vietoje?“ Vėl 
mečiausi į laivagalį ir, nekreipdamas dėmesio į plakančias bures, pasu- 
kau vairaratį. ,,Purslas“ nusileido žemyn nuo bangos, o aš tuo metu jau 
buvau pasiruošęs išgirsti, kaip atsitrenkusios į uolas po manimi treška 
laivo sijos. Tačiau vos prisilietus prie vairo laivas pasuko į šoną nuo 
pavojaus ir kitą akimirką jau buvo pavėjinėje uolos pusėje. 

Tai buvo nedidelė sala įlankos viduryje, į kurią „Purslas“ taikėsi 
su tokia skuba, lyg būtų pasiruošęs ją sunaikinti. Kiek toliau įlankoje 
buvo inkaravietė, kurią man pasisekė pasiekti. Bet, nespėjus nuleisti 
inkaro, kitas škvalas pagavo laivą, apsuko jį aplinkui lyg žaislinį sukuų 
ir nusviedė į pavėjinę įlankos pusę. Toliau pavėjui buvo matyti dar vie- 
nas kyšulys, ir aš nutariau pasukti į šoną, taip antrą kartą pakartodamas 
savo paties kursą į Sandi Pointą, audrai siaučiant iš pietvakarių. 

Greitai man pavyko suvaldyti laivą ir netrukus užlindau už kal- 
no, kur jūra buvo rami lyg malūno tvenkinys. Kai „„Purslas“ priar- 
tėjo prie kranto, jo burės kabojo suglebusios ir vos plaikstėsi nuo 
menko vėjelio. Pamaniau, kad čia galima apsistoti ir pailsėti iki ryto, 
nes jūros gylis prie kranto siekė aštuonis fadomus. Inkarui nespė- 
jus pasiekti dugno, nuo kalno atlėkė dar vienas uraganas „Vilivau“ 
ir nunešė „Purslą“ taip greitai, kad aš nespėjau atleisti ankerleino. 

Žvilgsnis į Sandi Pointą (Punta Arenas) Magelano sąsiauryje. 


Taigi vietoj poilsio turėjau kibti į darbą: ištraukti lyną su inkaru iš 
penkiasdešimties fadomų gylio. Tai atsitiko toje sąsiaurio dalyje, kuri 
buvo vadinama Femin Riču. Niūrusis Femin Ričas! Visą nakti pra- 
leidau sukdamas laivo brašpilį ir galvojau, kad daug lengviau duoti 
nurodymus kitiems, negu pačiam juos vykdyti. Tačiau inkarą kėliau 
pats, dainuodamas senas dainuškas, kokias mėgau dainuoti, būda- 
mas jaunas jūreivis. Per keletą pastarųjų dienų patyriau daug ir dabar 
džiaugiausi, kad mano reikalai nėra blogi. 

Iki aušros inkarą ištraukiau. Vėjas nurimo, uraganą pakeitė „ka- 
čiukų letenėlės“, ir „„Purslas“ palengva dreifavo Sandi Pointo link. 
Nuplaukęs tiek, kad jau buvo galima matyti gatves ir laivus reide, 
buvau veik apsisprendęs užsukti naujų burių, bet nuo šiaurės rytų ki- 
lęs palankus vėjas privertė mane keisti kursą. „Purslas“ pasuko nosį 
į vakarus, Ramiojo vandenyno link, kur turėjau antrą kartą nuplaukti 
pusę kelio, įveikto pirmą kartą plaukiant sąsiauriu. 

Devintas skyrius 

Taisomos „Purslo“ burės — Čiabuviai ir nesuvaldomas inkaras - Vorų kova - Susitikimas su juo- 
duoju Pedru — Vizitas į garlaivį „Kolumbija“ — Gynyba prieš kanojų flotilę - Ženklai apie sąsiauriu 
plaukiančius laivus — Netikėtas lajaus krovinys 

Laivo gedimus, atsiradusius dėl didelės audros, nunešusios mane 
atgal į pietus prie Horno kyšulio, kai jau buvau perplaukęs Mage- 
lano sąsiaurį ir pasiekęs Ramųjį vandenyną, buvau ryžtingai nusitei- 
kęs sutaisyti savo jėgomis. Kai antrą kartą Kokberno sąsiauriu vėl 
įplaukiau į Magelano, neužsukau pagalbos į rytuose esančią Sandi 
Pointo gyvenvietę, bet laikiausi kurso į šiaurės vakarus ir išnaudo- 
damas kiekvieną progą plaukdamas ar stovėdamas nuleidęs inkarą, 
ėmiausi adatos. Darbas ėjosi lėtai, bet pamažu keturkampė burė ant 
giko didėjo ir tapo tinkamu buriuoti grotu su tvirtu piko kampu ir 
tvarkingomis kraštinėmis. Tai nebuvo pati geriausia burė, kada nors 
pasirodžiusi jūroje, tačiau tvirta ir galinti atsilaikyti prieš stiprų vėją. 
Vėliau sutiktas laivas pranešė, esą „„Purslo“ grotas buvo patobulinto 
dizaino ir turėjo patentuotus rifus, tačiau tai neatitiko tikrovės. 
Praėjus audrai, „Purslas“ keletą dienų džiaugėsi gražiu oru ir są- 
siauriu nuplaukė dvidešimt penkias mylias. Atsižvelgus į nepalankias 
vietos sąlygas, tai buvo tolimas plaukimas. Geri orai, kaip sakiau, iš- 
silaikė keletą dienų, tačiau ilsėtis nebuvo kada. Turėjau nuolat rūpin- 
tis ne tik laivo, bet ir savo paties gyvybe. Visą laiką jaučiau, kad gre- 
sia didesnis pavojus negu audra. Atrodė, kad čiabuviai, pasinaudoję 
palankiomis oro sąlygomis, atnaujino puolimus. Siaučiant audrai jie 
dingdavo, nes jų kanojos buvo nepatvarios ir nė iš tolo nevertos lai- 
vo vardo. Esant tokioms aplinkybėms, dabar džiaugiausi audromis 

kaip niekad ligi šiol, nors „„Purslui“ plaukiojant netoli Horno kyšulio 
jų nestokojo. Susidūręs su pavojais dėl savo gyvybės, ėmiau galvot, 
kad jeigu audra dar kartą netikėtai nublokš mane atgal į sąsiaurį, aš 
iš pykčio tapsiu agresoriumi ir priversiu Ugnies Žemės čiabuvius 
pereiti į gynybą. Tokios mintys apniko mane Snago įlankoje, kur 
ūkanotą rytą nuleidau inkarą, praplaukęs Frovardo kyšulį. Išaušus 
dienai pamačiau dvi kanojas, kurių išvengiau plaukdamas visą naktį. 
Slapstydamosi prie aukšto kranto, jos vogčiomis įplaukė į tą pačią 
įlanką. Kanojos buvo sumaniai irkluojamos ir jose buvo daug žmo- 
nių, ginkluotų lankais ir strėlėmis. Man paleidus šūvį, abi kanojos 
pasuko į užutėkį ir dingo. Bijodamas, kad indėnai, pasislėpę pakran- 
tės krūmuose, manęs nepultų, buvau priverstas vėl pakelti neseniai 
nuleistas bures ir plaukti skersai sąsiaurį į priešingą pusę, maždaug 
už šešių mylių. Bet čia man prireikė įtempti savo proto galias, nes už- 
strigo brašpilis ir negalėjau pakelti inkaro. Tada iškėliau visas bures ir 
pasukau laivą pavėjui. Stiprus vėjas plačiai išskleidė bures ir trūktelė- 
jo „Purslą“, o šis paskui save nutempė inkarą, tarsi visą laiką būtų jį 
tampęs. Kartu su inkaru nuo povandeninio įlankos rifo laivas atplėšė 
apie toną ar daugiau rudadumblių. Laimei, pūtė smarkus brizas. 

Reikėjo padirbėti iš peties, net kraujas iš delnų sunkėsi. Tuo pat 
metu turėjau būti budrus ir vogčiomis stebėti čiabuvius. Pamatęs ką 
įtartino judant krūmuose, nedelsdamas ta kryptimi paleisdavau įspė- 
jamąją kulką. Ginklą visą laiką turėjau po ranka. Buvau įsitikinęs, kad 
indėno pasirodymas per šūvio atstumą reiškia skelbiamą karą. Šiaip ar 
taip, kol kas buvo pralietas tik mano kraujas, nes dirbdamas paskubo- 
mis atsitrenkdavau tai į klampę, tai į kuolelį, kurie vis pasipainiodavo 
man po kojų. Stipriai traukiant ankerleiną, delnus kapojo jūrų augme- 
nija ir virvės tarpais nuo kraujo nusidažydavo raudonai. Tačiau visos 
žaizdos užgijo, vos tik ištrūkau iš įlankos orams pagerėjus. 

Palikęs Snago įlanką, pasukau laivą prieš vėją. Sutaisiau brašpi- 
li, įtraukiau inkarą iki kliuzo, pritvirtinau ir nuplaukiau aštriu bej- 
devindu į aukšto kalno prieglobsų už šešių mylių. Inkarą nuleidau 
į devynių fadomų gylį priešais stačią uolą. Mano balsas aidėjo, atsi- 


92 


mušęs į kalną, todėl jį pavadinau Aido kalnu. Toliau salos pakrantėje 
stūksojo seni sudžiūvę medžiai. Buvo laikas papildyti kuro atsargas. 
Pasiėmęs kirvį ir šautuvą, kurio pastarosiomis dienomis nepaleidau 
iš rankų, išlipau į krantą. Aplinkui nepastebėjau jokios gyvybės, tik 
mažą vorelį, susisukusį lizdą sausame lage, įtrauktame į šliupą. Voro 
elgesys sudomino mane labiau negu bet koks kitas laukinės gamtos 
reiškinys. Mano kajutėje gyveno tokio pat dydžio ir tokios pačios rū- 
šies nariuotakojis, keliaujantis kartu su manimi iš Bostono. Tai buvo 
civilizuotas, žvitrus „vyrukas“. Laukinis Ugnies Žemės voras, atsta- 
tęs savo čiuptuvus, puolė į kovą su bostoniškiu. Maniškis iš karto jį 
įveikė, sulaužė jam kojas ir nutraukė jas vieną po kitos taip sumaniai, 
kad, nepraėjus nė trims minutėms nuo kovos pradžios, laukinis vo- 
ras nesiskyrė nuo musės. 

Prabudėjęs visą naktų, kitą rytą paskubėjau palikti šį paslaptingą 
krantą. Kaip visada, prieš pakeldamas inkarą išsiviriau puodelį karš- 
tos kavos, užkūręs smagią ugnį savo puikioje Montevidėjo krosne- 
lėje. Toje pačioje ugnyje buvo kremuoti laukinio voro palaikai, to, 
kuris praėjusią dieną krito kovoje su mažuoju Bostono kariu. Viena 
dama iš Škotijos, sužinojusi apie bostoniškio voro meistriškumą prie 
Aido kalno, pavadino jį Briusu. „„Purslas“ tuo metu jau plaukė half- 
vindu link Kavos salos, prie kurios aš jau buvau per savo gimimo 
dieną — 1896 metų vasario 20-ąją. 

Užklupusi dar viena audra privertė „Purslą“ ieškoti ramesnės vie- 
tos didelės Čarlso salos užuovėjoje. Ant skardingo salos kampo su- 
mirgėjo signaliniai indėnų laužai, ir grupė čiabuvių, mano pastebėtų 
jau pirmą kartą plaukiant sąsiauriu, nukreipė savo kanojas šliupo link. 
Neišmintinga buvo čia atplaukti. Inkaravietė buvo per lanko strėlės 
šūvį nuo tankiai medžiais apaugusio kranto. Kol „Purslas“ su burė- 
mis sukinėjosi kranto užuovėjoje, indėnams ženklais parodžiau, kad 
priplaukti gali tik viena kanoja. Kitoms kanojoms rankos mostais da- 
viau ženklą laikytis atokiau ir lyg tarp kitko pasidėjau savo prašmat- 
nųjį „„Martini-Henry“ markės šautuvą matomoje vietoje ant kajutės 
stogo, kad būtų ranka pasiekiamas. Kanojoje, kuri priplaukė išilgai 

šliupo, buvo dvi moterys ir vyras. Pasigirdo tas pats maldaujamas žo- 
dis „jameršuner“. Keliaudamas po pasaulį iki šiol nieko panašaus ne- 
buvau matęs. Jie visą laiką maldavo — vos pajudėję kanoja nuo kranto 
iki priplaukę prie manęs. Moterys prašė maisto, o vyras, tamsiaveidis 
čiabuvis, stovėjo niūrus, tarsi jam aplinkui niekas nebūtų rūpėję. Kai 
tik pasisukau į jį nugara paimti moterims džiūvėsėlių ir džiovintos 
jautienos, vyras staiga užšoko ant denio ir atsistojęs priešais mane 
ispanišku žargonu pareiškė, kad mudu jau buvome anksčiau susitikę. 
Man jo balso tembras pasirodė pažįstamas — ar ne jis, susitikus pirmą 
kartą, prašė manęs: „Jameršuner!“ Tanki vyriškio barzda išdavė jį, ir 
aš neabejojau, kad šalia manęs stovi Juodasis Pedras. 

— Kur likusieji įgulos nariai? — paklausė Juodasis Pedras, dai- 
rydamasis aplink, tarsi laukdamas, kada iš liuko laivo pirmagalyje 
iššoks kiti du vyrai ir pasielgs su juo kaip su besislapstančiu žudi- 
ku. — Kai prieš tris savaites čia praplaukei, laive mačiau tris vyrus. 
Kur kiti du? 

Net nedvejodamas atsakiau, kad visi trys vyrai yra laive. 

— Aš mačiau, kad tu vienas dirbi visus darbus, ar ne taip? — įtariai 
Tu stiprus žmogus. 

Juodajam Pedrui paaiškinau, kad dienomis dirbu vienas, o kiti įgu- 
saugo, kad nepultų indėnai. Nenuleidau nuo jo akių ir stebėjau, kaip 
jis neišduoda savo klastingumo. Apie šį žmogų žinojau daugiau, negu 
jis galvojo. Jeigu ir nebūčiau įspėtas apie jį Sandi Pointe, vis tiek būčiau 
supratęs, kad turiu reikalą su užkietėjusiu piktadariu. Tuo labiau kad 
viena iš indėnių, kurios veidas švytėjo gerumu, ženklais parodė būti 
atsargiam su juo, antraip Juodasis Pedras gali man smogti. Manęs įspė- 
ti nereikėjo. Vos tik susidūriau su šiuo nenaudėliu, rankoje spaudžiau 
revolverį ir bet kurią akimirką buvau pasiruošęs juo pasinaudoti. 

— Aną kartą plaukdamas čia šovei į mane, — ir keistai meiliu balsu 
ispaniškai pridūrė, — labai blogai. 

Apsimečiau, kad nesuprantu jo žodžių, ir paklausiau: 

„Jameršuner!“ 


— Anksčiau jūs gyvenote Sandi Pointe, ar ne? 

— Taip, — atvirai prisipažino Juodasis Pedras ir jo veidas nušvito, 
sutikus žmogų iš jam brangaus krašto. 

— Dalyvavote misijoje? — dar pasiteiravau. 

— Kodėl? O, taip! — atsakė jis ir žengė į priekį ketindamas apkabin- 
ti mane, tartum būčiau senas jo draugas. 

Aš nepriėmiau jo draugystės ir mostu parodžiau trauktis toliau 
nuo manęs. 

— Ir jūs pažįstate kapitoną Pedrą Sembliką? — klausinėjau toliau. 

— Taip, — atsakė nusikaltėlis, nužudęs Sembliko giminaių. — Jis 
buvo geras mano draugas. 

— Žinau, — atsakiau. 

Semblikas prašė manęs nušauti jį iš karto, kai tik sutiksiu. Rody- 
damas į mano ginklą, padėtą ant kajutės, Juodasis Pedras susidomė- 
jO, kiek kartų jis yra iššovęs. 

— Kiek? — ispaniškai paklausė jis. 

Kai paaiškinau, kad mano ginklas šaudo nenutrūkstama ugnimi, 
Juodasis Pedras neteko žado ir prisiminė, kad jam laikas dingti iš čia. 
Aš jo nelaikiau. Moterims daviau džiūvėsėlių ir jautienos, o viena jų 

mainais man davė kelis pačius didžiausius, kokius tik turėjo kanojo- 
je, lajaus gabalus. Nė vienas krikščionis nebūtų pasielgęs kilniau už 
tą moterį. Prieš nusiirdamas kanoja nuo „Purslo“, klastingas Juo- 
dasis Pedras paprašė degtukų ir ištiesė į mane ieties smaigalį, lyg 
norėdamas juos pasiekti. Bet aš atkišau dėžutę su degtukais jam ant 
šautuvo vamzdžio, šaudančio „nenutrūkstama ugnimi“. Vyrukas pa- 
ėmė dėžutę gana atsargiai, bet staigiai atšoko, kai ispaniškai sušukau: 
„Saugokis!“ Moterys su malonumu iš to pasijuokė. Turbūt niekšelis 
iš ryto davė joms pylos, kad per mažai pririnko midijų pusryčiams. 
Buvo smagu, kad indėnės ir aš vieni kitus supratome. 

Nuo Čarlso salos „Purslas“ nuplaukė į Forteskju įlanką, kur nu- 
leido inkarą ir praleido ramią nakų aukšto kalno užuovėjoje, kai tuo 
metu atvirose vietose stūgavo vėjas. Įlankoje nebuvo nė gyvos dva- 
sios. Indėnus mačiau tik saloje, bet buvau ramus, kad jie, siaučiant 
stipriam vėjui, ,„Purslo“ nepersekios. Tačiau prieš nueidamas miego- 
ti dėl viso pikto ant denio pribarsčiau vinių. 

Kitą rytą gamtovaizdžio rimtų sudrumstė prašmatnus garinis lai- 
vas, netoliese nuleidęs savo inkarą. Iš laivo modelio, borto apvadų ir 
stiliaus buvo aišku, kad jis ne iš Lotynų Amerikos. Pakėliau savo vė- 
liavą ir netrukus pamačiau vėjyje besiplaikstančią didingo garlaivio 
vėliavą su žvaigždėmis ir dryžiais. 

Vėjas nurimo, ir vakarop pasirodė čiabuviai. Jie artėjo prie garlai- 
vio, prašydami pagalbos: „Jameršuner!“ Netrukus indėnai atplaukė 
ir prie „Purslo“, maldaudami ko nors iš manęs gauti ar tikėdamie- 
si slapčiomis viską nugvelbti. Kaip supratau, iš didelio garlaivio jie 
nepešė nieko. Kartu su indėnais plaukė ir Juodasis Pedras. Pamatęs 
mane jis apsidžiaugė, tarsi būtų sutikęs tikrą savo brolį, ir maldavo 
paskolinti jam ginklą, kuriuo ryte jis esą nušausiąs man guanaką. Aš 
įtikinau Pedrą, kad ginklą jam duočiau, jeigu pasilikčiau dar vienai 
dienai, bet neketinu čia užsibūti. Padovanojau jam kubiliaus skapta- 
vimo peilį“ bei kitų įrankių, reikalingų kanojoms gaminti, ir papra- 
šiau jį eiti savais keliais. 


` Kubiliaus skapravimo peilis — tai geležtė su rankenomis abiejuose galuose. (Vert. past.) 


96 


Tamsos priedangoje tą naktų aplankiau garlaivį. Tai buvo „Kolum- 
bija“, kapitono Hendersono vairuojama iš Niujorko į San Franciską. 
Susiruošęs į garlaivį, pasiėmiau visus savo ginklus, jeigu tektų susi- 
remti grįžtant į „Purslą“. Kapitono padėjėjas ponas Hanibalas buvo 
senas mano bičiulis. Mudu prisiminėme smagiai praleistas dienas 
Maniloje, kai jis buvo „Pietų kryžiaus“, o aš — „Šiaurinės žvaigždės“ 
kapitonas. Abu laivai buvo vienodai puikūs kaip ir jų pavadinimai. 

„Kolumbija“ gabeno daug šviežio maisto atsargų. Kapitonas 
davė keletą nurodymų garlaivio stiuardui. Pamenu, kaip jaunas nuo- 
širdus vaikinas paklausė manęs, ar, be kitų produktų, negalėčiau pa- 
imti keleto skardinių pieno ir sūrio. Kai pasiūliau už maistą sumokėti 
aukso dulkėmis, kurias gavau Montevidėjuje, kapitonas suriaumojo 
kaip liūtas ir liepė savo pinigus pasidėti kuo toliau. Buvau puikiai 
aprūpintas visokio maisto atsargomis. 

Grįžęs į „Purslą“, viską radau nepaliesta ir ėmiau ruoštis anksty- 
vam rytdienos startui. Su kapitonu susitariau, kad jeigu „Kolumbi- 
ja“ išplauks anksčiau, duos man ženklą švilpuku. Nakti grožėjausi 
elektros šviesų užlietu garlaiviu, daug malonesniu vaizdu nei indėnų 
kanoja su joje degančiu deglu. Rytą pirmasis pajudėjo „Purslas“. Ne- 
trukus tą patį padarė „Kolumbija“, pavijo ir aplenkdama pasisveiki- 
no. Jeigu kapitonas būtų man davęs vairuoti savo garlaivį, jo ben- 
drovė nebūtų patekusi į tą bėdą, kurion jie pateko praėjus dviem ar 
trims mėnesiams. Vėliau viename Kalifornijos laikraščių perskaičiau: 
„Kolumbiją“ galima laikyti žuvusia.“ Per antrą savo kelionę į Pana- 
mą garlaivis sudužo, atsitrenkęs į uolas prie Kalifornijos krantų. 

O „Purslas“ tuo metu galynėjosi su vėju ir vandens srovėmis, 
įprastu reiškiniu sąsiauryje. Būtent čia susitinka Ramiojo ir Atlanto 
vandenynų potvyniai ir atoslūgiai. Susitikę jie suskelia povandeninių 
sūkurių ir didžiulių bangų pasiutpolkę, kuri siaučiant vėjo audroms 
yra mirtinai pavojinga kanojoms ir kitiems mažesniems laiveliams. 

Už kelių mylių nuo čia ant kranto dugnu į viršų gulėjo didelis gar- 
laivis. Praplaukdamas šią vietą, „Purslas“ pateko į lengvo vėjo ruožą, 
ir tada, visai neįprastai sąsiaurio oro sąlygoms, užėjo štilis. Staiga iš 

Apšvietimo kontrastas — „Kolumbijos“ šviesos ir Forteskju indėnų kanojos deglai. 


visų pusių sumirgėjo signaliniai deglai ir daugiau nei dvidešimt kano- 
jų pasileido „Purslo“ link. Kai jos priartėjo per šūksnio atstumą, jų 
įgulos šaukė prasta ispanų kalba, maišyta su vietos žargonu: „Amigo 
yammerschooner“, „Anclas aqui“, „Bueno puerto aqui“ („Drauge, 
duok“, „Inkaravietė“, „Gera uostavietė“). Neketinau mesti inkaro 
jų „gerame uoste“. Iškėliau laivo vėliavą ir paleidau šūvį. Abu šiuos 
ženklus jie galėjo palaikyti draugiškų pasisveikinimu arba kvietimu 
užeiti. Indėnai apsupo mane puslankiu, bet laikėsi už aštuoniasde- 
šimties jardų ribos — šautuvo kulkos pasiekiamo atstumo. 

Tarp „moskitų flotilės“ buvo ir laivo valtis, turbūt atitekusi in- 
dėnams kaip trofėjus nužudžius laivo įgulą. Šeši indėnai nerangiai 
mosavo sulaužytų irklų mentėmis, kiti du su ilgaauliais batais stovėjo 
valtyje išsitiesę visu ūgiu. Tai tik patvirtino mano spėliojimus, kad 
anksčiau jie buvo užpuolę nelaimingą laivo įgulą, o dabar nusprendė 
dar kartą čia užsukti. Net neabejojau, kad žvejų batais plėšikai avi 
saugodamiesi vinių. Nerangiai irdamiesi pirmyn, jie plaukė laivo val- 

tele sąsiauriu šimto jardų atstumu nuo „Purslo“ ir stengėsi sudaryti 
vaizdą, kad plaukia į Forteskju įlanką. Iškart perpratau jų taktiką ir 
akylai stebėjau mažą salelę, esančią tarp indėnų ir šliupo, už kurios 
dabar jie visiškai pasislėpė. Galinga potvynio srovė nešė bejėgį mano 
laivą link salos, kur jis kiekvieną akimirką galėjo sudužti atsitrenkęs į 
uolas. Nors inkaro lynas buvo pakankamai ilgas dugnui pasiekti, jam 
nebuvo kur įsitvirtinti. Buvau tikras, kad pastebėjau kažką judant 
salos viršūnės žolėje. Tai buvo Boneto sala, iškilusi virš jūros lygio 
apie šimtą trisdešimt šešias pėdas. Ten link paleidau keletą šūvių, ta- 
čiau nepasirodė jokių čiabuvių buvimo ženklų. Kol „Purslas“ artėjo 
prie salos, čiabuviai slapstydamiesi slinko per žolę. Bet atsitraukda- 
ma nuo salos potvynio srovė saugiai nuplukdė laivą pro šalį, ir kitoje 
pusėje pamačiau laivo valtelę. Klastingi plėšikų ketinimai man pasi- 
darė aiškūs. Staiga sukilęs stiprus brizas išsklaidė kanojas į skirtingas 
puses ir, išlaisvinęs „„Purslą“ iš keblios padėties, nunešė jį tolyn. 
Kitos dienos popietę „„Purslas“, čaižomas vėjo ir srovių, antrą- 
kart sustojo Borchos įlankoje. Jei būčiau sugebėjęs, būčiau aprašęs 
mėnesienos naktį, vaizdus, kuriais grožėjausi sąsiauryje, pabėgęs nuo 
čiabuvių ir išsigelbėjęs nuo žūties prie Boneto salos. Užstojęs dangų 
didelis debesies kamuolys nuslinko ir dangaus skliautas išsigiedrijo. 
Naktis buvo šviesi tarytum diena. Aukštas kalnas priešais laivą atsi- 
spindėjo sąsiaurio vandenyse, o krentantis į jūrą ramiai plaukiančio 
„Purslo“ šešėlis buvo panašus į šalia plūduriuojantų jo antrininką. 
Pastatęs „Purslą“, nuleidau savo valtį ir pasiėmęs kirvį bei ginklą 
nusiyriau iki užutėkio pakrantės, kur prisisėmiau statinaitę šaltinio 
vandens. Kaip praeitą kartą, taip ir dabar prie užutėkio nebuvo ma- 
tyti jokių gyvybės ženklų, bylojančių, kad šiose vietose yra indėnų. 
Įsitikinęs, kad krantas negyvenamas, vaikštinėjau pakrante be jokio 
tikslo apie valandą, o gal ilgiau. Skaisti mėnesiena tik paryškino 
vietovės nuošalumą. Priėjęs paženklintą kapo kauburėlį, nuspren- 
džiau toliau neiti. Grįždamas atgal aptikau vietą, kaip man atrodė, 
panašią į kalvarijas, kur jūrų keliautojai statydavo kryžius — ženk- 
lus atplaukiantiems iš paskos. Jūreiviai atplaukdavo ir išplaukdavo, 

išskyrus tą, kuris pasiliko čia 
amžiams po nedideliu žemės 
kauburėliu. Vienas iš ženklų, 
gana neįprastas, buvo paliktas 
garlaivio „Kolimbija“, tokio 
paties modelio kaip ir vieną 
rytą mano sutiktas kaimynas 
„Kolumbija“. 

Perskaičiau nemažai laivų 
pavadinimų. Vienus užsira- 
g. šiau dienoraštyje, kiti buvo 
laiko išblukinti ir neįskaito- 
mi. Daugelis kryžių supuvę ir 


je 
L 


> 
3 


r 


„R.N.S. 
ANDERER į 


išvirtę. Daugelį, kurių rankos 
juos čia pastatė, aš kadaise 
pažinojau, o kai kuriuos pa- 
žįstu ir dabar. Šioje vietoje 
tvyrojo slogi nuotaika, tad 
paskubėjau grįžti į „Purslą“ ir 
Užrašai, palikti keliaujančiųjų sąsiauriu ties Borchos 
įlanka. Pastaba: ant mažesnio krūmo arčiau vandens 
buvo lenta su dar keliais įrašais, šalia kurių pridėti Kitą rytą anksti pajudėjau 
žodžiai „Šliupas „Purslas“, 1896 m., kovas“. iš Borchos įlankos ir tolokai 
nuo Kalėjimo kyšulio, kur 
pūtė lengvas vėjelis, nuleidau inkarą į dvidešimties fadomų gylį, kur 
gausiai augo rudadumbliai. Čia stovėjau keletą valandų laukdamas, kol 
nusilps priešinė srovė, kurios greitis siekė tris mazgus. Vakare nuleidau 
inkarą Langaros įlankoje, keletas mylių į priekį, kur kitą dieną aptikau 
sudužusio laivo liekanas ir bangų suneštas į krantą jo gabentas prekes. 
Visą dieną triūsiau, gelbėdamas krovinį ir tampydamas jį į „Purslą“ 
Pagrindinis laivo krovinys buvo lajus statinėse ir jo gabalai, išlėkę iš su- 
dužusios taros. Radau ir statinaitę vyno, įstrigusią tarp jūros dumblių, 
kurią irgi nuvilkau į laivą prisirišęs šalia valtelės. Išgelbėtą krovinį su- 
kėliau į laivą naudodamas gafelį kaip keltuvo strėlę, falą permetęs per 
gervę. Kai kurios statinės svėrė daugiau nei aštuonis šimtus svarų. 


užsimiršti kelionėje. 

Langaros įlankoje nebuvo indėnų. Atrodė, nuo to laiko, kai di- 
džiulė audra išmetė į krantą laivo liekanas, čia nebūta nė vieno žmo- 
gaus. Gal tai ta pati audra, kuri nubloškė „Purslą“ atgal į Horno 
kyšulį kovo 3-8 dienomis? Šimtus tonų rudadumblių audra išrovė 
iš gilaus jūros dugno ir kalnais suvertė pakrantėje. Išmatavęs jūros 
dumblių ilgi nuo šaknų iki viršūnių su lapais, nustačiau, kad jis siekė 
šimtą trisdešimt vieną pėdą. Šioje vietoje vakare prisisėmiau statinai- 
tę gėlo vandens, o kitą dieną, pučiant palankiam vėjui, išplaukiau. 

Deja, man nepasisekė toli nuplaukti. Vienoje mažoje įlankėlėje 
pamačiau daugiau statinaičių su lajumi. Teko vėl nuleisti inkarą ir 
imtis krovos darbų. Nelengvas tai darbas — rankomis tąsyti lajaus 
statines per pakrantės akmenis, ypač kai iš dangaus visą dieną krenta 
šlapdriba. Bet aš triūsiau tol, kol sukroviau į „„Purslą“ visą krovinį. 
Jaučiausi laimingas dėl gero pelno perspektyvos ateityje ir galimybės 
pasireikšti seniems verslininko įgūdžiams. Palikau įlanką apie vidur- 
dienį. Išsitepęs taukais nuo galvos iki kojų aš išpurvinau visą laivą 
nuo kilio iki klotiko. Užtai mano kajutė, triumas ir denis buvo už- 
versti statinėmis su lajumi ir viskas buvo kruopščiai sutepta. 


Krovinio gelbėjimas. 

Dešimtas skyrius 

| Port Angostą per sniego audrą - Nekokybiškas šotas kelia „Purslui“ pavojų - „Purslas“ tampa 
indėnų strėlių taikiniu — Alano Eriko sala - Vėl Ramiojo vandenyno platybėse - Pavėjui į Chuano 
Fernandeso salą - Karalius, kuris nebuvo karūnuotas — Robinzono Kruzo inkaravietėje 

Vėl užpuolė audra, tačiau vėjas liko palankus, o Port Angosto uostas 
buvo vos už dvidešimt šešių mylių. Nors tai buvo gana niūri vie- 
ta, vyliausi ten rasti saugią prieplauką, suremontuoti laivo takelažą ir 
tvarkingai sudėti krovinį. Iškėliau daugiau burių, kad uostą pasiek- 
čiau iki sutemos. Smarkiai snigo. „Purslas“, primenantis baltą žiemos 
paukšų, lėkė pirmyn. Protarpiais tarp sniego pliūpsnių galėjau įžvelgti 
kyšulį, už kurio buvo uostas, ir laikiau kursą tiesiai link jo, kai vėjo 
šuoras įsisuko į grotą iš pavėjinės pusės, permetė jį į kitą bortą ir — dar 
akimirka, ir mane būtų ištikusi katastrofa. Šotas nutrūko, gikas išju- 
dėjo iš vietos, ir visa tai atsitiko pradėjus temti. Dirbau išsijuosęs, kad 
net devyni prakaitai varvėjo. Norėjau iki tamsos viską sutvarkyti taip, 
kad viskas gerai dirbtų, o svarbiausia, kad viskas būtų baigta anksčiau, 
nei šliupas bus nuneštas nuo išganingojo uosto vartų pavėjui. Buvau 
prie uosto vartų anksčiau, nei spėjau pritvirtinti giką prie jungės, taigi 
buvau priverstas sukti į uostą be groto arba praplaukti pro šalį. Bet 
„Purslas“, kaip paukštis sužeistu sparnu, sugebėjo laiku įsmukti pro 
vartus. Nelaimės, vos nepražudžiusios laivo su kroviniu, priežastis 
buvo nekokybiškas šotas, pagamintas iš sizalio, klastingo pluošto, ku- 
rio kokybei apibūdinti jūreiviai negailėdavo riebių žodelių. 

„Purslo“ nevariau į Port Angosto vidinį uostą. Man užteko nedi- 
delės, rudadumbliais apaugusiu dugnu įlankėlės, kurią iš dešinės pusės 
užstojo status krantas. Tai buvo gana jauki vietelė, bet, norėdamas 
dvigubai užsitikrinti apsaugą nuo staigių uraganų, nuleidau du inkarus, 

negana to, lynais pririšau „Purslą“ prie pakrantėje augančių medžių. 
Tačiau jokie vėjai čia neužklysdavo, išskyrus pavienius pūstelėjimus 
nuo kalnų priešingoje uosto pusėje. Čia, kaip ir daug kur, gamtovaizdis 
buvo itin kalnuotas. Šioje vietoje ketinau susiremontuoti ir iš čia antrą 
kartą leistis į kelionę Pilaro kyšulio link ir į Ramųjį vandenyną. 

Port Angosto uoste tvarkydamas laivą praleidau keletą dienų. 
Visą lajų nuo denio sukroviau į triumą, pertvarkiau patogiau kajutę 
ir pasirūpinau didelėmis vandens ir kuro atsargomis. Taip pat sutai- 
siau laivo bures ir takelažą, pritvirtinau mažąjį stiebą, kuris pavertė 
„Purslą“ į jolą, nors savo laivą vis tiek vadinau šliupu. Buvau tikras, 
kad antrasis stiebas — tik laikinas dalykas. 

Nors dirbau be atokvėpio, nė akimirkai nepamiršau savo ginklo, ku- 
ris visą laiką buvo šalia užtaisytas — jo man reikėjo artinantis indėnams. 
Gerai prisimenu, kad pirmą kartą plaukdamas šia įlanka mačiau kelias 
indėnų kanojas, kiek atokiau nuo tos vietos, kur buvau dabar sustojęs. 
Man regis, tai įvyko antrą mano darbų denyje dieną, kai išgirdau kažkokį 
šmaukštelėjimą per orą šalia ausies ir panašų į „zip“ garsą vandenyje, bet 
nieko nepamačiau. Dabar vis dėlto įtarčiau, kad tai būta strėlės, nes kaip 
tik dar viena praskridusi pro pat mane rėžėsi į grotstiebį ir tvirtai įsmigo, 
virpėdama nuo smūgio — savotiškas indėnų autografas. Neliko jokios 
abejonės, kad ir šaulys netoliese. Matyt, jis šaudė į mane, ketindamas 
užimti laivą su kroviniu. Tada aš pakėliau savo seną „Martini-Henry“ 
šautuvą, kuris šaudo nesustodamas, ir pirmu šūviu demaskavau tris in- 
dėnus, kurie movė iš po krūmų kuokšto ir pasileido įkalnėn. Paleidau 
seriją šūvių, taikydamas indėnams po kojų, kad paspartinčiau. Mano 
mylimas senas ginklas pažadino kalnus, ir po kiekvieno šūvio aido visi 
trys indėnai šokčiojo, tarsi būtų pašauti, bet toliau skuodė kiek kojos 
nešė, palikdami vis daugiau Ugnies Žemės tarp savęs ir „Purslo“. Po 
šio įvykio aš pasidariau dar budresnis, patikrinau, kad visi ginklai būtų 
paruošti, o šoviniai visada būtų po ranka. Tačiau indėnai daugiau nepa- 
sirodė. Nors kiekvieną vakarą ant denio pribarstydavau vinių, nė karto 
neradau nekviestų svečių pėdsakų ir vinis kasryt teko atidžiai rankioti. 

Slinko dienos. Artėjo palankus metų laikas, atnešdamas vėją, 
tinkamą laivui išplaukti iš įlankos. Po šešių nesėkmingų bandymų 

Šūvis, demaskavęs tris indėnus. 


ištrūkti iš įlankos, kai audra sugrąžindavo mane atgal, nusprendžiau 
neskubėti leistis į kelionę. Kai paskutinį kartą grįžau į Port Angostą 
po nesėkmingo bandymo iš čia išplaukti, uoste radau prieglobsčio 
ieškančius Čilės kanonierę „Kondoras“ ir Argentinos kreiserį „Azo- 
pardas“. Kai tik kreiseris nuleido inkarą, jo kapitonas Maskarela pa- 

siuntė į „„Purslą“ savo valtį ir pranešė galintis nuvilkti „Purslą“ atgal 
į Sandi Pointą, jei tik aš atsisakysiu savo kelionės ir sutiksiu grįžti 
namo. Tačiau jo pasiūlymas prieštaravo mano sumanymui. ,„Azopar- 
do“ karininkai pasakojo, kad, plaukdami sąsiauriu paskui „Purslą“ 
per jo pirmą bandymą pasiekti Ramųjį vandenyną, sutiko Juodąjį 
Pedrą ir išsiaiškino, kad jis buvo mane aplankęs. „Azopardas“ buvo 
užsienio karinis laivas ir neturėjo teisės areštuoti Ugnies Žemės nu- 
sikaltėlio, tad dabar jo kapitonas priekaištavo, kad nenušoviau to ne- 
naudėlio, kai jis buvo mano laive. Iš šių laivų gavau virvių takelažui 
ir kitokių atsargų, o karininkai nepagailėjo man šiltų flanelinių marš- 
kinių, kurių man labiausiai reikėjo. Su šiais savo garderobo papildais 
ir tvarkingu laivu, kad ir kiek per giliai prikrautu, buvau puikiai pa- 
siruošęs antram susirėmimui su Pietų vandenynu, klaidingai vadina- 
mu Ramiuoju. Pirmą balandžio savaitę pūtę Horno kyšuliui būdingi 
rudens ir žiemos sezono pietryčių vėjai atnešė geresnius orus nei 
vasaros laikotarpiu. Jie suardė aukštutinius debesis, ir — dar trupuų 
kantrybės — tuoj papūs buriuoti palankūs vėjai. Port Angosto uoste 
sutikau profesorių Duseną, kuris dalyvavo mokslinėje švedų ekspe- 
dicijoje ir tyrinėjo Pietų Ameriką bei Ramiojo vandenyno salas. Pro- 
fesoriaus stovyklavietė buvo įsikūrusi netoli upelio, uosto pakraštyje, 
kur augo įvairių rūšių samanos ir buvo gėlo vandens, kaip sakydavo 
argentinietis jo virėjas: 4y rico („labai skanaus“). Dusenas labiausiai 
domėjosi samanomis. Kartu su profesoriumi stovyklavietėje buvo ir 
trys gerai ginkluoti argentiniečiai, saugantys stovyklą nuo indėnų. Jie 
stebėjosi, kai vandenį sėmiau iš netoli laivo esančios versmės, o nė- 
jau toliau prie didesnio upelio, kur buvo muy rico. Visi jie buvo šaunus 
vaikinai, nors aš stebėjausi, kaip jie, gyvendami ant drėgnos žemės, 
dar nemirė nuo reumato skausmų. 

Nepasakosiu apie visus džiaugsmus ir liūdesius, bandymus iš- 
plaukti į vandenyno platybes ir grįžimus atgal į ramų užutėkį. Buvo 
daug ir įvairių kliūčių, vis grąžinančių atgal, tačiau balandžio tryliktąją 
septintą ir paskutinį kartą pakėliau inkarą šiame uoste. Įvairiausi sun- 
kumai trukdė visą dieną, ir jei būčiau prietaringas, nebūčiau išplaukęs 

tryliktą mėnesio dieną, kad ir pučiant palankiam vėjui, kuris dabar 
buvo matomas nuo kranto iki pat horizonto. Daugelis nutikusių da- 
lykų buvo tiesiog absurdiški. Pavyzdžiui, turėjau nuo medžio šakų 
atpainioti laivo stiebą, kai jis tris kartus prieš mano valią nudreifavo 
aplink nedidelę salą. Atrodė, kad to jau per daug vieno žmogaus ner- 
vams, ir aš turėjau apie tai pasakyti savo nuomonę. Turėjau arba mirti 
čia, arba sukandęs dantis išlaisvinti šliupą. Šaukiau ant „Purslo“, kaip 
kantrybės netekęs fermeris šaukia ant nepaklusnaus arklio ar jaučio. 

— Argi tu nežinai, kad nemoki laipioti medžiais? — šaipiausi iš laivo. 

Vargšas senasis mano „Purslas“ tiek daug iškentėjo, plaukdamas 
per Magelano sąsiaurį, kad man širdis iškart suminkštėjo vos prisi- 
minus, kokius sunkumus jam teko įveikti. Maža to, šliupas atrado 
salą. Jūrlapiuose sala, kurią jis apiplaukė tris kartus, buvo pažymėta 
kaip sausumos pakrantė. Pavadinau ją Alano Eriko sala, savo drau- 
go, garbingo literato, kurį man tekdavo sutikti keisčiausiose vietose, 
garbei. Naudodamasis atradėjo pirmumo teisėmis, saloje pastačiau 
lentelę su užrašu: „Prašome nemindžiotu žolės“. 

Pagaliau išsilaisvinęs „Purslas“ nešė mane tolyn nuo Ugnies Že- 
mės. Atsisveikindamas su šiomis vietomis, šliupas praplaukė per 
plauką nuo pavėjinės uolos ir netgi brūkštelėjo per ją giku, bandy- 
damas nuo jos išsisukti. Tai nutiko 1896 metų balandžio 13 dieną. 
„Purslas“ jau buvo ne sykį patyręs, ką reiškia susidurti su pavojumi, 
ir žinojo, kaip jo išvengti. Iš pradžių sąsiaurio bangos sveikino mano 
laivą ir lenkėsi jam, nukeldamos baltas savo kepures. Paskui ėmė 
pūsti pirmas tikras žiemos sezono vėjas iš pietryčių rumbo. Reikėjo 
paskubėt, jei norėjau pasiekti Pilaro kyšulį, kol vėjas dar nepakei- 
tė savo krypties. Bet šį kartą „Purslui“ pavyko. Pūtė stipriai, kaip 
įprasta ties Horno kyšuliu, ir šliupas nugalėjo stiprią priešinę po- 
tvynio srovę bei sėkmingai praplaukė Pilaro kyšulį ir Evangelisto 
uolas — toliausiai į jūrą išsikišusią sausumą — vėjui dar nepasikeitus. 
Visą laiką stovėjau prie šturvalo, taikydamasis prie nelygaus šoninio 
bangavimo, ir nedrįsau plaukti tiesiai. Buvo būtina kaitalioti kursą 
tarp lūžtančių bangų, kad sutikčiau šniokščiančias pabaisas iš priekio 
kuo sumaniau arba pabėgčiau nuo jų, kai grasinosi užlieti iš šono. 

Kitą rytą, balandžio 14-ąją, tolumoje matėsi tik pačios aukščiausios 
kalnų viršūnės. „Purslas“ smagiai lėkė pirmyn, laikydamasis šiaurės 
vakarų kurso, tad ir jos netrukus nuskendo už horizonto. 

— Valio „Purslui“! — sušukau ruoniams, kirams ir pingvinams, 
nes aplink jokių kitų gyvų būtybių nebuvo. Mano laivas įveikė visus 
Horno kyšulio pavojus. Negana to, kelionėje aplink Horno kyšulį 
šliupas išgelbėjo krovinį ir nė svaro jo nepametė. Tai kaip galėčiau 
nesidžiaugti, kai likimas man atsiuntė tokią sėkmę? 

Iškračiau rifą, iškėliau kliverį ir nukritau du rumbus, turėdamas 
tam vietos plačiuose vandenyse. Dabar bangos plūdo labiau iš šono 
ir laivagalio, tad šliupas plaukė išnaudodamas visų burių spaudimą. 
Retkarčiais sena pietvakarių krypties banga įstrižai perliedavo laivą, 
tačiau jokios žalos nedarė. Saulei pakilus maždaug iki pusės stiebo, 
vėjas ėmė stiprėti. Rytą oras buvo vėsus ir sušilo tik įdienojus. Tačiau 
man tai beveik nerūpėjo. 

Vakare didelė banga, daug didesnė už tas, kurios gąsdino visą die- 
ną, — vienas jūrininkas tokią yra pavadinęs „gero oro banga“, — lūžo 
iš šono virš denio. Ji užliejo mane stovinų prie šturvalo. Tai buvo 
paskutinė banga, atsiritusi nuo Horno kyšulio ir užliejusi „Purslą“. 
Galbūt jūra norėjo nuplauti užmarštin visus nemalonius išgyveni- 
mus, kuriuos teko patirti kelionėje, nes patys didžiausi sunkumai jau 
buvo praeityje. Netrukus turėjo ateiti vasara. Visas nuostabus pasau- 
lis vėl atsivėrė man prieš akis. Vėjas iš tikrųjų pūtė palankus. Mano 
triukas su vairu dabar vėl buvo įdarbintas. Tuo metu buvo penkta 
valanda vakaro. Prie šturvalo stovėjau nuo vienuoliktos ryto. Vairo 1š 
rankų nebuvau paleidęs ištisas trisdešimt valandų. Atėjo laikas pakel- 
ti galvą nuo darbų. Juk visą laiką plaukiau vienui vienas, tik Dievas 
buvo mano palydovas. Neaprėpiama vandenyno platybė vėl driekėsi 
kiek akys užmato, o horizonte nebuvo nė taškelio, bylojančio apie 
žemę. Praėjus keletui dienų, kai ,„Purslas“ plaukė visomis iškeltomis 
burėmis, pirmą kartą panaudojau galinį stiebą. Tai, žinoma, buvo 
niekis, bet šis niekis buvo pasiektos pergalės rezultatas. Vėjas vis 
dar buvo pietvakarių, bet vidutinio stiprumo. Dundanti jūra nurimo. 
Raibuliuodamos tolygiais raštais bangelės teliūškavosi į laivo šonus, 

tarsi plepėdamos ir mėgaudamosi savo 
pasakojimais. Pastarosiomis dienomis vis- 
kas labai greitai keitėsi — buvo aišku, kad 
„Purslas“ artėja prie tropikų. Pasirodė 

naujos paukščių rūšys, albatrosai pasiliko ~ — 

atliekas. Dešimtą dieną plaukiant nuo Pi- salos. 

laro kyšulio, pasirodė ryklys, pirmasis šios 

rūšies plėšrūnas, kuriam aiškiai nepasisekė. Aš nusmeigiau jį harpū- 
nu ir išplėšiau jam grėsmingus nasrus. Neturėjau polinkio žudyti jo- 
kio gyvo padaro, bet kai pasirodydavo ryklys, visos mano simpatijos 
išgaruodavo. Magelano sąsiauryje nepaliečiau nė vienos anties, galė- 
jusios virsti gardžiu troškiniu. Neturėjau net minties atimti gyvybę 
kokiam nors gyvūnėliui vienatvėje paskendusiame sąsiauryje. 

Nuo Pilaro kyšulio pasukau Chuano Fernandeso salos link ir ba- 
landžio 26-ąją, penkioliktą kelionės dieną, tiesiai priešais save išvydau 
istorinę Robinzono Kruzo salą. 

Mėlynos Chuano Fernandeso kalnų viršūnės kyšojo virš debesų 
ir buvo matyti už trisdešimties mylių. Kai išvydau salą, mane apėmė 
tūkstančiai įvairiausių jausmų ir aš nulenkiau galvą iki pat denio. Galime 
šaipytis iš rytietiško pasisveikinimo nusilenkiant, tačiau tą kartą aš neži- 
nojau geresnio būdo savo jausmams išreikšti. 

Visą dieną pūtė lengvas vėjelis, todėl „„Purslas“ nepasiekė salos iki 
sutemų. Su tiek vėjo, kiek pūtė į bures, šliupas sugebėjo priplaukti iki 

kranto šiaurės rytų salos pusėje, kur pateko į štilį ir liko stovėti per 
nakti ten, kur sustojo. Pamačiau įlankoje mirgančią neryškią šviese- 
lę ir paleidau signalinį šūvį, tačiau atsakymo nesulaukiau. Netrukus 
šviesos Žiburėlis visai pranyko. Visą naktį klausiausi, kaip griaudžia 
į uolas duždamos bangos, ir supratau, kaip galingai siūbuoja vande- 
nynas, nors žiūrint nuo mano mažo laivelio denio bangavimas neat- 
rodė didelis. Naktų nuo kalnų atsklindantys gyvūnų garsai darėsi vis 
tylesni, todėl padariau išvadą, kad nestipri srovė neša šliupą tolyn 
nuo kranto, nors visą naktų rodėsi, kad laivas yra pavojingai arti jo. 
Aukšti krantai tamsoje atrodo apgaulingai. 

Išaušus pamačiau valtį, plaukiančią „„Purslo“ link. Kai valtis pri- 
artėjo, paėmiau ant denio gulinų savo ginklą ir ketinau paslėpti jį ka- 
jutėje. Tačiau žmonės valtyje, pamatę mane su ginklu rankoje, greitai 
apsisuko ir ėmė irtis prie kranto, kuris buvo maždaug už keturių my- 
lių. Valtyje sėdėjo šešetas irkluotojų. Pastebėjau, kad jie irkluoja kaip 
profesionalūs jūrininkai, o valties irklai su dilėmis. Supratau sutikęs 
civilizuotus žmones, tačiau apie mane jie susidarė kitokią nuomonę 
ir iš visų jėgų nusiyrė tolyn nuo šliupo. Aš tuo metu stengiausi jiems 
ženklais parodyti, kad neketinau šaudyti, tik norėjau pasidėti savo 
ginklą kajutėje, ir kviečiau juos sugrįžti. Supratę, ką noriu pasakyti, 
jie grįžo ir netrukus išsilaipino „Purslo“ denyje. 

Vienas iš irkluotojų, kurį visi kiti vadino karaliumi, kalbėjo angliš- 
kai, likusieji — ispanų kalba. Iš laikraščių, kurie ateidavo iš Valparaiso, 
jie žinojo apie „Purslą“ bei jo kelionę aplink pasaulį ir nekantriai 
laukė naujų žinių. Irkluotojai papasakojo man apie Čilės ir Argenti- 
nos karą, apie kurį aš nieko nežinojau, nors ir neseniai ten lankiausi. 
Pasakiau jiems, kad būdamas Čilėje girdėjau paskutines naujienas, 
pasak kurių Chuano Fernandeso sala nuskendo. Kai po trijų mėne- 
sių nuplaukiau į Australiją, ten išgirdau tą pačią naujieną — Chuano 
Fernandeso salos nebėra. 

Paruošiau katiliuką kavos, išviriau dubenį spurgų, ir po manda- 
gių įžangų visi kartu papusryčiavome. Po to, prikabinę „Purslą“ prie 
savo valties, jie nutempė jį prie salos trijų mazgų greičiu. Vyras, visų 

vadinamas karaliumi, stojo prie vairo ir sukinėdamas jį į visas puses 
taip mėtė šliupą į šonus, jog aš pradėjau galvoti, kad jis niekada ne- 
pradės vairuoti mano laivo tiesiai. Kiti vyrai energingai irklavo valų. 
Greitai supratau, kad vyriškis karaliumi buvo pramintas tik iš pagar- 
bos, nes tik jis vienas buvo išgyvenęs saloje taip ilgai — trisdešimt 
metų. Iš tikrųjų Chuano Fernandeso salą valdė gubernatorius, kilęs 
iš Švedijos aristokratų. Taip pat pasakojo, kad jo duktė nebijo jodi- 
nėti ant labiausiai sulaukėjusio ožio, kokį tik galima rasti saloje. Kai 
lankiausi saloje, gubernatorius buvo išvykęs kartu su šeima į Valpa- 
raisą, kur turėjo pristatyti savo vaikus į mokyklą. Anksčiau karalius 
irgi buvo išvykęs dvejiems ar trejiems metams į Rio de Žaneirą, kur 
vedė brazilę, sutikusią paskui savo laimę vykti į šią tolimą salą. Pats 
karalius buvo portugalas, kilęs nuo Azorų. Jam teko plaukioti Niu 
Bedforde banginių medžioklės laivais ir netgi vairuoti laivą. Visa tai 
ir dar daugiau aš sužinojau, kol pasiekėme prieplauką. Jūros brizas, 
papūtęs po ilgos pertraukos, pripildė „Purslo“ bures, ir patyręs por- 
tugalų jūrininkas sėkmingai nuplukdė šliupą į saugią įlanką, kur jis 
buvo pririštas prie plūduro priešais gyvenvietę. 


110 


Vienuoliktas skyrius 


— 


Chuano Fernandeso salos gyventojai džiaugiasi amerikietiškomis spurgomis — Robinzono Kruzo 
karalystės grožybės - Paminklas Aleksandrui Selkerkui - Robinzono Kruzo ola - Pasivaikščiojimas 
su salos vaikais — Pirmyn į vakarus kartu su draugiška audra — Pietų kryžius ir saulė rodo kelią — 
Artėjant prie Markizo salų — Kelio skaičiavimo patirtis 


— 


Saugiai prišvartavę „Purslą“, salos gyventojai vėl sėdo prie kavos 
ir spurgų. Džiaugiausi, kad jiems patiko mano bandelės, priešingai 
negu profesoriui Magelano sąsiauryje. Bandelės nuo spurgų beveik 
niekuo nesiskyrė, nebent pavadinimu. Ir vienos, ir kitos verdamos 
taukuose, ir tai buvo didžiausias jų pranašumas. Salos gyventojai 
neturėjo riebesnio gyvulio negu ožys, nors iš tikrųjų ožiai niekada 
nebūna riebūs. Todėl, įžvelgdamas būsiant neblogą verslą, prie giko 
prikabinau sveriamąją buožę ir pasiruošiau sverti taukus. Saloje ne- 
buvo muitinės pareigūno, kuris nedelsdamas prisistatytų ir paklaus- 
tų: „Ar turite leidimą prekiauti?“ 

Nespėjo saulė pasislėpti už horizonto, o visi salos gyventojai 
jau išmoko bandelių ir spurgų gaminimo meno. Taukus pardavi- 
nėjau nebrangiai, ir netrukus mano kišenėje susikaupė įvairiausių 
monetų kolekcija. Tarp jų buvo ir senovinių, ir man nematytų, 
kai kurios buvo iš sudužusio ispanų galiono, nors niekas salo- 
je neprisiminė, kada jis nuskendo įlankoje. Vėliau jas pardaviau 
antikvarams už daug didesnę kainą nei nominali jų vertė. Šitaip 
gavau nemažą pelną. Būdamas saloje, sukaupiau vertingą įvairių 
rūšių ir skirtingų nominalų monetų kolekciją. Joje buvo visų tipų 
monetų, kokių tik turėjo salos gyventojai. Chuano Fernandeso 
salos uostas yra nuostabus pasaulio kampelis, puiki vieta sustoti. 


Kalvos tankiai apaugusios medžiais, slėniai derlingi ir pilni geria- 
mojo vandens, tekančio tarpekliais žemyn. Saloje nėra gyvačių 
ir plėšrių laukinių žvėrių, išskyrus šernus ir ožius, kurių čia tada 
ganėsi daugybė, ir vieną kitą šunį. Žmonės saloje gyveno blaiviai, 
nevartojo nei romo, nei jokios rūšies alaus. Jie neturėjo nė vieno 
policijos pareigūno, nereikėjo jiems nė teisininko. Vietinė eko- 
nomika buvo labai paprasta. Paryžiaus mados salos gyventojams 
nedarė jokios įtakos. Kiekvienas rengėsi pagal savo skonį. Keista, 
bet saloje nebuvo ir gydytojo, tačiau visi žmonės buvo sveiki, o 
vaikai — labai gražūs. Čia gyveno keturiasdešimt penki įvairaus 
amžiaus žmonės. Dauguma suaugusiųjų buvo kilę iš Pietų Ame- 
rikos. Viena moteris, gimusi Čilėje, pasiuvo „Purslui“ skrajojantį 
kliverį. Už darbą jai sumokėjau lajumi. Niuporte ši moteris būtų 
vadinama gražuole. Palaiminta Chuano Fernandeso sala! Niekaip 
negalėjau suprasti, kodėl Aleksandras Selkerkas visam laikui išvy- 
ko iš šio nuostabaus pasaulio kampelio. 

Kartą ant kranto prie pat įlankos žiočių buvo išmestas didelis 
ugnies apimtas laivas. Bangų mūša sudaužė jį į gabalus ant pakrantės 
uolų, o jūros vanduo užgesino jame kilusį gaisrą. Salos gyventojai 
susirinko laivo medieną ir pasistatė iš jos namus, kurie išvaizda pri- 
minė laivus. Chuano Fernandeso salos karaliaus — tikrasis jo vardas 
buvo Manuelis Karoza — namas priminė Nojaus laivą. Ant vienin- 
telių žaliai nudažytų namo durų buvo prikaltas poliruotas varinis 
žiedas, naudojamas pabelsti į duris. Priešais puošnų įėjimą stovėjo 
flagštokas, o kiek toliau gulėjo išdailintas velbotas, nudažytas rau- 
donais ir mėlynais dažais, — pasigėrėjimo objektas senstančiam salos 
karaliui. Aš nedvejodamas leidausi į kelionę pasižvalgyti nuo kalno 
viršūnės, kur Selkerkas praleido daug dienų, įdėmiai žvalgydamas 
jūros tolius ir laukdamas atplaukiančio laivo, kuris galų gale vieną 
dieną pasirodė. Ant memorialinės lentos, pritvirtintos prie uolos, 
perskaičiau šiuos žodžius, parašytus didžiosiomis arabų raidėmis, ir 
persirašiau į savo dienoraštį: 

Karaliaus namas. 


JŪREIVIUI 
ALEKSANDRUI SELKERKUI 
ATMINTI 


Gimė Škotijoje, Faifo grafystės Largso miestelyje, visiškoje vienatvėje praleido šio- 
je saloje ketverius metus ir keturis mėnesius. 1704 Dievo metais buvo išlaipintas 
iš aštuoniolikos patrankų „Penkių uostų“ galeros, kurios vandentalpa devyniasde- 
šimt šešios tonos, ir 1709 metais vasario 12 dieną išplukdytas iš salos kaperių laivu 
„Diukas“. Mirė 1723" Dievo metais, sulaukęs 47 metų amžiaus ir gavęs karališkojo 
Jo Didenybės laivo „„Veimutas“ leitenanto laipsnį. Šią memorialinę lentelę netoli 
Selkerko stebėjimo vietos 1868 metais įtaisė komodoras Pauelas ir Jos Didenybės 


laivo „Topazas“ karininkai. 


` Ponas Dž. Kubertas Hadenas 1899 metų liepos mėnesio leidinyje Šimtmečio žurnalas 
nurodo, kad memorialinėje lentoje klaidingai nurodyta Selkerko mirties data. Selkerkas 


mirė 1721 metais. (Aut. past.) 

— seme 


Robinzono Kruzo ola. 


Ola, kurioje gyveno Selkerkas, yra netoli įlankos, dabar vadinamos 
Robinzono Kruzo įlanka. Ji driekiasi į vakarus nuo dabartinės laivų 
stovėjimo vietos ir yra apsupta stačių skardžių. Šioje įlankoje ir da- 
bar sustoja laivai, nors abi čia esančios inkaravietės yra atviros šiau- 
rės vėjams, kurie, tarp kitko, nepasižymi ypatinga jėga. Pirmoji laivų 
stovėjimo vieta įsikūrusi rytinėje įlankos pusėje ir turi gerą gruntą, 
dėl to laivai gali saugiai įsitvirtinti inkarais, nors atsimušančios nuo 
kranto bangos kartais smarkiai blaško stovinčius laivus. 

Į Robinzono Kruzo įlanką atplaukiau valtimi. Dėl bangų mūšos 
išlipti į krantą prie olos nebuvo taip paprasta. Įėjęs į olą supratau, 
kad ji sausa ir tinkama gyventi. Ola buvo nuošaliame užkampyje, ap- 

supta aukštų kalnų, kurie saugojo ją nuo stiprių virš salos siaučiančių 
audrų, nors jos šiose platumose, pasatų juostos pakraštyje, ir nebuvo 
labai dažnos. Chuano Fernandeso sala yra 3592“ pietų platumos re- 
gione. Jos ilgis nuo rytinio iki vakarinio krašto siekia apie keturiolika 
mylių, plotis — aštuonios mylios, aukštis — per tris tūkstančius pėdų 
virš jūros lygio. Atstumas iki Čilės, kuriai sala priklauso, yra apie trys 
šimtai keturiasdešimt mylių. 

Chuano Fernandeso sala kadaise buvo nuteistųjų kalinimo vieta. 
Daugelis olų, kuriose buvo laikomi kaliniai, — drėgnų, kenksmingų 
sveikatai urvų, — daugiau nebenaudojamos ir niekas daugiau nesiun- 
čia kalinių į šią vietą. 

Pati linksmiausia iš saloje praleistų dienų buvo paskutinė mano 
viešnagės diena. Ji buvo, ko gero, ir smagiausia per visą mano kelio- 
nę. Bet ne todėl, kad tą dieną atsisveikinau su sala, o kad kartu su 
nedidelės vietos bendruomenės vaikais išėjome rinkti laukinių vai- 
sių ir uogų. Radome svarainių, persikų ir figų, kurių vaikai prisirinko 
pilnus krepšius. Nesunku vaikams suteikti džiaugsmo. Kitokios kal- 
bos, nei ispanų, jie nebuvo girdėję, todėl nuo kiekvieno mano an- 
gliško žodžio kalvų viršūnės skambėjo iš inksmumo krykštaujančių 
vaikų balsais. Jie klausinėjo manęs, kaip angliškai vadinama viskas, 
kas tik buvo saloje. Su vaikais priėjome laukinį figmedį, aplipusį 
vaisiais, kurių pavadinimas sutapo su ispaniškuoju. Vaikai šūkavo iš 
džiaugsmo „figos, figos“, kol pririnko jų pilnas pintines. Kai jiems 
pasakiau, kad ožys angliškai vadinamas goat, o ne cabra, kaip ispa- 
niškai, jie raitėsi iš juoko ant žolės, kad į salą atvykęs žmogus ožį 
vadina ne cabra, bet goat. | 

Man pasakojo, kad pirmasis kūdikis, gimęs Chuano Fernandeso 
saloje, užaugo gražuole moterimi ir tapo motina. Manuelis Karoza 
ir nuostabi jo moteris, persikėlusi į salą iš Brazilijos pas mylimą vyrą, 
susilaukė vienintelio vaiko — dukters, kuri vos sulaukusi septynerių 
mirė ir buvo palaidota bažnyčios šventoriuje. Tame pačiame pusės 
akro žemės lopinėlyje tarp grubių lavos gabalų buvo ir daugiau su- 
piltų kauburėlių, ženklinančių saloje gimusių vaikų ar amžino poilsio 

Žmogus, kuris ožį vadina ne cabra, o goat. 


atgulusių jūrininkų kapvietes — pasiligoję pastarieji išsilaipindavo iš 
praplaukiančių laivų praleisti čia paskutinių savo gyvenimo dienų. 

Vienintelis ir didžiausias mano pastebėtas salos trūkumas — ji ne- 
turėjo mokytojo. Žinoma, mokykla čia būtų nedidelė, tačiau žmogui, 
turinčiam pašaukimą mokyti kitus ir išsiilgusiam ramybės, gyveni- 
mas Chuano Fernandeso saloje kurį laiką būtų tikras rojus. 

Gegužės 5-osios rytą išplaukiau iš Chuano Fernandeso salos, ža- 
vėdamasis daugeliu čia matytų dalykų, tačiau įstabiausias nuotykis 
buvo aplankyti Robinzono Kruzo namus oloje. Nuo salos „Purslas“ 
nuobodžiai skynėsi sau kelią į šiaurę, pro Šventojo Felikso salą, kol 
pasiekė pasatus, kurie vangiai pūtė savo juostos pakraštyje. 

Kartais pasatai vėluodavo pasirodyti, bet kai pasirodydavo, atūž- 
davo kaip patrakę ir atsiimdavo ką praradę. Tada „Purslas“ lėkdavo 
kartais su vienu, kartais su dviem rifais, aplenkdamas audrą, ir taip 
daugelį didingų dienų iš eilės apsiputojęs skriejo į vakarus Marki- 
zo salų link, kurias pasiekė po keturiasdešimt trijų dienų jūroje, ir 
vis plaukė tolyn. Visos mano dienos buvo labai užimtos, bet stovėti 
prie šturvalo visai nereikėjo. Manau, nė vienas žmogus, plaukiantis 
aplink pasaulį, nebūtų pajėgęs visą laiką stovėti arba sėdėti prie vairo. 
Aš suradau geresnių užsiėmimų: skaičiau knygas, taisiausi drabužius 
arba gaminau valgį ir neskubėdamas juo gardžiavausi. Atradau, kad 
nėra gerai būti vienam, ir draugiją man palaikydavo viskas, kas buvo 
aplink mane. Kartais tai būdavo neaprėpiama visata, o kai kada — 
niekuo neišsiskirianti mano paties persona. Tačiau knygos visada 
buvo neatskiriami mano draugai. Nieko negali būti lengviau, nei 
plaukti laivu pučiant pasatams. 

Diena po dienos plaukiau bakštago kursu ir stengiausi kuo tiksliau 
jūrlapyje žymėti savo buvimo vietą. Tačiau tai dariau labiau kliauda- 
masis intuicija, nei skrupulingai tiksliais skaičiavimais. Visą mėnesį 
mano laivas plaukė teisinga kryptimi, nors aš per žiūronus nemačiau 
jokio orientyro. Pietų Kryžiaus žvaigždynas pasirodydavo kiekvieną 
naktį traverse, o saulė kiekvieną rytą patekėdavo iš už laivagalio ir 
leisdavosi priešaky. Man nereikėjo jokio kito kompaso, nes gamtos 
reiškiniai laivo kursą rodė labai tiksliai. Jeigu po ilgesnio laiko plauk- 
damas vandenynu savo skaičiavimais suabejodavau, pasitikslindavau 
pagal aukštai virš galvos kabanti laikrodį, sukurtą Didžiojo architek- 
to, ir įsitikindavau, kad neklystu. 

Pasitaikydavo ir komiškų situacijų. Pavyzdžiui, kartais nubusda- 
vau saulei šviečiant į kajutės langus. Girdėjau, kaip vanduo pliuškena 

į laivo lentjuostes — vienintelę ploną pertvarą tarp manęs ir vandeny- 
no gelmių, ir klausdavau pats savęs: „Kaip taip gali būti?“ Tačiau vis- 
kas buvo gerai. Tai buvo mano laivas ir plaukė jis laikydamasis tokio 
tikslaus kurso, kaip dar nebuvo plaukęs nė vienas pasaulio laivas. Iš 
vandens srauto prie „Purslo“ apvadų suprasdavau, kad lekiame visu 
greičiu. Žinojau, kad prie vairo niekas nestovi, kad laivo ekipažas 
nusiteikęs ramiai ir joks maištas laive nekils. 

Meteorologiniai vandenyno reiškiniai man kėlė susidomėjimą net 
ir pasatų ruože. Pastebėjau, kad kaskart, praėjus septynioms die- 
noms, vėjas sustiprėdavo ir keisdavo krypų keliais rumbais į šoną 
nuo įprastinės krypties iš poliaus pusės: nuo rytų ir pietryčių krypties 
pereidavo į pietų ir pietryčių, ir tuo pat metu nuo pietvakarių prasi- 
dėdavo stiprus bangavimas. Tai reiškė, kad audra kyla iš priešingos 
pasatų pusės. Kiekvieną dieną stiprėdamas vėjas kaukdavo, kol nu- 
rimdavo ir vėl pūsdavo įprastu greičiu iš rytų ir pietryčių. Tokios 
gamtinės sąlygos daugiau ar mažiau yra būdingos žiemos pasatams 
12° pietų platumoje, kur jau kelias savaites užtruko mano kelionė. 
Visiems žinoma, kad saulė sukuria pasatus ir visus kitus vėjus bei 
jų sistemą visame Žemės rutulyje. Bet man atrodo, kad vandenyno 
meteorologija įdomiausia iš visų. Plaukiant nuo Chuano Fernandeso 
iki Markizo salų, man teko šešis kartus susidurti su besikeičiančių 
vandenyno vėjų gūsiais ir patirti, kaip juos veikia tolimos audros. Ži- 
nant įstatymus, kuriais vadovaujasi vėjai, ir jų laikantis, kelionė aplink 
pasaulį neturėtų būti sunki. Antraip kiekvienas danguje pasirodęs 
debesis gali sukelti jums baimę ir nerimą. Teisingai įvertinus pasatų 
vėjus galima tinkamai prisitaikyti prie kraštutinių jų pasikeitimų. 

Ilgai plaukdamas per Ramųjį vandenyną, taip pat ir geromis oro 
sąlygomis, pasijunti supančios gamtos dalimi ir suvoki, kokia neap- 
rėpiama yra jūros platybė. Lėtai, bet užtikrintai mažas mano laivelis 
brėžė jūrlapyje liniją per vandenyną. Net ir kai plaukė didžiausiu grei- 
čiu, didžiulis vandenynas, regis, laikė jį vietoje — toks jis buvo didelis. 
Keturiasdešimt trečią kelionės dieną išplaukus nuo sausumos, — o 
tai yra ilgas laikas išbūti vienam jūroje, — kai dangus buvo giedras 


tarsi krištolas, o mėnulis ir saulė „priešingose pusėse“, išsitraukiau 
sekstantą. Atlikęs tris matavimus ir gerokai pasigalynėjęs su astrono- 
minėmis mėnulio lentelėmis nustačiau, kad laivo ilguma, nustatyta 
astronavigaciniais mėnulio aukščio matavimais, skiriasi mažiau nei 
penkiom myliom nuo ilgumos, kurią turėjau nustatęs kasdieniais nu- 
plaukto kelio žymėjimais jūrlapyje. 

Tai buvo nuostabu. Abu matavimai. Nors klaidos tikimybė galio- 
jo abiem, visą laiką jaučiausi tikras, kad abu yra netoli tiesos ir kad 
po kelių valandų horizonte turėtų pasirodyti žemė. Taip ir atsitiko. 
Netrukus išvydau aukštai iškilusios Nuku Hivos salos kontūrus — 
toliausiai į pietus nutolusios iš visų Markizo salų. Ji atrodė didinga, 
ryškiais kontūrais. Žinodamas salos ilgumą nustačiau, kad ji yra maž- 
daug per vidurį tarp abiejų mano skaičiavimų. Tai buvo nepapras- 
ta, nes kiekvienas jūrų keliautojas pasakytų, jog laivas, plaukdamas 
keletą savaičių vandenynu, gali kasdien atsilikti ar nuplaukti toliau 
darydamas penkių mylių paklaidą. O dėl ilgumos skaičiavimo pagal 
mėnulio padėt, tai net labiausiai patyręs navigatorius laiko save gerai 
matuojančiu, jei daro mažiau nei aštuonių mylių paklaidą. 

Taip skaičiuodamas nesiekiau pasirodyti nei labai sumanus, nei 
labai tikslus. Jau minėjau, kad ilgumą nustatydavau daugiausia rem- 
damasis savo intuicija. Nors sukamasis lagas visada buvo velkamas 
kilvateryje, srovės ir vandens tėkmė, kurių greičio lagas niekada ne- 
fiksavo, galėjo pakeisti jo rodmenis, todėl lagas rodė tik apytikslius 
skaičius, kurie buvo koreguojami ir vertinami pagal tūkstančius kitų 
kelionių duomenų. Tačiau kad ir koks patyręs būtų laivo kapitonas, jei 
jis yra išmintingas, privalo kruopščiai matuoti gylį ir stebėti aplinką. 

Mano astronominės navigacijos patirtis nuo „Purslo“ denio buvo 
tokia unikali, kad jaučiuosi turintis teisę trumpai pasidalyti ja šiuose 
puslapiuose. Pagal pirmojo matavimo kampų rinkinį, „„Purslas“ buvo 
keletą šimtų mylių labiau į vakarus, negu buvo atidėta kelio skaičia- 
vimuose jūrlapyje. Žinojau, kad tai nepanašu į tiesą. Praėjus maž- 
daug valandai su didžiausiu atidumu surinkau antrą matavimų rinki- 
nį. Tačiau gauti rezultatai beveik nesiskyrė nuo pirmojo bandymo. 

Klausiau savęs, kodėl aš, visų išgirtas už savarankiškumą, nepadariau 
skaičiavimų nors kiek geriau nei pirmą kartą. Tuomet suabejojau 
lentelių tikslumu ir pradėjau ieškoti jose prieštaravimų. Ir suradau. 
Vienas skaitmenų stulpelis, iš kurio gavau labai svarbų logaritmą, 
buvo klaidingas. Tai galėjau įrodyti nė kiek neabejodamas, ir skirtu- 
mas tarp ilgumų iš karto paaiškėjo. Pataisiau lenteles. Toliau plaukiau 
visiškai pasikliaudamas savimi ir savo vos gyvu alaviniu laikrodžiu. 
Šis dviejų stebėjimų rezultatų sutapimas man kuteno savimeilę, nes 
gerai žinojau, jog stovėti ant didelio laivo denio su dviem padėjėjais 
ir apytiksliai matuoti laivo buvimo vietą pagal mėnulio padėtį yra 
toli gražu ne tas pats, kaip vienam plaukti „„Purslu“ ir atlikti beveik 
tikslius skaičiavimus. Aš tebuvau vienas mažai žinomų amerikiečių 
jūrininkų ir labai didžiavausi šiuo kukliu pasiekimu plaukdamas vie- 
nas savo šliupu, nors, žinoma, visa, kas vyko aplink, galėjo būti tik 
atsitiktinis sutapimas. 

Dabar, kai visi skaičiavimai atitiko mane supančios aplinkos rea- 
lybę, buvau tarsi vienalytė viso mane supančio pasaulio dalelė ir 
jutau budrų Visatos kūrėjo žvilgsnį. Matematika pagrįstos dangaus 
kūnų judėjimo tiesos buvo tokios aiškios, kad astronomai sudarė 
lenteles, pagal kurias nesunkiai galima nustatyti jų padėtį bet kuriais 
metais, bet kurią dieną, netgi bet kurią paros minutę. Jos buvo tokios 
tikslios, kad net praėjus penkeriems metams nuo jų sudarymo galė- 
jai drąsiai jomis naudotis ir nustatyti bet kurio Žemės dienovidinio 
standartinį laiką. O nustatyti vietos laiką yra labai paprasta. Skirtu- 
mas tarp vietos ir standartinio laiko yra ilguma, išreikšta laiko ma- 
tais — keturiomis minutėmis, kurios, kaip visi žinome, sudaro vieną 
laipsnį. Trumpai tariant, ilgumą galima nustatyti pasitelkus laikrodį. 
Mūsų amžiuje, kai turime chronometrus, retai tenka nustatyti laiką 
astronominiais metodais, tačiau toks darbas iki šiol yra nuostabiai 
praktiškas ir kaip niekas kitas šturmanams pakylėja dvasią. 

Dvyliktas skyrius 


Septyniasdešimt dvi dienos be sustojimo — Banginiai ir paukščiai — „Purslo“ kambuzo apžiūrėji- 
mas - Žuvis skraiduolė pusryčiams - Pasveikinimas Apijoje — Rašytojo Roberto Luiso Stivensono 
žmonos apsilankymas — Vailimoje — Samoa gyventojų svetingumas — Areštas už greitą jojimą — 
Įdomioji karuselė — Papautos koledžo mokytojai ir mokiniai - Jūros nimfų valioje 

Keturiasdešimt trys absoliučios vienatvės dienos atrodė ilgas laikas, 
tačiau realybėje, netgi jūroje, sparnuotasis laikas bėgo greitai. Užuot 
pasukęs į Nuku Hivą, kur galėjau sustoti lygiai taip sėkmingai kaip ir 
nesustoti, nutariau plaukti tiesiai iki Samoa salų, kito sustojimo taš- 
ko. Toks mano sprendimas pridėjo dar dvidešimt devynias kelionės 
dienas, tad iš viso vandenyne praleidau septyniasdešimt dvi dienas. 
Ilgai būdamas vienui vienas nė karto nesijaučiau nuliūdęs. Draugijos 
man netrūko. Kelias iki Samoa salų buvo nusėtas koralų rifų, kurie 
neleido, arba nedavė laiko, — o tai yra veik vienas ir tas pats, — galvoti 
apie vienatvę. 

Plaukdamas iš Chuano Fernandeso į Samoa salas nepatyriau daug 
nuotykių. Vienas iš jų buvo laimingai pasibaigęs susitikimas su bangi- 
niu. Man vos pavyko naktų išvengti susidūrimo su didžiuliu banginiu, 
kuris nerūpestingai vagojo vandenyną, kai aš buvau kajutėje. Triukš- 
mingas ir gąsdinantis šnarpštimas bei jūros sujudimas, kurį vengda- 
mas atsitrenkti į laivą sukėlė pasisukęs banginis, privertė mane staigiai 
išlėkti ant denio. Kaip tik tuo momentu jis uodegos plaukmeniu už- 
liejo mane nuo galvos iki kojų. Išsigandęs jūros pabaisa greitai pasu- 
ko į rytų pusę, o aš toliau plaukiau į vakarus. Netrukus pasirodė dar 
vienas jo gentainis ir budriai nusekė paskui savo pirmtaką. Daugiau 
banginių savo kelyje ne tik nemačiau, bet ir nenorėjau sutikti. 

Susitikimas su banginiu. 


Kai „Purslas“ priartėdavo prie salų ar koralinių rifų, tuoj pat pa- 
sirodydavo alkani rykliai. Jaučiau pasitenkinimą šaudydamas juos, 
kaip medžiotojas jaustų partiesęs tigrą. Rykliai yra tarsi jūrų tigrai. 
Mano manymu, jūrininkui nieko nėra baisiau, nei susidurti su alkanu 
ryklių. 

Visą laiką aplink šliupą plazdeno daugybė paukščių. Vienas iš jų 
balansavo ant „Purslo“ stiebo ir turbūt apžiūrinėjo nevykusius jo 
„Sparnus“, nes mano laivas tuo metu plaukė su grotu, iškeltu dar 
Ugnies Žemėje ir susiūtu iš daugybės audinio skiaučių kaip šventojo 
Juozapo apsiaustas. Pietų vandenyne laivai retai pasirodydavo. Dau- 
gelį dienų plaukdamas per Ramųjį vandenyną nesutikau nė vieno. 

Ilgos kelionės dienomis pagrindinis mano maistas buvo bulvės, 
sūdytos menkės ir duona, kurią kepiau du tris kartus per savaitę. Visą 
laiką kelionėje turėjau didelį kiekį kavos, arbatos, cukraus bei miltų 
ir pakankamai bulvių, tačiau dar nepasiekus Samoa krantų įvyko ne- 
malonus atsitikimas, palikęs mane be šio itin vertinamo jūrininkų 
maisto. Chuano Fernandeso saloje buvau sutikęs prekybininką, pu- 

siau amerikietį, pusiau portugalą, vardu Manuelis Karoza, dėl kurio 
kaltės vidury vandenyno likau be bulvių ir vos mainais neatidaviau 
jam savo aulinių batų. Laikiau save patyrusiu jūrų prekybininku, bet 
tąsyk portugalas iš Azorų, pabuvojęs Niu Bedforde, apgavo mane 
ir nė nemirktelėjęs vietoj senų bulvių, kurias gavau iš „Kolumbi- 
man paaiškino, „atnaujinti bulvių veislę“. Atsidūręs jūroje supratau, 
kad iš Manuelio Karozos gautos bulvės buvo sužėlusios ir nevalgo- 
mos, padengtos kažkokiu šlykščiu gelsvu sluoksniu. Užrišęs maišą 
su bjauriomis bulvėmis, toliau maitinausi anų bulvių atsargomis ir 
maniau, kad išalkusiam jūroje bus skanios ir salos bulvės. Praėjus 
trims savaitėms vėl atrišau maišą, o iš jo pakilo milijonai sparnuotų 
vabzdžių. Visos Manuelio bulvės buvo pavirtusios kandimis. Greitai 
užrišau sugedusių bulvių maišą ir išmečiau į jūrą. 

Beje, Manuelio bulvių derlius buvo geras. Jis prašė manęs pasa- 
kyti banginių medžiotojams, kurie visada mielai pirkdavo daržovių, 
kad prie Chuano Fernandeso salų atplaukia daug banginių. Man tik 
vieną kartą teko juos pamatyti, o medžiotojų jūrininkų taip ir nesu- 
tikau, nes jie gaudo banginius toliau nuo šitų vietų. 

Nesismulkinant, kaip sako jūreiviai, provizijos turėjau gana il- 
gai kelionei per Ramųjį vandenyną. Be to, kiekvieną dieną rasdavau 
prabangaus maisto atsargų. Pavyzdžiui, plaukiant pasatų ruože švie- 
žios mėsos stygių kompensuodavo šviežios žuvys, nes skraiduolės, 
nakų sklendžiančios pelekais virš vandens, atsitrenkdavo į bures ir 
nukrisdavo ant denio. Kartais jų rasdavau dvi ar tris, o kartais pasi- 
taikydavo ir tuzinas. Kiekvieną rytą, jei tik naktį nebūdavo pilnaties, 
gaudavau dosnų laimikį, žuvis reikėdavo tik susirinkti nuo denio, ir 
mėsos konservai likdavo nesuvalgyti. 

Liepos 16 dieną, apie vidudienį, įveikęs didelius sunkumus ir su- 
telkęs visas pastangas „Purslas“ nuleido inkarą Apijoje, Samoa kara- 
lystėje. Prišvartavęs šliupą, išskleidžiau tentą ir, užuot iš karto išsilai- 
pinęs krante, sėdėjau po juo iki vakaro, su malonumu klausydamasis 
muzikalių Samoa vyrų ir moterų balsų. 

Į uostą atplaukė kanoja. Joje sėdėjo trys jaunos moterys. Atplau- 
kusios iki ,„Purslo“, moterys iškėlė irklus statmenai. Viena stamboka 
įgulos narė, vietos papročiu pasisveikinusi: „Talofa lee“ („Meilės tau, 
vade“), paklausė: 

— Ar škuna atplaukė iš Amerikos? 

— Meilės tau, — atsakiau ir pridūriau, — taip. 

— Ar atplaukėte vienas? — paklausė. 

— Taip, — vėl atsakiau. 

— Netikiu, buvo ir daugiau vyrų, bet jūs suvalgėte juos. 

Išgirdusios šmaikščius žodžius, vyresnės moterys pradėjo juoktis. 

— Dėl ko jūs taip toli plaukėte? — pasiteiravo visos. 

— Pasiklausyti jūsų dainų, — atsakiau. 

— Oi, talofa lee (sveikiname jus)! — sušuko moterys ir uždainavo. 

Jų balsai pripildė orą muzikos garsų, kurie nuvilnijo per palmių 
giraitę į kitą uosto krantą ir sugrįžo atgal. Netrukus šeši jauni vy- 
rai, dainuodami savo partijas ir plakdami irklais, atplaukė Jungtinių 
Valstijų generalinio konsulo valtimi. Pokalbis su vaikinais man sekėsi 
geriau negu su jaunomis panelėmis, sėdinčiomis kanojoje. Vaikinai 
atnešė man generalinio konsulo Čerčilio kvietimą atvykti į konsulatą 
pietų. Buvo akivaizdu, kad Samoa konsulate šeimininkauja moteris. 
Ponia Čerčil pasiuntė įgulą generolo valtimi, be to, įgulos nariai buvo 
pasipuošę dailiomis uniformomis ir mokėjo dainuoti Samoa žvejų 
dainas. Pati ponia Čerčil irgi dainavo ne prasčiau už vietines Samoa 
merginas. 

Ankstyvą ir saulėtą kitos dienos rytą „Pursle“ apsilankė rašytojo 
Roberto Luiso Stivensono žmona ir pakvietė mane atvykti į Vailimą. 
Daug dienų praleidęs jūroje ir patyręs įvairiausių nuotykių, susiža- 
vėjau akis į akį sutikęs šią ryškią moterį, žymaus rašytojo gyveni- 
mo palydovę, autoriaus, kurio knygos pastaruoju metu man teikė 
spindėjo, kai mudu lyginome patirtus nuotykius jūroje. Aš žavėjausi 
jos patirtimi ir stebuklingais išsigelbėjimais. Moteris pasakojo, kad 

su vyru jiedu plaukiojo įvairiausiais menkais laiveliais tarp Ramiojo 
vandenyno salų, ir mįslingai pridūrė: „Mūsų skoniai buvo vienodi.“ 

Rašytojo žmona, kelionių gerbėja, padovanojo man keturis dai- 
lius Viduržemio jūros locijos tomus ir priešlapyje užrašė: 


KAPITONUI SLOKAMUI. 

Šiuos tomus mano vyras perskaitė daug kartų. Esu visiškai tikra, kad jis 
būtų laimingas, jei jie atitektų tikram jūrų keliautojui, kuriam jis simpatizavo 
daugiau negu kitiems. 


FANĖ V. DE STIVENSON 


Ponia Stivenson man padovanojo ir didžiąją Indijos vandenyno lo- 
ciją. Priimdamas dovaną, pajutau didelę pagarbą, nes knygą gavau 

Vailima, Roberto Luiso Stivensono namai. 


beveik iš paties Tusitalos“, „kuris miega miške“, rankų. Dėkui jai. 
„Purslas“ brangins jos dovaną. 

Rašytojo posūnis ponas Loidas Osbornas aprodė man visą namą 
Vailimoje ir pasiūlė sėsti prie rašomojo stalo ir parašyti laiškus. Ne- 
drįsau to daryti. Man pakako įeiti į kambarį ir vaikščioti grindimis, ant 
kurių Samoa gyventojų papročiu mėgo sėdėti „romanų rašytojas“. 

Vieną dieną kartu su savo šeimininkais pagrindine Apijos gatve 
ėjau link „Purslo“. Ponia Stivenson jojo ant arklio, aš ėjau šalia jos, 
o ponai Osbornai neatsilikdami važiavo dviračiais. Ties gatvės po- 
sūkiu mes įsimaišėme į nepaprastą procesiją su orkestru priešais. 
Negalėjome suprasti, ar tai šventinė, ar laidotuvių procesija. Keletas 
stambesnių vyrų nešė ryšulius ir maišus, pririštus prie karčių. Kai ku- 
rie ryšuliai buvo iš tapos audinio. Ant kai kurių karčių nešuliai buvo 
daug sunkesni nei ant kitų, bet buvo neįmanoma suprasti, kas tai. Aš 
pasidomėjau, ar jie neša keptą šerną, ar kažką baisesnio. 


` Samoa čiabuvių kalba — pasakų sekėjas. Taip jie vadino saloje gyvenantį rašytoją Robertą 
Luisą Stivensoną. (Red. past.) 

— Nežinau, — atsakė ponia Stivenson. — Pati nesuprantu, ar čia 
vestuvės, ar laidotuvės. Žinau tik viena, kapitone, kad privalome eiti 
kartu su procesija. 

„Purslas“ stovėjo toliau nuo kranto. Mes nuplaukėme į jį nuo 
paplūdimio maža patrumpinta Glosterio valtele, kuri dabar buvo 
nudažyta akiai miela žalia spalva. Mūsų visų svoris panardino ją ligi 
planšyro ir privalėjau plaukti labai atsargiai, kad vanduo mūsų neuž- 
lietų. Poniai Stivenson nuotykis labai patiko. Kol mes irklavome, ji 
dainavo: „Jie plaukė jūra drauge žirnio žalumo laive.“ Dabar aš su- 
pratau jos žodžius, pasakytus anksčiau, esą jųdviejų su vyru skoniai 
buvę vienodi. 

Kuo toliau plaukiau nuo civilizijos centrų, tuo rečiau girdėjau ver- 
tinimų, kas yra pelninga, o kas ne. Ponia Stivenson, kalbėdama apie 
mano kelionę „Purslu“ aplink pasaulį, nė karto nepasidomėjo, ko- 
kios naudos aš tikiuosi iš plaukiojimo. Kai atvykau į Samoa kaimelį, 
vietinis vadas neklausė, kiek kainuoja džinas arba kiek aš ruošiuosi 
mokėti už keptą šernieną. Jis tik pasakė: 

— Doleris, doleris. Baltajam žmogui daugiau niekas nerūpi, tik 
doleris. Čia doleris nesvarbu. Tapo paruošė avos, išgersime ir bus 
linksmiau. 

Tapo — jauna mergina, einanti kaimo šeimininkės pareigas. Tuo 
metu tai buvo Taloja, vado duktė. 

— Mūsų taro yra skanus, valgykime, — paragino vadas. — Medis pil- 
nas vaisių. Ši diena pasibaigs, bet ar mes dėl to liūdėsime? Praėjusias 
dienas pakeis milijonai naujų dienų. Duonos medžio vaisius pagelto 
saulėje, o Talojos suknelė pasiūta iš tapos pluošto. Mūsų namai pa- 
togūs gyventi, o juos pastatyti nekainavo nieko, tik darbą, ir ant jų 
durų nėra spynų. 

Taip ramiai slinko dienos Pietų salose, o Šiaurėje tuo metu vyko 
nuožmi kova dėl būvio. 

Salos gyventojams nereikia rūpintis maistu. Jiems tereikia ištiesti 
ranką ir pasiimti viską, kuo gamta juos aprūpino. Jeigu salos gyvento- 
jai pasodina bananų medį, reikia tik prižiūrėti, kad medžių neužaugtų 

per daug. Dėl daugelio priežasčių vietos gyventojai myli savo šalį, ir 
vienintelis dalykas, kurio jie bijo, — tai baltojo žmogaus jungas, pa- 
kinktai, kuriais įkinkytas jų gyvenimas prarastų visą grožį. 

Kaini kaimelio vadas buvo aukštas ir kilnus tonga genties vyras. 
Su juo bendravau tik per vertėją. Savaime suprantama, vadas susido- 
mėjo mano vizito tikslu. Atvirai ir nuoširdžiai jam paaiškinau, kad 
Samoa salos pakrantėje nuleidau inkarą, norėdamas pamatyti nuos- 
tabius šio krašto vyrus ir moteris. Patylėjęs vadas atsakė: 

— Kapitonas įveikė ilgą kelią, kad pamatytų tiek nedaug. Tegul 
tapo sėdasi arčiau kapitono. 

— Jek, — pasakė Taloja, išmokusi beveik angliškai pasakyti yes, reiš- 
kianų „taip“, ir pasislinko arčiau manęs, kai kiti susėdo ratu aplink 
pintą demblį. Mane sužavėjo ne gyvenvietės vado iškalbingumas, bet 
jo minčių paprastumas. Jo žodžiuose nebuvo jokios pompastikos, 
bet jis kalbėjo kaip mokslo žmogus ar visuomenės veikėjas ir buvo 
kukliausias iš visų mano sutiktų žmonių kelionėje. Kai dėl Talojos, 
atlikusios gegužės mėnesio karalienės vaidmenį, ir, žinoma, kitų kai- 
mo merginų, tai svečiuojantis kitame krašte naudinga kuo greičiau 
perprasti svetingų tenykščių žmonių papročius ir jų bendravimo ma- 
nieras, taip pat klaidingai nesuprasti jų elgesio svečio atžvilgiu. Man 
pasisekė, nes keliaudamas po salas nė karto nepažeidžiau vietinių 
elgesio normų. 

Neįpratusiam skrupulingas Samoa etiketas gali pasirodyti trupu- 
tį varginantis. Pavyzdžiui, vaišinantis jų gėrimu ava iš bendro indo, 
trupuų gėrimo reikia nulieti sau per petį, ar bent apsimesti tai darant, 
ir pasakyti: „Tegul geria dievai.“ Ir tik paskui gerti pačiam, o tuščio 
indo — įprastai buvo geriama iš kokoso riešuto kevalų — nedera man- 
dagiai grąžinti, kaip kad mes darytume, o reikia mandagiai mestelėti 
sukamuoju judesiu skersai demblio merginai tapo. 

Dėl didžiausios mano padarytos klaidos per viešnagę buvo kal- 
tas arklys, kuriuo jojau. Arkliui patiko geras kaimo kelias ir jis pa- 
sileido risčia. Kaip tik tuo metu sutikau kaimo vado pavaduotoją, 
kuris piktu balsu paliepė man sustabdyti arklį. Supratau užsitraukęs 

jo nemalonę, todėl tinkamiausias elgesys esant tokiai situacijai — at- 
siprašyti. Tai ir dariau ženklais, nors nežinojau, kuo esu nusikaltęs. 
Netrukus atėjo mano vertėjas ir po ilgokai užtrukusių kalbų viską iš- 
siaiškino. Pavaduotojo kalba, išversta pažodžiui, skambėjo taip: „Ei, 
jūs, lekiantis risčia ant pašėlusio arklio! Argi nežinote, kad įstatymas 
draudžia joti arkliais per tėvų kaimą?“ Atsiprašiau kaip tik mokėjau, 
netgi buvau pasiruošęs nulipti nuo arklio ir, kaip pridera tarnui, vesti 
ji už apynasrio. Bet mano vertėjas paaiškino, kad tai irgi būsią pikti- 
nančiai negerai. Aš vėl turėjau atsiprašyti. Tada man buvo nurodyta 
vykti pas kaimo vadą ir jam prisistatyti. Tačiau mano vertėjas, ne tik 
gerai išmanantis visus kaimo papročius, bet ir sąmojingas bei gudrus 
vyrukas, paaiškino vado pavaduotojui, kad aš taip pat esąs vadas ir 
negalima manęs sulaikyti, nes aš vykdąs labai svarbią misiją. Kai dėl 
savęs, galėjau pasakyti tik tiek, kad esu užsienietis, pripažįstu savo 
kaltę ir žinau, kad vis tiek nusipelnau būti sudegintas gyvas. Pava- 
duotojas atrodė patenkintas, nes plačiai nusišypsojo, parodydamas 
eilę gražių dantų, ir leido man joti toliau. 

Tonga genties vadas ir jo šeimos nariai iš Kaini kaimo aplankė 
mane su atsakomuoju vizitu ir atnešė puikių dovanų — drabužių iš 
tapos ir įvairiausių vaisių. Taloja, genties princesė, padovanojo man 
buteliuką kokoso riešutų aliejaus plaukams įtrinti, kurio kitas prapli- 
kęs vyras gal būtų ir atsisakęs — juk šaukštai po pietų. „Pursle“ ne- 
turėjau galimybės svečius pavaišinti taip prabangiai, kokią viešnagę 
man surengė genties vadas. Jis vaišino viskuo, ką žmogui dovano- 
jo gamta: vaisiais, gardžiai paruošta paukštiena ir žuvimi, žvėriena, 
buvo netgi visas keptas paršelis. Savo laive svečius vaišinau išvirta 
sūdyta kiauliena bei jautiena, kurių atsargų turėjau gausiai. Vakare 
visi nuėjome pasilinksminti į naujai įrengtą miestelio karuselę, kurią 
mano svečiai vadino ki-ki, jų kalba tai reiškia „teatras“. Pagal vie- 
tinius svetingumo papročius manieji svečiai tampė karuselės ark- 
liukų uodegas, ir tai „teatro“ savininką labai įsiutino. Nė trupučio 
nesivaržydamas jis du raumeningus kaimo gyventojus išlaipino iš 
karuselės jau po pirmojo pasivažinėjimo. Stebėjausi tonga genties 

vyrų pakantumu. Tuo labiau kad jos vadas, puikus žmogus, turėjo 
su savimi nemenką kuoką. Beje, „teatras“ dėl savininkų godumo 
nebuvo labai populiarus. Trijų galingų valdžių atstovai tvarkos, ku- 
rią jie norėjo primesti, labui įvedė griežtą užsieninę politiką imdami 
dvidešimt penkių procentų mokestį nuo kiekvieno bilieto. Tai buvo 
vertinama kaip svarbus žingsnis įstatymų leidimo reformoje! 

Vietos gyventojai, kaskart lankydamiesi „„Pursle“, įlipdavo pro 
priekį, kur jie galėjo pasiekti laivapriekio įrangą ir lengvai užlipti į 
laivą. Išeidami jie nušokdavo nuo laivagalio ir nuplaukdavo į krantą. 
Visa tai atrodė žavingai paprasta. Kuklūs salos gyventojai dėvėjo tik 
vienos rūšies drabužius — lava-lava klubų juostas, su kuriomis jie ir 
plaukiojo. Tai nacionalinis jų drabužis, pasiūtas iš šilkmedžio žie- 
vės — tapa audinio. Jokio pavojaus ar sąmyšio vietos gyventojai laive 
nekėlė ir saulėtoje Samoa šalyje jų pasirodymas ir dingimas tapo ma- 
loniu kasdieniu įpročiu. 

Vieną dieną į „Purslą“ atvyko ir Papautos koledžo vyresniosios 
mokytojos ponios Šulc ir Mur su devyniasdešimt septyniomis mo- 
kinėmis. Visos jos buvo apsirengusios baltais drabužiais ir pasipuo- 
šusios raudona rože. Jos, žinoma, atplaukė į „„Purslą“ valtimis ir ka- 
nojomis, laikydamosi šiaurės šalių etiketo. Sunku būtų įsivaizduoti 
linksmesnių merginų būrį. Kai tik jos sulipo į denį, mokytojos pa- 
prašytos uždainavo anksčiau man negirdėtą dainą „Sargyba Reino 
upėje“. 

— O dabar, — pasakė jos sutartinai, — pakelkite inkarą ir plaukite. 

Tačiau aš neketinau taip greitai išplaukti iš Samoa salų. Išlipusios 
iš „Purslo“ į savo laivelius šios gabios merginos čiupo po palmės 
šaką ar irklą, ar bet ką, kas tiko šiam tikslui, ir nuirklavo kiekviena 
savo kanoją. Neabejojau, kad kiekviena iš jų moka puikiai plaukti ir 
bet kuriuo momentu yra pasirengusi pulti į vandenį, tačiau mergi- 
noms trukdė jų šventiniai muslino apdarai. Apijoje jau tapo įprasta 
matyti jauną moterį, nedidele kanoja kartu su keleiviu plaukiančią 
aplankyti „Purslo“. Ponas Trudas, Itono koledžo auklėtinis, irgi vie- 
nos merginos buvo atplukdytas pasižiūrėti „Purslo“. 

— Ne kiekvienas karalius turi garbės būti taip atplukdytas! — su- 
šuko jis. 

Norėdamas patvirtinti savo žodžius, jaunajai irkluotojai jis davė 
kelias sidabrines monetas. Vietiniai, tai pamatę nuo kranto, sušuko 
iš pavydo. Mano paties kanoja, maža iš rąsto išskaptuota valtis, vie- 
ną dieną, kai apvirto kartu su manimi, buvo mikliai pagriebta besi- 
maudančių merginų ir, man nespėjus atgauti žado, tampoma aplink 
„Purslą“, kol aš sėdėjau ant jos dugno žiūrėdamas, ką jos darys to- 
liau. Merginų buvo šešios: trys iš vienos pusės ir trys iš kitos, todėl aš 
nieko negalėjau padaryti. Kiek prisimenu, viena iš nimfų buvo jauna 
anglė, kuri labiausiai mėgavosi šiuo sportu. 

Tryliktas skyrius 


Karališkoji Samoa salų šeima — Karalius Malietoja — Atsisveikinimas su draugais Vailimoje — Į pie- 
tus nuo Fidžio salų — Atvykimas į Niukaslą Australijoje — Sidnėjaus jachtos - Maudynės „Purslo“ 
denyje - Komodoras Fojus dovanoja „Purslui“ naujas bures — Tiesiai į Melburną — Ryklys, įrodęs 
galintis būti naudingas — Kurso pakeitimas — „Kraujo lietus“ — Tasmanijoje 

Apijoje turėjau garbės susipažinti su ponu Jangu, jau mirusios karalie- 
nės Margaritos, kuri valdė Manua salas nuo 1891 iki 1895 metų, tėvu. 
Jos senelis, anglų jūreivis, buvo vedęs princesę. Ponas Jangas buvo 
vienintelis likęs gyvas iš savo šeimos narių. Prieš kelis mėnesius du 
jo vaikai išplaukė su prekybiniu laivu į salas ir nesugrįžo, dingo be ži- 
nios. Ponas Jangas buvo džentelmenas, katalikas, o jo dukra Margari- 
ta buvo apdovanota visomis tikros damos savybėmis. Buvau sukrės- 
tas, kai laikraštyje perskaičiau straipsnį apie sensacingą jos gyvenimą 
ir mirtį, parašytą neabejotinai geranoriškai, tačiau neparemtą faktais. 
Antraštė skelbė pritrenkiamą naujieną: „Manua karalienė Margarita 
negyva“. Vargiai pavadinčiau tai naujiena 1898 metais, nes karalienė 
jau buvo mirusi prieš trejus metus. 

Aš bičiuliavausi su karališkąja šeima ir buvau pakviestas vizito 
pas patį karalių Malietoją, dabar jau velionį. Jis buvo didis valdovas 
ir, kaip pats man pasakojo, per mėnesį gaudavo ne mažesnį nei ke- 
turiasdešimt penkių dolerių užmokestį už savo triūsą. Vėliau ši suma 
buvo padidinta ir jis galėjo gyventi prabangiau, o nemandagūs valka- 
tos karaliaus žemių daugiau nevadino „Malietojos lašišų skardine“. 

Kai su vertėju įėjome pro paradines rūmų duris, karaliaus 
brolis, vietos vicekaralius, slapčiomis takeliu pro augančius taro 
medžius įslinko pro galinį įėjimą ir, pasislėpęs už durų, klausėsi 

mano pasakojimo karaliui. Taigi, ponas V. iš Niujorko, susidomė- 
jęs misionieriška veikla, įpareigojo mane, kai plauksiu, perduoti jo 
linkėjimus Kanibalo salų karaliui. Žinoma, buvo paminėtos ir ki- 
tos salos. Gerasis karalius Malietoja, kurio palikuoniai per šimtą 
metų nesuvalgė nė vieno misionieriaus, išklausė per mane perduo- 
damą sveikinimą ir buvo labai patenkintas, išgirdęs tai tiesiogiai iš 
Misionierių abžvalgos leidėjų. Atsakydamas tuo pačiu, paprašė mane 
perduoti jiems linkėjimus. Tai padaręs, Jo Didenybė atsiprašė ir 
pasišalino. Kol jis grįžo, pasipuošęs paradine vokiečių vyriausio- 
jo kariuomenės vado uniforma tarsi pats kaizeris Vilhelmas, aš 
pasikalbėjau su jo gražuole dukra vardu Famu Sami, kuris reiškė 
„Uždeganti jūrą“. Gailėjausi, kad iš anksto neatsiunčiau savo įga- 
liojamųjų raštų, nes karalius būtų iš karto priėmęs mane su visomis 
regalijomis. Po kelių dienų atėjau atsisveikinti su Famu Sami. Tą 
dieną karalių Malietoją mačiau paskutinį kartą. 

Iš gražiausių Apijos miestelio vietų labiausiai įsiminė nedidelė 
mokykla, įsikūrusi už Londono misionierių bendruomenės kavinės 
ir skaityklos, kur ponia Bel mokė apie šimtą vietos vaikų — berniukų 
ir mergaičių — anglų kalbos. Mielesnių vaikų man daugiau niekur ir 
niekada neteko sutikti. 

Kartą aplankiau šią mokyklą. 

— Na, vaikai, — tarė ponia Bel, — parodysime kapitonui, kad ir 
mes šį tą žinome apie Horno kyšulį, kurį jis neseniai apiplaukė su 
„Purslu“. 

Tada mikliai atsistojo devynerių ar dešimties metų berniukas ir 
raiškiai perskaitė ištrauką iš Bazilio Holo knygos apie Horno kyšulį. 
Netrukus jis dailyraščiu perrašė skaityto teksto ištrauką ir padova- 
nojo ją man. 

Atsisveikindamas dar kartą aplankiau savo draugus Vailimoje ir 
susitikau su ponia Stivenson, dėvinčia panamą. Išėjome pasivaikš- 
čioti po apylinkes. Laukuose dirbo vyrai. Vienam iš jų ponia nurodė 
nukirsti du medžius iš bambukų giraitės, kurią ji pati pasodino prieš 
ketverius metus. Bambukai jau buvo užaugę iki šešiasdešimt pėdų 

aukščio. Iš jų pasidariau atsarginį rangautą, o vieno bambuko drūt- 
galį grįždamas namo panaudojau kliverio gikui pasigaminti. Teliko 
atsisveikinant su draugais išgerti avos ir leistis į kelionę. Pagal Samoa 
gyventojų papročius tai yra svarbi atsisveikinimo apeigų dalis. Kai 
gėrimas jau buvo paruoštas, apie tai pranešta pučiant į tritono ragą, 
ir visi ėmė ploti rankomis. Kadangi apeigos vyko „Purslo“ garbei, 
pagal vietos papročius aš turėjau teisę pirmasis per petį nupilti tru- 
puti gėrimo. Pamiršau, kaip samojietiškai pasakyti „Tegul geria die- 
vai“, tad pasakiau kelis į galvą šovusius panašios reikšmės rusiškus 
žodžius, ir ponas Osbornas paskelbė mane tikru Samoa gyventoju. 
Tada geriems savo draugams palinkėjau „talofa“, o jie man ir „„Purs- 
lui“ palinkėjo gero vėjo. Mano laivas išplaukė iš uosto 1896 metų 
rugpjūčio 20 dieną ir tęsė savo žygį. Kai už nugaros horizonte išnyko 
Samoa salos, mane apėmė keistas vienišumo jausmas. Stengdamasis 
jo atsikratyti, pakėliau visas bures ir leidausi pirmyn į nuostabų ir 
man jau pažįstamą Australijos žemyną. Tačiau dar daug dienų mano 
prisiminimuose Vailima stovėjo man prieš akis. 

Vos tik „Purslas“ išplaukė iš Samoa salų regiono, jį pagavo stai- 
gūs pasatų gūsiai. Turėjau nedelsdamas suimti visus rifus. Pirmą 
dieną nuplaukiau šimtą aštuoniasdešimt keturias mylias, iš kurių 
keturiasdešimt mylių priskaičiavau palankios srovės naudai. Sutikęs 
pasišiaušusią jūrą, pasukau atleistomis burėmis šiauriau Horno salų, 
taip pat šiauriau Fidžio salos, užuot apiplaukęs ją iš pietų, kaip bu- 
vau nusprendęs, ir vėliau nusileidau piečiau vakarine salyno pakran- 
te. Iš ten pasukau tiesiai į Naująjį Pietų Velsą, praplaukdamas piečiau 
Naujosios Kaledonijos, ir po keturiasdešimt dviejų dienų, praleistų 
jūroje, daugiausia šėlstant audroms ir siaučiant štormams, atplaukiau 
į Niukaslą. 

Žiaurus štormas, kurį sutikau siaučiant netoli Naujosios Ka- 
ledonijos, paskandino amerikiečių kliperį „Patricijus“, plaukus; 
piečiau. O netoli Australijos krantų uraganas, kuris man neatrodė 
itin pavojingas, išmušė iš kurso prancūzų pašto laivą, plaukiantį 
iš Naujosios Kaledonijos į Sidnėjų. Kai pagaliau laivas pasiekė 

Sidnėjų, jo keleiviai sakė patekę į baisią audrą ir mano draugams 
pasakojo: „O, siaubas! Net neįsivaizduojame, kas galėjo atsitikti 
mažam šliupui „Purslas“, kurį matėme pačiame audros sūkuryje.“ 
Tačiau mano laivui nieko neatsitiko ir jis nardė kaip antelė plauk- 
damas pavėjui su grotu ir priekine bure išilginėje laivo ašyje, vilk- 
damas prie laivagalio pririštas storas laivavirves. Netgi „Purslo“ 
denyje buvo sausa, kai tuo metu garlaivio keleiviai, kaip vėliau su- 
žinojau, laivo salone buvo apsemti iki kelių. Kai garlaivis atplaukė 
į Sidnėjų, jo keleiviai kapitonui padovanojo piniginę su auksinė- 
mis monetomis, atsidėkodami jam už jūreivystės meistriškumą ir 
sugebėjimą laimingai per audrą pasiekti uostą. „Purslo“ kapitonas 
negavo nieko panašaus, nors per patį audros įsiūtį atsidūrė netoli 
Ruonių uolų, kur neseniai su daugybe keleivių buvo nuskendęs 
garlaivis ,Katertonas“. Ne vieną valandą grūmiausi su audringa 
jūra, laviruodamas netoli uolų tai pirmyn, tai atgal, kol pagaliau 
jas apiplaukiau. 

Į Niukaslą atplaukiau tiesiai audrai į nasrus, per patį audrų sezo- 
ną. Prie uosto vartų mane pasitiko valstybinis locmanas kapitonas 
Kamingas ir su garlaiviu nutempė šliupą į saugią vietą. Ten „Purs- 
lą“ aplankė nemažai svečių. Pirmasis iš jų buvo Jungtinių Amerikos 
Valstijų konsulas ponas Braunas. „„Purslui“ čia sekėsi puikiai — jis 
buvo atleistas nuo visų uosto mokesčių, o po kelių poilsio dienų 
locmano vėl nutemptas atgal į atvirą jūrą, kur nustačiau kursą tiesiai 
į Sidnėjaus uostą. Ten prisišvartavau kitą dieną, 1896 metų spalio 
10-ąją. 

Nakti praleidau tyliame užutėkyje prie Menlio, kur Sidnėjaus uos- 
to policijos kateris nurodė man saugią vietą inkarui nuleisti. Mano 
laive pamatę aptriušusią knygą, policininkai susidomėjo joje išspaus- 
dinta informacija. Naujojo Pietų Velso policijos budrumo dar nie- 
kam nepasisekė išvengti. Tuo jie garsėja visame pasaulyje. Policija 
padarė įžvalgų spėjimą, kad aš galėčiau suteikti jiems naudingos in- 
formacijos, nes jie yra pirmieji, mane sutikę. Kažkas prasitarė apie jų 
ketinimus netgi areštuoti mane. Ką gi, tai buvo jų valia. 

Artėjo vasara ir Sidnėjaus uostas pražydo nuo jachtų. Kai ku- 
rios iš jų priartėdavo pasižiūrėti audrų bei vėjų nukamuoto „Purslo“ 
ir apiplaukdavo aplink jį Šelkoto prieplaukoje, kur jis ilsėjosi keletą 
dienų. Ir Sidnėjuje sutikau daug gerų žmonių. Kadangi „Purslas“ 
pasiliko dideliame uoste keletą savaičių, jo stovėjimo vietą dažnai 
keičiau ir visą laiką sulaukdavau draugiškai nusiteikusių lankytojų. 
Dažniausiai tai būdavo Jos Didenybės laivo „Orlandas“ karininkai 
ir jų draugai. Kartą į „Purslą“ užsuko laivo kapitonas Fišeris. Su juo 
buvo kelios jaunos damos iš miesto ir džentelmenas, priklausantis jo 
laivo ekipažui. Jų vizitas pasitaikė per patį tvaną. Dar niekada nebu- 
vau matęs smarkesnės liūties netgi pačioje Australijoje. Kad ir kaip 
žliaugė lietus, jis neatvėsino šiltai nusiteikusių mano svečių. Pasirodė 
jaunas džentelmenas iš vakarėlio kitoje jachtoje, su kažkokio labai 
svarbaus jachtklubo paradine uniforma, su tokia gausybe varinių 
sagų, kad jų svorio būtų pakakę vyruką nutempti į dugną. Žengda- 
mas greitai, kad pabėgtų nuo krintančių lašų, džentelmenas staigiai 
šoko ir pataikė į statinę, kuri buvo naudojama vandeniui surinkti. Vy- 
ras buvo neaukštas, todėl į statinę panėrė iki kaklo ir vos neprigėrė, 
kol jį ištraukė. Jachtininkas vos netapo pirmąja ir vienintele „Purs- 
lo“ auka per visą plaukiojimo sezoną, kiek man yra žinoma. Jaunas 
vyras į laivą atėjo norėdamas jį pasveikinti ir pagirti, ir čia jam labai 
nepasisekė — pateko į bėdą. Klubo, kuriam jis priklausė, sprendimu, 
„Purslas“ negalėjo būti oficialiai pripažintas jachta, nes aš neatsive- 
žiau jokių popierių iš amerikiečių jachtų klubo. Be to, mano padėtis 
buvo kur kas nemalonesnė: kad neturėjau jokių jachtos dokumentų, 
tik padidino įtarimą, neva aš gaudau jachtininkus, o vieną jų norėjau 
paslėpti statinėje. 

Tipiška Sidnėjaus jachta yra platus, lengvai valdomas vienstiebis 
burinis laivas su didžiuliu burių plotu. Bet tokie laivai neretai apvirsta, 
nes jie yra perkrauti burių, kaip vikingų laivai. Sidnėjuje mačiau viso- 
kių tipų laivų — nuo prabangių garlaivių ir burinių kuterių iki mažesnių 
šliupų ir kanojų, savo malonumui plaukiojančių po įlanką. Kiekvie- 
nas turėjo laivą. Jeigu kuris Australijos berniukas neturėjo lėšų laivui 

Nelaimingas atsitikimas Sidnėjuje. 

įsigyti, jis privalėjo pasistatyti jį pats. Buvo gėda tam, kuris nesugeba 
to padaryti. Sidnėjuje „Purslas“ nusimetė Juozapo sermėgą — Ugnies 
Žemės grotą, ir pasipuošė nauja eilute — puikia komodoro Fojaus do- 
vana. Ir netgi tapo Džoustono įlankos greitojo eskadrono flagmanu 
kasmetėje regatoje aplink Sidnėjaus uostą. Australai pripažino „Purs- 
lą“ kaip priklausantį „savo nuosavam klubui“ ir veikiau sentimentaliai 
nei pedantiškai pagerbė jo nuopelnus. 

Australijoje dienos bėgo greitai, ir 1896 metų gruodžio 6 dieną 
„Purslas“ paliko Sidnėjų. Toliau ketinau plaukti aplink Luino kyšulį 
ir laikytis kurso tiesiai į Mauricijų" — salą, esančią pakeliui į namus. 
Todėl plaukiau palei pakrantę Baso sąsiaurio kryptimi. 

Nedaug ką galiu papasakoti apie šią kelionės dalį, išskyrus besi- 
keičiančius smarkius Australijos vėjus ir neramias jūras. Gruodžio 
12 diena buvo išskirtinė, tada pūtė palankus pakrantės vėjas iš šiau- 
rės rytų pusės. Ankstų rytą „Purslas“ praplaukė Tvofoldo įlanką, 
o vėliau ir Bandūro kyšulį, visą laiką plaukdamas ramia jūra netoli 
kranto. Kyšulyje stovintis švyturys, šiek tiek nuleidęs vėliavą, saliu- 
tavo „Purslui“, o vaikai iš namų balkonų, kai laivas plaukė pro juos, 
mojavo nosinaitėmis. Ir nors krante nebuvo daug žmonių, vaizdas 
maloniai glostė širdį. Mačiau pakabintas girliandas iš visžalių auga- 
lų, nes artėjo Kalėdos. Gyventojams mojavau, linkėdamas linksmų 
švenčių, ir jie man linkėjo to paties. 

Nuo Bandūro kyšulio toliau praplaukiau Klifo salą ir Baso sąsiau- 
vo vėjas, o bangos daužėsi į uolas. 

Praėjus kelioms dienoms, gruodžio 17-ąją, ieškodamas ramesnės 
vietos sustoti, „Purslas“ priartėjo prie Vilsono kyšulio. Vietinis švy- 
įlanką, maždaug trys mylios pavėjui, kur link iš karto pajudėjau ir 
suradau puikią inkaravietę smėlėtoje įlankėlėje, apsaugotoje nuo va- 
karinių ir šiaurinių vėjų. 


"Turima omenyje Mauricijaus sala rytinėje Afrikos žemyno pakrantėje. (Vert. past.) 

Čia jau stovėjo nuleidęs inkarą nedidelis dvistiebis burinis žve- 
jų laivas „Paslaptis“ ir garinis keltas „Merė“, perdarytas į banginių 
medžioklės laivą. „Merės“ kapitonas buvo genialus žmogus, be 
to, grynas australas. Jo įgulą sudarė pakrantėje esančios lentpjūvės 
darbininkai, kurie nė karto gyvenime nebuvo matę gyvo banginio, 
tačiau kaip ir visi Australijos žmonės — jūrininkai iš prigimties, be 
to, kapitonas juos patikino, kad sugauti banginį yra taip pat lengva, 
kaip ir nušauti kiškį. Lentpjūvės darbininkai patikėjo, ir reikalas 
buvo sutvarkytas. Jiems pasisekė, kad pirmas jūroje sutiktas ban- 
ginis, nepatrauklios išvaizdos kuprotasis, buvo jau nugaišęs, todėl 
„Merės“ kapitonas Jangas jį įveikė vienu harpūno dūriu. Banginis 
buvo partemptas į Sidnėjų ir pastatytas viešai apžiūrėti praeiviams. 
Nuo to momento narsi „Merės“ įgula daugiau nesidomėjo niekuo, 
tik banginiais. Dabar jie skubėjo pasipildyti kuro atsargų tiek, kad jų 
pakaktų nuplaukti iki Tasmanijos seklumų. Vos tik vyrai išgirsdavo 
žodį „banginis“, akys jiems sublizgėdavo iš susijaudinimo. Tyliame 
užutėkyje kartu praleidome tris dienas, klausydamiesi atviroje jūro- 
je staugiančio vėjo. Tuo metu mudu su kapitonu Jangu tyrinėjome 
pakrantes, nusileidome į apleistas kalnakasių šachtas ir netgi patys 
bandėme surasti aukso. 

Kitą rytą mūsų laivai išsiskyrė, kaip jūrų paukščiai pasukę į prie- 
šingas puses kiekvienas savo kryptimi. Kelias dienas pūtęs vėjas 
nurimo ir netikėtai geru oru gruodžio 22 dieną „Purslas“ pasiekė 
Melburno prieigas, o paskui garinio laivo „„Reiseris“ buvo nutemptas 
į uostą. 

Kalėdų šventes praleidau Jarovo upės prieplaukoje, bet truputėlį 
sugaišau persikeldamas į Sent Kildą, kur įstrigau mėnesiui. 

„Purslas“ niekur Australijoje nemokėjo uosto mokesčių, kaip ir 
per visą kelionę, išskyrus Pernambuką, kol nekyštelėjo savo nosies į 
Melburno muitinę, kur buvo apmokestintas tonažo mokesčiais, šiuo 
atveju — šeši pensai už toną. Mokesčių rinkėjas iš viso paėmė iš ma- 
nęs šešis šilingus ir šešis pensus kaip už trylika tonų, nepaisydamas, 
kad mano šliupo svoris buvo 12,7 tonos, ir nepadarė nuolaidos. Aš 

Kapitonas Slokamas išplukdo „Purslą“ Jarovo upe iš Melburno uosto. 


sumokėtus pinigus susigrąžinau apmokestindamas kiekvieno žmo- 
gaus apsilankymą „Pursle“ šešiais pensais, o kai šis verslas nusibo- 
do, pagavau ryklį ir už šešis pensus leidau jį apžiūrėti kiekvienam 
norinčiam. Ryklys buvo didelis: jo ilgis siekė dvylika pėdų ir šešis 
colius. Ryklio pilve buvo dvidešimt šeši palikuoniai, kiekvienas apie 
dviejų pėdų ilgio. Peiliu prapjovęs ryklio pilvą, išleidau juos į ka- 
noją, pilną vandens, kur jie išbuvo gyvi visą dieną. Nepraėjus nė 
valandai nuo ryklio ekspozicijos laivo denyje pradžios, iš lankytojų 
susirinkau daugiau, nei buvau sumokėjęs mokesčių. Tada pasisam- 
džiau neblogą vyruką Tomą Hovardą, airį, kuris žinojo viską apie 

Ryklys „Purslo“ denyje. 


ryklius, sausumoje ir vandenyje, galėjo papasakoti apie juos, atsakyti 
į klausimus ir netgi paskaityti trumpą paskaitą. Supratęs, kad mano 
atsakymai susidomėjusių rykliais lankytojų netenkina, perleidau visą 
atsakomybę jam. 

Grįždamas iš banko, kur padėjau savo pusdienio uždarbį, sužadin- 
tos minios viduryje pamačiau Hovardą, pasakojantį žmonėms apie 
išgalvotus ryklių įpročius. Tai buvo gražus spektaklis. Minia norėjo 
pamatyti ryklį, o aš, turėdamas materialinių paskatų, norėjau jiems jį 
parodyti. Tačiau per didelis Hovardo entuziazmas privertė mane jį 
atleisti. Pajamos, gautos už ryklio apžiūrėjimą, ir įplaukos už parduo- 
tą lajų, kurį susirinkau Magelano sąsiauryje (lajaus likutį pardaviau 
Samoa vokiečiui muilo virėjui), man sukrovė nemenką kapitalą. 

1897 metų sausio 24 diena užtiko „Purslą“ velkamą į jūrą to pa- 
ties garinio vilkiko „„Reiseris“. Gerai praleidęs laiką Melburne ir Sent 
Kildoje, palikau Hobsono įlanką. Mano viešnagė šitame krašte užsi- 
tęsė dėl pietvakarių vėjų, kurie, atrodė, niekada nesiliaus. 

Vasaros mėnesiais, kurie čia yra gruodį, sausį, vasarį, o kartais ir 
kovą, Baso sąsiauryje Tasmanijos jūroje ir aplink Luino kyšulį pietva- 
karių Australijoje vyrauja rytų krypties vėjai. Šį kartą dėl didelių led- 
kalnių, dreifuojančių nuo Antarktidos, viskas buvo atvirkščiai. Orai 
taip pabjuro, kad kelionė toliau pagal iš anksto sumanytą maršrutą 
buvo neįmanoma. Todėl, užuot plaukęs aplink Luino kyšulį per šalti 
ir čaižomas audrų, nutariau kur kas maloniau ir naudingiau praleisti 
laiką Tasmanijoje, palaukti palankesnių vėjų sezono Toreso sąsiau- 
ryje ir tada praplaukti pro Didįjį barjerinį rifą. Toks buvo tolesnis 
mano maršrutas — pasinaudoti palankiais anticiklonais, kurie niekada 
nenuvilia, o kol kas nepraleisti progos išsilaipinti Tasmanijos kran- 
tuose, prie kurių plaukiojau prieš daugelį metų. 

Verta paminėti, kad būnant Melburne man teko matyti retą Aus- 
tralijoje reiškinį — neįprastą audrą, kuri kartais vadinama „kraujo lie- 
tumi“. „Kraujas“ — tai mažos raudonų plytų spalvos dulkių dalelės, 
kurias vėjai atneša nuo dykumų. Nuo lietaus per audrą dulkių dalelės 
pavirsta į dumblą. Jo buvo tiek daug, kad nuo tuo metu ištempto 
„Purslo“ tento surinkau pilną kibirą. Kai vėjas sustiprėjo, turėjau 
nuimti tentą ir bures, nes viskas būtų apnešta rudai raudono dumblo 
sluoksniu. 

Dulkių audra — mokslininkams gerai žinomas reiškinys, ji dažnai 
pasitaiko prie Afrikos krantų ir palieka charakteringą pėdsaką lai- 
vų kilvateryje. Tokį dulkių debesį savo kelionės pradžioje sutiko ir 
„Purslas“. Jūreiviai dulkių audrų nelaiko antgamtiniais reiškiniais ir 
jos nesukelia jiems prietaringos baimės, tačiau lengvatikiai sausumos 
broliai, pamatę pirmuosius raudono purvo lašus, išsigandę šaukė: 
„Kraujo lietus!“ 

Nelengva buvo „Purslui“ iš audringos Hobsono įlankos įplaukti 
į Filipo Hedo uostą ir dar sunkiau buvo iš tos laukinės vietos 1š- 
trūkti. Tačiau, esant pakankamai erdvės manevruoti, laivas išplaukė 
pakėlęs visas bures ir iš karto pagavo palankų vėją. Iki Tasmanijos 
per sąsiaurį buvo vos kelios valandos kelio, nes palankus stiprus vė- 
jas smagiai nešė „„Purslą“. Prie Sent Kildos pagautą ryklį prikimšau 

šieno ir vėliau perleidau profesoriui Porteriui, Viktorijos muziejaus 
Lonsestone, įsikūrusio prie Tamaro upės žiočių, direktoriui. Ne vie- 
ną dieną mano ryklys buvo eksponuojamas lankytojams. Tačiau kai 
Sent Kildoje pasirodė leidiniai su jo nuotraukomis, vietos gyventojus 
apėmė įniršis. Jie puolė deginti visus laikraščius bei žurnalus, prime- 
nančius mano ryklio pasirodymą. Mat Sent Kilda buvo maudynių 
vieta, todėl net minčių, kad ten veisiasi rykliai, negalėjo būti. Bet 
mano ekspozicija nebuvo uždaryta. 

„Purslas“ stovėjo prie kranto šalia mažo Lonsestono tiltelio, 
kur nuplaukė audrai neįprastai aukštai pakėlus upės vandens lygį ir, 
vandens lygiui nuslūgus, atsistojo ant kilio tvirtai ir kietai, be jokios 
vilties ateityje priplūsiant pakankamai vandens, kad nuplauktų pats. 
Prastovėjo čia tol, kol neiškasiau grunto po kiliu. 

Kol „Purslas“ ramiai stovėjo ir laukė progos išplaukti, patikė- 
jau jį prižiūrėti trims vaikams. Pats tuo metu vaikštinėjau po kalvas, 
leidau savo kaulams ilsėtis ant minkštomis samanomis apaugusių 


uolų tarp paparčių ir kaupiau jėgas tolesnei kelionei. Mano laivas 


Laive Sent Kildoje. Jūrlapyje sekamas „Purslo“ kelias iš Bostono. 

išplautą denį. Maža mergaitė iš namo kitapus kelio visada stovėdavo 
prie trapo ir pasirūpindavo lankytojais. Kiti du, broliukas ir sesutė, 
pardavinėjo „Pursle“ esančius marinistinius suvenyrus ir gautas lė- 
šas įskaitydavo į „laivo sąskaitą“. Vaikai buvo šauni ir linksma šliupo 
įgula, todėl ateidavo žmonių net iš tolimesnių apylinkių pasiklausyti 
jų pasakojamų istorijų apie kelionę ir jūrų gelmių pabaisas, kurias 
„nugalėjo laivo kapitonas“. Man nieko kito neliko, kaip tik tapti jų 
fantazijos herojumi ir laikytis atokiau nuo laivo, — o tai man labai 
patiko, — ir leisti laiką miškuose bei prie upelių. 


145 


Keturioliktas skyrius 


Sveikinimas nuo nepažįstamos ponios — Plaukiojimas prie Tasmanijos krantų — Kapitonas skaito 
pirmąją paskaitą apie savo kelionę — Gausybė maisto atsargų — „Purslo“ patikrinimas Devonpor- 
te — Vėl Sidnėjuje — | šiaurę link Toreso sąsiaurio — Mėgėjų jachtos žūtis — Draugai Australijos 
pakrantėje — Pavojai tarp koralų 


mwg 


1897 metų vasario 1 diena. Grįžau į laivą ir jo denyje radau draugišką 
laišką, kurį čia pridedu: „Ponia siunčia kapitonui Slokamui penkių 
svarų banknotą už tai, kad jis vienas mažu laiveliu drąsiai perplaukė 
plačias jūras, nesulaukęs niekieno pagalbos, kai grėsė pavojus. Linkiu 
Jums visokeriopos sėkmės.“ 

Iki šiol man nepavyko sužinoti, kas parašė tą laišką ir kam esu dė- 
kingas už prie laiško pridėtą dosnią dovaną. Negalėjau atsisakyti taip 
nuoširdžiai pasiūlyto turto, bet sau pažadėjau grąžinti jį su kaupu 
pasitaikius pirmai progai, ir tai padariau dar neišvykęs iš Australijos. 

Dėl Šiaurės Australijoje prasidėjusio ilgai trunkančio blogų orų 
sezono nebuvo įmanoma plaukti toliau, todėl pasukau į kitus Tas- 
manijos uostus, kur ištisus metus vyrauja puikūs orai. Pirmasis mano 
aplankytas uostas buvo Bjuti Pointas, esantis netoli Bikonsfildo ir 
didžiųjų Tasmanijos aukso kasyklų, kurias aš, be abejo, aplankiau. 
Mačiau, kaip iš šachtų iškeliama pilka, niekuo neišsiskirianti uoliena 
ir šimtais kūjų sutrinama į miltus. Žmonės kalbėjo, kad joje yra auk- 
so, ir aš tuo tikėjau. 

Bjuti Pointas man įstrigo atmintyje dėl ūksmingų miškų ir ke- 
lio, vingiuojančio tarp aukštų eukaliptų. Kol ten stovėjau, į ekskur- 
siją garine jachta atvyko Naujojo Pietų Velso gubernatorius lordas 
Hampdenas su savo šeima. Netoli nuo jų prieplaukos inkarą nulei- 

dęs „„Purslas“, žinoma, pakėlė savo vėliavą. Ko gero, niekas šiuose 
vandenyse nebuvo matęs tokio menko laivelio, plaukiojusio su Ame- 
rikos vėliava. Vis dėlto gubernatoriaus palyda greičiausiai žinojo apie 
„Purslo“ ekspediciją ir kodėl aš atplaukiau čia. Girdėjau gubernato- 
rių sakant: „Pristatykite mane kapitonui“, o gal: „Kapitoną prista- 
tykite man.“ Nesvarbu, kaip tai buvo pasakyta. Esmė ta, kad grei- 
tai atsidūriau džentelmeno ir draugo, susidomėjusio mano kelione, 
draugijoje. Jei ir buvo labiau susidomėjusių „Purslo“ ekspedicija nei 
pats gubernatorius, tai jo garbingoji dukra Margarita. Atsisveikin- 
dami lordas ir ponia Hampdenai pažadėjo man susitikimą „Purslo“ 
denyje Paryžiuje, pasaulinėje 1900 metų parodoje. 

— Jei dar būsime gyvi, — tarė pašnekovas ir pridūrė, — jūrų pavojai 
nesukliudys. 

Iš Bjuti Pointo „Purslas“ persikėlė į Džordžtauną netoli Tamaro 
upės žiočių. Aš tikiu, kad ši nedidelė gyvenvietė buvo įsikūrusi toje 
vietoje, kur baltasis žmogus žengė pirmą savo žingsnį Tasmanijos že- 
mėje. Nors ši gyvenvietė niekada ir neišaugo didesnė kaip kaimelis. 

Manydamas, kad esu šio to pasaulyje matęs ir sutikęs žmonių, 
besidominčių nuotykiais, pirmą kartą gyvenime ryžausi savo kelio- 
nėje patirtais išgyvenimais bei įspūdžiais pasidalyti su klausytojais, 
susirinkusiais nedideliame kaimo pakelės name. Iš kaimynų buvo 
atgabentas pianinas, ir mano paskaita buvo pajvairinta muzikiniais 
intarpais. Keliaujantis muzikantas padainavo gerai žinomą dainą 
„Tomas Atkinsas“. Žmonių atėjo daug ir iš toli, todėl surinkta pinigų 
suma sudarė apie tris svarus sterlingų. Meili namo savininkė, ponia 
iš Škotijos, neėmė mokesčio už patalpų nuomą, todėl pirmoji mano 
paskaita buvo sėkminga iš pirmo karto. 

Atsisveikinęs su šia saugia maža vieta, išplaukiau į Devonportą, 
esantį prie Mersio upės vos už kelių valandų kelio į vakarus išilgai 
pakrantės. Tai buvo klestintis, vienas svarbiausių Tasmanijos uostų. 
Atplaukiantys dideli garlaiviai gabeno iš salos žemės ūkio produk- 
cijos krovinius. „„Purslas“ buvo pirmasis laivas, aplankęs šį uostą su 
Jungtinių Valstijų vėliava. Tai man pranešė uosto kapitonas, kapitonas 

„Purslas“ apdengtas denio tentu Devonporte. Tasmanija, 1897 m. vasario 22 d. 


Murėjus. Apie tai buvo įrašyta ir uosto žurnale. Išgarsėjęs „Purslas“ 
sulaukė daugybės mandagumo gestų, kol patogiai stovėjo nuleidęs 
inkarą po denio tentu, nuo nosies ligi galo padengtu uosto dulkėmis. 

„Purslui“ atplaukiant ir išplaukiant, nuo magistrato pastato „Ma- 
lunahas“ jam saliutavo su vėliava. O miela ponia Aikenhed, „Malu- 
naho“ šeimininkė, parūpino mano šliupui uogienės ir drebučių, pa- 
gamintų iš įvairiausių savo sodo vaisių ir uogų. Jų man pakako visai 
kelionei iki namų ir dar liko. Ponia Vud, gyvenanti toliau nuo uosto, 
nepagailėjo man keleto butelių aviečių vyno. Šiame krašte kaip nie- 
kur kitur jaučiausi esantis tarp dosnių žmonių. Ponia Pauvel atsiuntė 

į denį salotų, „kaip mes jas gaminame Indijoje“. Turėjau pakankamai 
žuvies ir žvėrienos. Turėjau netgi kalakutą. Iš Pardo, esančio šalies 
gilumoje, buvo atsiųstas nematyto didumo sūris. Žmonės nesiliovė 
klausinėti: „Iš ko jūs gyvenate? Ką jūs valgote?“ 

Man nedavė ramybės čionykščio kraštovaizdžio grožybės, vis 
galvodavau apie nykstančius papartynus, šlaituose augančių medžių 
kupolus. Džiaugiausi sutikęs žmogų, kuris savo paveiksluose stengė- 
si įamžinti savo šalies gamtos grožį. Jis man padovanojo daug savo 
paveikslų reprodukcijų, taip pat ir originalų, kad galėčiau tai parodyti 
savo draugams. 

Kitas mano sutiktas džentelmenas manęs paprašė visur ir visomis 
progomis pasakoti apie Tasmanijos puikumą. Šis žmogus, daktaras 
Makolas, buvo vienas vietos įstatymų leidėjų, beje, jis davė man nau- 
dingų patarimų, kaip skaityti paskaitas. Ne be būgštavimo ėmiausi 
naujos paskaitų skaitymo veiklos ir turiu atvirai prisipažinti, kad tik 
geranoriškos ir kantrios auditorijos dėka mano oratorinis menas ne- 
buvo nušvilptas. Netrukus po pirmos paskaitos malonus daktaras 
aplankė mane ir tarė keletą palaikančių žodžių. Kitu atveju būčiau 
atsikratęs šios veiklos iš karto, nedvejodamas nė sekundės. 

— Žmogau, — tarė daktaras, — jaudulys — tai tik požymis, kad turite 
proto. Kuo labiau yra išlavintas intelektas, tuo ilgiau trunka nugalėti 
šią bėdą, — ir pridūrė: — Bet tau pavyks ją įveikti. 

Vis dėlto, būsiu atviras, iki šiol man nepavyko visiškai atsikratyti 
jaudulio prieš auditoriją. 

Devonporte „Purslas“ buvo ištemptas ant laivų bėgių iš vandens 
ir kruopščiai apžiūrėtas nuo viršaus iki apačios. Jame nebuvo aptikta 
laivus niokojančių laivagraužių. Laivas visais atžvilgiais buvo tvirtas. 
Kad „Purslas“ ir ateityje būtų apsaugotas nuo šių kenkėjų, jo dugną 
nutepė dar vienu apsauginiu varinių dažų sluoksniu iki kito remonto, 
kadangi tolesnė kelionė buvo numatyta per Koralų ir Arafuros jūras. 
Laivas buvo tinkamai paruoštas tolesnei kelionei ir taip sutvarky- 
tas, kad jam nebūtų baisūs jokie įmanomi pavojai. Su apgailestavimu 
laukiau tos dienos, kai turėsiu palikti šią šalį, kur patyriau tiek daug 

gerų emocijų. Jei ir buvo per mano kelionę momentas, kai galėjau ją 
nutraukti, jis buvo čia ir būtent tą akimirką. Tačiau geresnės laisvos 
vietos, nei turėjau, man niekas nepasiūlė, taigi 1897 metų balandžio 
16 dieną pakėliau inkarą ir leidausi tolyn į jūrą. ? 

Vasaros sezonas baigėsi. Iš pietų netrukus turėjo ateiti žiema su 
palankiais plaukti į šiaurę vėjais. Besiartinančios žiemos vėjas padėjo 
„Purslui“ apiplaukti Hau kyšulį, kitą dieną — toliau esantį Bandūro 
kyšulį ir laikytis kurso šiaurės kryptimi. Šis maršrutas buvo puikus ir 
žadėjo gerą kelionės namo pradžią perplaukiant iš vieno Žemės pus- 
rutulio į kitą. Seni pažįstami iš Bandūro, kuriuos mačiau per praėju- 
sias Kalėdas, vėl mojavo man, antrą kartą plaukiančiam ramia jūra 
išilgai jų kyšulio. 

Orai nusistovėjo puikūs. Dangus buvo giedras visą laiką, kol 
plaukiau iki Džeksono uosto Sidnėjuje. Jį „„Purslas“ pasiekė 1897 
metų balandžio 22 dieną ir nuleido inkarą aštuonių fadomų gylyje 
uosto prieigose esančioje Votsono įlankoje. Visas uostas nuo prieigų 
ir aukštyn upe iki pat Paramatos buvo perpildytas įvairių tipų valčių “ 
bei jachtų. Vargu ar kur kitur pasaulyje būtų galima pamatyti didesnį 
judėjimą nei čia. 

Praėjus kelioms dienoms, ramius įlankos vandenis sudrumstė 
šėlstančios jūros bangos, ir tik stambūs laivai drįso iškelti bures. Tą 
dieną apsistojau šalia esančiame viešbutyje ir gydžiausi neuralgiją, 
kuria susirgau pakrantėse. Atsitiktinai žvilgtelėjęs į viešbučio langą, 
pamačiau pro jį slenkanų didžiulio nevaldomo garlaivio laivagalį. 
Kaip tik tuo momentu į mano kambarį įpuolė viešbučio tarnautojas 
ir suriko: 

— „Purslas“ gavo mirtiną smūgį! 

Akimirksniu išgriuvau pro kambario duris išsiaiškinti, kas yra 
„mirtinas smūgis“. Paaiškėjo, kad į „Purslą“ priekine dalimi atsitren- 
kė šis didelis garlaivis, kurio laivagalį aš mačiau. Laimei, šliupas ne- 
nukentėjo, išskyrus tai, kad buvo prarastas inkaras su grandine, kuri 
nuo patirto smūgio nutrūko prie kliuzo. Nebuvo rimtesnių priežas- 
čių skundui pateikti. Garlaivio, atsitrenkusio į „„Purslą“, kapitonas, 

kai tik suvaldė savo laivą, prikabino plūduriuojanų šliupą, nuvilko 
saugiai į uostą, o paskui pasiuntė atgal į inkaravietę įlankoje, valdomą 
šturmano ir trijų jūreivių. Netrukus gavau mandagų kapitono laišką, 
kuriame jis nurodė esąs pasiruošęs atlyginti visus per avariją padary- 
tus nuostolius. Kad būtumėte matę, kaip šliupas mėtėsi į šonus, vai- 
ruojamas ne šeimininko! Net senas jo draugas „Pintos“ vairininkas 
nebūtų sau leidęs taip šiurkščiai elgtis su mano laivu. Mano dideliam 
pasitenkinimui, „„Purslas“ saugiai stovėjo įlankoje ir neuralgija pra- 
ėjo, o gal aš tiesiog pamiršau ją. Garlaivio kapitonas pasirodė esąs 
garbingas jūreivis ir ištesėjo savo duotą žodį. Jau kitą dieną atvyko 
jo agentas ponas Kolišovas ir, neslėpdamas susirūpinimo, sumokėjo 
už prarastą inkarą su grandine. Prisimenu, kad iš pradžių jis pasiūlė 
man dvylika svarų. Kadangi laimingas mano skaičius buvo trylika, 
suderėjome galutinę trylikos svarų sumą ir jam teko vieną pridėti. 

Gegužės 9 dieną vėl išplaukiau, pučiant smarkiam pietvakarių vė- 
jui, kuris sparčiai nešė „Purslą“ į Stivenso uostą. Čia vėjas nurimo, 
paskui vėl sustiprėjo. Apskritai orai nusistovėjo palankūs kelionei 
ir tokie išsilaikė daug dienų, visiškai priešingi nei buvo prieš kelis 
mėnesius. 

Kadangi su savimi turėjau visus reikiamus Barjerinio rifo jūrla- 
pius, nejaučiau dėl to galvos skausmo. Jos Didenybės karinio laivo 
„Orlandas“ kapitonas Fišeris, ne kartą plaukiojęs Barjerinio rifo ko- 
ridoriais, patarė man nuo pat pradžių plaukti tenai, ir aš nė trupučio 
dabar dėl to nesigailiu. 

Po kelių dienų, kai sėkmingai praplaukiau Stivenso uostą, Ruonių 
uolas ir Hau kyšulį, vėjas nurimo ir papūtė tiesiai į nosį. Šias vietas ge- 
rai įsidėmėjau, kai prieš kelis mėnesius stengiausi prasimušti čia lavi- 
ruodamas, tik iš priešingos pusės. O dabar dieną ir nakų įnikau skai- 
tyti knygas, nes laive jų turėjau daug. Nuo savo mėgstamo užsiėmimo 
atsitraukdavau tik tuomet, kai reikėjo patampyti bures ar suvenduot, 
ar tiesiog atsigulti ir pailsėti, kol „Purslas“ tuo metu rupšnojo mylias. 
Bandžiau palyginti save su senų laikų jūrų tyrinėtojais, kurie plaukė 
tuo pačiu maršrutu arba labai panašiu kaip aš nuo Žaliojo Kyšulio 

salų, tačiau iš tokio palyginimo nieko gero neišėjo. Nei išbandymai, 
nei romantiški nuotykiai, kuriuos teko patirti mano pirmtakams, — 
kalbu apie tuos, kuriems pavyko ištrūkti iš pavojų ir likti gyviems, — 
šitame kelyje manęs nelaukė. Plaukęs vienui vienas su burėmis, galiu 
papasakoti tik apie malonius dalykus, kadangi patirti nuotykiai yra 
pilki ir banalūs. 

Baigęs skaityti vieną įdomiausių rizikingų senovės kelionių ap- 
rašymų, buvau netoli Port Makvorio, kai gegužės 13 dieną pama- 
čiau priešais save į bėdą patekusį modernų ir puošnų laivą. Priplau- 
kus arčiau tai pasirodė prie kranto inkarą nuleidęs burinis kuteris 
„Akbaras“. Netrukus išsiaiškinau, kad tai jachta, trimis dienomis 
anksčiau už „Purslą“ išplaukusi į jūrą iš Votsono įlankos ir iškart 
patyrusi sunkumų. Ir nieko čia stebėtino, nes laivo įgulą sudarė nai- 
vūs ir nepatyrę plaukiotojai, kartais vadinami „jūrų drugeliais“. Jach- 
tos savininkas, puošeiva baltomis kelnėmis, leidosi į pirmąją savo 
gyvenime kelionę. O šio laivo kapitonas, jei būtų galima spręsti iš 
nepaprastai didelės jachtininko kepurės, prieš pradėdamas vadovauti 
jachtai, greičiausiai medžiojo banginius Marambidži“ upėje, o štur- 
manas, vargšelis, atrodė kurčias ir nepajudinamas kaip į žemę įbestas 
stulpas. Šie trys linksmi vyrukai ir sudarė laivo įgulą. Nė vienas iš jų 
nenusimanė apie jūrą ir laivus daugiau, nei naujagimis apie jį supanti 
pasaulį. Sprendžiant iš jų kalbos, jie ketino plaukti į Naująją Gvinėją. 
Galbūt naujokams pasisekė, kad jie nepasiekė kelionės tikslo. 

Laivo savininkas, su kuriuo susipažinau dar prieš jam išplaukiant, 
norėjo eiti lenktynių su senu varganu „Purslu“ iki Ketvirtadienio sa- 
los. Kvietimo atsisakiau dėl savaime suprantamos priežasties, — būtų 
nesąžininga kliperiui ir trims jauniems jo įgulos nariams lenktyniauti 
su vienišu senu jūreiviu ir netašytu jo laivu. Be to, eiti lenktynių Ko- 
ralų jūroje nebūtų pats geriausias sumanymas. 


" Išgalvotas pavadinimas, nes nenoriu minėti tikrojo. (Aut. past.) 
“ Maža kalnų upė Australijoje, ko gero, paskutinė vieta, kur reikėtų ieškoti banginių. 
(Aut. past.) 

„Ar bus stipraus vėjo?“ 


— Ei, „„Pursle“! — šaukė vyrai. — Kokie orai bus artimiausiu metu? Ar 
bus stipraus vėjo? O gal geriau mums grįžti ir susiremontuoti laivą? 

Aš pagalvojau: „Jeigu jums pavyks grįžti, tai kam tas remontas?“, 
bet garsiai tariau: 

— Duokite man virvės galą ir nutempsiu jus iki artimiausio uosto. 
Jeigu norite išlikti gyvi, — dar paraginau juos, — neplaukite atgal pro 
Hau kyšulį, nes dabar pietuose žiema. 

Jie ketino su avarinėmis burėmis plaukti į Niukaslą, nes jų grotas 
buvo suplėšytas į gabalus, mažasis stiebas nuplėštas, o atsipalaidavęs 
stovintis takelažas siūbavo vėjyje. Vienu žodžiu, „Akbaras“ buvo ta- 
pęs lūžena. | 

— Pakelkite inkarą, — sušukau, — nutempsiu jus iki Port Makvorio 
už dvylikos mylių į šiaurę nuo čia. 

— Ne, — atsisakė laivo savininkas, — verčiau grįšime į Niukaslą, kur 
neužsukome plaukdami į čia. Mes nepastebėjome pakrantės švytu- 
rio, labai jau neryški buvo jo šviesa. 

Jis šaukė labai garsiai neva man, kad aš girdėčiau, nors to visai 
nereikėjo. Iš tikrųjų jis rėkė šturmanui tiesiai į ausį. Dar kartą pa- 
bandžiau įtikinti įgulą nutempti jų laivą į artimiausią saugų uostą, 
kuris buvo visai netoli, ir tai jiems būtų nieko nekainavę, išskyrus 
pastangas pakelti inkarą ir perduoti man virvės galą. Tačiau jie-ir 
toliau užsispyrę laikėsi savo nuomonės, užuot pasinaudoję racionaliu 
mano pasiūlymu. 

— Kokiame gylyje stovite? — paklausiau. 

— Nežinia, pametėme lotą. Išvyniojome visą grandinę ir vandens 
gylį matuojame inkaru. 

— Priplaukite prie manęs valtimi, duosiu jums savo lotą. 

— Kad ir valų pametėme, — sušuko jie. 

— Dėkokite Dievui, kad patys nenuskendote. Sudie ir laimingo 
jums kelio, — tik tiek galėjau jiems pasakyti. 

Mano pasiūlyta nedidelė paslauga, „„Purslo“ pagalba, būtų išgel- 
bėjusi laivą. 

— Praneškite apie mus visiems, kad matėte mūsų laivą suplyšu- 
siomis burėmis, — šaukė įgula, kai aš grįžau į kursą, — kad esame 
nusiteikę ryžtingai ir neišsigandę. 

— Tokiu atveju jūs neturite jokių vilčių, — tepasakiau ir pridūriau: — 
Linkiu jums sėkmingos kelionės. 

Žinoma, aš pažadėjau, kad apie juos pranešiu, ir tai padariau pir- 
mai progai pasitaikius. Jau kitą dieną netoli pakrantės sutikau garlaivį 
„Šermanas“, plaukianų pakrante žemyn, ir pranešiau jiems apie ne- 
laimę patyrusią jachtą. Pasakiau, kad būtų labai humaniška padėti ir 
nutempti laivą iš nesaugios vietos prie atviros pakrantės. ,„Akbaro“ 
įgula atsisakė garlaivio buksyro, ir ne dėl to, kad neturėtų pinigų su- 
simokėti už paslaugą, nes, kaip vėliau paaiškėjo, jachtos savininkas 
buvo paveldėjęs kelis šimtus svarų ir su savimi turėjo pakankamai 
pinigų. Jų kelionės į Naująją Gvinėją tikslas buvo ne salų pasižiūrėti, 
o įsigyti naujų žemių. Kai gegužės 31 dieną po aštuoniolikos dienų 
kelionės jūra atvykau į Kuktauną, įsikūrusį prie Pastangų upės, per- 
skaičiau šią žinutę apie „Akbaro“ likimą: 

„Jachta „Akbaras“, plaukusi iš Sidnėjaus į Naująją Gvinėją su tri- 
mis įgulos nariais, gegužės 31 dieną nuskendo netoli Kresent Hedo. 
Įgulai pavyko išsigelbėti.“ 

Vis dėlto jiems prireikė keleto dienų jachtai paskandinti. 

Po susitikimo su nelaiminguoju „„Akbaru“ ir garlaiviu „Šerma- 
nas“ mano dienos slinko be rūpesčių. Gegužės 16 dieną pasikeitėme 
pokalbio signalais su vietos gyventojais iš Pietų Solitero salos — mil- 
žiniško akmens luito vandenyne, esančio toli nuo Naujojo Pietų Vel- 
so krantų, 30712" pietų platumoje. 

— Koks čia laivas? — klausė jie, kai ,„Purslas“ susigretino su jų sala. 
Pakėliau Jungtinių Valstijų vėliavą su žvaigždėmis ir dryžiais. Man 
iškart buvo energingai atsakyta Britanijos vėliavos saliutu truputį 
ją nuleidžiant ir vėl energingai pakeliant. Kadangi daugiau klausi- 
mų man neuždavė, supratau, kad apie „Purslą“ ir mano ekspediciją 
jiems buvo žinoma. Jie netgi nesidomėjo, ar ši kelionė man atsipirks, 
tik davė signalą, reiškianų: „Linkime jums geros kelionės.“ Tokios 
kelionės, kokia tuo metu ir buvo. 

Gegužės 19 dieną plaukiant pro Tvido upės žiotis, nuo Pavo- 
jaus kyšulio man taip pat signalizavo, tik žmonės čia buvo labiau 
susirūpinę mano fizine būkle. Į jų klausimą, ar gera mano sveikata, 
atsakiau: „Taip.“ 

Jau kitą dieną „Purslas“ apiplaukė aplink Didįjį Smėlėtąjį kyšulį 
ir, tai labai svarbus įvykis kiekvienoje jūrų kelionėje, pateko į pasatų 
ruožą. Šie vėjai laivą nešė tolyn kelis tūkstančius mylių, niekada nesi- 
baigiantys, su retom išimtim pučiantys tokiu stiprumu, kuris varijuo- 
ja tarp vidutinės audros ir minkšto vasarinio brizo. 

Pačiame Didžiojo Smėlėtojo kyšulio gale ryškia šviesa mirksėjo 
švyturys, pastebimas už dvidešimt septynių mylių nuo jo. Pasukda- 
mas tiesiai į Leidi Eliot žiburį, kuris kaip Barjerinio rifo vartų sargas 
stovi saloje, „„Purslas“ pateko tiesiai į farvaterį, vedanų į šiaurę. Poe- 
tai apdainavo švyturį ir vandens kelią žyminčią jo šviesą, tačiau ar 
bent vienas iš dainių regėjo jo stiprų blyksnį savo kelyje nakties tam- 
soje, plaukdamas vidury Koralų jūros? Jeigu taip, tuomet jis žinojo 
tikrąją savo dainos žodžių prasmę. 

Valandų valandas „Purslas“ plaukė prieš srovę visiškoje nežino- 
mybėje. Buvau apimtas abejonių, varančių iš proto, buvau beprišokąs 
pasukti laivo gilyn į jūrą, bet kaip tik tuo metu tiesiai priešais akis 
blykstelėjo švyturys. 

— Visi į viršų, — garsiai sušukau ir pralinksmėjęs nukreipiau lai- 
vą į švyturio šviesą. Dabar „Purslas“ vėl buvo apsaugotoje jūroje ir 
plaukė ramiais jos vandenimis pirmą kartą nuo tada, kai išplaukė iš 
Gibraltaro. Skirtumas buvo tik toks, kad jis plaukė vandenynu, netei- 
singai vadinamu Ramiuoju. 

Ramusis vandenynas, galiausiai, turbūt neišsiskyrė audringumu iš 
kitų vandenynų. Tačiau būsiu visiškai teisus sakydamas, kad jis nėra 
toks ramus, koks turėtų būti pagal pavadinimą. Tai vienoje, tai kitoje 
vandenyno dalyje nuolat kyla audrų. Kartą man pasitaikė proga su- 
sipažinti su rašytoju, kuris apie jūras pasakodavo tik gražius dalykus, 
tačiau patekęs į uraganą Ramiajame vandenyne tapo visiškai kitoks 
žmogus. Bet argi jūra būtų verta poeto žodžių, jeigu joje nešėltų 
laukinės bangos? Pagaliau „Purslas“ buvo atsidūręs Koralų jūros vi- 
duryje. Pačią jūrą būtų galima pavadinti ramia, išskyrus koralinius 
rifus, kurie visada buvo pasišiaušę, aštrūs ir pavojingi. Nors ir pasi- 

tikėjau rifų kūrėjo malone, tuo pat metu nenuleidau akių nuo manęs 
tykančių pavojų. 

Tik įsivaizduokite! Barjerinis rifas, įvairiaspalviai jo vandenys, o 
juose išsibarsčiusios stebuklingos salos! Sustojęs saugiose vietose 
tarp koralų, aš vis negalėjau jais atsigrožėti. Gegužės 24 dieną, įvei- 
kęs šimto dešimties mylių atstumą per dieną nuo Pavojaus kyšulio, 
„Purslas“ įplaukė į Sekminių koridorių ir visą naktų plaukė tarp salų. 
Kai kitą rytą patekėjo saulė, gailėjausi plaukęs pro salas tamsiu paros 
metu, nes vaizdas, pasilikęs man už nugaros, buvo įvairiaspalvis ir 
kerintis. 

Penkioliktas skyrius 


Atvykimas į Denisono uostą Kvynslande — Paskaita - Kapitono Kuko memuarai — Labdaringa 
paskaita Kuktaune — Laimingai pasibaigęs susidūrimas su koraliniu rifu — Namų sala, Sekmadienio 
sala, Paukščių sala - Amerikietis perlų žvejys — Jubiliejus Ketvirtadienio saloje — Nauja „Purslo“ 
vėliava - Bubio sala — Kelionė per Indijos vandenyną — Kalėdų sala 

Gegužės 26-osios rytą Glosterio sala jau buvo netoli, todėl vakare 
„Purslas“ nuleido inkarą Denisono uoste. Čia ant kalvos buvo įsikū- 
ręs nedidelis jaukus Boveno miestelis, kuris dėl išskirtinai sveikatin- 
gos aplinkos netolimoje ateityje turėjo tapti Kvynslando maudynių 
ir sveikatingumo kurortu. 

Uostas buvo lengvai pasiekiamas, ramus ir erdvus, dugno grun- 
tas idealiai tiko laivų inkarams įsitvirtinti. Tą dieną, kai „„Purslas“ 
atplaukė, Bovene buvo ramu. Bet jau kitą vakarą nuoširdūs miestelio 
gyventojai susirinko į Meno mokyklos salę pasikalbėti apie mano 
ekspediciją aplink pasaulį, kuri pastaruoju metu buvo pagrindinė 
vietos gyventojų pokalbių tema. Apie susitikimą buvo kukliai pa- 
skelbta dviejuose nedideliuose vietos laikraščiuose — Bumerange ir 
Na4-Nal. Vienas iš jų žinutę išspausdino renginio išvakarėse, o ki- 
tas — praėjus dienai po jo. Skelbimas redaktoriui nebuvo svarbus, o 
tuo labiau man. : 

Be skelbimų laikraštyje, buvo paruoštu ir išplatinti reklaminiai 
lapeliai bei pasamdytas „geriausias“ Australijos šauklys, kad infor- 
muotų apie renginį. Tačiau, kai jis su savo varpeliu ir kitokia atri- 
butika atėjo į nedidelį viešbutį, kur aš pietavau su būsima garbinga 
auditorija, būčiau galėjęs pagal visas laivybos taisykles nubausti ne- 
naudėlį ir pertempti jį per vandenį po kiliu. Šauklys barškino varpu ir 

taip netašytai rėkė, kad skelbdamas apie „Purslo“ kelionę iš Bostono 
į Boveną galėjo ir „mirusius, pasitaikiusius laivo kelyje nuo Bostono 
iki Boveno, prikelti“, kaip po to rašė laikraštis Bumerangas. 

Ponas Mailsas, vietos teisėjas ir uosto kapitonas, aukso išteklių 
prižiūrėtojas, taip pat atsakingas už žemės valdas ir dar daug ką, 
buvo susirinkimo pirmininkas ir pristatė mane susirinkusiesiems, 
tik nesupratau, dėl ko jis taip padarė, nebent norėdamas sutrikdyti 
mane tuštybės pilnu savo pasirodymu ir dar labiau apkartinti man 
gyvenimą? Vienas dangus težino. Jau pirmą vakarą atvykęs į miestelį 
susipažinau su visais jo žmonėmis ir žinojau jų vardus, kaip jie visi 
žinojo, kas aš toks. Tačiau ponas Mailsas buvo iškalbingas žmogus, 
įgudęs oratorius. Aš netgi pasiūliau jam už mane pristatyti „Purs- 
lo“ kelionę, o pats parodyti tik kelionės vaizdus, tačiau jis atsisakė. 
Per ekspedicijos paskaitą buvo panaudotas stereofonas. Iliustracijos 
buvo puikios, tačiau šviestuvas, atsiėjęs trisdešimt šilingų, neveikė ir 
švietė tik žibalinė jo lempa. 

Jau kitą rytą paskubėjau išplaukti anksti, kol dar nebuvo pasirodę 
tos dienos laikraščiai. Man atrodė, kad taip pasielgti buvo geriausia. 
Abiejuose laikraščiuose buvo išspausdintas skaitomiausias straipsnis 
apie vadinamąją paskaitą, be to, jie nepamiršo geru žodžiu paminėti 
ir garsiojo Australijos šauklio. 

Išplaukęs iš Denisono uosto, šliupas pagavo pastovius pasatus ir 
plaukė nesustodamas nei dieną, nei naktį, kol 1897 metų gegužės 31 
dieną, pirmadienį, pasiekė Kuktauną, esantį prie Pastangų upės, spėjęs 
atvykti prieš įsiutusį vėjo šuorą, netikėtai kilusį tą dieną penkiasdešimt 
mylių pakrante žemyn. Šioje platumos lygiagretėje pasatai pasiekia di- 
džiausią greitį, todėl Kuktauno rajone audros šėlsta gana dažnai. 

Šiame kelio ruože turėjau itin atidžiai vesti laivą ir jausti savo kelią 
žemės atžvilgiu. Patyręs Karališkojo karinio jūrų laivyno šturmanas, 
pataręs man plaukti šiuo maršrutu pro Barjero rifus, rašė man, kad 
Britanijos karališkojo laivyno garlaivis „Orlandas“ plaukė čia su va- 
rikliais ne tik dieną, bet ir naktį, tačiau aš su burėmis rizikuoju atsi- 
trenkti į rifus, jei bandysiu plaukti naktimis. 

Tarp mūsų kalbant, būtų buvę sunku kiekvieną vakarą rasti vietą 
inkarui nuleisti. Be to, įveikęs Magelano sąsiaurį žinojau, kad sunkus 
darbas rasti šliupo kelią visada baigiasi rytą. Tikslūs Britanijos admi- 
raliteto jūrlapiai leido buriuoti dieną ir nakų. Išties, esant palankiems 
vėjams ir geriems orams, vyraujantiems šiuo metų laiku, kelias per 
Didžiojo barjerinio rifo kanalą buvo aiškesnis, nei pagrindinė judri 
gatvė didmiestyje, ir, nežiūrint visko, mažiau pavojinga. Tiems, ku- 
rie ruošiasi į kelionę pro Didįjį barjerinį rifą, galiu tik tiek pasakyti: 
saugokitės rifų ir dieną, ir naktį, o būdami krante irgi nepraraskite 
budrumo. 

Man atvykus, kitą dieną Kuktauno dienraščiai rašė: „Į uostą 
„Purslas“ įskriejo tarytum paukštis. Buvo keista, kad laivo įgulą su- 
daro tik vienas žmogus.“ Nė kiek neabejojau, kad mano laivas pa- 
rodė visus savo pranašumus dar ir dėl to, kad artinosi naktis ir jam 
reikėjo paskubėti kažkur susirasti sau gūžtą. 

Laviruodamas uoste tarp visų laivų, iki saulei nusileidžiant pasta- 
čiau „Purslą“ netoli kapitono Kuko paminklo. Kitą rytą išėjau pasi- 
vaikščioti pakrante ir pasigrožėti ne tik paminklu, bet ir kiekvienu 
akmeniu, kurį regėjo didysis jūrų tyrinėtojas, nes dabar buvau šven- 
tojoje jūreivių žemėje. Kuktauno gyventojai vis dar spėliojo, ieško- 
dami atsakymo į jiems rūpimą klausimą: kur kapitonas Kukas paliko 
remontuoti savo laivą „„Endevuras“ vykdydamas nepamirštamą savo 
ekspediciją aplink pasaulį. Kai kurie teigė, kad tai nebuvo ta vieta, 
kur dabar jam pastatytas paminklas. Vieną rytą ir man teko dalyvauti 
tokioje diskusijoje apie kapitono Kuko laivą. Jauna ponia, išreiškusi 
savo nuomonę tuo klausimu, pasisuko į mane ir maloniai paklausė, 
ką aš, gerai išmanantis jūreivystę, apie tai galvoju. Aš pareiškiau ne- 
įžvelgiantis jokių priežasčių, kodėl kapitonas Kukas nebūtų galėjęs 
savo laivo remontuoti sausumoje, jeigu buvo nusprendęs taip daryti. 
Tačiau kad pasiektų vietą, kur dabar stovi paminklas, jam būtų reikėję 
iškasti kanalą ir vėl jį užpilti. Kapitonas Kukas buvo labai išradingas, 
be to, dar niekam nepavyko įrodyti, kad jis neturėjo mašinos žemei 
kasti. Atrodė, kad jauna ponia pritarė mano nuomonei ir toliau tęs- 

dama diskusiją apie istorinę Kuko kelionę pasiteiravo, ar buvau uos- 
to gilumoje, kur kapitonas buvo nužudytas. Išgirdęs tokį klausimą, 
netekau žado, bet, laimei, man į pagalbą atėjo kažkoks mokinukas 
ir išgelbėjo mane iš keblios padėties. Jis, kaip ir dauguma berniukų, 
žinojo atsakymus į visus klausimus, todėl pasisiūlė atsakyti: 

— Kapitonas Kukas visai nebuvo nužudytas čia, ponia, jis rado 
sau galą Afrikoje, kur jį suėdė liūtas. 

Kuktaune aš prisiminiau seniai praėjusias liūdnas dienas. Ejo 
1866 metai, kai senas garlaivis „Saushėjus“, plaukęs iš Batavijos į 
Sidnėjų, užsuko į Kuktauną pasiimti žolių skorbutui gydyti, nes laive 


„Purslas“ išplaukia iš Sidnėjaus su nauju burių komplektu, kurį jam padovanojo komodoras Fojus 
iš Australijos. 

buvo sergančių žmonių, ir, kaip aš visą laiką maniau, „tarp kitko“ 
iškrauti pašto iš laivo. Sergančiųjų sąraše buvo ir mano pavardė. Aš 
karščiavau, todėl šios vietos negalėjau apžiūrėti. Ir tik praėjus tris- 
dešimt vieniems metams „Purslu“ vėl atplaukiau į Kuktauną. Da- 
bar įplaukdamas į uostą mačiau, kaip į šachtas grįžta fiziškai išsekę 
skurstantys ir merdėjantys kalnakasiai iš Naujosios Gvinėjos. O kiek 
dar jų mirė pakeliui ir buvo palaidoti jūroje. Žmogus, matantis kitus 
žmones tokioje padėtyje ir nenorints jiems padėti, turėjo būti užkie- 
tėjęs niekšas. 

Nors užuojauta kenčiantiesiems išliko, nedidelio miestelio gerovė 
buvo nestabili. Prisiminiau nepažįstamos ponios dovaną Tasmanijo- 
je, kurią priėmiau kaip skolą, ir sutrikau, nes visi mano pinigai buvo 
išleisti. Laimei, gerieji Kuktauno žmonės pageidavo išgirsti mano 
pasakojimą apie jūrą ir kaip „Purslo“ įgula susidoroja su visais dar- 
bais ir pareigybėmis, kai suserga kuris nors įgulos narys. Gyvento- 
jams susirinkti ir pasikalbėti buvo atidaryta nedidelė presbiterionų 
bažnytėlė ant kalvos. Kalbėjo visi ir pasisekimas buvo didžiulis. Dis- 
kusijai sėkmingai vadovavo vietos teisėjas Česteris. Pasak jo, Naujo- 
sios Gvinėjos sala buvo prijungta prie Didžiosios Britanijos jo pa- 
stangomis. 

— Kol tuo rūpinausi, pasiėmiau gražiausiai žydinčią jos dalį, — pa- 
reiškė teisėjas. 

Jo teiginyje skambėjo kažkas smagaus seno keliautojo ausiai. Ta- 
čiau vokiečiai dėl to sukėlė tokį triukšmą, kad teisėjui teko ir jiems 
atiduoti dalį garbės šioje avantiūroje. 

Paskaita davė nedidelį pelną, ir, nors ir kukliai, galėjau padėti 
Kuktauno šachtininkams, o vietos gyventojai buvo dėkingi teisėjui 
Česteriui už progą smagiai praleisti laiką. Sutvarkęs labdaros reika- 
lus, 1897 metų birželio 6 dieną išplaukiau ir laikiausi šiaurės krypties 
kaip ir anksčiau. 

Birželio 7 dieną dar prieš saulėlydį nuleidau inkarą ir nakų pra- 
leidau svetingoje inkaravietėje Klermonto plaukiančiojo švyturio 
traverse. Tai buvo vienintelis kartas, kai „Purslas“ nuleido inkarą, 

plaukdamas per Didžiojo barjerinio rifo kanalą, išskyrus sustojimus 
Denisono uoste ir prie Pastangų upės. Kitą vakarą, birželio 8-osios, 
labai gailėjausi nesustojęs nakčiai dar nesutemus, tą galėjau nesun- 
kiai padaryti prie koralinio rifo iš pavėjinės pusės. Ir štai kaip viskas 
atsitiko. „„Purslas“ buvo ką tik praplaukęs plaukiantįjį švyturį prie 
rifo M ir, palikęs mirksinų žiburį laivagalyje, lėkdamas iškėlęs visas 
bures atsitrenkė į tą patį rifą M, tik į šiaurinį jo kraštą, kur aš tikėjausi 
pamatyti kitą etapo ženklą. 

Nuo smūgio „Purslas“ staigiai pasisuko, jo kilis nuslydo nuo rifo 
ir po dar vieno barkštelėjimo į dugną bangų mūšos vietoje taip grei- 
tai perskriejo seklią vietą, kad aš nespėjau net susigaudyti, kas įvyko. 
Ženklo ten nebuvo, pagaliau aš jo ir nemačiau. Po patirto smūgio 
nebuvo kada dairytis ir jo ieškoti. Be to, dabar tai buvo visai nesvar- 
bu, mačiau aš jį ar ne. 

Šis nutikimas buvo puiki proga užsukti į dar vieną punktą — Grin- 
vilio kyšulį. Po šliupo kiliu mirgėjo pavojingi luitai. Pagalvojau, kad 
raidė M, kuria buvo pavadintas rifas, abėcėlėje yra trylikta, o skaičius 
trylika jau seniai yra laimingas mano skaičius. Apie Grinvilio gyven- 
tojus sklinda bloga šlovė ir man buvo patarta jų vengti. Nuo rifo M 
plaukiau išorine greta esančių salų puse, kad būčiau saugiuose van- 
denyse. Plaukdamas išilgai „Purslas“ praplaukė Namų salą, laikyda- 
masis atokiau nuo kyšulio pakraščio, ir po vidurnakčio jau laikiausi 
vakarų kurso. Netrukus sutikau garlaivį, plaukianti į pietus, apgrai- 
bomis tamsioje naktyje ieškant kelio ir leidžianti juodus dūmus, nuo 
kurių naktis darėsi dar tamsesnė. 

Nuo Namų salos toliau plaukiau Sekmadienio salos link. Palikęs 
abi salas už nugaros, sumažinau bures, nenorėdamas Paukščių salos 
pasiekti anksčiau, nei išauš diena. Visą laiką pūtė smagus vėjas, o šios 
salos, mažai teiškilusios virš vandens paviršiaus ir apsuptos seklių 
vandenų, kėlė pavojų laivui. Trečiadienį, 1897 metų birželio 9 dieną, 
jau prašvitus priešais save vos dviejų su puse mylios atstumu išvydau 
Paukščių salą. Tai, mano nuomone, buvo visai netoli. Stipri palanki 
srovė didino „Purslo“ greitį. Vadinasi, naktį sumažinau bures pačiu 

laiku! Čia pirmą ir vienintelį kartą kelionėje pamačiau australų kano- 
ją su nedidele burių skiautele, plaukiančią į šią salą nuo žemyno. 

Rytą ant denio radau naktų iš vandens iššokusią ilgą ploną žuvį ir 
suvalgiau ją pusryčiams. Žvitrus bičiulis buvo ne storesnis nei silkė, 
kurią priminė visais atžvilgiais, tik buvo triskart ilgesnis. Bet tai, žino- 
ma, buvo tik į naudą, nes aš labai mėgau šviežią silkę. Tą dieną, vieną iš 
nuostabiausių dienų Dievo sutvertoje žemėje, mačiau daug žuvis gau- 
dančių paukščių. „Purslas“, prisišokinėjęs ant bangų, įplaukė į Olbanio 
koridorių tuo metu, kai saulė vakaruose leidosi už Australijos kalvų. 

Pusę aštuonių vakaro „Purslas“, perplaukęs koridorių, nuleido 
inkarą jaukiame užutėkyje prie žemyno krantų, netoli nuo perlų žve- 
jų laivo „Tarava“, kuris stovėjo nuleidęs inkarą, o denyje stovintis 
jo kapitonas nurodė man saugią vietą šliupui pastatyti. Kai darbas 
buvo baigtas, „Taravos“ kapitonas iš karto užsuko pas mane į laivą 
paspausti rankos. Kapitonas Džonas buvo amerikietis, o laivas — iš 
Kalifornijos. Kitą rytą jis atnešė man dvi poras neapsakomo grožio 
perlų geldelių, kokių man neteko matyti. Man pasirodė, kad jos buvo 
pačios gražiausios iš visų, kokias tik kapitonas turėjo. Jis patikino 
mane, kad jeigu pasilikčiau čia ilgiau, po keleto valandų mus aplan- 
kytų draugai iš Somerseto, esantys netoliese. Vienas iš įgulos narių, 
rūšiuojantis geldeles ant denio, pritarė, kad taip ir bus. Kapitono 
padėjėjas irgi tą paųį sakė. Draugai netrukus pasirodė, kaip kokas bei 
kapitono padėjėjas ir tikėjosi. Draugais vadinami žmonės buvo gerai 
pažįstami šiuose kraštuose ponas Džordainas, supirkėjas, ir jo šeima. 
Ponia Džordain buvo karaliaus Malietojos dukterėčia ir gražuolės 
vardu Famu Sami („Uždeganti jūrą“), aplankiusios „„Purslą“ Apijoje, 
pusseserė. Ponas Džordainas buvo pavyzdinis žmogaus iš Škotijos 
egzempliorius. Su nedidele savo šeima jis gyveno atokiame pasaulio 
kampelyje ir mėgavosi visais gyvenimo malonumais. 

Įgulos nariai, įskaitant ir jungą Džimą bei visus kitus, džiaugėsi, 
kad laivas „Tarava“ buvo pastatytas Amerikoje. Tačiau keista, kad jo 
kapitonas Džonas, vienintelis amerikietis laive, niekada tokios nuo- 
monės apie laivą viešai neišreiškė. 

Draugiškai pasikalbėjęs, atsisveikinau su „Taravos“ žmonėmis 
bei ponais Džordainais. Pakėliau „Purslo“ inkarą ir leidausi Ketvir- 
tadienio salos link, iš čia puikiai matomos ir esančios viduryje To- 
reso sąsiaurio, ją pasiekiau truputį po vidudienio. Saloje užsibuvau 
iki birželio 24 dienos. Kadangi uoste buvau vienintelis atstovas iš 
Amerikos, privalėjau pasilikti ilgiau, nes birželio 22 dieną buvo Ang- 
lijos karalienės briliantinis jubiliejus. Dar dviejų dienų man prireikė 
„atsigauti“, kaip sako jūrininkai. 

Laiką saloje leidau puikiai. Kartą vietos teisėjas rezidentas ponas 
Daglasas pakvietė mane paiškylauti savo garlaiviu tarp salų Tore- 
so sąsiauryje. Ši išvyka buvo suplanuota kaip mokslinė ekspedicija, 
kuriai vadovavo botanikos profesorius Meisonas Beilis. Mes aplan- 
kėme Penktadienio ir Šeštadienio salas, kur aš įgijau šiokį tokį su- 
pratimą apie botaniką. Kartu su mumis ekspedicijoje dalyvavo ir 
panelė Beili, profesoriaus dukra, kuri daugumą vietos augalų vadino 
ilgais vardais. 

Birželio 22-oji Ketvirtadienio saloje buvo išskirtinė diena. Tą die- 
ną buvo ne šiaip sau jubiliejus, bet jubiliejus su aborigenų šokiais, šo- 
kamais iškilmingomis progomis. Ponas Daglasas į renginį iš žemyno 
pakvietė keturis šimtus čionykščių karių su žmonomis ir vaikais, kad 
šventėje vyrautų nacionalinis šalies charakteris. Jei Ketvirtadienio sa- 
loje rengiama šventė, tai būtinai su didžiausiu triukšmu. Nacionalinis 
aborigenų šokis sulaukė didžiulio pasisekimo ir vyko būtent vakare, 
jau sutemus. Šokio atlikėjai, išsidažę fantastiškomis spalvomis, šoko 
ir šokinėjo aplink ryškia liepsna degant laužą. Kai kurie jų buvo ap- 
sirengę ir išsidažę kaip paukščiai ir žvėrys, ypač išsiskyrė emu ir ken- 
gūra. Vienas persirengėlis šokinėjo kaip varlė, ant kitų dalyvių kūnų 
buvo nupieštas žmogaus skeletas, todėl šokinėdami aplink laužą jie 
atrodė bauginamai. Rankose „skeletai“ laikė ietis ir buvo pasiruošę 
užpulti įsivaizduojamą priešą. „Kengūra“ taip natūraliai straksėjo ir 
grakščiai šoko, kad atrodė kaip tikra. Skambėjo dainos ir instru- 
mentinė muzika, atliekama vieną į kitą mušant du medinius pa- 
galiukus. Delnuose laikomi kaulai, surišti ratu, barškėjo ir skleidė 

duslų garsą. Reginys tuo pat metu buvo ir linksmas, ir įspūdingas, ir 
baugus. 

Aborigenų kariai, kuriuos mačiau Kvynslande, buvo liauni, gana 
gero kūno sudėjimo, tačiau jų veido bruožai buvo atstumiantys, o 
moterys visai nepatrauklios. 

Pastebėjau, kad karalienės jubiliejaus dieną ant visuomeninių pas- 
tatų nebuvo iškelta jokios kitos užsienio šalies vėliavos, tik Jungtinių 
Valstijų su žvaigždėmis ir dryžiais, o šalia jos virš vartų ir ant kitų 
pastatų plevėsavo ir įvairaus dydžio Didžiosios Britanijos vėliavos, 
nuo mažiausios iki standartinių matmenų. Kalbėdamas su ponu Dag- 
lasu, užsiminiau ir apie mano šaliai išreikštą pagarbą. 

— O, taip, — atsakė ponas, — tai vienos šeimos reikalas ir mes nelai- 
kome vėliavos su žvaigždėmis ir dryžiais užsienio šalies vėliava. 

„Purslas“ iškėlė savo gražiausią valstybinę vėliavą ir Didžiosios 
Britanijos vėliavėlę taip aukštai, kaip tik galėjo. 

Birželio 24 dieną „Purslas“, visiškai pasiruošęs tolimai kelionei, 
leidosi į Indijos vandenyną. Prieš išplaukiant iš salos, ponas Daglasas 
saliutavo išplaukiančiam laivui su vėliava. Taip „„Purslas“ praplaukė 
visus jo tykojusius pavojus Koralų jūroje ir Toreso sąsiauryje, kurių 
iš tikrųjų buvo ne vienas ir ne du. Dabar jo kelias driekėsi per vande- 
nyno platybes, laikantis tiesaus kurso. Šiuo metų laiku pasatai vis dar 
pūtė smarkiai, nes buvo jų sezono pradžia, todėl galėjau būti ramus, 
kad jie nuneš mane iki pat Madagaskaro krantų, o gal ir toliau. 

Neturėjau noro iki Gerosios Vilties kyšulio atplaukti dar neįpu- 
sėjus vasarai, O tuo metu buvo ankstyva žiema. Kartą man teko būti 
prie šio kyšulio liepos mėnesį, kai ten buvo žiemos vidurys. Didelis 
ir patikimas laivas, kuriam vadovavau, matė ten tik nuožmius uraga- 
nus, kurie jam mirtinai įgriso. Nenorėjau susidurti su žiemos audro- 
mis, ir ne dėl to, kad jų bijočiau, nes plaukiau mažu „Purslu“, o ne 
galingu laivu. Tiesiog man labiau patiko geras oras. Tiesa, bet kokiu 
metų laiku prie Gerosios Vilties kyšulio galima patekti į audrą, ta- 
čiau vasarą jų pasitaiko rečiau ir jos šėlsta trumpiau. Taigi, turėdamas 
pakankamai laiko, nusprendžiau aplankyti salas, esančias pakeliui, ir 

pasukau į Kokosų salą, priklausančią atolų grupės saloms, esančią už 
dviejų tūkstančių septynių šimtų mylių. Leisdamasis nuo Bobo salos, 
kurią „„Purslas“ praplaukė vos prasidėjus dienai, nutariau apžiūrėti 
pakeliui esantį Timorą — salą su aukštais kalnais. 

Bobo salą jau kartą buvau matęs, kai plaukiau garlaiviu „Saushė- 
jus“. Tada buvau patiestas karštinės. Kai laivas plaukė pro šią salą, 
pasijutau geriau ir iššliaužiau į denį jos pasižiūrėti. Turėjau ją trūks 
plyš pamatyti. Tada buvo paprotys pro šalį praplaukiantiems laivams 
iškrauti dalį savo atsargų vienoje iš salos olų. Jos buvo skirtos sudužu- 
sių laivų įguloms ar į nelaimę patekusiems jūrų keliautojams. „Saus- 
hėjaus“ kapitonas Eiris buvo kilnus žmogus ir nusiuntė valtį į olą 
palikti savo dalies. Krovinys buvo saugiai padėtas, o grįždama į laivą 
valtis atplukdė tuziną, o gal ir daugiau laiškų, kuriuos oloje paliko 
daugiausia banginių medžiotojai su prašymu, kad pirmasis čia atplau- 
kęs laivas nugabentų jų paštą. Toks keistas laiškų gabenimo paprotys 
gyvavo daugelį metų. Kai kurie laiškai, atplukdyti valtimi iš olos, buvo 
adresuoti į Niu Bedfordą, kiti į Ferheiveną, Masačusetso valstiją. 

Dabar Bobo saloje stovi švyturys, čia reguliariai kursuoja paš- 
tą vežiojantis garlaivis, palaikydamas ryšius su visu pasauliu, o ro- 
mantiška laiškų likimo nežinomybė liko praeityje. Aš neužsukau į 
mažą salą, tik, priplaukęs arčiau kranto, pasikeičiau signalais su švy- 
ir daug dienų skrodė tai pieno baltumo, tai žalią, tai purpurinį jos 
vandenį. Man pasisekė, kad atsidūriau šioje jūroje paskutinį mėnulio 
ketvirti. Tamsiomis naktimis galėjau stebėti fosforescuojanųį jūros 
švytėjimą ir grožėtis nepakartojamu jos puošnumu. Ten, kur vande- 
nis sudrumsdavo „Purslas“, atrodė, kad jūra suliepsnoja. Dėl paskli- 
dusios šviesos laivo denyje galėjau matyti net smulkiausius daiktus, 
o kilvateris buvo panašus į liepsnojanų taką. 

Birželio 25 dieną šliupas jau buvo toli nuo seklumų bei pavojų ir, 
truputį sumažėjusiu greičiu, ramia jūra plaukė tolyn. Ištraukiau naują 
skrajojantį kliverį, pagamintą Chuano Fernandeso saloje, ir iškėliau 
ji kaip spinakerį parėmęs tvirtu bambuko drūtgaliu, kurį Samoa man 

padovanojo ponia Stivenson. Vėjas išpūtė pilvotą burę, prilaikomą 
bambuko, ir „Purslas“ paspartino tempą. 

Balandžiai, skridę nuo Australijos iki vietos salų, pakeitė savo kursą 
ir pasekė paskui „Purslą“. Mažesni paukščiai skrido priešinga krypti- 
mi. Kai plaukiau per seklią Arafūros dalį, jūros gyvatės raitėsi vandens 
paviršiuje ir suposi ant bangų. Šliupui nuplaukus toliau, kur jūra buvo 
gilesnė, jos dingo. O kai laivas išplaukė į vandenyną, kur vanduo įgau- 
na ryškiai mėlyną spalvą, daugiau nemačiau nė vienos gyvatės. 

Nusistovėjus geriems orams, laive nebuvo daug ko veikti, tik 
skaityti knygas ir ilsėtis po neužmirštamo plaukiojimo aplink Horno 
kyšulį ir kaupti jėgas kitam išbandymui — Gerosios Vilties kyšuliui. 
Kiekvienos dienos įrašai laivo žurnale pasidarė panašūs, pavyzdžiui, 
birželio 26 ir 27 dienos tekstai: 


Birželio 26-osios rytas, nesmarkus škvalas; įdienojus vėjas aprimo, pučia pa- 


stovus brizas. 


Lago rodmenys vidudienį ......s..seeseeseeseesees00. 130 mylių 
Minus pataisa dėl dreifo .....seeeeeeseseesesseseesesee 10 mylių 
120 mylios 
Plius pataisa dėl srovės .........ssessessossosesses0ss000. 10 mylių 
130 mylių 


Platuma, išmatuota vidudienį — 10725" pietų platumos. 
Ilguma atitinka pažymėtą jūrlapyje. 


Nereikėjo didelio protinio darbo tokiam įrašui atlikti. Birželio 27 
dienos įrašas geriau parodo, kaip viskas vyksta: 


Pirma, ant denio buvo rasta žuvis skraiduolė; iškepta svieste. 

Lago rodmenys — 133 mylios. 

Dreifas (minus) ir srovės pataisa (plius), iš akies lygūs vienas kitam — lai taip 
ir lieka. i 

Platuma išmatuota vidudienį — 10925“ pietų platumos. 


Keletą dienų „Purslas“ plaukė į vakarus 10925“ pietų platumos ly- 
giagrete, tiesiai kaip strėlė. Jeigu ir nukrypdavo nuo kurso į vieną ar 


168 


kitą pusę dieną arba naktų, nes taip galėdavo atsitikti, tai vidudienį vėl 
sugrįždavo į tą pačią platumą, kad ir kaip keistai tai galėjo atrodyti. 
Sunkiausia būdavo apskaičiuoti ilgumą, nes vienintelis laiką rodan- 
tis alavinis mano laikrodis pametė minučių rodyklę ir skaičiavo tik 
valandas, tačiau plaukiant tokius didelius atstumus minutės didelės 
reikšmės neturėjo. 

Liepos 2 dieną šiauriau savo kurso išvydau didžiulę Timoro salą. 
Kitą dieną pamačiau Dana salą. Kai buvau netoli jos krantų, naktį 
brizas nuo krantų pusės atnešė malonius prieskonių ar kitokius kva- 
pus. 

Plaukdamas pilnomis vėjo burėmis ir vis dar su improvizuotu. 
spinakeriu, liepos 11 dieną maždaug vieno rumbo į dešinę kryp- 
timi išvydau Kalėdų salą. Prieš sutemstant sala jau buvo traverse 
maždaug už dviejų su puse mylios. Nuo jūros salos paviršius atrodė 
tolygiai išgaubtas ir centre buvo iškilęs į nemenką aukšti. Jos kontū- 
rai buvo glotnūs kaip žuvies šonai, ir ilgos vandenyno bangos ritosi 
ir dužo ant jų iš visų pusių. Sala gulėjo ant vandens paviršiaus kaip 
snaudžiantis monstras. Jos proporcijos buvo labai panašios į ban- 
ginio. Kai šliupas priplaukė iš tos pusės, kur, atrodė, turėjo būti jo 
galva, pamačiau žiojėjanų uolienos kraštą, primenantų šnerves, pro 
kurias kiekviena atsitrenkusi banga išmesdavo didžiulį stulpą van- 
dens. Vaizdas atrodė gyvas ir tikroviškas. 

Daug laiko praėjo nuo tada, kai pirmą kartą pamačiau šią salą, bet 
vis dar prisimenu trumpalaikį susižavėjimą ,,Tanjaro“ kapitonu — lai- 
vo, kuriame aš tuo metu tarnavau, — kai jis vieną rytą pragydo nuo 
kapitono tiltelio': „Visi, kas turite dvi akis, lipkite į viršų pasigrožėti 
Kalėdų sala!“ Žinoma, tuo metu sala buvo matoma tik iš „karališko- 
jo kiemo“. Kapitonas tada padarė didelį netaktą, bet to niekada taip 
ir nesuprato. Bocmanas, visų eilinių jūreivių siaubas, baimės apimto- 
mis akimis žvilgčiojo į mus, paprastus jūreivius, ir, niekada nedrįsęs 


" Senuose buriniuose laivuose — galinė denio dalis ties grotstiebiu, pakylėta aukščiau, į kurią 
buvo įleidžiami tik aukštesnieji laivo karininkai, svečiai, diplomatai ir keleiviai. (Vert. past.) 

vaikščioti kapitonui „iš priešvėjinės pusės“, staiga tapo labai kuklus 
ir kartu nusižeminęs. Kai atvykome į Honkongą, tarp pašto, skirto 
mūsų laivui, buvo ir man adresuotas laiškas. Tuo metu aš plaukiau 
valtimi, kurioje sėdėjo kapitonas, bet laiško, kuris pas jį išbuvo ke- 
lias valandas, man neatidavė. Nejaugi manote, kad kapitonas galėjo 
įteikti laišką eiliniam jūreiviui? Ne, jokiu būdu. Kai grįžome į laivą, 
kapitonas laišką perdavė pirmajam savo padėjėjui, šis perdavė jį an- 
trajam, o žemiausias pagal rangą padėjo laišką ant brašpilio viršaus, 
iš kur galėjau jį pasiimti. 

Šešioliktas skyrius 


Signalas „Atsargiai!“ — Trys valandos prie vairo per dvidešimt tris plaukimo dienas — Atvykimas į 
Kokosų salas — Įdomus bendruomenės istorijos puslapis — Salos vaikų pasveikinimas — „Purslo“ 
valymas ir dažymas ant kranto — Mahometiškas palaiminimas už stiklainiuką uogienės - Kokosų 
salos — tai rojus žemėje — Rizikingas nuotykis mažoje valtelėje — Pirmyn į Rodrigeso salą - Mane 
palaiko Antikristu - Gubernatorius nuramina žmonių baimes — Paskaita — Vienuolynas kalnuose 

Iki Kokosų salų buvo vos penki šimtai penkiasdešimt mylių, bet ir 
tokiam trumpam atstumui telikus reikėjo labai atidžiai laikytis teisin- 
go kurso, kad pataikyčiau į atolą. 

Liepos 12 dieną, keli šimtai mylių į pietvakarius nuo Kalėdų salos, 
išvydau debesis, slenkančius nuo pietvakarių, priešinga pasatams kryp- 
timi. Jie susiformavo aukštai virš nuolatinių oro srovių, kurias nešantys 
vėjai keletą pastarųjų dienų buvo susilpnėję, o jūros bangavimas nuo 
pietvakarių pusės buvo stipresnis. Tai buvo ženklas, kad žiemos audra 
artėja prie Gerosios Vilties kyšulio. Pakoregavau „„Purslo“ kursą, nes 
srovė buvo gerokai nunešusi jį į šoną. Spėjau, kad paros nuokrypis dėl 
srovės galėjo būti apie dvidešimt mylių, ir neapsirikau, nes pataikiau 
tiesiai į Kokosų salas. Pirmasis neklystamas artėjančio kranto požy- 
mis buvo ryte pasirodžiusi baltoji žuvėdra, kuri drąsiai plasnojo virš 
laivo, o paskui, tvirtai pasitikėdama savimi, nuskrido į vakarų pusę. 
Vietiniai salos gyventojai žuvėdras vadino „Kokosų salų locmanais““. 
Nuplaukęs toliau, atsidūriau tarp daugybės paukščių, gaudančių žuvis 
ir besigrumiančių ore dėl laimikio. Daugiau man nereikėjo nustatinėti 
kurso į salą. Užlipęs iki pusės stiebo, priešais save jau galėjau matyti 
kokoso palmių viršūnes, kylančias tiesiog iš vandens. Nors šio vaizdo 
tikėjausi, susijaudinau tarsi gavęs elektros šoką. Nusliuogiau stiebu že- 
myn ir atsisėdau ant denio. Visas mano kūnas virpėjo nuo keisčiausių 

pojūčių. Nepajėgdamas priešintis užplūdusioms emocijoms, daviau 
joms visišką valią. Žmonėms, patogiai gyvenantiems krante, tai galėjo 
atrodyti kaip silpnumo ar valios stokos ženklas. Bet aš juk pasakoju 
apie jausmus žmogaus, kuris keliauja vienui vienas. 

Net neprisiliečiau prie vairo. „Purslas“, nešamas srovės ir jūros 
bangų, pats atplaukė tiksliai iki farvaterio pradžios. Netgi karinis 
jūrų laivynas neplaukia didesniu tikslumu! Tada nustačiau geriausią 
burių padėų vėjo atžvilgiu, stojau prie vairo ir dar porą mylių pa- 
plaukiau iki uosto, kur 1897 metų liepos 17 dieną 16.30 val. nuleidau 
inkarą, praleidęs jūroje dvidešimt tris dienas nuo tada, kai išplaukiau 
iš Ketvirtadienio salos. Jei matuotume tiesiąja, nuplauktas atstumas 
sudarė du tūkstančius septynis šimtus mylių. Tai sudaro atstumą 
skersai Atlanto vandenyną. Nuostabus plaukimas! Per šias dvide- 
šimt tris kelionės dienas prie šliupo vairo aš nepraleidau daugiau nei 
trijų valandų, įskaitant ir laiką, kurį sugaišau įplaukti į Kilingo uostą. 
Viskas, ką man reikėjo padaryti, — tai pririšti šturvalą ir leisti „Purs- 
lui“ plaukti pirmyn. Nesvarbu, ar pūtė šoninis, ar palankus vėjas, jis 
visada laikėsi nustatyto kurso. Dar nė karto šioje kelionėje „Purslui“ 
nebuvo pavykę naviguoti taip tiksliai, kaip šį kartą." 


` Ponas Endriu Dž. Lychas 1897 metų liepos 21 dieną per Singapūro gubernatorių Ki- 
nerslėjų pranešė Džozefui Čemberlainui, kolonijų reikalų sekretoriui, kad laivas „Ifigenija“ 
apsilankė atolo salose: 

„Kai praplaukėme didžiausias mėlyno vandenyno gelmes, įplaukėme į koralų žiedą. Kon- 
trastas tarp abiejų vandenų buvo itin ryškus. Prieš akis atsivėrė spindinčio vandens, permatomo 
daugiau negu trisdešimt pėdų gylyje, spalvos. Jos mainėsi tai iš purpurinės į giedro dangaus žydrą, 
tai į žalią su sniego baltumo puta ant bangos keteros, tarsi deimantas spindinčia saulės šviesoje. 
Palmėmis apaugusias salas iš visų pusių supo vanduo. Tarp jų buvo įlankėlių, ypač pietinėje salų 
dalyje, — sausumos neužpildyrų tarpų. Balto smėlio pakrantės su dar baltesne bangų mūša ir pa- 
galiau niekada neužmirštama pati lagūna — septynių ar aštuonių mylių pločio nuo šiaurės į pietų 
pusę ir penkių ar šešių mylių — nuo rytų iki vakarų pusės. Neilgai reikėjo palaukti, kai mūsų 
pasitikti atėjo ponas Sidnėjus Rosas, vyriausias pono Džordžo Roso sūnus. Netrukus, lydimi 
gydytojo ir dar vieno karininko, išlipome į krantą. Kai priėjome prieplauką, pamatėme ištemptą 
ant kranto ir plaunamą bei tvarkomą laivą „Purslas“ iš Bostono. Laivo tonažas buvo 12,7 tonos, 
jo savininkas — kapitonas Džošua Slokamas. Į salą jis atvyko liepos 17 dieną, iš Ketvirtadienio 
salos be sustojimo plaukęs dvidešimt tris dienas. Visiškai vienas šis keliautojas išvyko iš Bostono 
prieš dvejus metus ir niekieno nepadedamas perplaukė Gibraltarą, nuplaukė žemyn link Horno 
kyšulio, įveikė Magelano sąsiaurį ir pasiekė Draugijos salas, iš kur nuplaukė į Australiją, o iš ten 
per Toreso sąsiaurį atplaukė iki Ketvirtadienio salos.“ (Aut. past.) 

Pagal admirolo Ficrojaus aprašymus, Kokosų salų koordinatės 
yra tarp 11750" ir 12712" pietų platumos bei 96951“ ir 96958“ rytų 
ilgumos. Salas atrado kapitonas Viljamas Kilingas 1608—1609 me- 
tais, kai tarnavo Rytų Indijos kompanijoje. Pietinėje dalyje buvo 
septynios ar aštuonios salos ir atolo salelės, atsiradusios iš koralinių 
rifų, kurios vieną dieną turėtų susijungti ir sudaryti vientisą salą. 
Šiaurinė salų dalis uosto neturėjo, buvo rečiau lankoma ir ne tokia 
svarbi. O štai pietinės Kokosų salos buvo keistas mažytis pasaulis 
su sava romantiška praeitimi. Retkarčiais į salas užklysdavo uragano 
sudaužyto laivo rangauto likučiai ar medis, pradreifavęs ilgą kelią 
nuo pat Australijos krantų, ir tik retkarčiais pasirodydavo žmogus. 
Kartą, užsikabinęs už medžio šaknų, iki Kokosų salų srovių buvo 
atneštas net akmuo. 

Kai kapitonas Kilingas atrado šias salas, niekas jomis nesido- 
mėjo, ir tik 1814 metais jose pirmąkart apsilankė garsus žmogus. 
Tai buvo kapitonas Džonas Klanis Rosas, „Bornėjo“ laivu plaukęs 
į Indiją. Praėjus dvejiems metams po pirmojo savo vizito į Kokosų 
salas, kapitonas Rosas čia vėl sugrįžo, bet ne vienas. Kartu su juo 
atplaukė žmona ir vaikai, uošvė ponia Daimok ir dar aštuonetas 
jūreivių, išmanančių amatus. Į salą kapitonas Rosas atsikraustė ke- 
tindamas tapti jos savininku. Deja, čia jau buvo apsigyvenęs Alek- 
sandras Heiras, kuris atolo salas pavertė savotišku pasaulio rojumi — 
įsikūrė su haremu moterų, parsigabentų nuo Afrikos krantų. Tikras 
kapitono Roso brolis, nieko nežinodamas apie jo planus okupuoti 
šį mažą pasaulį, padarė jam meškos paslaugą, atgabenęs Heirą į sa- 
las su būriu jo moterų. Taigi Heiras atsidūrė jose su viskuo, ko tik 
reikėjo ilgesniam laikui. 

Dar anksčiau lankydamasis salose kapitonas Rosas iškėlė Anglijos 
vėliavą Horsberge — vienoje iš pietinių atolo salų. Kai jis atplaukė į 
salas po dvejų metų, vėliava, nors ir apiplyšusi, dar plevėsavo. Džono 
Roso jūreiviai, kartu atplaukę į salą, veržėsi užimti visą teritoriją bei jos 
turtus, įskaitant ir visas Heiro haremo gražuoles. Keturiasdešimties 

moterų ir vieno jas valdančio vyro jėgos neužteko aštuoniems augalo- 
tiems jūreiviams išvaryti atgal į jūrą." 

Nuo tada Heirui prasidėjo sunkūs laikai. Gyvendami kaimy- 
nystėje su kapitonu Rosu jiedu nesutarė. Salos buvo ir per mažos, 
ir pernelyg arti viena kitos skirtingo charakterio vyrams. Heiras 
turėjo marias pinigų ir galėjo prabangiai gyventi Londone, tačiau 
pabuvęs natūralaus gamtos grožio Borneo salos gubernatoriumi, 
nenorėjo grįžti į banalų civilizacijos siūlomą gyvenimą. Dėl tos 
priežasties jis ir atsikraustė su keturiasdešimčia savo moterų į ato- 
lo salas, iš kurių žingsnis po žingsnio jį stūmė Rosas ir narsioji jo 
įgula. Galiausiai Heiras ir jo haremas pasitraukė į mažą salelę, iki 
šių dienų vadinamą Kalėjimo sala, kur jis kaip Mėlynbarzdis pilyje 
įkalino visas savo žmonas. Sąsiauris tarp salų buvo siauras ir negi- 
lus, o aštuoni škotų jūreiviai avėjo batus ilgais aulais. Susiklosčius 
tokioms aplinkybėms, Heiras nejuokais išsigando. Jis bandė rasti 
kompromisą, siūlydamas jūreiviams romo ir kitokių prabangos 
dalykėlių, tačiau tai padėtį tik pablogino. Kitą dieną pirmą kartą 
saloje buvo švenčiama Šv. Andriejaus šventė. Tai buvo paskutinis 
lašas į Heiro kantrybės taurę, ir jis, jau ilgai nesikalbėjęs su kapito- 
nu Rosu, brūkštelėjo jam tokio turinio laiškelį: ,„Brangusis Rosai, 
kai Jūsų jūreiviams nusiunčiau romo ir keptą paršelį, tikėjausi, kad 
jie susipras atokiau laikytis nuo mano gėlių darželio.“ Kapitonas, 
pasipiktinęs Heiro įžūlumu, iš salos vidurio sušuko: „Ei, jūs, pone 
Heirai iš Kalėjimo salos! Argi nežinote, kad romo ir kepto parše- 
lio nepakanka sukurti jūreiviams rojų?“ Vėliau Heiras pasakojo, 
esą kapitonas šaukė taip garsiai, kad jį buvo galima girdėti net 
Javos saloje. 

Savavališkas Heiro valdymas baigėsi tuo, kad moterys pačios dezer- 
tyravo iš Kalėjimo salos ir pasiprašė prieglobsčio pas kapitoną Rosą. 
Po šio įvykio Heiras persikėlė į Bataviją, kur ir baigė savo dienas. 

"` Ataskaitoje, kuri buvo publikuota Findlėjaus Buriavimo žinyne, kai kurie kelionės įvykiai 


neatitinka chronologinio jų eiliškumo. Aš pateikiu šiuos įvykius remdamasis senojo kapito- 
no vaikaičių pasakojimais ir išlikusiais jo dokumentais. (Aut. past.) 

Pirmas dalykas, kurį pastebėjau, atplaukęs į Kokosų salas, — čia 
nebuvo nusikalstama prieš vaikus. 

— Vaikai atėjo pasveikinti jūsų, — paaiškino ponas Rosas, kai šim- 
tai jų, įvairaus amžiaus ir augumo, susibūrė prieplaukoje. 

Nors išskirtinis šio krašto žmonių bruožas buvo drovumas, nei 
senas, nei jaunas nepraeidavo pro šalį nepasisveikinęs. 

— Jalan, jalan (ar einate pasivaikščioti)? — klausinėjo jie muzikaliais 
balsais. 

— Gal norite pasivaikščioti kartu? — atsakydavau jiems klausimu. 
„laivą su vienu žmogumi“. Prieš daugelį metų vietinį salų gyventoją 
audra nunešė į jūrą, todėl vaikai vienas kito klausinėjo, gal čia tas 
pats vyras iš tamsiaodžio pavirto į baltąjį ir šliupu su burėmis par- 
plaukė namo. Vaikai atidžiai stebėjo, ką aš darau, juos ypač domino, 
ką valgau. Vieną dieną valiau išorinį „Purslo“ bortą ties vaterlini- 
ja ir ištepiau jį deguto ir kitų medžiagų mišiniu. Tada sėdau valgyti 
ištaigingų pietų. Man smaguriaujant gervuogių uogiene, tarp vaikų 
kilo sąmyšis ir jie pasileido bėgti šaukdami: „Kapitonas valgo de- 
gutą! Kapitonas valgo degutą!“ Netrukus vaikai patys įsitikino, kad 
tas „degutas“ valgomas ir netgi labai skanus, be to, aš atsivežiau jo 
devynias galybes. Kartą vieną berniuką vaišinau džiūvėsėliais, gausiai 
užtepęs uogienės, ir pastebėjau, kad jo dėmesį patraukė mano suža- 
lota ranka. Girdėjau jį šnabždant „chut-chut“, o tai jų kalba reiškia, 
jog man į ranką įkandęs ryklys. Nuo tada vaikai laikė mane didvyriu. 
Tiesa, mano rankų pirštų nepakako įsikibti visiems vaikams švytin- 
čiomis akimis — jie pageidavo visur sekti man iš paskos. O kai dar ne- 
seniai ištiesęs rankas šaukdavau vaikus: „Ateikite čia!“, jie dumdavo 
slėptis už artimiausio namo šaukdami: „Dingin“ (šalta) arba „Ujan“ 
(tuoj gali lyti). Dabar gi vaikai suprato, kad aš nesu grįžusi dingusio 
juodaodžio vyro vėlė, ir saloje turėjau daug draugų, nesvarbu, ar lijo 
lietus, ar švietė saulė. 

Vieną dieną po šių įvykių nusprendžiau patraukti „Purslą“ arčiau 
vandens, bet paaiškėjo, kad jis tvirtai įsirausęs į smėlį. Vaikai plojo 

rankomis ir šaukė, kad krabas laiko jį už kilio, o mažoji Ofelija, de- 
šimties ar dvylikos metų mergaitė, laivo žurnale parašė: 


Stiprių galingų vyrų šimtas 
Ant brašpilio užgulę šypsos. 
Net lynas trūko, nors ir kietas, 
O laivas nejuda iš vietos. 
Vaikučiams priežastis aiški, — 
Didžiulis krabas laiko jį. 


„Purslas“ sustojęs valyti bortų Kokosų salose. 

Nežinia, ar tai buvo tiesa, tačiau musulmonų dvasininkas Sama Emi- 
mas už stiklainiuką uogienės meldė Mahometą, kad šis padėtų laivui 
išplaukti, o krabas paleistų šliupo kilį. Ir ką gi, atėjus pirmam potvy- 
niui „Purslas“ jau plūduriavo vandenyje. 

Liepos 22 dieną salose pasirodė karinis Jos Didenybės laivas 
„Ifigenija“. Juo atplaukė teisėjas ponas Endriusas Lychas su kitais 
teismo valdininkais vykdyti patikrinimų kolonizuotose teritorijose, 
kurioms priklausė ir Kokosų salos. Teisėjai rinko skundus ir bylas, 
jei tokių pasitaikydavo, tačiau nerado nieko, išskyrus išvilktą į krantą 
„Purslą“, pririštą prie kokoso palmės. Nuo to laiko, kai Heiras emi- 
gravo iš Kokosų salų, gyventojai neturėjo dėl ko skųstis, nes kapito- 
nas Rosas jais rūpinosi kaip savo šeimyna. 

Jeigu šioje žemėje yra rojus, tai jis turi būti Kokosų salose. At- 
plaukęs teisėjas nerado nei skundų, nei bylų. Bet reikėjo kažką daryt, 
nes uoste buvo net du dideli laivai, — galiūnas karo laivas ir „Purs- 
las“. Vietoj bylų nagrinėjimo buvo surengti šokiai, ir visa įgula, kas 
tik galėjo palikti laivą, susirinko ant kranto. Atėjo ne tik jauni salos 
gyventojai, bet ir senimas, taigi gubernatoriaus didžioji salė buvo sau- 
sakimša. Šoko visi, kieno tik kojos pajėgė trepsėti. O kūdikiai gulėjo 
sukrauti kampuose ir tenkinosi šokių vakarėlio reginiu. Mažoji mano 
draugė Ofelija šoko su teisėju. Du smuikai be paliovos griežė seną 
ausiai mielą melodiją „Mes neišeisime namo lig ryto“. Ir neišėjome... 

Kokosų salų moterims nereikia dirbti sunkių buities darbų kaip 
kitose mano lankytose vietose. Ugnies Žemės moterų širdis užlie- 
tų džiaugsmas, jei pamatytų vyrus — laukinės gamtos valdovus — li- 
pančius į kokoso palmes. Kokosų salų vyrai ne tik vikriai laipioja 
į medžius, bet ir gamina puikaus modelio kanojas. Geriausius val- 
čių statybos meistrus per visą savo kelionę jūromis sutikau būtent 
čia. Daugelis jų amato mokslus baigė Kokosų salų palmių pavėsyje. 
Juostinio pjūklo dūzgimas ir priekalo skambėjimas čia netilo nuo 
ankstyvo ryto iki vėlaus vakaro. Pirmieji škotų kilmės naujakuriai 
savo palikuoniams ne tik perdavė šiaurinio krašto stiprybę, bet ir pa- 
liko gerų darbo įpročių paveldą. Jokia labdaros organizacija niekada 

nepadarė salos gyventojams tiek daug, kaip kilnusis kapitonas Rosas 
ir jo sūnūs, paveldėję iš tėvo darbštumą ir taupumą. 

Admirolas Ficrojus, plaukiojęs laivu „Biglis“, aplankė šią nepa- 
prastą pasaulio vietą, kur viskas buvo kitaip nei įprasta, ir pasakojo, 
esą šiose mažose salose krabai minta kokosais, žuvys ryja koralus, 
šunys gaudo žuvis, žmonės jodinėja ant vėžlių, o kriauklės — tai pa- 
vojingi spąstai žmonėms. Admirolas prie pasakojimo apie salas dar 
pridėjo, kad didžiuma jūros paukščių tupia poilsio ant medžių šakų, 
o daug žiurkių įsitaiso sau lizdus palmių viršūnėse. 

Darydamas laivo rekonstrukciją, nusprendžiau jį pakrauti pasau- 
lyje gerai žinomų didžiulių Kilingo tridaknos kriauklių, kurių aptikau 
netolimoje įlankėlėje. Būtent tuo momentu viso kaimo akivaizdoje 
„Purslas“ vos neprarado savo įgulos, ir ne todėl, kad man koja būtų 
įstrigusi žmogui pavojinguose kriauklės spąstuose — tiesiog buvau 
neatsargus ir neatsižvelgiau į smulkmenas, kai valtimi plaukiau per 
uostą. Aš įveikiau vandenynus, sėkmingai užbaigiau visas jūrų ke- 
liones, vienui vienas apiplaukiau aplink pasaulį, ir nė karto nebuvau 
taip arti savo gyvenimo pabaigos kaip tada, plaukdamas per lagūną, 
kai pasiklioviau ne savimi, o kitu žmogumi, o šis, paprastas mirtin- 
gasis, pasikliovė manimi. Atsitiko taip, kad aš su nerūpestingu juo- 
daodžiu afrikiečiu atsidūriau netvirtoje valtelėje, kurios burės buvo 
sutrūnijusios. Kai atplaukėme iki įlankos vidurio, staiga kilęs stiprus 
vėjas suplėšė bures ir mus bejėgius nunešė į atvirą jūrą, kur laukė 
„ neišvengiama mirtis. Ištisas vandenynas driekėsi prieš mus pavėjui. 
Siaubo apimtas tik tada pastebėjau, kad dreifuojančiame laivelyje 
nėra nei mentės, nei irklo! Tiesa, turėjome inkarą, bet virvės nebūtų 
užtekę net katinui pririšti, be to, jau buvome nunešti į gilius vande- 
nis. Laimei, valtyje buvo kartis, kurią panaudojau vietoj irklo. Iš visų 
jėgų yriausi, gaudydamas kiekvieną atsitiktinį palankaus vėjo gūsį, 
ir taip prisiyriau iki seklios vietos, kur kartis lietė dugną, o iš ten jau 
pasiekėme pakrantę. 

Nešamiems pavėjui Afrikos krantai buvo arčiausiai — apie trys 
tūkstančiai mylių. „„Purslo“ įgula, neturinti nė lašelio gėlo vandens 

Trvmai murr ia 


Kapitonas Slokamas dreifuoja jūroje. 


ir lydima sulysusio alkano juodaodžio, galėjo būti nuplukdyta toli ir 
dingti be žinios. Nereikia nė aiškinti, kad kito šanso išgyventi nebū- 
čiau turėjęs. Vėliau tridaknos kriauklės buvo atgabentos į „Purslą“ 
saugia valtimi. Trisdešimt šių kriauklių atstojo trijų tonų cemento 
balastą, kurį turėjau išmesti per bortą, kad padaryčiau joms vietos ir 
laivas liktų plūduriuoti vandens paviršiuje. 

Rugpjūčio 22 dieną krabas ar kažkas kitas, laikęs šliupą saloje, 
atleido savo gniaužtus, ir „Purslas“ su visomis išskleistomis burėmis 
patraukė į jūrą namų link. Peršokęs per vieną ar dvi didelių bangų 
keteras atolo pakraštyje, šliupas saugiai praplaukė kyšančius rifus. 
Dar iki sutemų Kokosų salų laivagalyje neliko — kartu su tūkstan- 
čiu jose gyvenančių tyriausių sielų, tokių tyrų, kokios tegali būti pa- 
prastų mirtingųjų. Pamečiau salas iš akiračio, tačiau jos pasiliko giliai 
mano širdyje. 

Jūra buvo pasišiaušusi ir „Purslą“, plaukianti aštriu beidevindu 
tiesiu taikymu į Rodrigeso salą, smarkiai plovė šoninė banga. Tikra- 
sis kursas į šią salą laikėsi tarp „vakarų link pietų“ ir pietvakarių rum- 
bų, o atstumas — tūkstantis devyni šimtai mylių. Vairavau gerokai 
aukščiau link vėjo, nei reikėjo pagal kursą, kad kompensuočiau ban- 
gų ir kitus efektus, išmušančius laivą iš kurso. Visas tas dienas šliu- 
pas skriejo tuo pačiu kursu ir surifuotomis burėmis. Mane išvargino 
nesibaigiantis jūros siūbavimas ir drėgmė, nes kaskart išėjęs į denį 
likdavau šlapias. Esant tokioms sunkioms oro sąlygoms atrodė, kad 
„Purslas“ plaukia per lėtai, bėnt jau tuo sau paaiškinau lago suktuko 
rodmenų neatitikimą: penkioliktą plaukimo nuo Kokosų salų dieną 
atstumas skyrėsi šimtu penkiasdešimt mylių nuo mintyse apskaičiuo- 
to, kurį laivas turėjo būti nuplaukęs. Pradėjau dairytis, tikėdamasis 
greitai pasirodysiant žemę. Tos pačios dienos vakarą, saulei leidžian- 
tis, tiesiai priešais save pastebėjau nejudančių debesų sangrūdą, kai 
tuo pat metu kiti debesys slinko. Tai buvo ženklas, kad ten kažkas 
yra. Iki vidurnakčio „Purslas“ priplaukė kažką tamsaus, stūksančio 
priekyje, kaip tik toje vietoje, kur mačiau nejudančių debesų kamuo- 
lius. Iki juoduojančio objekto dar buvo likę nemažai kelio, tačiau 
klysti negalėjau — priešais buvo aukštai virš jūros iškilusi Rodrigeso 
sala. Tada ištraukiau iš vandens patentuotą lagą, kuris vilkosi laivo 
kilvateryje ne tiek dėl būtinybės, kiek iš įpročio, o įsigijau jį daug 
anksčiau, nei apsipratau su „Purslu“ ir jo galimybėmis. Kelionėje 
paaiškėjo vienas dalykas: ,„Purslas“ įrodė esąs saugus laivas ir kad juo 
galima pasitikėti, nors tuo pat metu aš niekad nepamiršau, kad turiu 

būti pasirengęs padėti savo laivui iškilus net mažiausiam sunkumui. 
Seniai pastebėjau, kad per daug pasitikintys savimi laivų kapitonai, 
laikantys save neklystančiais, dažniausiai ir būna kaltininkai dėl sudu- 
žusių laivų ir prarastų gyvybių. Viena įprasčiausių priežasčių, kodėl 
lago rodmenys neatitinka tikrovės, yra, kaip sakoma, susitikimas su 
didele žuvimi. Dvi iš keturių prietaiso sparnuotės menčių būna nu- 
kąstos arba užlenktos. Dažniausiai tai ryklio darbas. Būdamas tikras 
dėl savo laivo padėties, atsiguliau pailsėti ir leidausi į apmąstymus. 
Jaučiausi ramus. Išaušus dienai, statmenai laivo kursui maždaug už 
trijų mylių jau matėsi sala. Ji atrodė suskeldėjusi ir audrų nuniokota, 
vieniša tarsi pasroviui dreifuojantis žemės lopinėlis, esantis giliai In- 
dijos vandenyne. Priešvėjinė pusė neatrodė svetingai, tačiau iš pavė- 
jinės pusės buvo neblogas uostas, todėl pasukau aštraus beidevindo 
kursu vėjo atžvilgiu ir nuplaukiau ten. Netrukus pasirodė locmanas, 
kuris įvedė mane į uostą siauru farvateriu tarp koralinių rifų. 

Buvo keista, bet saloje kai kurie realūs dalykai buvo laikomi ne- 
realiais, o neįmanomi reiškiniai suvokiami kaip tikri faktai. Atsitiko 
taip, kad keletą dienų prieš man apsilankant Rodrigeso saloje vietos 
dvasiškasis tėvelis kalbėjo liaudžiai apie Antikristo pasirodymą. Kai 
tik žmonės pamatė iki paukščio plunksnos baltumo išbalintą „Purs- 
lą“, su audra įplaukiant į uostą ir, kaip stovi, lekianti tiesiai į paplū- 
dimį su vieninteliu denyje esančiu žmogumi, visi pradėjo šaukti: „O 
Dieve, padėk mums! Tai jis atplaukė valtimi!“ Nors toks Antikristo 
pasirodymas buvo mažiausiai tikėtinas, žinia apie tai žaibo greičiu 
apskriejo visą salą, o jos gubernatorius ponas Robertsas turėjo ne- 
delsdamas atvykti ir išsiaiškinti, kas čia atsitiko, mat miestelyje kilo 
baisus sąmyšis. Sužinojusi apie mano „atėjimą“, viena senyvo am- 
žiaus moteris pasislėpė savo name ir užsirakino. Negana to, išgirdu- 
si, kad vaikštau miestelio gatvėmis, užsibarikadavo duris ir nė karto 
neišėjo iš namų tol, kol aš buvau saloje — aštuonias dienas. Guber- 
natorius Robertsas su savo šeimos nariais neprisidėjo prie baimės 
apimtų gyventojų, priešingai, atėjo į „Purslą“, prisišvartavusį prie- 
plaukoje, savo pavyzdžiu padrąsindami ir kitus apsilankyti laive. Ilgai 

nedvejodami gubernatoriaus sūnūs pasiėmė „pagloboti“ šliupo valtį, 
todėl mano vizitas jo didenybei gubernatoriui, neskaitant prabangių 
vaišių, atsiėjo ir naujos valties berniukams statybą, tokios pačios, ko- 
kią turėjo „Purslas“. 

Pirmoji diena šioje Pažadėtoje žemėje man priminė stebuklin- 
gą pasaką. Daug dienų aš studijavau jūrlapius ir skaičiavau galimą 
atvykimo laiką į Rodrigeso salą, kurią kitas jūreivis būtų laikęs pa- 
laiminga sala. Man ji buvo paskutinis sustojimo punktas ilgoje jūrų 
kelionėje, kuri dar labiau vargino, nes tada pristigau reikalingiausių 
daiktų, kurių šioje saloje buvo apstu. Bet štai, mano šliupas buvo 
pastebėtas atplaukiantis ir saugiai prišvartuotas Rodrigeso salos prie- 
plaukoje. Jau pirmąjį vakarą krante pasijutau atsidūręs servetėlių ir 
graviruoto stiklo šalyje, o man vis dar vaidenosi kanapiniai rankš- 
luosčiai ir puodeliai su nudaužytomis rankenėlėmis. Užuot mėtomas 
ir vartomas audringos jūros, kaip buvo ligi šiol, dabar galėjau sėdėti 
šviesioje salėje, apsuptas sąmojingų pašnekovų, ir pietauti su salos 
gubernatoriumi! 

— Aladinai! — sušukau aš. — Kur tavo lempa? Manasis žvejo žibin- 
tas, kurį įsigijau Glosteryje, man parodė daug geresnių dalykų, nei 
kada nors atskleidė tavo senas dūmais smilkstantis degiklis. 

Kitą dieną saloje praleidau priiminėdamas lankytojus. Ponia Ro- 
berts su savo vaikais pirmieji atėjo pasisveikinti su manimi 1r, kaip jie 
sakė, „paspausti rankos ,„„Purslui“. Daugiau niekas iš salos gyventojų 
nebijojo ateiti į laivą, išskyrus vargšę senutę, kuri vis dar buvo įsiti- 
kinusi, kad „„Purslo“ triume tūno Antikristas, jei dar neišėjo į krantą. 
Tą vakarą gubernatorius surengė visiems vakarėlį ir pasikvietė „pa- 
saulio griovėją“ papasakoti apie save. Ir jis papasakojo ne tik apie 
save, bet ir apie visus jūrose patirtus pavojus. Kaip ir dera paprastam 
mirtingajam, savo pasakojimus jis pagražino. Pasinaudodamas šviesą 
ir tamsą išgaunančiu aparatu, ant sienos jis demonstravo paveikslus 
šalių ir vietovių, kuriose jis buvojo plaukiodamas jūromis ir kurie, ži- 
noma, buvo ne jo sukurti, o žiūrovai, nesvarbu ar tai buvo laukiniai, 
ar ne, dažnai vienu balsu šaukė: „Koks nuostabus pasaulis! Nuosta- 

bus pasaulis!“ Vakarėliui pasibaigus, jo didenybė gubernatorius tar- 
damas padėkos žodį išdalijo keletą auksinių monetų. 

Kitą dieną lydėjau gubernatorių ir jo šeimą išvykoje į Šv. Gabrie- 
liaus vienuolyną, kuris buvo įsikūręs kalnuotoje vietovėje salos gi- 
lumoje. Dosnusis Sv. Gabrieliaus vienuolyno tėvas surengė mums 
karališką priėmimą ir mes svečiavomės iki kitos dienos. Kai turėjau 
išvykti iš vienuolyno, dvasiškasis tėvas man tarė: 

— Kapitone, apkabinu jus, kad ir kokią religiją jūs išpažintumėte, 
ir linkiu sėkmingos kelionės jūroje, o mūsų išganytojas Kristus tegul 
visada būna su jumis. 

— Brangusis tėve, — tik tiek galėjau pasakyti jam po palaiminimo, — 
jeigu visų religijų išpažinėjai būtų tokie liberalūs kaip jūs, pasaulyje 
nebūtų praliejama tiek daug kraujo. 

Rodrigeso saloje buvo galima pasipildyti į valias puikaus geriamo- 
jo vandens, nes gubernatorius Robertsas aukštai kalvose šalia kaimo 
gyvenvietės buvo įrengęs gėlo vandens rezervuarą, iš kurio buvo nu- 
tiesti vamzdžiai iki prieplaukos. Per mano vizitą saloje prieplaukos 
gylis dėl potvynio pakilus vandeniui siekė penkias su puse pėdos. 
Dar prieš kelerius metus žmonės naudojo šulinių vandenį, ir dėl to 
pasitaikydavo įvairių ligų. Saloje galima įsigyti jautienos už kiekvie- 
nam prieinamą kainą. Jos čia yra kiek tik nori. Saldžiųjų bulvių buvo 
daug ir nebrangių. Nusipirkau didelį maišą gerai išsilaikančių bulvių, 
sumokėjau keturis šilingus. Paprastai bulves šliupe laikau sausame 
triume. Įvairiausių rūšių vaisių taip pat buvo gausu, ypač granatų. Už 
du šilingus nusipirkau jų dar didesnį maišą — kokį tik galėjo parneš- 
ti iš sodų asiliukas. Beje, granatmedžių sodas buvo sukurtas pačios 
gamtos, O ne žmogaus. 

Septynioliktas skyrius 


Tvarkingas karantino pažymėjimas Mauricijaus saloje — Ekspedicijos aplink pasaulį pakartojimas 
operos teatre — Naujai atrastas augalas pavadinamas „Purslo“ kapitono garbei — Jaunų damų 
vakarėlis po laivo burėmis — Stovykla denyje — Šiltas priėmimas Durbane - Draugiškas pokalbis 


vykimas iš Pietų Afrikos 

Rugsėjo 16 dieną išplaukiau, Rodrigeso saloje — pertekliaus žemėje, 
apsuptoje vandenyno platybių — praleidęs aštuonias poilsio dienas. 
Po trijų dienų, rugsėjo 19-ąją, apie vidudienį nuleidau inkarą karanti- 
no stotyje, Mauricijaus saloje. Kiek vėliau „Purslas“ buvo nutemptas 
gydytojo kateriu į uostą, kur daktaras labai apsidžiaugė, kad iš karto 
į apžiūrą buvo atvesta visa šliupo įgula. Iš pradžių jis manimi nepati- 
kėjo ir tik išstudijavęs visus dokumentus suprato, kad per visą kelio- 
nę laivu plaukė vienui vienas žmogus. Įsitikinęs, kad esu geros for- 
mos ir sveikatos plaukti toliau, daktaras be jokio vargo išdavė man 
leidimą išlipti ant kranto. Uoste „„Purslo“ laukė dar vienas oficialus 
vizitas. Rodrigeso salos gubernatorius, buvęs man labai dosnus ir 
viskuo mane aprūpinęs, be reguliariojo pašto, įdavė man perduoti 
keletą asmeninių rekomendacinių laiškų savo draugams ir prašė pir- 
miausia aplankyti gerą žmogų, pašto viršininką poną Dženkinsą. 

— Kaip gyvenate, pone Dženkinsai? — sušukau jam, kai jo valtis 
priplaukė šalia. 
| — Jūs nepažįstate manęs, — pareiškė pašto viršininkas. 

— Kodėl gi ne? — tariau. 

— Iš kur šitas šliupas? — vėl paklausė jis. 

— Iš aplink pasaulio, — labai iškilmingai atsakiau. 

— Ir jūs plaukiate vienas? 

— Taip, kodėl gi ne? 

— Ir jūs pažįstate mane? 

— Jau tris tūkstančius metų pažįstu jus, kai abu turėjome šiltesnę 
vietelę negu dabar (nors ir dabar čia buvo „karšta“). Tada jūs vadi- 
notės Dženkinsonu:, bet nekaltinu jūsų, kad pasikeitėte pavardę. 

Ponas Dženkinsas persiėmė pokštavimo dvasia, ir tai labai pra- 
vertė „Purslui“, nes iš jo pasakojimų apie „Purslą“ vietos gyventojai 
turėjo suprasti, kad sutemus nevalia užeiti į laivą, nes užklydėlį iškart 
pagausiantis velnias. Todėl aš, nesibaimindamas apiplėšimo, galėda- 
vau nakčiai palikti „Purslą“ vieną. Į kajutę, žinoma, buvo įsilaužta, 
bet ne nakų, o dieną. Plėšikai nieko daugiau nepaėmė, tik dėžę rūky- 
tų silkių. Vienas iš uosto pareigūnų, Tomas Ledsonas, sučiupo vagis 
su įkalčiais ir pasodino į kalėjimą. Tai atėmė drąsą vagišiams, kurie 
pareigūno Ledsono bijojo labiau nei paties šėtono. Netgi Mamedas 
Hadži Ajubas, kuris dienomis saugojo laivą, atsisakė eiti sargybą 
naktimis ar net iki saulei nusileidžiant, nes mirtinai išsigando kajutėje 
nukritusios tuščios dėžės garso. 

— Pone, — sušuko jis, — budėti galiu nebent iki saulėlydžio, nes 
nėra jokios prasmės saugoti laivo naktimis. 

Ir tai buvo tikra tiesa. 

Mauricijaus saloje nusprendžiau gerai atsipūsti ir leisti pailsėti 
„Purslui“. Buvo prasidėjęs gražių orų sezonas. Patyrę jūrininkai tei- 
gė, kad sunkiausi kelionės jūra išbandymai, jeigu tokių pasitaikė, jau 
liko praeityje ir kad devynios dešimtosios pavojų jau įveikta. Tačiau 
aš negalėjau pamiršti, kad iki Jungtinių Valstijų manęs dar laukia 
ilgas kelias. 

Mauricijuje gyveno malonūs žmonės. Norėdami padaryti mane 
turtingesnį ir laimingesnį, jie paskubomis surentė operos teatrą, kurį 
pavadino „Laivu Panta‘, tai reiškia „Gvinėjos perekšlė“. Laivas ne- 
turėjo dugno, tik visus denius, ir buvo tvirtas kaip bažnyčia. Man 


` Pasakų personažo, patekusio į pragarą už apgaules ir sukčiavimą, vardas. (Vert. past.) 

„Purslas“ Mauricijuje. 


buvo nemokamai leista pasinaudoti statiniu, kadangi auditorijai pa- 
sakojau apie „Purslo“ nuotykius. Miesto meras ant laivo „Pantai“ 
juto pristatė mane jo didenybei gubernatoriui ir generaliniam Ame- 
rikos konsului Džonui P. Kempbelui, kuris jau kartą buvo pristatęs 
mane gubernatoriui. Taip tapau visiems gerai pažįstamas ir vėl galė- 
jau tęsti pasakojimą apie savo kelionę su burėmis. Ir pats nesupratau, 
kaip pavyko mano paskaita. Vakaras pasitaikė labai karštas, ir būčiau 
galėjęs pridusinti siuvėją, kuris šiai progai pasiuvo man kostiumą. 

Malonus gubernatorius, pamatęs, jog padariau viską, kad atrodyčiau 
kaip sausumos žmogus, pakvietė paviešėti vyriausybės apartamen- 
tuose, kur pasijutau esantis tarp draugų. 

Prie Gerosios Vilties kyšulio dar tebebuvo žiema su audromis, 
bet dėl manęs jos galėjo švilpauti sau į valias. Buvau nusprendęs 
kelionei nepalankų sezoną praleisti švelnaus klimato Mauricijaus 
saloje, aplankyti Roz Hilą, Kirpaipą ir kitas salos vietoves. Vieną 
dieną praleidau su ponu Robertsu vyresniuoju, Rodrigeso salos gu- 
bernatoriaus Robertso tėvu, ir jo draugais dvasininkais O'Laglinu ir 
Makarčiu. Grįždamas į „„Purslą“, užsukau pasižiūrėti didžiulės gėlių 
oranžerijos netoli Mokos. Jos savininkas tą rytą buvo atradęs naują 
šalčiui atsparų augalą ir mano garbei pavadino jį „Slokamu““. Jis pa- 
aiškino, kad toks augalo pavadinimas iškart skamba lotyniškai, todėl 
jam nereikėsią sukti galvos dėl žodžių iškraipymo. Botanikas buvo 
labai malonus ir neslėpė, kad mano apsilankymu yra patenkintas. 
Kaip nevienodai žiūrima į tuos pačius dalykus skirtingose šalyse! 
Man pasakojo, kad Bostone, Masačusetso valstijoje, vienas ponas 
sumokėjo trisdešimt tūkstančių dolerių už tai, kad kažkokia gėlelė 
būtų pavadinta jo žmonos vardu. Ta gėlė, beje, buvo maža, o štai au- 
galas „Slokamas“, pavadintas mano vardu man net neprašius, buvo 
didesnis už pašarinį runkelį! 

Mokoje, Redjute ir kitose vietose buvau sutiktas ir vaišinamas ka- 
rališkai. Kartą septynioms jaunoms damoms pasakiau, kad negaliu 
joms atsidėkoti už vaišingumą niekuo daugiau, tik pakviesti jas pa- 
plaukioti kukliu šliupu. 

— Puiku! Nepakartojama! — šaukė merginos. 

— Tada pasakykite, kada jums būtų patogu? — paklausiau jų romiai 
kaip Mozės avinėlis. 

— Rytoj! — choru atsakė. 

— Tetule, ar galime plaukti? Geroji tetule, leiskite mums plaukti 
ir mes visą savaitę būsime geros ir paklusnios. Mieloji tetule, saky- 

Panelės taip kalbėjo jau susitarusios plaukti rytoj. Mauricijaus sa- 
los merginos turbūt elgiasi taip, kaip ir mūsiškės Amerikoje, o „geroji 
tetulė“, pasakiusi: „Plauksiu ir aš“, niekuo nesiskyrė nuo mūsiškių 
gerųjų tetulių. 

Dėl plaukiojimo rytoj man iškilo šiokių tokių keblumų, nes bu- 
vau pakviestas pietauti su uosto viršininku kapitonu Vilsonu. Min- 
tyse sau kartojau, kad „Purslas“ greitai nuplukdys damas į smarkiai 
banguojančią jūrą, bangos jas pasups, ir „pamaitinusios žuvis“ bei 
gerai praleidusios laiką panelės tuojau norės grįžti namo, o aš spėsiu 
laiku prisistatyti pietų po viskam. Bet nieko panašaus man neišėjo. 
Nuplaukėme taip toli į jūrą, kad beveik nesimatė Mauricijaus salos 
krantų, o merginos stovėjo laive ir tik kvatojo, kai bangos vartė į 
šonus šliupą. Aš stovėjau prie vairo ir stengiausi padaryti viską, kad 
laivas dar labiau suptųsi, o gerajai tetulei porinau nebūtus dalykus 
apie jūros gyvates ir banginius. Mieloji tetulė išklausė visus mano 
pasakojimus apie jūrų pabaisas ir užsiminė paėmusi pintinę su mais- 
to atsargomis, kurių mums visiems būtų užtekę savaitei, nes buvau 
prasitaręs, kad mano laivo bufetininkas yra prastas. 

Kuo labiau „Purslas“ stengėsi susargdinti jūros liga merginas, tuo 
daugiau jos plojo rankomis ir šaukė: 

— Kaip gera suptis ant bangų! 

Ir dar: 

— Kaip gražiai laivas slysta bangomis! 

Ir dar: 

— Kaip gražiai atrodo mūsų sala iš toli! 

Ir vis šaukė: 

— Plaukiam dar toliau! 

Nuo salos buvome nuplaukę penkiolika mylių, gal daugiau, kai 
merginos liovėsi šaukti savo nekantraujanų „Toliau!“ 

Tikėdamasis grįžti laiku ir suspėti pietų Port Luise su kapitonu Vil- 
sonu, apsukau „Purslą“ į krantą. Laivas pasiekė salą greitai ir jau skriejo 
išilgai pakrantės, bet čia ir buvo mano didelė klaida, nes, kai plaukėme 
pro Tombo įlankėlę, mano keleivės iš susižavėjimo pradėjo šaukti: 


188 


— Sustokite čia! Nuleiskite laivo inkarą! 

Nė vienas pasaulio jūreivis nebūtų jaunoms damoms pasakęs 
„ne“. Jau po dešimties minučių šliupas stovėjo nuleidęs inkarą, kaip 
merginos ir pageidavo. 

Ant greta esančios uolos stovėjo jaunas vyriškis ir modamas skry- 
bėle šaukė: 

— Tegyvuoja „Purslas“! 

Laivo keleivės maldavo gerąją tetulę leisti joms pasimaudy- 
ti bangose prie kranto. Laimei, pasirodė uosto kapitono kateris, 
plaukiantis link mūsų. Deja, tą vakarą jau buvo per vėlu plukdyti 
„Purslą“ į Port Luisą. Kateris pasirodė laiku ir nuplukdė mano 
komandą į krantą maudynių. Išsimaudžiusios merginos užsispy- 
rė pasilikti laive. Turėjau nakčiai iš laivo burių padaryti pavėsinę 
denyje, o bengalas patarnautojas, atplaukęs į „„Purslą“ kateriu, pa- 
ruošė vakarienę. Tą naktį „Purslas“ su dailiuoju kroviniu praleido 
Tombo įlankoje. Labai ankstų kitos dienos rytą, dar neužgesus 
danguje žvaigždėms, prabudęs girdėjau, kaip denyje meldžiasi 
merginos. 

Kiek vėliau uosto kateris vėl pasirodė. Šį kartą juo atplaukė pats 
kapitonas Vilsonas išbandyti savo sėkmės — grąžinti „Purslo“ į uos- 
tą, nes buvo girdėjęs apie mūsų „nepatogią“ padėtų. Kaip vėliau pa- 
sakojo draugai, verta buvo išgirsti, kaip nuoširdžiai Mauricijaus salos 
uosto kapitonas prisiekinėjo: 

— Aš surasiu „Purslą“ ir pristatysiu jį į uostą. 

Kapitonas surado ne tik laivą, bet ir linksmąją jo įgulą, kuri jau 
buvo išmokusi pakelti ir pritvirtinti bures. Įgula jau galėjo išvardy- 
ti kai kurias laivo dalis, o kažkuri įgulos narė netgi skrybėlaitę prie 
stakselio pririšo. Kaip ir pridera patyrusiems tolimojo plaukiojimo 
jūreiviams, jos galėjo savarankiškai nuleisti lotą į vandenį ir, kaip aš 
tikėjausi, vėl išvysti Mauricijų, nes kiekviena jų mokėjo venduoti. Nė 
vienas laivas niekada neturėjo geresnės įgulos, kaip „Purslas“. 

Ši kelionė Port Luise buvo tikra sensacija. Tai, kad jaunos panelės 
buriuotų už uosto ribų, buvo lig šiol negirdėtas dalykas. 

Stovėdamas Mauricijuje „Purslas“ galėjo nemokamai naudotis 
kariniu doku, uosto administracija patikrino ir sutvirtino visus laivo 
įrenginius. Nuoširdžiai dėkoju visiems bičiuliams, kurie atnešė į laivą 
daug kelionėje reikalingų daiktų, įskaitant ir maišus cukraus, atvežtus 
iš vienos garsiausių senųjų plantacijų. 

Prasidėjo palankus kelionei sezonas. „Purslas“, gerai pasiruošęs 
tolimam plaukiojimui, spalio 26 dieną leidosi į jūrą. Man išplaukiant 
pūtė lengvas vėjelis, todėl nuo salos tolau negreitai. Dar kitą dieną 
galėjau matyti Nykščio kalną netoli Mokos, o netrukus priartėjau 
prie Galeto, esančio Reunjono saloje, kur prie manęs priplaukė loc- 
manas, ir aš pasikalbėjau su juo bei perdaviau iš Mauricijaus salos 
siunčiamą paštą. Atsisveikinęs toliau tęsiau savo kelionę vandenynu. 
Reikėjo paskubėti gilyn į jūrą, nes bangavimas stiprėjo ir nebuvo 
prasmės artintis prie krantų. Nuo Reunjono laikiausi kurso tiesiai į 
Šventosios Marijos kyšulį Madagaskaro saloje. 

Dabar „Purslas“ plaukė tomis vietomis, kur pasatai nustoja 
smarkiai pūtę. Galingas jūros vėjas, nešęs laivą atleistomis burėmis 
tukstančius mylių nuo Smėlėtojo kyšulio, Australijos, darėsi kaskart 
silpnesnis ir spalio 30 dieną visai nutilo. Jūra nejudėjo, ir šliupas atsi- 
dūrė ramybės pasaulyje. Vakare nuėmiau bures, atsisėdau ant denio 
ir mėgavausi begaline nakties ramybe. 

Spalio 31 dieną pasirodė nesmarkus rytų ir šiaurės rytų vėjas, ir 
apie vidudienį „Purslas“ praplaukė Šventosios Marijos kyšulį. Lap- 
kričio 6, 7 ir 8 dienomis Mozambiko sąsiauryje šliupas patyrė smar- 
kią audrą iš pietvakarių. Tai buvo didžiausias išbandymas, kurį gali- 
ma palyginti nebent su plaukiojimu Horno kyšulio rajone. Per audrą 
žaibai čaižė debesis, o stiprus griaustinis, atrodė, plėšė dangų. Nuo 
šios vietos iki Afrikos krantų ,„Purslas“ nuolat susidurdavo su ura- 
ganais ir audromis, kurie jį ginė įvairiomis kryptimis, kol galų gale 
lapkričio 17 dieną pasiekiau Natalio uostą. 

Ši nuostabi vieta buvo komercinis „Kolonijos sodų“ centras, 
ir netgi pats Durbano miestas buvo šio sodo tęsinys. Ant stataus 
kranto įrengtos stoties signalizuotojas man pranešė, kad „Purslas“ 
plaukia penkiolika mylių nuo pakrantės. Vėjas stiprėjo, ir kai šliupui 

buvo likusios aštuonios mylios iki kranto, jis vėl pranešė: „Purslas“ 
sumažino burių plotą. Grotas surifuotas per dešimt minučių. Visus 
darbus atlieka vienas žmogus.“ Ši naujiena po trijų minučių jau buvo 
išspausdinta Durbano laikraštyje, kuris išėjo ryte, ir įteikta man, kai 
tik pasirodžiau uoste. Negalėjau patikrint, kiek laiko užtrukau suim- 
damas rifus prie burių, nes, kaip anksčiau esu minėjęs, mano laikro- 
dis buvo pametęs minučių rodyklę. Žinojau viena, kad rifavau taip 
greitai, kaip tik įmanoma. 

Tas pats vietos laikraštis apie mano ekspediciją aplink pasaulį rašė: 
„Sprendžiant iš audringų orų, kokie priartėjo prie krantų per pasta- 
rąsias kelias savaites, „Purslas“ ištvėrė labai sunkią kelionę ir turėjo 
įveikti stiprius uraganus, plaukdamas nuo Mauricijaus iki Natalio.“ 
Žinoma, bet kurio laivo jūreiviai tokį orą būtų pavadinę audringu, 
tačiau „Purslui“ jis nesukėlė didesnių nepatogumų nei sugaištas lai- 
kas, kuris yra įprastas plaukiant prieš vėją. 

Man dažnai buvo užduodamas klausimas, kaip aš vienas pajėgiu 
susitvarkyti su laivu, ir turbūt geriausią atsakymą pateikė Durbano 
laikraštis. Neketinu pažodžiui perpasakoti visko, ką parašė redakto- 
rius, išskyrus perdėtas pagyras apie įgūdžius ir jėgą, reikalingą valdyti 
netgi tokiam nedidelio tonažo laivui kaip „„Purslas“. Man teko klau- 
sytis žmogaus, vadinusio save jūrininku, kuris sakė, jog mažiausiai 
trijų vyrų reikia tokiam darbui atlikti, o aš vienas daug kartų susi- 
dorojau su visais darbais ir man tai nebuvo sunku. Kitus girdėjau 
reiškiant absurdiškas pastabas, kad nuo tokio darbo aš galėjau galą 
gauti. Bet štai ką rašė Durbano laikraštis: 


Kaip jau buvo trumpai pranešta, vakar po pietų į uostą su vieno žmogaus 
įgula atplaukė laivas „„Purslas“, kuris keliauja aplink pasaulį. Laivas iš karto 
sėkmingai įplaukė pro Natalio vartus. Kapitonas praplaukė kanalą ir kro- 
vinių prieplauką ir nuleido inkarą įlankoje netoli seno laivo „Foraneris“ 
greičiau, nei kam nors pasisekė patekti pas jį į laivą. Savaime suprantama, 
kad „Purslas“ tapo daugumos gyventojų susidomėjimo objektu, o jo pa- 
sirodymą uoste stebėjo didžiulė žmonių minia. Išskirtinis meistriškumas, 
kurį pademonstravo kapitonas Slokamas, manevruodamas uosto kanale 
tarp daugybės kitų laivų, buvo vertas dėmesio. 

Arplaukęs į Natalio uostą, „Purs- 
las“ manevravo ne tarp geltonsna- 
pių. Prie uosto vartų šliupą pasi- 
tiko locmanas su galingu gariniu 
vilkiku, kuris palydėjo per sėklių. 
Pūtė ir bangavo smarkiai, todėl 
nebuvo galima saugiai jo vilkti iš 
paskos. Visa teisingo įplaukimo į 
uostą gudrybė, kokią išvydo smal- 
suoliai ant kranto, buvo ta, kad aš 
tik sekiau paskui vilkiką. Pakako 
Kapitonas Džošua Slokamas. laikytis priešvėjinėje kanalo pusėje 


ir teisingai slysti per dideles bangas. 

Durbane buvo du klestūntys jachtų klubai ir abu pateisino savo 
verslumą. Man teko susitikti su visais tų klubų nariais ir plaukio- 
ti prabangia karališkojo Natalio uosto jachta „Florencija“ bei pa- 
laikyti draugiją kapitonui Spredbrojui ir didžiai gerbiamam Hariui 
Eskombui, kolonijos premjerui. Ištraukiamas jachtos kilis rėžė pro- 
vėžas dumbliname dugne, kuriame, pasak pono Eskombo, kapito- 
nas Spredbrojus ruošėsi sodinti bulves. Tačiau „Florencija“ laimėjo 
lenktynes, nors ir išrausė dugną. Paplaukiojus jachta ponas Eskom- 
bas pasisiūlė apiplukdyti „Purslą“ aplink Gerosios Vilties kyšulį ir 
užsiminė esąs puikus partneris lošti kibidžą. Bet Spredbrojus atkal- 
bėjo mane nuo šio žaidimo sakydamas: 

— Jūs praloštumėte savo laivą greičiau, negu spėtumėte apiplaukti 
Gerosios Vilties kyšulį. 

Kiti pašnekovai nebuvo tokie garantuoti Natalio premjero suge- 
bėjimais lošti kribidžą iki pat Gerosios Vilties kyšulio, net jeigu būtų 
užstatytas „Purslas“. 

Negalėjau likti abejingas amerikiečių humorui, kuris buvo pri- 
imtinas Pietų Afrikoje, o pačias linksmiausias ir man negirdėtas 
amerikietiškas istorijas papasakojo premjeras. Vieną dieną viešbu- 
tyje „Royal“ pietaudamas su pulkininku Saundersonu, jo sūnumi ir 

leitenantu Tipingu, susipažinau su ponu Stenliu. Garsusis tyrinėto- 
jas buvo ką tik grįžęs iš Pretorijos ir buvo gerai nusiteikęs. Stenlis 
kandžia savo plunksna sukritikavo prezidentą Kriugerį, tačiau tai 
neturėjo jokios reikšmės, nes niekas negalėjo sutrikdyti Pauliaus 
Kriugerio ir niekas pasaulyje, regis, nemokėjo geriau atsilaikyti prieš 
pajuoką. Netgi pats turkų sultonas. Pulkininkas pristatė mane tyri- 
nėtojui Stenliui ir aš pasitempiau, nes ponas Stenlis ir pats išmanė 
jūreivystę, kiek girdėjau, susipažino su ja dar būdamas Nianzoje. Be 
abejo, žmogui, turinčiam tokią patirti, troškau pasirodyti iš geriau- 
sios pusės. Jis atidžiai nužvelgė mane ir tarė: 

— Koks kantrybės pavyzdys! 

— Viskas, ko reikia, ir yra kantrybė, — surizikavau atsakyti. 

Tuomet Stenlis pasiteiravo, ar mano laivas turi vandens nepralei- 
džiančias pertvaras. Jam paaiškinau, kad visas mano laivas yra nepra- 
laidus vandeniui kaip kamera, apie kurią jis kalba. 

— Kas atsitiktų tokiu atveju, jeigu laivas atsitrenktų į uolą? — pa- 
klausė tyrinėtojas. 

— Tokios kameros laivo neišgelbėtų, jeigu jis atsitrenktų tiesiai į 
uolas, — ir pridūriau: — tokiu atveju reikia laikytis atokiau nuo uolų. 

Po gerokos pauzės ponas Stenlis vėl paklausė: 

— O jeigu laivo korpusą savo kardu pradurtų kardžuvė? 

Žinoma, apie susidūrimą su kardžuve aš galvojau kaip apie vieną 
iš jūroje tykančių pavojų, kaip ir apie tikimybę būti nutrenktam žai- 
bo. Kardžuvės atveju surizikavau atsakyti: 

— Pirmiausia reikėtų neištraukti kardo. 

Kitą dieną pulkininkas vėl pakvietė pietų, todėl poną Stenlį su- 
tikau antrą kartą ir turėjome puikią progą pratęsti pokalbį, tačiau 
įžymusis tyrinėtojas apie laivininkystę daugiau net neužsiminė. 

Keista girdėti mokslininkus ar valstybės veikėjus sakant, jog 
Žemė yra plokščia. Tačiau šį faktą stengėsi įrodyti trys būrai, kurie, 
įkvėpti prezidento Kriugerio nuomonės, parengė darbą tokiam po- 
žiūriui pagrįsti. Man svečiuojantis Durbane, jie atvyko iš Pretorijos, 
tikėdamiesi gauti iš manęs naudingų duomenų, tačiau būrai atrodė 

labai nusivylę, kai išgirdo, jog remdamiesi mano patirtimi jie negalės 
įrodyti savo požiūrio. Aš jiems pasiūliau kreiptis patarimo į tamsiųjų 
amžių dvasias, o pats, palikęs tris išminčius prie jūrlapio su „Purslo“ 
kelionės trajektorija per vandenynus, išėjau pasivaikščioti pakrante. 
Deja, jūrlapis nepakeitė jų nuomonės Žemės atžvilgiu, nes tai buvo 
Merkatoriaus projekcija, ir ji buvo „plokščia“. Kitą rytą sutikau vie- 
ną iš būrų draugijos narių, apsirengusį dvasininko apdaru ir laikanų 
didelę Bibliją, niekuo nesiskiriančią nuo tos, kurią buvau perskaitęs. 
Jis susistabdė mane sakydamas: 

— Jeigu jūs gerbiate Dievo žodį, privalote pripažinti, kad Žemė 
yra plokščia. 

— Jeigu Dievo žodis stovi ant plokščio pasaulio... — pradėjau dės- 
tyti savo mintis. 

— Ką? — praradęs kantrybę suriko jis ir puolė, lyg norėtų mane 
persmeigti su ietimi. 

— Ką jūs pasakėte? — šaukė jis su nuostaba ir įtūžiu, kai aš mečiau- 
si į šalį, norėdamas išvengti įsivaizduojamo ginklo. 

Jeigu šitas geras, bet suklaidintas fanatikas būtų turėjęs tikrą gink- 
lą, „Purslo“ įgula būtų ten ir mirusi kankinio mirtimi. Kitą dieną pa- 
mačiau jį kitoje gatvės pusėje. Nusilenkiau ir rankomis pavaizdavau 
apskritimą. Jis irgi atsakė man rankomis rodydamas horizontalius 
plaukimo judesius, reiškiančius, kad Žemė plokščia. Propagandi- 
nė brošiūra, kurioje šie Transvalio geografai išdėstė visus savo ar- 
gumentus iš įvairaus lygio jų teoriją pagrindžiančių šaltinių, buvo 
atsiųsta man paštu prieš išplaukiant iš Afrikos į paskutinį kelionės 
aplink pasaulį etapą. 

Susidaręs prastą nuomonę apie vietos mokytų žmonių išmanymą, 
stebėjausi fizinėmis jų savybėmis. Daug kas mane žavėjo, kai pirmą 
kartą pamačiau transvaliečius ir būrus. Jie garsėjo kaip stipriausi ka- 
riai, pasižymėjo užuojauta kovoje parklupusiems ir buvo drąsūs, akis 
į akį susidūrę su priešu. O bukas fanatizmas, būdingas tik pasenu- 
sių pažiūrų vietos keistuoliams, išnyks greičiau, nei mes patys suge- 
bėsime visiškai jo atsikratyti. Švietimas Transvalyje buvo, be jokių 

abejonių, apleistas. Anglų ir olandų kalbų buvo mokomi visi, kas 
tik įstengė mokytis, tačiau muito mokesčiai anglų vadovėliams buvo 
dideli ir vargingoji gyventojų dalis rinkosi Transvalio olandų vado- 
vėlius ir jų „plokščią pasaulį“. Lygiai kaip ir Samoa bei kitose salose 
vykdoma klaidinga politika vietos gyventojus laikė išprususiais ma- 
žiau už kanakas'. 

Durbane aplankiau nemažai visuomeninių mokyklų ir džiaugiau- 
si sutikęs daug sumanių vaikų. 

Tačiau visi geri dalykai kada nors baigiasi. 1897 metų gruodžio 
14 dieną „Purslo“ įgula, smagiai praleidusi laiką Natalyje, ištraukė 
šliupo valtelę į denį ir išplaukė su rytiniu brizu, kuris nešė laivą sau- 
giu atstumu nuo seklumos, ir, kaip sakoma Australijoje, vėl buvo 
„pati už save atsakinga“. 


` Havajietiškas terminas, apibūdinantis vietinius polineziečius. 

Aštuonioliktas skyrius 

Plaukimas aplink „Audrų kyšulį“ senais laikais — Nelinksmos Kalėdos — „Purslas“ prisišvartuoja 
trims mėnesiams poilsio Keiptaune - Kelionė geležinkeliu į Transvalį — Keisti prezidento Kriuge- 
rio atsiliepimai apie „Purslo“ ekspediciją — Jo trumpi ir griežti pasisakymai — Išskirtiniai „Purslo“ 
svečiai - Kokoso riešuto plaušai vietoj spynos — Karališkojo laivyno admirolo pagarba - Kelionė į 
Šventosios Elenos salą - Horizonte pasirodo žemė 

Gerosios Vilties kyšulys buvo svarbiausia vieta, kurią turėjau api- 
plaukti. Nuo Stalo įlankos tikėjausi, kad palankaus vėjo padedamas 
„Purslas“ netrukus pasieks savo namus. Išplaukus iš Durbano, pir- 
ma diena jūroje buvo rami, todėl netrukdomas galėjau apmąstyti vi- 
sus įvykius ir paskutinį kelionės aplink pasaulį etapą. Atstumas iki 
Stalo įlankos, kur ketinau sustoti, buvo apie aštuonis šimtus mylių 
per neramius vandenis. Dar senais laikais portugalų jūrų keliautojai, 
pasižymėję išskirtine kantrybe, grūmėsi su jūra daugiau nei šešiasde- 
šimt devynerius metus bandydami apiplaukti šį kyšulį, kol vieniems 
pavyko nusigauti iki Algoa įlankos, kur laivo įgula sukėlė maištą. Jie 
išsilaipino nedidelėje saloje, dabar vadinamoje Santa Krusu, ir apimti 
dievobaimingumo pastatė joje kryžių bei prisiekė perrėžti kapito- 
nui gerklę, jeigu šis plukdys laivą dar toliau. Be to, tikėdami teorija, 
kad Žemė yra plokščia, jie galvojo atsidūrę jos pakraštyje. Baimin- 
damiesi, kad toliau plaukdamas laivas nugarmės nuo bedugnės kraš- 
to, jūrininkai privertė kapitoną Diasą paklusti jiems ir pasukti laivą 
atgal. Visi buvo neapsakomai laimingi, sugrįžę į gimtuosius namus. 
Po metų Vaskas da Gama sėkmingai apiplaukė Audrų kyšulį, dabar 
vadinamą Gerosios Vilties kyšuliu, ir Kalėdų dieną, arba Natalio die- 
ną, atrado Natalį, o tai ispanų kalba reiškia „Kalėdos“. Nuo čia iki 
Indijos kelias nebuvo sunkus. 

Smarkios audros aplink kyšulį siautė gana dažnai netgi šiuo metų 
laikotarpiu. Vidutiniškai maždaug kas trisdešimt šešias valandas 
„Purslas“ susidurdavo su naujai kylančia audra, tačiau nė viena iš jų 
nepadarė laivui kiek daugiau žalos, nei stumdama laivą link jo tikslo 
pučiant palankiam vėjui, nei nešdama jį kiek atgal pučiant priešiniam 
vėjui. Per 1897-ųjų Kalėdas atplaukiau į piečiausią kyšulio tašką. Tą 
dieną „Purslas“ tiesiogine prasme vertėsi per galvą, stengdamasis 
mane įtikinti, jog užbaigs savo žygį iki vakaro. Nuo pat ankstaus 
ryto laivas nosimi nėrė žemyn į bangas ir vėl kilo, atlošęs galvą. Tu- 
riu paminėti, kad stovėdamas prie bušprito, kai ėmiau kliverio rifus, 
gavau nuo „Purslo“ kalėdinę dovaną — buvau tris kartus panardintas 
į jūros vandenį. Permirkau iki paskutinio siūlo, ir prisipažinsiu, kad 
tokia dovana man nelabai patiko. Dar nė vienoje jūroje iki šiol per 
tokį trumpą laiką — tris minutes — nebuvau taip dažnai murkdomas 
jūros vandenyje. Pro šalį plaukiantis didelis Anglijos garlaivis iškėlė 
signalą „Linkime linksmų Kalėdų“. Pamaniau, kad jo kapitonas ne- 
blogas pokštininkas, nes nuo išilginio supimo jo garlaivio sraigtas vis 
pasirodydavo virš vandens. 

Po dviejų dienų „Purslas“, naudodamasis palankiu vėju ir atsiko- 
vojęs per audrą prarastą kelio atkarpą, garlaivio „Škotas“ draugijoje 
„Purslu“ šiam praplaukiant. Vėliau, jau baigus ekspediciją, į Niujor- 
ką jis atsiuntė man sveikinimą užbaigus kelionę. Vaizdas, kai du vi- 
siškai skirtingų tipų laivai plaukė pro kyšulį, jo nuomone, buvo ver- 
tas drobės, ir jis greitu laiku baigsiąs tapyti paveikslą. Taigi, gavau jo 
laišką. Žmonių, gyvenančių tokiuose atokiuose žemės kampeliuose, 
kur stovi švyturys, širdys būna jautrios, netgi poetiškos. Šie jausmai 
ne kartą lydėjo „Purslą“, kai jis plaukė pro pavojingas pakrantes, O 
jausmus, jaučiausi dėkingas visam pasauliui. 

Plaukiant pro Adatos kyšulį, nuo vakarų pusės „Purslą“ užgriuvo 
dar viena audra, bet šios jis išvengė pasislėpdamas Saimonso įlankoje. 
Kai audra sumažėjo, šliupas apiplaukė Gerosios Vilties kyšulį, kurio 

pakrantėse, pasak legendos, vis dar plaukiojo „Skrajojantis olandas“. 
Sėkmingai įveikus šį kelionės etapą atrodė, kad kelionė aplink pasaulį 
jau beveik baigta. Nuo šio momento žinojau, kad toliau plaukti namo 
bent dalį kelio, o gal visą, bus nesunku. 

Kaip tik dabar perkirtau liniją, skiriančią orų zonas. Į šiaurę orai 
buvo giedri ir nusistovėję, o pietuose buvo drėgna ir šilta, siau- 
tė stiprūs vėjai ir, kaip jau minėjau anksčiau, gana dažnai kildavo 
klastingų audrų. Neseniai ištrūkęs iš paskutinės smarkios audros, 
„Purslas“ pasiekė ramius vandenis prie Stalo kalno, kur sustojo ir 
netrukdomas ilsėjosi iki saulėtekio, kol nuo jūros patraukė brizas 
kranto link. 

Buksyrinis garlaivis „Alertas“, stebintis uosto teritoriją, nesant 
didesnių laivų, atplaukė prie „Purslo“ ir nuvilko jį į uostą toliau nuo 
Lajan Rampo’ vietovės. Jūra buvo rami. Šliupas nuleido inkarą įlan- 
koje prie Keiptauno miesto, kur pasiliko visą dieną, nes norėjo pa- 
ilsėti ir pabūti atokiau nuo prekybos triukšmo. Rūpestingas uosto 
kapitonas atsiuntė garinį katerį, kad šis tuoj pat nuplukdytų „Purslą“ 
į prieplaukos doką, tačiau aš pageidavau vieną dieną pabūti vienas 
ramios jūros tyloje ir pasimėgauti prisiminimais apie kelią tarp dviejų 
didingų kyšulių. Kitą rytą „Purslas“ atplaukė į sausus Alfredo dokus, 
metu galėjau laisvai keliauti po šalį nuo Saimons Tauno iki Čvanės, 
nes kolonijos vyriausybė suteikė man galimybę nemokamai važinėti 
traukiniu po visą šalį. 

Viena maloniausių kelionių buvo į Kimberlį, Johanesburgą ir Čva- 
nę, kur sutikau poną Kriugerį, Transvalio prezidentą. Jo didenybė 
priėmė mane gana širdingai, tačiau mano bičiulis teisėjas Bejeris, pri- 
statęs mane, per pokalbį užsiminė, kad aš vykdau ekspediciją ir plau- 
kiu aplink pasaulį. Taip jis visai netyčia įžeidė gerbtiną valstybės vei- 
kėją, ir dėl to mudu su teisėju didžiai apgailestavome. Ponas Kriugeris 
griežtai pataisė teisėją, primindamas jam, kad pasaulis yra plokščias. 


` Vietovė, dabar vadinama Signaliniu Kalnu, esanti Stalo įlankos prieigose, Keiptaune. 

— Tai neįmanoma! Jūs norėjote pasakyti, kad „Purslas“ plaukia po 
pasaulį, o ne aplink pasaulį?! — sušuko prezidentas. 

Ponas Kriugeris daugiau neištarė nė žodžio nei teisėjui, nei man. 
Kriugeris piktai nužvelgė mudu abu. Mano draugas atrodė sutrikęs, 
bet aš buvau patenkintas. Šis incidentas pralinksmino mane labiau 
nei bet kuris kitas, įvykęs anksčiau. Tai buvo pati vertingiausia infor- 
macija, kurią išgirdau iš Pauliaus Kriugerio, garsėjančio šmaikščiais 
posakiais. Pavyzdžiui, apie anglus jis sakydavo: „Iš pradžių jie padeda 
man nusivilkti paltą, o paskui numauna kelnes.“ Jis taip pat sakydavo: 
„Dinamitas yra Pietų Afrikos Respublikos pamatas.“ Tik neįžvalgūs 
žmonės galėjo manyti prezidentą Kriugerį esant nuobodų žmogų. 

Netrukus po to, kai pasirodžiau kyšulyje, pono Kriugerio draugas 
pulkininkas Saundersonas', atvykęs iš Durbano anksčiau negu aš, 
pakvietė mane į Niulando Vainjardą, kur sutikau daug malonių žmo- 
nių. Jo didenybė gubernatorius seras Alfredas Milneris taip pat su- 
gubernatorius atsisėdo ant dėžės mano kajutėje, ponia Mariel prisėdo 
ant medinės statinaitės, ponia Saunderson įsitaisė šalia škiperio prie 
laivo šturvalo, o pats pulkininkas su savo „Kodak“ nuplaukė valtele 
toliau ir nuotraukoje įamžino šliupą bei išskirtinius jo svečius. Tarp 
jų buvo ir karališkasis astronomas daktaras Deividas Gilas, jis pa- 
kvietė mane kitą dieną apsilankyti garsiojoje kyšulio observatorijoje. 
Valanda, praleista kartu su daktaru Gilu, buvo valanda kelionės tarp 
dangaus kūnų. Jo atradimai fotografuojant žvaigždes buvo plačiai 
žinomi. Daktaras man pademonstravo didžiulį savo observatorijos 
laikrodį, o aš jam parodžiau alavinį laivo laikrodėlį, ir mes pradėjome 
diskutuoti apie standartinį laiką jūroje ir kaip jis buvo nustatomas iš 
nedidelio šliupo denio be jokio laikrodžio. Vėliau buvo paskelbta, 
jog daktaras Gilas dalyvaus paskaitoje apie „Purslo“ kelionę. Vien 
įžymaus daktaro vardas garantavo, kad klausytojų susirinks gausiai. 


" Pulkininkas Saundersonas buvo pats geriausias pono Kriugerio draugas, nes jis patarė 
prezidentui nustoti gaminti ginklus. (Aut. past.) 

Karikatūra, 1898 m. kovo 5 d. išspausdinta Keiptauno žurnale Owi, straipsnyje apie kapitono 
Slokamo kelionę į Pretoriją. 


<= 
Salė jau buvo sausakimša, ir daug norinčiųjų pasiklausyti paskaitos 
negalėjo patekti į vidų. Didžiulis pasisekimas atnešė man neblogą 
pelną ir gautų pinigų užteko ne tik būtinoms išlaidoms uoste, bet ir 
kelionei iki namų. 

Grįžęs iš Kimberlio ir Čvanės, „Purslą“ radau saugiai stovinti do- 
kuose. Tuomet vėl kaip kolonijos svečias išvažiavau aplankyti kitų 
miestų — Vusterio ir Velingtono, garsėjančių koledžais ir seminari- 
jomis. Visose mokslo įstaigose damos manęs klausinėjo, kaip gali 
žmogus vienui vienas apiplaukti visą pasaulį, ir tai, mano manymu, 
pranašavo, kad ateityje prie laivo vairo stovės moterys, o ne vyrai, ir 
taip atsitiks, jeigu šie atsisakys plaukioti. 

Nuvažiavęs šimtus mylių per Afrikos lygumas, mačiau derlingus, 
bet nedirbamus ir neapželdintus laukus, apaugusius žemaugiais krū- 
mokšniais, tarp kurių ganėsi avių bandos. Krūmai buvo maždaug 
avių didumo, tačiau ir jiems, ir gyvuliams pakako vietos. Mane apė- 
mė didžiulis troškimas įsikurti niekieno nenaudojamuose žemės plo- 

tuose, bet, užuot pasilikęs sodinti medžių ir auginti daržovių, grįžau 
atgal į Alfredo dokus pas „„Purslą“, kuris jau laukė manęs. Savo laivą 
radau tokį, kokį ir buvau palikęs. 

Manęs dažnai klausinėjo, kaip atsitikdavo, kad įvairiuose pasaulio 
uostuose iš laivo nepavogdavo mano daiktų, kai palikdavau jį dienų 
dienas be sargo. Pirmiausia, „Purslas“ retai atsidurdavo tarp ilga- 
pirščių. Kokosų ir Rodrigeso salose bei kitose judresnėse vietose 
pakakdavo kuokštelio kokoso riešuto plaušų durų plyšyje parodyti, 
kad šeimininko nėra namie. To visiškai pakako apsaugoti savo turtui 
net nuo smalsaus žvilgsnio. Tačiau kai atplaukiau į didelę salą arčiau 
namų, prireikė tvirtesnių spynų. Jau pirmą naktį uoste nuo denio 
dingo visi daiktai, kuriuos laikiau nepaslėptus, lyg juos paprasčiausiai 
būtų nuplovusi jūros banga. 

Britanijos karališkojo laivyno admirolo sero Hario Ravsono ir jo 
šeimos vizitas ,„Pursle“ buvo paskutinis malonus įvykis bendraujant 
su visuomene Gerosios Vilties kyšulyje. Anksčiau admirolas vado- 
vavo Pietų Afrikos eskadrilei, o tuo metu didžiosios įlankos floti- 
lei, ir labai domėjosi mažyčiu „Purslu“ bei jo elgesiu prie Horno 
kyšulio — vietos, kuri jam buvo pažįstama. Turiu prisipažinti, kad 
admirolo Ravsono nuoseklūs klausimai mane sužavėjo, o kai kuriais 
jo patarimais aš pasinaudojau, kad ir koks didžiulis skirtumas buvo 
tarp mūsų vadovaujamų ekipažų. 

1898 metų kovo 26 dieną „Purslas“ paliko Pietų Afriką, didelių 
atstumų ir gryno oro šalį, kur maloniai ir naudingai praleido laiką. 
Buksyrinis garlaivis „Tigras“ padarė man paslaugą ir ištempė šliupą 
į atvirą jūrą nuo Alfredo dokų, prie kurių jis jau buvo pripratęs. Kai 
garlaivis paleido „Purslą“ plaukti savo keliu, lengvas rytinis brizas, 
vangiai pūtęs į bures, visai nutilo palikęs laivą suptis didelėse jū- 
ros bangose priešais nepakartojamą Stalo kalno ir aukštų Gerosios 
Vilties kyšulio viršūnių vaizdą. Išskirtinio grožio gamtovaizdis at- 
pirko aplink tvyrojusią monotoniją. Vienas iš senų pasaulinio van- 
denyno navigatorių (manyčiau, seras Frensis Dreikas), pirmą kartą 
pamatęs didingą Gerosios Vilties kyšulio kalnų virtinę, džiūgavo: 

Kapitonas Slokamas, seras Alfredas Milneris (su cilindru) ir pulkininkas Saundersonas „Purslo“ 
pirmagalyje. Keiptaunas. 


„Tai nuostabiausias reginys, įspūdingiausias kyšulys, kurį man teko 
matyti keliaujant aplink visą Žemę.“ 

Vaizdas iš tikrųjų buvo kerintis, tačiau niekas nenorėtų užsibū- 
ti žiūrėdamas į tą pačią vietą, todėl apsidžiaugiau pagaliau išvydęs 
mažas raibuliuojančias jūros bangeles — vėjo pranašus, kuris atėjo 
kitą dieną. Ruoniai, visą dieną žaidę prie „Purslo“, žiūrėjo į jį nuste- 
busiomis akimis, kai vakare papūtus pirmajam brizui laivas daugiau 

nepriminė aptingusio paukščio suglaustais sparnais. Atsisveikinęs su 
ruonių draugija ir palikęs už horizonto aukščiausias kalnų viršūnes, 
laivas greitai nuplaukė. Grynai panoraminis pasaulio vaizdas netru- 
kelionės pabaigą. Dabar keletą dienų laivą lydėjo jūrų kiaulės, del- 
finai ir žuvys, galintys nuplaukti iki šimto penkiasdešimt mylių per 
dieną. Putė „„Purslui“ palankus pietryčių vėjas. Laivas tolygiai plaukė 
didžiausiu greičiu, o aš tuo metu pasinėriau į naujas knygas, kurias 
gavau kyšulyje. Skaičiau jas dieną nakti. Tai dėl jų kovo 30-oji buvo 
pasninko diena. Skaičiau jas be pertraukos, negalvodamas nei apie 
alkį, nei apie vėją ar jūrą, įsitikinęs, kad „Purslui“ viskas sekasi gerai. 
Staiga per laivagalį įsirito didelė banga ir įžūliai šliūkštelėjo į kajutę, 
sušlapindama viską, taip pat ir mano skaitomą knygą. Matyt, buvo 
laikas imtis rifų, kad bangos nemėtytų „Purslo“ jo kurse. 

Kovo 31 dieną ilgam papūtė stiprus pietryčių vėjas, ir „Purslas“ 
plaukė su grotu, surifuotu vienu rifu, stakseliu ir skrajojančiu klive- 
riu, iškeltu kaip spinakeris ir paremtu Vailimoje dovanotu bambuku, 
o aš tuo metu skaičiau puikią Stivensono knygą Kežonė vidaus vande- 
nimis. Šliupas vėl tolygiai plaukė pirmyn, beveik nesiūbuodamas į 
šonus, tik pašokdamas tolyn į priekį, kai patekdavo tarp baltakarčių 
bangų, plūstančių ta pačia kryptimi, o tūkstančiai delfinų šokinėdami 
iš visų pusių lydėjo laivą. „„Purslas“ vėl atsidūrė tarp senų savo drau- 
gu — žuvų skraiduolių, šių įdomiausių jūros gyventojų. Iš vandens 
jos šauna kaip strėlės ir, išskleidusios sparnus, gracingai skrieja kartu 
su vėju, kol paliečia bangų keterą, sušlampa gležnus savo sparne- 
lius ir vėl kyla į orą. Žuvys skraiduolės linksmino mane daug dienų. 
Vienas iš maloniausių vandenyno vaizdų saulėtą dieną — tai nesi- 
baigiantys keistų žuvų skrydžiai. Tokiose jūrose nesijauti vienišas, O 
knygos apie jaudinančius nuotykius sustiprina reginį. Tuo metu bū- 
damas „Pursle“ įsivaizdavau esantis „Aretuze“ ir plaukiantis Uazos 
upe. Įveikdamas vieną mylią po kitos šliupas kasdien nuplaukdavo 
gerą galą kelio, ir taip iki balandžio 11 dienos, kuri atėjo anksčiau, nei 
aš apie tai sužinojau. Ankstų rytą mane pažadino retai tose vietose 

sutinkamas šaižiai kvaksintūs paukštis kvailuts, tarsi kviestų mane 
išeiti ant denio ir sakytų: „Škiperi, horizonte žemė!“ Galvotrūkčiais 
išlėkiau ant denio ir blausioje prieblandoje maždaug už dvidešimties 
mylių pamačiau Šventosios Elenos salą. 

Mano pirma reakcija buvo noras sušukti: „Koks čia taškelis van- 
denyne!“ Iš tikrųjų tai devynių mylių ilgio sala, virš jūros lygio iški- 
lusi tūkstanų aštuonis šimtus dvidešimt tris pėdas. Iš laivo skrynios 
išsitraukiau butelį portveino ir didelį gurkšnį išmaukiau į nematomo 
vairininko iš „Pintos“ sveikatą. 


—— 
A 


"TT A 


n ——— ~ 
IOG ooa 


— 


2 


—- 


" = 
vi tingi 
iki 


pert 
- mimara 


|| 


| 
| 
AN 
! 
| 
| 
| | 
11 Di. 
i PE, 
n= d 
———- 


| 1 


TNT 


“Nn 


4 p / 
„Skaityti dieną ir naktį“. 7 


204 


Devynioliktas skyrius 


Napoleono tremties sala — Dvi paskaitos — Svečias Plantacijos namų vaiduoklių kambaryje - Eks- 
kursija į istorinį Longvudą — Kavos pupelės kevaluose ir ožys joms lukštenti - Nelemta „Purslo“ 
dalia su gyvūnais — Išankstinis nusistatymas prieš mažus šunis — Žiurkė, Bostono voras ir svirplys 
kanibalas - Dangun Žengimo sala 

Buvo jau vidudienis, kai „Purslas“ nuleido inkarą Džeimstaune ir „vi- 
sos laivo rankos“ iškart nuplaukė į krantą išreikšti pagarbos jo dide- 
nybei salos gubernatoriui serui R. A. Stendeilui. Kai išlipau į krantą, 
jo kilnybė nuoširdžiai mane pasveikino ir pridūrė, kad šiomis dieno- 
mis keliautojai aplink pasaulį retai teužsuka į salą. Gubernatorius taip 
pat užsiminė, kad aš turėčiau paskaityti saloje dvi paskaitas: vieną 
Džeimstauno gyventojams Gardeno salėje, o kitą — įgulos karinin- 
kams ir jų draugams, esantiems už mylios ar dviejų kalnuose, Planta- 
cijos namuose, kur buvo jo rezidencija. Mūsų gerbiamas konsulas po- 
nas Pulas pristatė mane pilyje susirinkusiai publikai ir tarp kitų savo 
pastebėjimų tvirtai pareiškė, kad narsusis jūrų smauglys yra jankis. 
Gubernatorius „Purslo“ įgulą priėmė karališkai. Plantacijos na- 
muose aš praleidau keletą dienų. Jo didenybės nurodymu vyresny- 
sis liokajus apgyvendino mane kaip princą vienoje iš rūmų menių, 
vadinamų „vakariniu kambariu“, kuriame vaidenosi. Vėliau guber- 
natorius atėjo patikrinti, ar mane apgyvendinant neįvyko klaida, ir 
papasakojo man apie visus vaiduoklius, kuriuos buvo matęs ar apie 
juos girdėjęs. Viską, kas vaidenosi rūmuose, jis jau buvo regėjęs, 1š- 
skyrus vieną. Palinkėjęs man labos nakties, gubernatorius vylėsi, kad 
galbūt man teks garbė susitikti su nematytu vaiduokliu, apsigyvenu- 
siu vakariniame kambaryje. Visą šaltą naktį aš neužpūčiau žvakės ir 

dažnai žvilgčiojau iš po antklodės, tikėdamasis akis į akį susidurti su 
didžiuoju Napoleonu. Tačiau neįžvelgiau nieko, tik baldus, esančius 
kambaryje, ir prikaltą pasagą virš durų priešais savo lovą. 

Šventosios Elenos sala buvo tragedijų vieta. Tragedijų, kurios 
buvo užmirštos apraudant Korsikieų. Antrą mano vizito dieną gu- 
bernatorius su manimi važinėjosi karieta po salą. Tarp kalnų šlaitų ir 
atsikišusių uolų vingiuojančiame kelyje buvo tokia vieta, kur vingiai 
yra netoli vieni kitų ir sudaro W formą. Nors salos keliai buvo statūs 
ir vingiuoti, tačiau nepriekaištingai įrengti, ir aš stebėjausi, kiek daug 
darbo reikėjo įdėti jiems nutiesti. Aukštai kalnuose oras buvo vėsus 
ir gaivus. Man pasakojo, jog nuo tada, kai mirties bausmė pakariant 
išėjo iš mados, už kasdienius prasižengimus niekas daugiau nemiršta, 
išskyrus tuos atvejus, kai pasenę nukrenta nuo uolų arba žūsta per 
akmenų griūtį stačiuose kalnuose. Senais laikais Šventosios Elenos 
saloje nuolat gyveno raganos, bet Kotono Medero laikais jų buvo 
daug ir Amerikoje. Tuo metu saloje retai pasitaikydavo nusikaltimų. 
Per visus metus į teismą nepakliuvo nė viena byla, todėl man sve- 
čiuojantis gubernatorius Stendeilas nuo teismo teisėjų gavo dovanų 
baltų pirštinių porą. 

Grįždamas iš gubernatoriaus rezidencijos į Džeimstauną, kartu 
su savo tėvynainiu ponu Klarku važiavau į Longvudą — Napoleo- 
šią vietą ir sąžiningai rūpinosi namu. Konsulas Longvude gyveno su 
šeima — žmona ir suaugusiomis dukterimis, kurios gimė saloje, buvo 
gerai išauklėtos ir visas dienas, mėnesius ir metus praleido Švento- 
sios Elenos saloje patenkintos, nors niekada nematė, kas yra toliau 
už Šventosios Elenos salos horizonto. 

Balandžio 20 dieną „Purslas“ vėl buvo pasiruošęs leistis į jūrą. 
Prieš lipdamas į denį pilyje pusryčiavau su gubernatoriumi ir jo šei- 
ma. Ponia Stendeil ankstų rytą atsiuntė man iš Plantacijos namų di- 
delį vaisių pyragą, skirtą pasiimti į kelionę. Nors pyragas buvo tikrai 
didelis ir aš jį valgiau labai taupiai, nepavyko išsaugoti jo tiek, kiek 
norėjau. Paskutinį pyrago gabalėlį suvalgiau Antigvoje, Vakarų In- 

dijoje, per pusryčius su pirmu puodeliu kavos. Ir tai buvo galima 
laikyti savotišku rekordu. Kai išsiruošiau į pirmąją savo kelionę, se- 
suo, gyvenanti mažoje Fandžio įlankos saloje, kelionei man iškepė 
pyragą, kurį išlaikiau tiek pat, kiek ir gubernatoriaus žmonos, tai yra 
keturiasdešimt dvi dienas. 

Po pusryčių į laivą buvo atgabentas karališkasis paštas, kurį tu- 
rėjau pristatyti į Dangun Žengimo salą, dar vieną sustojimo punk- 
tą mano kelyje. Ponas Pulas su savo dukterimi, atėję į „Purslą“ su 
atsisveikinimo vizitu, atnešė man didžiulę pintinę vaisių. Jau buvo 
vėlus vakaras, kai pakėliau laivo inkarą ir leidausi į vakarus, nors ir 
nenorėdamas palikti savo naujų draugų. Stiprus vėjas pripildė šliupo 
bures, o aš dar ilgai stebėjau Plantacijos namų žiburėlį, gubernato- 
riaus išsiskyrimo su „Purslu“ ženklą, kol salos kontūrai susiliejo su 
nakties tamsa ir iki vidurnakčio žiburys išnyko už horizonto. 

Išaušus rytui, žemės aplink nesimatė. Atrodė, diena prasideda 
kaip ir visos dienos, jei ne mažas incidentas. Gubernatorius Stendei- 
las įdavė man maišą kavos pupelių su kevalais, o amerikietis Klarkas 
nelemtą akimirką atvedė į laivą ožį, kuris, jo nuomone, turėjo „ra- 
gais badyti maišą ir lukštenti jame esančias kavos pupeles“. Be to, jis 
įūkinėjo, kad šio gyvulio draugija bus ne tik naudinga, bet ir draugiš- 
ka, kaip šuns. Netrukus supratau, kad kelionės draugą — šunį su ra- 
gais — geriausia būtų pririšti. Padariau klaidą, kad iškart neprirakinau 
jo prie laivo stiebo, užuot netvirtai surišęs kanapinėmis virvėmis. Ir 
tai man kainavo. Pirmą kelionės dieną, kol gyvulys dar nebuvo pri- 
pratęs prie supimo, laive tvyrojo ramybė, bet kai tik jis įgijo „jūreivio 
kojas“, savo įgimtu įpročiu ėmė ganytis. Atrodė, kad ištrūko naujai 
užgimęs padaras, į kurį įsikūnijo pats velnias ir gąsdino suėsiąs viską 
nuo skrajojančio kliverio iki valties keltuvo laivagalyje. Ožys buvo 
baisesnis už baisiausią piratą, kokį tik sutikau per visą kelionę. Vieną 
dieną dirbau laivo priekyje, manydamas, kad padaras saugiai pririštas 
prie siurblio ant denio, o jis tuo metu pradėjo niokoti mano kajutę ir 
suėdė Vakarų Indijos jūrlapį. Deja, laive neturėjau nė vienos virvės, 
kurios neįveiktų baisūs ožio dantys! 

Nuo pat kelionės pradžios buvo aišku, kad „Pursle“ su gyvūnais 
man nesiseks. Laive buvo medžių krabas iš Kokosų salų. Kai tik jam 
pavyko iškišti žnyplę pro narvo virbus, mano jūrinė striukė, kabojusi 
jam pasiekiamoje vietoje, virto skutais. Įsidrąsinęs po sėkmingo žy- 
gio krabas sulaužė savo narvelį ir pasislėpė kajutėje, kur ne tik laužė 
į gabalus mano daiktus, bet kartą nakti netgi kėsinosi į mano gyvybę. 
Tikėjausi šį gyvį parvežti namo gyvą, tačiau tai buvo neįmanoma. 
Nespėjau nė apsidairyti, kai ožys suėdė šiaudinę mano skrybėlę, ir 
uoste išlipęs į krantą neturėjau ko užsidėti ant galvos. Šis paskuti- 
nis žiaurus smūgis nulėmė jo likimą. Balandžio 27 dieną „Purslas“ 
atplaukė į Dangun Žengimo salą. Jos kariuomenė buvo dislokuota 
kaip karinio jūrų laivyno įgula, ir salos bocmanas netrukus atvyko į 
laivą. Vos tik jis žengė žingsnį iš valties į „Purslo“ denį, maištininkas 
ožys įšoko į ją ir neketino paklusti nei bocmanui, nei įgulos nariams. 
Man neliko nieko kito, kaip tik paprašyti jūrininkų nugabenti ožį į 
krantą, tą jie su malonumu ir padarė. Greitai ožys atsidūrė labai gero 
škoto rankose ir iš ten daugiau niekada neištrūko. Vėl buvau privers- 
tas plaukti paskendęs vienumoje, tačiau vienatvės jausmas daugiau 
manęs neslėgė, netgi priešingai, valandų valandas praleidęs jūroje 
medituodamas, dariausi geraširdis ir geranoriškas. 

Niūrių vietovių vienatvėje aplink Horno kyšulį neturėjau nė men- 
kiausio noro atimti kam nors gyvybę, išskyrus savigynos atvejus. 
Plaukiojant jūromis, ši atsiskyrėlio savybė tik dar labiau sustiprėjo ir 
vien mintis apie gyvūnų žudymą, net ir dėl maisto, man buvo bjauri. 
Tiesa, lankydamasis Samoa su pasigardžiavimu valgiau troškintą viš- 
čiuką, tačiau viduje maištavau prieš vištų žūų nelygioje kovoje vien 
tam, kad jos būtų patiektos ant stalo, ir atsisakiau siūlymo į kelionę 
pasiimti gyvų vištų. Ponia Stivenson, išgirdusi apie mano protestą, 
pritarė mano nuostatai, kad kelionės kompanionų žudymas ir jų val- 
gymas būtų tolygus žmogžudystei ir kanibalizmui. 

Kalbant apie naminius gyvūnus, tai dideliam kilmingam šuniui 
„Pursle“ tokioje ilgoje kelionėje nebuvo vietos, o mažas šunytis jau 
daugelį metų man asocijavosi su liguista vandens baime. Kadaise bu- 

vau vieno doro jauno vokiečio mirties nuo šios baisios ligos liudinin- 
kas. Ir maždaug tuo pačiu metu sužinojau, kad nuo šios ligos mirė jau- 
nas džentelmenas, tik spėjęs pasirašyti mano draudimo dokumentus. 
Man teko matyti, kaip visa laivo įgula sulipo ant takelažo, saugodamasi 
po denį lakstančio priepuolio ištikto šunelio. Paveiktas neišdildomų 
įspūdžių, iš anksto nusiteikiau prietaringai ir pasakiau sau, kad „Purs- 
lo“ įgula niekada nerizikuos gyvybe, pasiimdama į laivą kažkokį šunytį. 
Apgailestauju, bet kartais būdavau nekantrus, kai tekdavo atsakinėti į 
per dažnai užduodamą klausimą: „Jūs neturite laive šuns?“ Atsakyda- 
vau, kad šuo ir aš tame pačiame laive jokiu būdu ilgai neišgyventume. 
Drįsčiau sakyti, jog katinas būtų nepavojingas gyvūnas, tačiau jis laive 
neturėtų ką veikti, be to, katės yra labiausiai nemėgstantys draugijos 
naminiai gyvūnai. Tiesą sakant, į mano laivą buvo atsikraustę žiurkių. 
Viena pateko į laivą Kokosų salose, o kita Rodrigeso saloje, kai kartu 
su šimtakoju slapta įlipo į triumą. Vieną žiurkę man pavyko išvyti iš 
laivo, o kitą pagauti. Štai kaip viskas buvo: su begaline širdgėla pirmai 
žiurkei padariau spąstus, įsitikinęs, kad jie žiurkę sučiups ir nugalabys, 
tačiau gudrus graužikas, matyt, supratęs užuominą išsinešdino į krantą 
tą pačią dieną, kai spąstai buvo užbaigti. 

Esama tam tikrų tradicinių laivo žiurkių naikinimo metodų. Ta- 
čiau žiurkę, įlipusią į laivą Rodrigeso saloje, aš pakenčiau iki to mo- 
mento, kol ji nepažeidė disciplinos ir mano taisyklių. Toks žiurkės el- 
gesys atsisuko prieš ją pačią. Kartą, laivui plaukiant nustatytu kursu, 
aš miegojau kajutėje, o žiurkė susiruošė palaipioti ant manęs pradė- 
dama nuo pakaušio, kurio lietimui aš visada buvau jautrus. Miegojau 
negiliai. Kai žiurkės įžūlumas atvedė ją iki mano nosies, aš surikau 
„žiurkė!“ ir, nutvėręs ją už uodegos, sviedžiau iš kajutės į jūrą. 

Kad laive yra šimtakojis, nežinojau iki tol, kol šis bjaurus vabzdys 
su visomis savo kojomis ir nuodais, pradėdamas kaip ir žiurkė nuo 
galvos, nepažadino manęs aštriu įkandimu į plikę. Šito aš taip pat 
negalėjau pakęsti. Vietą, kur įkando šimtakojis, keletą kartų patepiau 
žibalu, ir nuodingas įkandimas, iš pradžių buvęs skausmingas, atlėgo 
nepalikęs jokių padarinių. 

Nuo to laiko joks gyvis „„Pursle“ nedrumstė mano vienatvės. Ne- 
buvo net vabzdžių, išskyrus vorą ir jo žmoną iš Bostono su šeima — 
jie susilaukė mažų voriukų. Nieko, patikinu, išskyrus paskutinę kelio 
atkarpą Indijos vandenynu žemyn, kur lietus šimtais pažėrė uodų 
tiesiog iš dangaus. Paprasčiausiai prieš saulę penkias dienas šliupo 
denyje prastovėjusi lietaus vandens statinaitė pradėjo skleisti muzi- 
kos garsus, kuriuos atpažinau išsyk. Tai buvo tas pats uodų zyzimas, 
pažįstamas nuo Aliaskos iki Naujojo Orleano. 

Kartą, pietaudamas Keiptaune, išgirdau čirškiant svirplį. Svečius 
priimantis šeimininkas ponas Brenskombas pasisiūlė man porą jų 
pagauti. Kitą dieną juos atsiuntė į laivą dėžutėje, ant kurios buvo 
užrašas „Sukčius ir Šelmis“. Dėžutę su vabzdžiais be maisto padėjau 
po kompaso gaubtu naktouze ir palikau juos keletą dienų, kol išplau- 
kiau į jūrą. Niekada nebuvau girdėjęs, kuo svirpliai minta. Pasirodo, 
Sukčius buvo kanibalas. Kai atudariau svirplių kalėjimo dėžutę, ku- 
rioje jie trumpai gyveno, iš vargšelio Šelmio buvo likę tik sulaužyti 
sparneliai. Bet Sukčiaus likimas irgi buvo ne ką geresnis — jis gulėjo 
sustingęs aukštielninkas ir daugiau niekada nesučirškė. 

Dangun Žengimo salą, kurioje ožys buvo paliktas likimo valiai, 
dar vadina Akmenine fregata, kotiruojama kaip Pietų Afrikos eskad- 
rono bazė. Salos koordinatės — 7955" pietų platumos ir 14°25” vakarų 
ilgumos, tai yra pačiame pietryčių pasatų juostos viduryje, ir ji nuto- 
lusi nuo Liberijos krantų apie aštuonis šimtus keturiasdešimt my- 
lių. Salą suformavo milžiniška vulkano masė, išmesta iš vandenyno 
gelmių į dviejų tūkstančių aštuonių šimtų aštuoniolikos pėdų aukšų 
aukščiausioje virš jūros lygio viršūnėje. Ši sala laikoma gera strate- 
gine vieta ir priklausė Didžiajai Britanijai dar prieš tai, kai atvėso. 
Pačioje salos viršūnėje, dažniausiai gaubiamoje debesų, yra nedaug, 
bet derlingos žemės, kur suleido šaknis augmenija ir mokslo tikslais 
to, čia ganėsi keli galvijai ir avys, auginami garnizono reikmėms. Sa- 
loje buvo sukauptos didelės gėlo vandens atsargos. Trumpai tariant, 
ši pelenų ir sustingusios lavos krūva buvo tvirta, viskuo aprūpinta ir 
galėjo atlaikyti apsiaustį. 

Vos tik sugrįžau į „Purslą“, gavau kapitono ir salos viršininko 
Blekslendo padėką už karališkojo pašto atgabenimą iš Šventosios 
Elenos salos ir kvietimą papietauti netoliese esančioje štabo būs- 
tinėje kartu su juo, jo žmona ir seserimi. Net nebūtina minėti, kad 
nedvejodamas pasinaudojau kapitono svetingumu ir priėmiau jo 
kvietimą. Kai išlipau į krantą prieplaukoje, manęs jau laukė karieta, 
o plačiai besišypsantis jūreivis į kalną, kur stovėjo kapitono namas, 
arklį atsargiai nuvedė laikydamas už vadelių, tarsi karietoje būtų sė- 
dėjęs admiraliteto lordas su gubernatoriumi. Lygiai taip atsargiai jis 
parvežė mane ir nuo kalno. Kitą dieną man buvo skirta ta pati ko- 
manda ir tas pats senas jūreivis, vesdamas arklį, užvežė mane karieta 
į kalno viršūnę, skendinčią debesų pataluose. Tuo metu saloje turbūt 
nebuvo žmogaus, sugebančio geriau už mane vaikščioti pėsčiomis, ir 
jūreivis tai žinojo. Galų gale aš pasiūliau jam pasikeisti vietomis. 

— Leiskite man laikyti vadeles, — tariau aš, — o jūs žiūrėkite arklio, 
kad nelėktų. 

— O didžioji Akmenine fregata! — pratrūkęs juoku sušuko jūrei- 
vis. — Šitas arklys juda ne greičiau už vėžlį. Jeigu jo netempčiau, nie- 
kada neatriedėtume iki uosto. 

Didžiąją kelio dalį ėjau pėsčiomis stačiais kalno nuolydžiais, ir 
mano palydovas, jūreivis iki kaulo smegenų, tapo mano draugu. Pa- 
siekęs kalno viršūnę, sutikau fermerį iš Kanados, vardu Šenkas, ir jo 
seserį, saugiai kaip triušiai įsikūrusius jaukiame namelyje tarp uolų. 
Fermeris aprodė man visą savo ūkį, nuo vieno lauko iki kito vesda- 
mas per tunelį, iškirstą nepereinamoje kalno atšakoje. Šenkas papa- 
sakojo, kaip prarado daug karvių, jaučių ir avių. Gyvuliai nugarmėjo 
į kalnų tarpeklius nuo stačių uolų. Jis sakė, kad karvės, eidamos pro 
tarpeklį, nustumdavo viena kitą, kad galėtų prasibrauti iki ganyklos, 
kur abejingai atrajodavo žolę. Regis, gyvuliai šioje saloje elgiasi kaip 
žmonės, kuriems pasaulis atrodo per mažas. 

Balandžio 26 dieną, kai dar buvau krante, jūroje kilo tokios dide- 
lės bangos, kad nuplaukti valtimi iki „Purslo“ buvo nebeįmanoma. 
Kadangi šliupas stovėjo giliame vandenyje, saugiai pritvirtintas inka- 
ro plūduro už lūžtančių bangų ruožo ribų, aš galėjau ramiai sėdėti 

štabo būstinėje su Akmeninės fregatos karininkais ir klausytis įdo- 
miai pasakojamų jų istorijų. Balandžio 29-osios vakarą jūra nurimo, 
aš grįžau į laivą ir ėmiau ruoštis tolesnei kelionei ankstų kitos dienos 
rytą. Kai prieplaukoje įlipau į valtį, salos bocmanas ir jo įgula atsi- 
sveikindami nuoširdžiai paspaudė man ranką. 

Vandenyno viduryje moksliniais sumetimais atlikau išsamų 
„Purslo“ įgulos sąrašo tyrimą. Tik nedaugelis išdrįso jį užginčyti ir 
mažai kas nuo šiol norės tai daryti. Tačiau specialiai tai mažumai, 
kuri ryžtųsi tai daryti, norėčiau argumentuotai pabrėžti, kad ekspe- 
dicijai aplink pasaulį, kokią įvykdė šliupas, nereikalinga didesnė kaip 
vieno žmogaus įgula. Visur buvo paskelbta, kad „„Purslu“ plaukia tik 
vienas žmogus. Faktui patvirtinti leitenantui Iglisui salos viršininko 
buvo nurodyta anksti rytą prieš man išplaukiant patikrint, ar laive 
nėra daugiau pasislėpusių žmonių. Į šliupą buvo prileista tiek dūmų, 
kad joks gyvas padaras nebūtų galėjęs jame išbūti. Taip buvo įsiti- 
kinta, kad su „Purslu“ į salą atplaukė vienui vienas žmogus. Toks 
sertifikatas, kiek ekipažo narių plaukia, daugumai atrodė nereikalin- 
gas šalia kitų oficialių dokumentų iš įvairių konsulatų, sveikatos ir 
sanitarinių įstaigų bei muitinės. Bet mano aprašomos kelionės laivo 
dokumentai galėjo pakliūti į rankas pareigūnų, nesusipažinusių, kuo 
užsiima mano nurodytos įstaigos ir kaip dažnai tikrinami laivo doku- 
mentai tais atvejais, kai karantino pažymėjimas yra tvarkingas. 

Kai leitenantas išdavė atitinkamą dokumentą, „„Purslas“, iškėlęs 
bures, su didžiausiu noru tolo nuo vandenyno skalaujamų uolėtų 
krantų. Vėsūs ir gaivūs pasatų vėjai patogiai skraidino šliupą reikia- 
ma kryptimi. 1898 metų gegužės 8 dieną „Purslas“ kirto trasą, kuria 
plaukė 1895 metų spalio 2 dieną, leisdamasis į kelionę aplink pasaulį, 
tik šį kartą namų link. Nakų šliupas praplaukė keletą mylių toliau į 
pietus nuo Fernando de Noronjos salos, todėl aš jos nepamačiau. 
Jaučiausi patenkintas, kad „Purslas“ apiplaukė Žemės rutulį. Ne- 
galvojau, kokią naudą galėtų atnešti vieno žmogaus kelionė aplink 
pasaulį, tik pasakiau sau: „Tebūnie kas bus, o kelionė oficialiai tapo 
neginčijamu faktu.“ Ir joje buvo padėtas taškas. 

Dvidešimtas skyrius 


Palankioje Šventojo Roko kyšulio srovėje prie Brazilijos - Visų dėmesys karui tarp Ispanijos ir 
Amerikos — Pasikeitimas signalais su kariniu laivu „Oregonas“ — Netoli nuo Dreifuso kalėjimo Vel- 
nio saloje — „Purslui“ vėl pasirodo Šiaurinė žvaigždė — Trinidado švyturys — Žavingas pristatymas 
Grenadai - Pokalbis su draugiškai nusiteikusia auditorija 

Gegužės 10 dieną „Purslo“ padėtis jūroje labai pasikeitė. Nebuvo 
nė menkiausios abejonės dėl ilgumos, kurioje tuo metu buvau, jei iš 
viso kada nors tuo abejojau. Keistas seniai užmirštos srovės raibulia- 
vimas maloniais muzikos garsais plakėsi į „Purslo“ šonus. Vandens 
melodija prikaustė ausis, ir jos klausydamasis aš ramiai sėdėjau laivo 
denyje, o šliupas tuo metu plaukė savo kursu. Pagal srovės raibulia- 
vimą buvau įsitikinęs, kad esu netoli Šventojo Roko salos ir jau esu 
pasiekęs srovę, tekančią aplink kyšulį. Kaip patyrę jūrininkai saky- 
davo, pasatai sukuria srovę, kuri iš šio taško teka pagal Brazilijos, 
Gvianos, Venesuelos krantus, o kai kas teigė, kad ir pro visą Monroe 
doktriną. 

Kurį laiką pasatai pūtė smarkiai, ir srovės greitis pasiekė maksi- 
mumą — keturiasdešimt mylių per dieną. Pridėję srovės greiti prie 
lago rodmenų, gauname „Purslo“ greiti — šimtą aštuoniasdešimt 
mylių per parą. Tokiu greičiu šliupas plaukė keletą dienų iš eilės. 
Laivą visą laiką nešė Brazilijos srovė, bet jos krantų nemačiau, nors 
plaukiau vos per kelias lygas nuo pakrantės. 

Nežinojau, kad buvo paskelbtas karas su Ispanija. Bet kada ga- 
lėjau sutikti priešą ir būti paimtas į nelaisvę. Keiptaune žmonės kal- 
bėjo, kad, jų nuomone, karas buvo neišvengiamas. Jie sakė: „Ispanai 

pagaus jus! Ispanai tikrai jus pagaus!“ Tiems žmonėms aš atsakiau, 

kad jeigu ir pagautų, nedaug iš to laimėtų. Nebuvau politikas ir netgi 
labiausiai įtemptu momentu, kai įvyko Meino katastrofa, aš negalvo- 
jau, kad kils karas. Gegužės 14 dieną, plaukdamas šiauriau ekvato- 
riaus, Amazonės žiočių ilguma, iš pradžių pamačiau stiebą, ant kurio 
plevėsavo vėliava su žvaigždėmis ir dryžiais. Paskui stiebą horizonte 
netrukus pasirodė ir laivo kontūrai, primenantys citadelę. Tai buvo 
„Oregonas“! Kariniam laivui priplaukus arčiau, pamačiau jo signalus 
„C B T“, kurie reiškė: „Ar aplinkui yra karinių laivų?“ Žemiau, po 
vėliava su signalais, geltonavo didžiausia kada nors mano matyta Is- 
panijos vėliava. Ji atrodė didesnė net už „Purslo“ grotą. Nuo to laiko 
matydavau ją košmariškuose savo sapnuose. 

Iš pradžių aš negalėjau įžiūrėti „Oregono“ signalų, nes neturėjau 
žiūronų, o karinis laivas nuo manęs buvo už dviejų mylių, todėl pa- 
laukiau, kol jis priplauks arčiau. Perskaitęs jų signalą, iš karto pakė- 
liau atsakymą „ne“. Aš ir nebuvau sutikęs karinių Ispanijos laivų, be 
to, ir neieškojau jų. Vėliau pakėliau dar vieną signalą: „Dėl abipusės 
gynybos laikykimės kartu.“ Tačiau kapitonas Klarkas to daryti ne- 
Vėliau man pasakojo, kad garlaivis nudūmė ieškoti ispanų karinių 
laivų. Praplaukdamas pro „Oregoną“, „„Purslas“ vėliavos nuleidimu 
pasveikino jį, o šis atsakydamas tris kartus gražiai saliutavo savąja. 
Laivai prasilenkė, o aš naktį dar ilgai mąsčiau apie „Purslą“, įvei- 
kusį visas, na, beveik visas jūroje tykančias kliūtis, ir dabar virš jo 
pakibusią karo grėsmę. Tačiau nenugalimas vilties jausmas galų gale 
išsklaidė visas baimės nuojautas. 

Gegužės 17 dieną, palikęs audros rajoną dar šviesiuoju paros lai- 
ku, „„Purslas“ išvydo Velnio salą. Ji buvo dviem rumbais pavėjui že- 
miau nuo kurso ir nelabai toli. Vis dar smarkiai nuo jūros pučiantis 
brizas nunešė šliupą, ir jau galėjau aiškiai matyti traverse atsidūrusius 
tamsiai pilkus pastatus. Niūrioje vietoje nebuvo matyti nė vėliavos, 
nė kokių nors gyvybės ženklų. 

Baigiantis dienai, horizonte pasirodė prancūzų barkas, plaukian- 
tis kairiuoju halsu aštraus beidevindo kursu Kajeno link. Jis smarkiai 

dreifavo pavėjui. „Purslas“ taip pat plaukė aštriu beidevindu, bet de- 
šiniuoju halsu, stengdamas išlaikyti aukštų, nes stiprus bangavimas 
per nakų atnešė jį per arti kranto. Buvau beketinąs maldauti vėjo, 
kad pakeistų savo krypų. Plaukdamas per vandenynus turėjau daug 
progų džiaugtis palankiais vėjais, ir dabar klausiau savęs, ar sąžininga 
būtų vėl prašyti vėjo pasisukti palankiai man, juolab kad prancūzų 
barkas plaukė į kitą pusę nei aš. Priešinė srovė, su kuria jis kovojo, 
bei silpnas vėjas ir taip pakankamai jam kenkė. Mintyse tik tiek galė- 
jau paprašyti: „Dieve, palik viską kaip yra, tačiau prancūzui daugiau 
nepadėk, nes tai, kas būtų naudinga jam, pakenktų man!“ 
Prisimenu, dar būdamas junga dažnai girdėdavau vieną kapito- 
ną pasakojant, kad jam karštai meldžiantis vėjas patenkindavęs jo 
prašymą ir pakeisdavęs savo krypų į visiškai priešingą — iš pietryčių 
į šiaurės vakarų. Kapitonas buvo geras žmogus, bet argi pasaulio 
Kūrėją, vėjų bei bangų valdovą, galėjo paveikti jo šlovinimas? Be to, 
kapitono prašymu pasikeičiantis vėjas nebuvo pasatinis. Tai buvo 


„Purslas“ prasilenkia su „Oregonu“. 

nepastovios krypties vėjas, kuris gali pasikeisti, kai jo paprašysi, ypač 
jei prašysi ilgai. Juolab kad galbūt kapitono brolis, plaukęs priešinga 
kryptimi, irgi meldė sau palankaus vėjo. Taip tad pasaulyje ir randasi 
visi skirtumai. 

1898 metų gegužės 18 dienos įrašas „„Purslo“ žurnale ypatingas: 
„Šiąnakt, atsidūręs 7913“ šiaurės platumos, pirmą kartą po trejų metų 
pertraukos aš matau Šiaurinę žvaigždę.“ Rytojaus dieną, remiantis 
lago rodmenimis, šliupas nuplaukė šimtą keturiasdešimt septynias 
mylias. Prie šių skaičių pridėjau dar trisdešimt penkias mylias dėl 
srovės, palankiai nešančios laivą. Gegužės 20 dieną, apie saulėlydį, 
kai „Purslas“ sparčiai plaukė namų link, pasirodė Tobago sala, esanti 
prie Orinoko upės žiočių. Pelengas: „vakarų link šiaurės“ rumbas; 
atstumas: dvidešimt dvi mylios. Vėliau nakti, vis dar pučiant stipriam 
vėjui, plaukiant pavėjui dideliu atstumu išilgai Tobago krantų, neti- 
kėtai mane išgąsdino netoliese laivui iš kairės boluojančios dūžtan- 
čios bangos. Staigiai pakreipiau laivą prieš vėją tolyn nuo kranto, 
paskui vėl suvendavau ir pasukau salos link. Netrukus įsitikinau, kad 
priplaukiau per arti kranto, vėl suvendavau į jūrą, bet pelengas į pa- 
vojingą vietą smarkiai nesikeitė. Kad ir kur sukau „Purslą“, iš visų 
pusių jo tykojo uolos. Atrodė, jeigu šliupui pavyks pro jas praplaukt, 
jis bus ištrūkęs iš mirtino pavojaus. Laviruodamas prieš srovę susirū- 
pinęs stebėjau, kaip ji vis arčiau stumia laivą prie uolų. Taip tęsėsi va- 
landa po valandos, kol aš žiūrėjau į šviesos blyksnius dūžtančių bangų 
keterose, išmetamus į viršų tokiu dažnumu, kokiu dažnumu plūdo 
ilga vandenyno siūba, o blyksniai kaskart rodėsi vis arčiau. Nekilo nė 
menkiausių abejonių, kad tai koralinis rifas. Ir netikęs koralinis rifas. 
Blogiausia, kad toliau gali būti kiti rifai, sudarantys įlanką, į kurią 
mane nuneš srovė, kur aš būsiu apsuptas ir galiausiai sudaužytas. 
Nesu plaukiojęs šiais vandenimis nuo jungos laikų ir apverkiau tą 
dieną, kai leidau ožiui pasirodyti denyje ir suėsti mano jūrlapį. Ištrau- 
kiau iš atminties jūrinius mitus apie laivų liekanas ant paskendusių 
rifų ir apie piratus, besislepiančius tarp koralinių rifų ten, kur kiti lai- 
vai negali įplaukti, bet neįstengiau prisiminti nieko, kas tiktų Tobago 

salai. Atsiminiau netgi Robinzono Kruzo laivo katastrofą, aprašytą 
romane, tačiau apie koralinius rifus ten nebuvo rašoma, atmintyje 
išliko tik Kruzo pastangos išsaugoti paraką sausą. 

— Bet štai laivas ir vėl braška! — sušukau. — Šviesos blyksniai dabar la- 
bai arti. Paskutinė lūžtanti banga vos neįgriuvo vidun! Bet tu prasmuk- 
si, „Pursle“, senas mano drauguži, peršoksi ją! Šita traverse! Dar viena 
plūsta! Oi, dar viena tokia banga, ir tu liksi be španhautų ir be kilio! 

Patapšnojau per šliupo trancą, didžiuodamasis jo paskutinėmis 
kilniomis pastangomis išsisukti iš pavojaus, kai didesnė banga nei 
buvusios mestelėjo šliupą aukščiau nei kitos, ir nuo bangos viršūnės 
žiūrint viskas tuoj pat paaiškėjo apie rifą. Atsirėmiau į virvės buch- 
tą, bežadis ir sužavėtas, o kartu pralinksmėjęs. Aladino lempa! Mano 
paprastas žvejo žibinte! Mane suklaidino ryškus besisukantis šviesos 
pluoštas Trinidado saloje, esančioje už trisdešimties mylių, tai jo spin- 
duliai periodiškai nutviksdavo bangų viršūnėse! Šviečiantis taškas da- 
bar jau kyščiojo iš už horizonto. Koks neapsakomai nuostabus buvo 
šis reginys! Brangusis tėve Neptūne! Ilgus metus praleidęs jūroje ir 
daugybę laiko tarp koralų, kaip galėjau rimtai tai palaikyti rifu! Visą 
likusią nakų akyse man šmėžavo įsivaizduojami rifai. Nežinojau, kur 
jie yra, ir kiekvieną akimirką tarsi laukiau, kada šliupas užplauks ant 
tikro rifo. Iki ryto stengiausi išlikti toje pačioje vietoje, venduodamas 
link jūros ir atgal, ir tik dėl jūrlapio, kurio man labai reikėjo. Iš nevil- 
ties galėjau prikalti Šventosios Elenos salos ožio kailį prie denio. 

Tolesnis mano kursas vedė į Grenadą, kur turėjau pristatyti laiškus 
iš Mauricijaus salos. Apie gegužės 22-osios vidurnaktį atplaukiau į salą 
ir nuleidau inkarą Sent Džordžo miesto prieigose. Į uostą įplaukiau 
prašvitus, gegužės 23-iosios rytą. Nuo Gerosios Vilties kyšulio iki 
Grenados salos plaukiau keturiasdešimt dvi dienas. Kelionė pavyko, 
ir aš dar kartą nukėliau kepurę prieš nematomą „Pintos“ vairininką. 

Ponia Brius, atsiuntusi „Purslui“ laiškelį Port Luise, rašė, kad Gre- 
nada yra nuostabi sala, ir palinkėjo, kad šliupas aplankytų ją plauk- 
damas namo. Atvykęs į salą supratau, kad esu laukiamas, ir nustebęs 
paklausiau: 


— Iš kur sužinojote apie mano atvykimą? 

— Girdėjome, kad lankėtės Mauricijuje, — atsakė man, — ten buvo- 
te susitikęs su geru mūsų bičiuliu gubernatoriumi seru Čarlzu Briu- 
su. Mes žinojome, kad užsuksite į Grenadą. 

Tai buvo žavus pristatymas, kuris suvedė mane su žmonėmis, 
vertais pažinti. 

Iš Grenados „Purslas“ pajudėjo gegužės 28 dieną ir, plaukdamas 
pakrantėmis iš pavėjinės Antilų salų pusės, 30 dieną pasiekė Domi- 
nikos salą, kur atsargumo sumetimais sustojau atlikti karantino. Aš 
vis dar neturėjau jūrlapio, nes Grenadoje man nepavyko jo gauti. 
Dominikos saloje irgi nusivyliau, nes neradau, ko man reikėjo, be to, 
išsirinkau netinkamą vietą laivui stovėti ir dėl to man grėsė bauda. 
Nei karantino zonoje, nei prekybinių laivų teritorijoje nebuvo nė 
vieno laivelio, todėl man atrodė, kad nėra jokio skirtumo, kur nuleis- 
ti šliupo inkarą. Tačiau netrukus priplaukė juodaodis vyrukas, lyg ir 
uosto kapitono padėjėjas, ir liepė man trauktis į kitą vietą, kurią, tiesą 
gavimo iš jūros. Užuot iš karto pakėlęs bures ir nuplaukęs toliau, aš 
primygtinai maldavau jį parūpinti man jūrlapį ir prižadėjau išplaukti 
iškart, kai tik jį gausiu. 

— Bet jūs privalote pasitraukti į kitą vietą, prieš ką nors gaudamas, 
— vyrukas taip suriaumojo, kad jį galėjo išgirsti pakrantėje esantys 
žmonės, ir pakartojo: — Tučtuojau traukitės! 

Jo įniršis tik didėjo, o žmonės ant kranto kikeno, matydami 
„Purslo“ įgulą ramiai sėdinčią ant falšborto, užuot pakeliančią laivo 
bures. 

Vaikinas šaukė dar garsiau nei prieš tai: 

— Aš jums sakau, kad čia karantino zona. 

— Puiku, generole, — atsakiau, — aš kaip tik norėjau pabūti karantine. 

— Gerai, pone, — rėkė balsai nuo kranto, — būsi patikrintas karantine. 

Kiti tuo metu uosto viršininko pavaduotojui šaukė: 

— Priversk tą baltąją šiukšlę judintis iš čia! 

Žmonės saloje pasidalijo apylygiai — vieni už mane, kiti prieš. Vy- 
ras, dėl manęs sukėlęs tiek daug triukšmo, pagaliau nusileido ir įsiti- 

kinęs, kad pageidauju būti patikrintas karantine, atsiuntė pas mane 
kažkokį pasipūtusį mulatą, kuris pasirodė šalia šliupo visas krakmo- 
lytas nuo galvos iki kojų ir stovėdamas stačias valtyje kilnojosi aukš- 
tyn žemyn, kaip vandens siurblio stūmoklis, neprarasdamas reikš- 
mingos savo pozos. 

— Jūrlapį! — surikau, vos tik pamačiau baltą jo marškinių apykaklę 
virš šliupo turėklų. — Ar turite kokį nors jūrlapį? 

— Ne, sere, — atsakė jis ir atrodė jau ne toks pasipūtęs. — Jūrlapiai 
šioje saloje neauga. 

Neabejodamas gauta informacija, tuoj pat pakėliau inkarą, nes 
tai ir ketinau daryti iš pat pradžių, ir iškėlęs visas bures pasukau į 
Sent Džonsą, Antigvą, kurią pasiekiau birželio 1 dieną, labai atsargiai 
plaukdamas sąsiaurio viduriu. 

Prie uosto vartų „Purslas“, visada turėjęs gerą draugiją, sutiko 
garinį katerį su uosto pareigūnais ir Pavėjinių salų gubernatoriumi 
seru Frensiu Flemingu, kuris, visos šliupo įgulos džiaugsmui, nurodė 
pareigūnams nutempti mano laivą į uostą. Kitą dieną jo didenybė 
gubernatorius su žmona ponia Fleming ir Britanijos laivyno kapito- 
nu Beru apsilankė pas mane su vizitu. Kaip ir Grenadoje, Antigvoje 
galėjau nemokamai pasinaudoti teismo rūmų sale, kuri buvo sau- 
sakimša supratingų klausytojų, susirinkusių išgirsti pasakojimo apie 
jūras, kurias „„Purslas“ perplaukė, ir šalis, kurias aplankė. 


219 


Dvidešimt pirmas skyrius 


Ruošimasis namo - Štilis sąsiauryje — Jūrą užtvindo sargasai - Audra nutraukia stakselštagą — Vie- 
sulas pasitinka mane netoli Ugnies salos — Planas keičiasi - Atvykimas į Niuportą - Keturiasdešimt 
šešių tūkstančių mylių kelionės pabaiga — „Purslas“ vėl Fer Heivene 

1898 metų birželio 4 dieną paskutinį kartą sutvarkiau dokumentus 
Jungtinių Valstijų konsulate ir man paskutinį kartą buvo grąžinta lai- 
vo licencija, leidžianti plaukti vienam nors ir aplink pasaulį. Jungtinių 
Valstijų konsulas ponas Hantas, prieš grąžindamas man dokumentą, 
kaip ir generolas Robertsas Keiptaune, parašė ant jo trumpą kelio- 
nės vertinimą. Įprastine tvarka šis dokumentas dabar saugomas Va-' 
šingtone, Iždo departamente. 

1898 metų birželio 5 dieną „Purslas“ išplaukė namo, laikydamasis 
Hateraso kyšulio kurso. Birželio 8 dieną kaitinant saulei šliupas plau- 
kė tiksliai iš pietų į šiaurę. Saulės deklinacija tą dieną buvo 22754“ ir 
„Purslo“ platuma buvo ta pati, kaip ir prieš pietus. Daugelis mano, 
kad plaukti jūra po tiesioginiais saulės spinduliais yra labai karšta, 
tačiau nebūtinai. Pučiant vėjui, kai jūra raibuliuoja, termometro stul- 
pelis rodo pakenčiamą temperatūrą netgi tiesiogiai spiginant saulei. 
Miestuose ar smėlėtose pakrantėse, esančiuose aukštesnėse platu- 
mose, dažniausiai būna karščiau. 

Patenkintas „„Purslas“ sparčiai dūmė namo, ir, kaip įprasta, ne- 
nuobodžiaudamas, bet įplaukęs į Arklių platumas sustojo, ir jo burės 
suglebusios pliaukšėjo nuščiuvus vėjui. Buvau beveik pamiršęs apie 
šią štilio juostą ar linkęs laikyti tai mitu. Dabar supratau, kad ji tikrai 
egzistuoja ir yra sunkiai perplaukiama. Viskas buvo taip, kaip ir tu- 
rėjo būti, nes po visų pavojų, patirtų jūroje, kaip smėlio audra prie 

Afrikos krantų ar „kraujo lietus“ Australijoje, ar karo grėsmė artė- 
jant prie namų, gamtos išbandymų patirtis būtų daug netekusi, jei 
būtų išbrauktos Arklių platumos. Siaip ar taip, filosofinio požiūrio į 
visus reiškinius aš nepraradau, kai kitas tokiais momentais, būdamas 
taip arti gimtojo uosto vartų, būtų praradęs kantrybę. Išbandymo 
laikotarpis truko aštuonias dienas. Visus vakarus praleidau skaityda- 
mas laivo denyje prie žvakės šviesos. Nebuvo nė menkiausio vėjelio, 
jūra pasidarė lygi, monotoniška. Tris paras iš eilės horizonte mačiau 
fregatą subliuškusiomis burėmis. 

Sargasai, paprastai padrikai pasklidę pluoštais ar keistai nusidrie- 
kę siauromis juostomis vėjo kryptimi, dabar susirinko į didžiulius 
kupstus. Keisti jūrų gyvūnai, maži ir dideli, zujo pirmyn atgal. Tačiau 
įdomiausi buvo maži jūrų arkliukai, kurių prisigaudžiau ir butelyje 
parsigabenau namo. Pagaliau birželio 18 dieną nuo pietvakarių atėjo 
audra, ir sargasai vėl išsisklaidė pradalgėmis ir juostomis. 

Tą dieną vėjas įsisiautėjo, netgi per daug. Jūra taip pat šėlo. „Purs- 
las“ buvo pačiame sūkuriuojančios Golfo srovės viduryje ir kaip 
delfinas šokinėjo per sunkiai įveikiamas bangas. Atrodė, kad laivas 
skrieja liesdamas tik bangų viršūnes, tarsi norėdamas atsigriebti už 
prarastą laiką. Neatlaikęs netikėtų smūgių ir nuolatinio įtempimo, 
laivo takelažas ėmė pasiduoti. Pirmiausia nuplyšo groto giko šoto 
apkaba, paskui piko falo blokas nutrūko nuo gafelio. Reikėjo tuoj 
pat suimti rifus ir viską taisyti. Kai tik „visos įgulos rankos“ atsidūrė 
laivo denyje, ėmiausi šių darbų. 

Birželio 19-oji buvo graži diena, bet birželio 20-osios rytą kilo 
dar viena audra drauge su kryžminiu bangavimu, kuris netvarkingai 
kilnojo bangas aplinkui ir laivas skaudžiai į jas atsitrenkdavo. Kai jau 
svarsčiau nuleisti burę, nuo stiebo viršaus nutrūko stakselio štagas ir 
viskas kartu su bure įkrito į jūrą. Pamačius į vandenį krentančią išsi- 
pūtusią burę ir staiga jos vietoje atsirandančią tuštumą, mane apėmė 
keistas, anksčiau nepatirtas jausmas. Buvau priekyje ir šaltakraujiš- 
kai bandžiau išgriebti burę su pirmąja banga, kol ji nesuplyšo arba 
nepalindo po laivu. Burei ištraukti prireikė vos trijų minučių, o gal 

ir mažiau, nes per šią kelionę buvau, be abejo, sutvirtėjęs. Šiaip ar 
taip, skorbutas nebuvo prasidėjęs, ir, būdamas tik per porą laipsnių 
nuo namų, tikėjausi baigti kelionę be gydytojo pagalbos. Išties, vis 
dar buvau geros sveikatos, galėjau smagiai šokinėti ant denio, bet 
ar pajėgsiu laipioti? Didysis jūrų valdovas Neptūnas šį kartą mane 
žiauriai išbandė. Nutrūkus štagui stiebas siūbavo kaip nendrė ir lipti 
į ji nebuvo paprasta. Kadangi laive turėjau atsarginių blokų ir virvių, 
su kuriomis galėjau sutaisyti stiebą, veikiai buvo iškeltas surifuotas 
kliveris — tarsi namo grįžtantis kareivis. Jeigu „Purslo“ stiebas ne- 
būtų gerai įtvirtintas stepse, būtų kaip „Džonas Volkeris“ nutrūkus 
štagui. Gerai apgalvota mano laivo konstrukcija ir kruopštumas jį 
statant atsipirko iškilus sudėtingoms aplinkybėms. 

Birželio 23 dieną pasijutau galutinai išsekęs, pavargęs nuo glumi- 
nančių škvalų ir erzinančios bangų „tarkos“. Dienų dienas nemačiau 
jokio laivo ten, kur, tikėjausi, bent vienas škuneris palaikys man drau- 
giją. Tik vėjas švilpė takelaže ir tiško nenumaldomos jūros bangos, 
atsimušdamos į šliupo bortus. Viso to buvo daugiau nei pakankamai 
šioje kelio atkarpoje. Ir man, ir „„Purslui“ dabar atrodė, kad viso to 
būta tiek daug, ir visa tęsėsi taip ilgai! Tą vidudienį iš šiaurės vakarų 
atslinko žiemiška audra. Baigiantis birželiui Golfo srove plaukianti 
„Purslą“ čaižė kruša, o žaibai liejosi iš dangaus ne pavieniais blyks- 
niais, o beveik nenutrūkstamais srautais. Pučiant įkypiems vėjams, aš 
dieną ir nakų kreipiau šliupą link krantų, kur birželio 25 dieną netoli 
nuo Ugnies salos šliupas pateko į viesulą, kuris prieš valandą pralėkė 
virš Niujorko miesto, žaibais niokodamas pastatus ir nešdamas šipu- 
liais paverstus medžius. Laivai, stovėję prieplaukoje, buvo nutraukti 
nuo švartovų ir suknežinti į kitus laivus — pridaryta daug nuostolių. 
Tai buvo pats didžiausias uraganas per visą mano kelionę aplink pa- 
saulį. Laiku įžvelgęs artėjančios audros įniršį, viską surišau naitovu ir 
pasitikau ją be burių. Ir vis dėlto, kai smogė audra, šliupas sudrebėjo 
ir beviltiškai atsigulė stiebais ant vandens, bet, sukdamasis į vėją su 
plaukiančių nuo nosies inkaru, išsitiesino ir pažvelgė audrai į akis. 
Viduryje škvalo nieko negalėjau padaryti, tik stebėti ir mąstyti apie 

žmogaus menkumą ištikus tokiam štormui kaip šis. Kartą kelionėje 
netoli Madagaskaro krantų teko išgyventi įelektrinto oro audrą, kuri 
buvo visai nepanaši į šitą. Dabar žaibavo ilgiau ir visi žaibai kirto į 
vandenį. Buvau suplanavęs plaukti į Niujorką, bet kai viskas baigėsi, 
iškėliau bures, pakeičiau halsą iš dešiniojo į kairįjį ir pasukau į ramų 
uostą visko apmąstyti. Taigi, sumažintomis burėmis šliupas halfvin- 
du plaukė Long Ailando salos link, o aš sėdėjau mąstydamas ir stebė- 
damas dabar pakrantėje pasirodžiusius plaukiojančių laivų žiburius. 
Vogčiomis mane užvaldė prisiminimai apie taip greit pasibaigsiančią 
kelionę, ir aš niūniavau praeityje girdėtas melodijas, kurių man pri- 
siminė vis daugiau ir daugiau. Nejučiomis supratau, kad dažniausiai 
niūniuoju fragmentus iš krikščioniškos giesmės, kurią giedojo viena 
itin miela moteris iš Fer Heiveno, dar tada, kai rekonstravau ,„Purs- 
lą“. Turėjau tą metaforišką giesmę išgirsti dar kartą būdamas visiškai 
vienas, bent vieną kartą: 


Bangos ir vėjai mėto bei gena mane. 
Ir toliau: 


Bet mažas mano laivelis dar nepabūgo 


Šėlstančių vėjų ir audros bangų. 


Po šios audros „Pintos“ vairininko daugiau nebemačiau. 

Prisiminimai ir patirtis, įgyta kelionėje su „Purslu“ per trejus me- 
tus, man atrodė tarsi knyga, kurią tuo metu skaičiau. Ir puslapis po 
puslapio ji darėsi vis įdomesnė, kol priėjau prie paskutinio, įdomiau- 
sio iš visų. 

Išaušus dienai pamačiau, kad jūros spalva pasikeitė. Iš tamsiai 
žalios ji pasidarė šviesi. Į vandenį nuleidau lotą ir išmatavau jūros 
gylį. Jis siekė trylika fadomų. Netrukus pasiekiau žemę, keliomis my- 
liomis ryčiau Ugnies salos, ir iš ten, plaukdamas pakrante pučiant 
priešiniam brizui, pasiekiau Niuportą. Praėjus galingai audrai, oras 

buvo išskirtinai puikus. Ankstyvą popietę „„Purslas“ apiplaukė Mon- 
tokų kyšulį, sutemus Juditos viršūnė buvo traverse, o vėliau šliupas 
praplaukė ir Bebro Uodegą. Tačiau „Purslas“ turėjo įveikti dar vieną 
pavojų — Niuporto vartai buvo užminuoti. Šliupas laikėsi arčiau uolų 
ir plaukė išilgai ten, kur nei priešo, nei savas laivas nebūtų galėjęs 
prasmukt, jei būtų turėjęs didesnę gramzdą, be to, jis nekliudė pa- 
krančių apsaugos laivui kanale. Buvo nelengva plaukti, laikantis arti 
kranto, bet geriau per uolas, nei per minas. Kai „„Purslas“ šmėkšte- 
lėjo prie man gerai pažįstamo apsaugos laivo „Deksteris“ laivagalio, 
jo denyje išgirdau šaukiant: „Laivas plaukia!“ Aš tuoj pat pakėliau 
žibintą ir išgirdau: „Čia „Purslas“!“ Tai buvo seno pažįstamo bal- 
sas, ir aš tikėjau, kad draugas nepradės šaudyti. Atleidau groto giko 
šotą, ir „Purslas“ pasuko link vidinio uosto ženklo žiburio. Pagaliau 
1898 metų birželio 27 dieną pirmą valandą nakties „„Purslas“, saugiai 
įplaukęs į uostą, nuleido inkarą po daugiau nei keturiasdešimt šešių 
tūkstančių mylių kelionės aplink pasaulį, kuri truko trejus metus, du 
mėnesius ir dvi dienas. 

Ar laivo įgula po tokios kelionės jautėsi gerai? Tai yra, kaip jau- 
čiausi aš? Kelionė man išėjo į naudą daugeliu atžvilgių. Aš netgi pri- 

augau svorio ir dabar svėriau vienu svaru daugiau, nei išvykdamas iš 
Bostono. Ar pasenau? Ne. Mano gyvenimo laikrodis pasisuko atgal, 
nes visi draugai kalbėjo: „Slokamas ir vėl jaunas.“ Man atrodė, kad 
nuo to laiko, kai nukirtau pirmąjį medį „Purslui“ rekonstruot, aš 
atjaunėjau dešimčia metų. 

Mano laivo būklė taip pat buvo geresnė, palyginti su ta, kokios 
būdamas jis išplaukė į ilgą kelionę iš Bostono. Šliupas tebebuvo tvir- 
tas kaip riešutėlis ir toks sandarus, koks turi būti geriausias plaukio- 
jantis laivas. „Purslas“ niekur nepraleido vandens, nė vienas lašelis 
per visą kelionę neprasisunkė į vidų. Vandens siurblys, kurį trumpai 
panaudojau plaukdamas į Australiją, vėliau nebuvo net pajudintas. 

Kai vėl buvau gimtajame uoste, pirmasis lankytojų knygoje pa- 
sirašė svečias, visą laiką tvirtinęs, kad „„Purslas“ sugrįš. Beje, mano 
laivas tol nebuvo patenkintas, kol neparplukdžiau jo į gimimo vietą 

Fer Heiveną, Masačusetso valstiją. Aš ir pats troškau sugrįžtū ten, 
kur pradėjau savo misiją, be to, kaip jau minėjau, atjaunėjęs. Taigi lie- 
pos 3 dieną, pučiant palankiam vėjui, tarsi palengva šokdamas valsą 
pakrante „Purslas“ priplaukė Akušneto upės žiotis Fer Heivene, kur 
ji pririšau prie to paties kedro baslio, įkalto pakrantės seklumoje. Čia 
šliupas ir buvo pririštas, pirmą kartą nuleistas į vandenį. Dar arčiau 
gimtinės negalėjau jo priplukdyti. 

Tai, kad „„Purslas“ per visą kelionę aplink pasaulį neatrado naujų 
žemynų, galėjo reikšti tik tai, kad jų daugiau ir nėra. Laivas neieškojo 
naujų pasaulių ir neturėjo tikslo plaukti vien dėl garsių pasakojimų 
apie jūrų pavojus. Apie jūrą ir taip per daug piktžodžiaujama. Smagu 
pačiam surasti kelią į jau atrastas žemes, ir „„Purslas“ padarė atra- 
dimą, kad net pati pikčiausia jūra nėra pavojinga tvirtai suręstam 
laivui. Joks karalius, jokia šalis, jokia iždinė nefinansavo mano laivo 
kelionės. Jis pats įvykdė tai, ką buvo įsipareigojęs sau. 

Norėdamas ko nors pasiekti, — ir tai tinka bet kam, — turi visa 
Dabar, kai žvelgiu atgal į nedidelį savo pasiekimą, aš matau tik keletą 
nesudėtingų dailidės įrankių, alavinį laikrodį ir maišelį apmušalinių 
vinių — tai ir viskas, ko man prireikė savo sumanymui įvykdyti. Ta- 
čiau svarbiausia buvo mokslas ir patirtis, įgyti ne per vienus metus. 
Stropiai studijavau Neptūno dėsnius ir bandžiau šiais dėsniais remtis 
plaukiodamas per jūras marias. Ir tam buvo verta gaišti laiką. 

Ir dar tikiuosi, kad nenuvarginau savo draugų detaliomis moks- 
liškai pagrįstomis ataskaitomis, teorijomis bei dedukcinėmis išvado- 
mis, — aš tenoriu pasakyti, kad stengiausi papasakoti tik nuotykių 
istoriją. Tai mano nemokšišku būdu jau padaryta, ir dabar aš prišvar- 
tuoju laivą, truputį atleidžiu švartovus, kad „kvėpuotų“, ir kuriam 
laikui saugiai uoste palieku „Purslą“. 

Vėl pririštas prie seno baslio Fer Heivene. 

Priedas 


„Purslo“ apvadai ir burių įranga 


Visa, kas žinoma apie „Purslo“ kilmę — Laivo apvadai — Laivo ypatybės laikytis kurso — Burių įranga 
ir vairavimo įranga — Precedento neturintis žygdarbis — Baigiamasis žodis, padrąsinantis būsimuo- 
sius jūrų keliautojus 

Ankstesniuose skyriuose, kurie buvo skirti leidiniui Amžiaus žurna- 
las, iš drovumo prieš didelę patirti turinčius jūrininkus susilaikiau 
nuo detalaus „Purslo“ statybos aprašinėjimo ir nepasakojau apie 
primityvius jo valdymo metodus. Neturėdamas jokios plaukiojimo 
jachta patirties, aš negavau progos sužinoti, kad puikiai įrengti laivai, 
kuriuos matome plaukiojant mūsų uostuose ir pakrantėse, ne visi 
gali pasiekti tokių rezultatų, arba dar geresnių, nei „Purslas“, plauk- 
damas su burėmis, tarkim, pririštu vairu. 

Aš žinojau, kad joks kitas laivas nėra apiplaukęs Žemės rutulio, 
naudodamas tokį laivo valdymo būdą, bet nenoriu teigti, kad nė vie- 
nas iš jų negalėtų to atlikti, arba kad žmonės, plaukiojantys su tam tīk- 
ro takelažo laivais ir taikantys minėtą būdą, negalėtų nuplaukti taip 
toli, kaip jiems norėtųsi. Todėl mane labai nustebino vieno eksperto 
kategoriškas teiginys, neva šitaip plaukti neįmanoma. 

„Purslas“, kai aš juo išplaukiau, buvo visiškai naujas laivas, nors 
ir perstatytas iš šliupo tokiu pačiu pavadinimu. Žmonėse sklandė 

istorija, kad maždaug prieš šimtą metų Delavero pakrantėmis se- 
nuoju šliupu plaukiojo austrių gaudytojai. Vietinės muitinės žurna- 
le neišliko jokių įrašų, kur šliupas buvo pastatytas. Kažkada, labai 
seniai, laivas priklausė savininkui, vardu Noankas, iš Konektikuto 
valstijos, o vėliau atsidūrė Niu Bedforde. Kai kapitonas Ebenas Pir- 
sas padovanojo jį man, laivas stovėjo, kaip jau pasakojau, paramsty- 
tas Fer Heiveno laukymėje ir buvo bebaigiantis savo dienas. „Purs- 
las“ turėjo apvadus, būdingus žvejybiniams Šiaurės jūros laivams. 
Rekonstruodamas šliupą sija po sijos, lenta po lentos, virš vandens 
iškilusį laivo bortą paaukštinau dvylika colių ties vidurine laivo da- 
limi ir aštuoniolika colių priekyje, o laivagalyje pridėjau keturiolika 
colių. Šitaip aš padidinau bortų išlinkį ir, mano manymu, pritaikiau 
laivą plaukioti neramiomis jūromis. Neketinu kartoti „Purslo“ re- 
konstravimo istorijos, nes ją detaliai išdėsčiau pirmame skyriuje, bet 
norėčiau pridurti, kad baigus visus darbus bendras laivo ilgis buvo 
trisdešimt šešios pėdos ir devyni coliai, plotis siekė keturiolika pėdų 
ir du colius, triumo gylis — keturios pėdos ir du coliai. Laivo tonažas 
buvo neto devynios tonos ir bruto — dvylika ir septyniasdešimt viena 
šimtoji tonos. 

„Purslo“ apvadus dariau su didžiausiu malonumu ir panaudojau 
visas sukauptas žinias, nes mano, kaip jūrų keliautojo, gyvenimas pra- 
bėgo barkuose ir kituose laivuose, plaukiojant pirmyn ir atgal jūro- 
mis. Nepagailėjau jėgų ir visus laivo pertvarkymo darbus atlikau labai 
kruopščiai. Grįžęs iš kelionės „„Purslas“ buvo nuplukdytas iš Niujor- 
klubui buvo atsargiai ištrauktas iš vandens ir tiksliai visur išmatuotas. 
Kapitonas Robinsonas pagal turimus matmenis padarė laivo make- 
tą. Jauniems mūsų jachtininkams, besisupantiems ant „jūros lelijų“, 
atrodė, nelabai patiko mano laivas. Ką gi, jie turėjo savo nuomonę, 
o aš tvirtai laikiausi savosios. Jie nepritarė trumpiems laivo galams, 
pranašumui, kuris akivaizdžiausiai atsiskleidė audringoje jūroje. 

Kai kurie dalykai „Purslo“ denyje galėjo būti įrengti kitaip, ir tai 
nebūtų joks nuostolis laivui. Nežinau, dėl kokios priežasties išvykoms 

„Purslo“ galinės kajutės schema. 


skirto laivo kajutės antstatą reikėtų statyti laivagalyje, o ne denio cen- 
tre. Dėl to man liko mažai vietos tarp įėjimo trapo ir šturvalo. Kai 
kas netgi sakė, kad galėčiau patobulinti laivagalio formą. Bet aš nebu- 
vau tuo tikras. Vanduo šliupo kilvateryje nesukeldavo jokių sūkurių 
ir nebuvo jokio vandens vilkimo, kaip kad būtų netinkamu kampu 
išpjovus achterštevenio nuolydį. 

Jūreiviai, plaukiojantys ramiuose vandenyse, sako: „Kur laivagalio 
nuosvyra?“ Jie niekada neperplaukė Golfo srovės siaučiant šiaurės 
rytų vėjams ir nežino, kokia nuosvyra kokiomis oro sąlygomis yra 
geriausia. Dėl savo pačių saugumo niekada nestatykite ilgos atsiki- 

šusios atbrailos laivo nuosvyrai, jei 
ketinate plaukti į atvirą jūrą. Kaip 
dažnas jūreivis sprendžia apie laivo 
perspektyvas iš pirmo žvilgsnio ir 
jam pakanka nužvelgti visą laivą iš 
karto, taip ir aš vertinau savo „Purs- 
l4“ ir nebuvau nuviltas. 

„Purslas“ su šliupo takelažu nu- 
plaukė dalį kelio nuo Bostono iki 
Magelano sąsiaurio, ir jam teko su- 
sidurti su įvairiausiomis oro sąlygo- 
mis. Vėliau pritaikytas jolo takela- 
žas nedaug patobulino laivą. Jis tik 
sumažino gana sunkaus groto plotą 
ir trupuų pagerino laivo valdymo 
savybes plaukiant prieš vėją. Plau- 
kiant pavėjui mažasis stiebas visai 
nebuvo naudojamas ir aš jį tiesiog 
nuimdavau. Sparčiausiai „Purslas“ 
lėkdavo bakštago kursu su visiškai 
atleistu giku. Niekada nereikėjo il- 
gai ieškoti vairo padėties, arba vai- 
ro kampo, reikalingo išlaikyti laivą 
reikiamame kurse. Suradęs tinkamą 
vairo padėtį, tuoj pat jį pririšdavau. 
Tokioje padėtyje esanų laivą nešė 
grotas, O pagrindinis stakselis, iš- 
temptas šotais išilgai laivo ašies, 
arba truputį į vieną ar kitą pusę, 
palaikė nenukrypstamą kursą. Kai 
vėjas būdavo tolygiai smarkus arba 
panašus į škvalą, kartais keldavau 
skrajojanų kliverį, prikabintą prie 

„Purslo“ denio schema 


cCc DMowen DeL. 


Pėdų skalė 


„Purslo“ takelažas. Ištisinės linijos atitinka takelažą kelionės pradžioje. Taip apiburintas šliupas 
perplaukė Atlanto vandenyną iki Gibraltaro, ir tada dar kartą pietvakarių kryptimi iki Brazilijos. 
Pietų Amerikos vandenyse bušpritas ir gikas buvo sutrumpinti ir pritaikytas nuimamas mažasis 
stiebas, kitaip tariant, šliupo rangautas buvo pakeistas į jolo rangautą, su kuriuo laivas ir pabaigė 
kelionę, jo burių kontūrai parodyti punktyrine linija. Pati priekinė burė - skrajojantis kliveris, nau- 
dotas retai ir tvirtintas prie bambuko — bušprito tęsinio. Būdus, kaip buvo pakeliamas ir nuleidžia- 
mas mažasis stiebas, galima pamatyti kituose piešiniuose. Kitos burės: priekinė burė, tvirtinama 
halso kampu prie bušprito, — kliveris; priekinė burė, tvirtinama halso kampu prie forštevenio, - 
stakselis; didžiausia burė su gafeliu (viršutiniu buomu) — gafelinis grotas; mažoji burė ant mažojo 
stiebo - liugerinis bizanis. 


karties, pritvirtintos prie bušprito, taip pat su įtemptais šotais išilgai 
laivo ašies, ir tai buvo saugu net pučiant audros stiprumo vėjui. Stipri 
gafelio atotampa buvo būtinybė, nes be jos grotas nenusileisdavo, 
kai norėdavau tai padaryti pučiant silpnam vėjui. Vairo pasukimo 
kampas plaukiant įvairiais kursais buvo skirtingas, nelygu vėjo stip- 
rumas. Bet šie kampai yra greitai pajuntami praktikoje. 

Trumpai tariant, kai „Purslas“ plaukdavo aštriu beidevindu su vi- 
somis išskleistomis burėmis, pučiant lengvam vėjui, jam reikėjo mažo, 

arba visai jokio, vairo pasukimo kilimui kompensuoti. Sustiprėjus vė- 
jui išeidavau ant denio, atrišdavau vairaratį, pasukdavau jį per vieną 
arba du stipinus, kad dar labiau kompensuočiau kilimą, ir vėl palikda- 
vau kaip anksčiau. Pasak jūreivių, reikėjo tik užmesti kilpą. 

Būtų vienas malonumas atsakyti į klausimus apie jūroje tykančius 
netikėtumus, tačiau tuomet knyga būtų perkrauta. Galėčiau pasakyti 
tik tiek, kad daug kas pasikliauja praktika, o mėgstantiems plaukio- 
ti geriausia mokytoja — žinoma, po patirties — yra sveika nuovoka. 
Ar turėjau prietaisų, palengvinančių mano darbą? Neturėjau tokio 
nė vieno. Bures pakeldavau rankiniu būdu, o falus perkišdavau per 
įprastus laivuose esančius blokus. Savaime suprantama, kad visi šotai 
buvo nuvesti į laivagalį. 

„Purslo“ brašpilis buvo paprasčiausia gervė ar vadinamasis kra- 
bas. Laive turėjau tris inkarus, vienas jų svėrė keturiasdešimt svarų, 
kiti šimtą ir šimtą aštuoniasdešimt. Brašpilis ir keturiasdešimt svarų 
sveriantis inkaras bei raižytas kliperštevenis priklausė senajam ori- 
ginaliam „Purslui“. Betoninis balastas buvo saugiai užpleištuotas. 
Ant kilio nebuvo nei geležies, nei švino, nei jokio kito papildomo 
svorio. 


„Purslo“ vairavimo įranga. 

Jeigu atlikdavau matavimus, beveik niekada jų neužrašydavau, to- 
dėl net po ilgos kelionės jūra aš negalėjau iš karto pasakyti, kokio 
aukščio „Purslo“ stiebas, koks giko ar gafelio ilgis. Taip pat nežino- 
jau, kur yra buringumo centras, išskyrus atvejus jūroje, kai to pri- 
reikdavo praktiškai, tačiau dėl to aš mažiausiai jaudinausi. Bet ma- 
tematiniai skaičiavimai, norint pastatyti gerą laivą, yra būtini, dėl to 
„Purslas“ buvo lengvai balansuojamas ir reguliuojamas. 

Garbingiausi ir labiausiai patyrę jūrininkai manęs klausinėjo, kaip 
„Purslui“ pavyko išlaikyti teisingą kursą prieš vėją, būtent taip, kaip 
jis plaukė keletą savaičių iš eilės. Vienas iš mane klausinėjusių džen- 
telmenų buvo didžiai gerbiamas laivo kapitonas ir geras mano bičiu- 
lis, neseniai kaip valstybės ekspertas dalyvavęs garsios kapitono nu- 
žudymo bylos Bostone tyrime. Jis įrodinėjo, kad laivas negali išlaikyti 
kurso taip ilgai, kad vairininkas spėtų perrėžti kapitonui gerklę pali- 
kęs be priežiūros vairą. Paprastai taip ir būna. Kas nors gal pasakytų, 
kad tiesiomis burėmis apiburintame laive taip būna visada. Tačiau 
„Purslas“ tuo metu, kai buvo tiriama laivo tragedija, plaukė aplink 
Žemės rutulį be vairininko prie vairo, išskyrus retas išimtis. Vis dėlto 
norėčiau pridurti, kad tai neturėjo jokios įtakos žmogžudystės bylos 
eigai Bostone. Reikia tikėtis, kad nusikaltėlis bus surastas ir teisin- 
gumas įvykdytas. Kitaip tariant, atsižvelgiant į laivo, kuriame buvo 
įvykdytas nusikaltimas, modelį ir takelažą, aš būčiau davęs tokius pa- 
čius parodymus teisme, kaip ir minėtas patyręs jūrų ekspertas. 

Prisiminkime ,„Purslo“ kelionę nuo Ketvirtadienio salos iki Ko- 
kosų salų, kai per dvidešimt tris dienas jis sukorė du tūkstančius 
septynis šimtus mylių, per visą tą laiką — jokio žmogaus prie vairo, 
išskyrus maždaug vieną valandą, kai laivą reikėjo išvairuoti iš salos ir 
priplaukti prie kitos. Joks kitas pasaulio laivas per visą plaukiojimo 
istoriją, esant panašioms aplinkybėms, neatliko tokio tolimo ištisinio 
žygio. Šiaip ar taip, tai buvo malonus vidurvasario plaukimas su bu- 
vandenynais, nebent tie, kurie tai pabandė. Bet visai nebūtina plaukti 
vienam, jei nori pajusti kelionės apie Žemės rutulį malonumą, nors 

„Purslo“ korpuso schema. 


tą vieną ir pirmąjį kartą šitai sudarė nemažą malonumo dalį. Mano 
draugas, valstybės ekspertas ir sūriausios iš sūriausių jūrų kapitonas, 
tik vakar apsilankęs „„Purslo“ denyje, pats įsitikino nepralenkiama 
šliupo kokybe ir entuziastingai nusiteikęs prasitarė norintis parduoti 
savo ūkį Menkių kyšulyje ir vėl plaukioti. 

Jauniems vyrams, svajojantiems apie tokią kelionę jūra, aš pa- 
sakyčiau — plaukite. Pasakojimai apie patirtus sunkumus visada yra 
kiek perdėti, kaip ir istorijos apie jūrose tykančius pavojus. Man teko 
eiti „mokslus“ vadinamuosiuose sunkiuose laivuose, kurie plaukio- 
jo atšiauriuose vakarų vandenyse, ir metams bėgant net neprisime- 
nu, kada atsidūriau tarp vyrų, sugebančių susidoroti su iškylančiais 
sunkumais. Tokie prisiminimai tik dar labiau sustiprina mano meilę 
jūrai. Esu dėkingas visų laivų kapitonams, kurių laivuose aš plau- 
kiojau kaip junga ar jaunesnysis jūreivis ir kurie nepakėlė už mane 
nė šapelio. Aš gyvenau ne tarp angelų, o tarp vyrų, kurie sugebėjo 
mane įkvėpti. Mano noras buvo pasiekti tokį lygį, kokio reikalavo 
laivų kapitonai. Žinoma, jūroje daug pavojų, kaip ir žemėje, tačiau 
mums duotas protas ir įgūdžiai sumažina juos iki minimumo. Ir štai 

čia pasirodė meistriškai pastatytas laivas, su kuriuo buvo verta leistis 
į vandenynus. 

Susitikti akis į akį su stichija, tiesą sakant, nėra lengvas dalykas, 
ypač kai ji prastos nuotaikos. Turite pažinti jūrą ir nepamiršti, kad ji 
sutverta tam, kad ja plaukiotume. ,„Purslo“ brėžiniuose esu nurodęs 
matmenis laivo, kurį galėčiau pavadint tinkamu plaukioti bet kokio- 
mis oro sąlygomis ir visose jūrose. Manau, kad vienintelis teisingas 
sprendimas, norint užtikrinti pamatuotą sėkmės tikimybę, — į kelio- 
nę pasiimti patirų. Bet, norint tapti geru navigatoriumi ar bent eili- 
niu jūreiviu, nebūtina vaikščioti su kabančiu ant kaklo deguto kibiru. 
Nors, kita vertus, jei prisiminsime istoriją su jaunu jachtininku, vari- 
nės sagos ant puošnios uniformos irgi neužtikrina laivo saugumo. 

Gal kada nors aš rasiu priežastį, dėl kurios turėčiau modifikuoti 
man brangaus seno „Purslo“ modelį, tačiau dabar, pasikliaudamas 
savo ribota patirtimi, visų saugumui tvirtai rekomenduočiau jo svei- 
kas linijas, palyginti su apvadais, kuriuos turi šiuolaikiniai pramo- 
giniai „skraiduoliai“. Praktika, atlikta tokiame laive kaip „Purslas““, 
"išmokys jaunus žmones tapti jūrininkais ir padės jiems pasiruošti 
plaukioti didesniais laivais. Aš pats „Pursle“ išmokau jūreivystės 
daugiau nei visuose kituose laivuose, su kuriais man teko plaukioti 
anksčiau. Taipgi ir kantrybės, geriausios iš visų savybių. Kai plauk- 
damas Magelano sąsiaurio vandenimis tarp skardingo žemyno ir 
niūrios Ugnies Žemės dėl sudėtingo buriavimo buvau priverstas vai- 
ruoti pats, aš išmokau sėdėti prie vairo ir tenkintis dešimčia mylių 
per dieną, nuplauktų laviruojant prieš potvynio srovę, o kai mėnuo 
tokio darbo nuėjo šuniui ant uodegos, aš, būdamas užsigrūdinęs 
praeityje, galėjau rasti savyje jėgų darsyk nuplaukti tą patį atstumą 
niūniuodamas seną melodiją ir laviruodamas taip pat, kaip ir prieš 
tai. Arba nepertraukiamas trisdešimties valandų vairavimas per au- 
drą viršijant savo žmogiškąją ištvermę, arba klapsėjimas irklais stojus 
štiliui stumiant laivą į uostą arba iš jo. Visa tai nebuvo neįprasti daly- 
kai „Purslo“ įgulai. Tačiau aš džiaugiausi kiekviena diena, kad ir kur 
mano laivas būtų plaukęs. 

Knygos Vrenas su burėmis aplink pasauli 
įkvėpti 


Nuostabi avantiūra, smulkiai atpasakota Džošua Slokamo (Joshua 
Slocum) knygoje Vienas su burėmis aplink pasaul, įkvėpė daugybę žmo- 
nių, kurie panūdo tai pakartoti. Vienas pirmųjų buvo amerikiečių 
rašytojas Džekas Londonas (Jack London), išgarsėjęs klasika tapusiais 
kūriniais — apsakymų rinkiniu Protėvių šauksmas (1903) ir apysaka 
Baltoji iltis (1906). Perskaitęs Slokamo knygą, Londonas nusprendė 
mokytis navigacijos ir perplaukti Ramųjį vandenyną. Jo linksmas pa- 
sakojimas Snarko kruizas (1911) smulkiai perteikia nuotykius, patir- 
tus plaukiojant tarp Pietų vandenyno salų. Pasakotojas aprašo galvų 
medžiotojus, sutiktus Saliamono salose, jūros liga besigaluojančius 
Londono įgulos narius ir nusivylimą, kurį autorius patyrė taip ir ne- 
pamatęs skraidančių žuvų, apie kurias buvo rašęs Slokamas. 

1901 metais, vos metams tepraėjus nuo knygos Vienas su burėmis 
aplink pasaulį pasirodymo, kanadietis žurnalistas Normanas Laksto- 
nas (Norman Luxton) padrąsino buriuotoją Džoną Vosą (John Voss) 
apiplaukti pasaulį su dar mažesniu laivu nei Slokamo „Purslas“. 
Lakstonas ir Vosas išplaukė 32 pėdų ilgio jachta „Tilikum“ dar tais 
pačiais metais. Tai buvo modifikuota 100 metų senumo iš rąsto iš- 
skobta kanoja, net penkiomis pėdomis trumpesnė už Slokamo laivą. 
Lakstonas paliko laivą Australijoje, matyt, neapsikentęs Voso mergi- 
nėjimo uostuose ir nesibaigiančio girtuokliavimo. Vosas tęsė kelionę 
vienas ir galiausiai jam pavyko pasiekti Londoną, apiplaukus Afriką, 
o jo įgulos draugas paslaptingai mirė. Voso pasakojimas Pavojinga 
kapitono Voso kelionė (1913), parašytas mokančio tai daryti žmogaus 
stiliumi, kartais išleidžiamas pavadinimu 40 000 mylių su kanoja. 

Džošua Slokamo tarptautinė draugija įsteigė apdovanojimą, kuris 
yra skiriamas „metų įsimintiniausiai vienutininko kelionei“ pažymė- 
ti. Pirmasis apdovanojimas, 1956 metais, atiteko argentiniečiui bu- 
riuotojui Vitui Dumasui (V/žžo Dumas), kuris vienas apiplaukė pasaulį 
1942 metais. Pradėjęs savo kelionę Buenos Airėse, jis plaukė į rytus 

per vadinamąsias riaumojančias keturiasdešimtąsias platumas, pir- 
mas iš buriuotojų pasirinkęs kelią per audrų blaškomas jūras žemiau 
Afrikos, Australijos ir Pietų Amerikos žemynų. Su savimi buriuotojas 
turėjo tik labai menkas maisto atsargas ir neturėjo radijo ryšio, nes 
Antrojo pasaulinio karo metais turėti radiją grėsė būti apkaltintam 
šnipinėjimu. Vėliau Dumasas aprašė savo kelionę knygoje Vienas per 
naumojančas ketuniasdešimtąsias. „Lebg II“ kelionė aplink pasauli (1960). 

Yra ir daugiau didelio pripažinimo vertų pasakojimų, parašytų 
Slokamo stiliumi. Frensis Čičesteris (Frands Chicheste), būdamas še- 
šiasdešimt ketverių metų amžiaus, tapo pirmu buriuotoju, kuris api- 
plaukė aplink pasaulį tik kartą sustodamas. Savo kelionės detales jis 
smulkiai išdėstė knygoje „Džrbs Motu“ apāīnk pasauli (1967). Garsas 
apie Čičesterio kelionę, plačiai pasklidęs jam dar plaukiant, paskatino 
laikrašų London Times remti „Auksinio gaublio“ (Golden Globe) lenkty- 
nes — pirmąsias vienutininkų lenktynes aplink pasaulį. Robinas Noks 
Džonsonas (Robin Knax-Jobnson) tapo pirmuoju šių lenktynių nugalė- 
toju ir pirmuoju žmogumi, apiplaukusiu aplink pasaulį be vienui vieno 
sustojimo. Savo įstabius nuotykius jis aprašė knygoje Mano vienatvės 
pasaulis (1969). Noks Džonsonas, tarp kitko, laimėjo tik dėka filosofo 
ir ekscentriko Bernaro Muatesjė (Bernard Moitessier). Šis, užuot susto- 
jes ir atsiėmęs pergalės prizą, pasibjaurėjęs komerciniu šių lenktynių 
pobūdžiu pasuko laivą finišo tiesėje į dar vieną kelionę aplink pasaulį 
(Muatesjė knyga Ikas kelas, 1971). Pamišėkų plaukimas — 2001 metų 
bestseleris, parašytas Peterio Nikolso (Peter Nichols), atpasakojantis pir- 
mas „Auksinio gaublio“ lenktynes su dėmesį prikaustančiomis istori- 
jomis apie kiekvieną iš devynių jų dalyvių. 

Kiti įsidėmėtini kūriniai yra Ričardo Mauri (Richard Maury) Cim- 
bos saga (1939); Mailzo Smitono (Miles Smeeton) Užtenka ir vieno karto 
(1959); Nikolo Tomelino ir Rono Holo (Nicholas Tomalin, Ron Hall) 
Paskutinė keista Donaldo Krouvhursto kelionė (1970), Dereko Landžio 
(Derek Lundy) Tolima jūra: tikra istorija apie lenktynes per bavojingiausius 
pasaulio vandenis (2000) ir Gi Bernardeno (Guy Bernardin) Plaukimas 
aplink pasauli: šeima, kuri pakartojo Džošua Slokamo maršrutą (2002). 
Kiekviena šių unikalių istorijų vis kitokiu rakursu nušviečia įspūdin- 
gas ir pavojingas tolimųjų jūrų keliones. 


239 


Žodynėlis 


Tai išsamus terminų, vartojamų Džošua Slokamo knygoje Vienas su 
burėmis aplink pasaul, sąrašas. Daugelis jų turi keletą reikšmių, be to, 
gali būti panaudoti ir kaip daiktavardžiai, ir kaip veiksmažodžiai. Že- 
miau pateikti apibrėžimai suteikia minimalią informaciją, reikalingą 
terminui suprasti Slokamo pasakojimo kontekste. 

Autorius dažnai naudoja grynąsias arba pasenusias žodžių for- 
mas, kurių gali nebūti kituose jūrinių terminų žodynuose, ir vertime 
jie palikti dėl autentiškumo. 

Kaip visose žmonių veiklos srityse, taip ir laivyboje naudojami 
specifiniai terminai, kurių lietuvių kalboje nėra ir nebuvo, nes nebu- 
vo tokios tobulos burinės laivybos kaip kitose jūrinėse valstybėse, 
kur tie terminai ir radosi. Taigi, mes naudojame vienaip ar kitaip 
adaptuotus skolinius, o ne savo susikurtus ir atitrūkusius nuo isto- 
riškai susiklosčiusio pasaulinio laivyno konteksto žodžius. Jūs rasite 
begalę laivavirvių pavadinimų, skiriamų pagal funkciją, kurią šios at- 
lieka. Taip pat rasite stiebų ir burių pavadinimus, kurie yra skirtingi 
ir priklauso nuo stiebo ar burės vietos. Kadangi Slokamas buvo ir 
laivų statytojas, ir buriuotojas vienu metu, jis naudoja iš esmės tech- 
nologinius laivų struktūros terminus. Skaitytojas, kuris pageidauja 
iki galo suprasti Slokamo pasakojimą, privalo neapsiriboti knygos 
tekstu, o papildomai panagrinėti medinių laivų statybos diagramas, 
planus ir pjūvius. 


Specialusis redaktorius ir žodynėlio 
sudarytojas A. Dovydėnas 

Achterštevenis — prie kilio pritvirtinta apatinė laivagalio dalis, gaminama iš vien- 
tisos medžio sijos arba, jei laivas didelis, kelių sujungtų sijų. Ant achterštevenio 
galinės plokštumos įtaisomas vairas. 

Admirolas — karinio jūrų laivyno aukščiausiųjų vadų karinis laipsnis. 

Akvatorija — tam tikras natūralaus arba dirbtinio vandens baseino plotas. 

Ankerleinas — inkaro lynas. 

Anticiklonas — aukšto atmosferos slėgio sritis. 

Antipasatai — pastovūs oro srautai tropinių platumų aukštesniuose atmosferos 
sluoksniuose, kurių kryptis yra priešinga pasatų krypčiai žemutiniuose atmos- 
feros sluoksniuose. 

Apkala — bortų lentos, pritvirtintos prie španhautų. Apkala gali būti k4nkerinė, 
kai bortų lentos užleistos viena ant kitos, ir karavelinė — kai bortų lentos de- 
damos viena šalia kitos, tarpus tarp jų užkamšant medvilne arba pakulomis ir 
dervuojant. 

Apkaustai — metalinės detalės, skirtos jachtos korpusui arba stiebui sutvirtinti 
tose vietose, prie kurių tvirtinamos kitos detalės. 

Apvadai — teorinis laivo korpuso brėžinys, sudarytas iš vaterlinijų (horizontalių 
pjūvių linijų), špantų (statmenų laivo ašiai vertikalių pjūvių linijų) ir batoksų (1š- 
ilginių laivo ašiai vertikalių pjūvių linijų), kitaip tariant — laivo korpuso forma. 

Astronavigacija — praktinė astronomija, pagal dangaus kūnus padedanti nustatyti 
laivo vietą ir kursą. 

Aštriai — kalbant apie laivo kursą vėjo atžvilgiu — aukštyn arba aštriau nei prieš 
tai — žr. Aukštyn / žemyn. 

Atolas — žema žiedo formos koralų sala, kurios viduryje yra sekluma, vadinama 
lagūna — negili įlanka, kurią nuo jūros skiria nerija, rifas arba atolas. 

Atotampa - trosas arba lynas, neleidžiantis rangautui kilti į viršų. 

Aukščiau — žr. Aukštyn / žemyn. 

Aukštyn / žemyn - 1. horizontali kryptis vėjo atžvilgiu (aukštyn — prieš vėją, 
žemyn — pavėjui); 2. horizontali kryptis pasaulio šalių atžvilgiu (aukštyn — į 
šiaurę, žemyn — į pietus). 


Bakas — viršutinio denio priekinė dalis. 

Bakinis jūreivis — jūreivis, dirbantis su priekinėmis laivo burėmis. 

Bakštagas — 1. laivo kursas vėjo atžvilgiu, kai vėjas pučia į išilginę laivo ašį dides- 
niu nei 100 ir mažesniu nei 170 laipsnių kampu; 2. pastovaus takelažo trosas, 
laikantis stiebą bakštago kurso kryptimi. 

Balastas — kroviniai, pagerinantys laivo stovumą (vanduo, akmenys, cementas, 
ketaus luitai ir t. t.). 

Banka — didelė jūros dugno sekluma. 

Baras — skersinė smėlio sekluma, upės žiotyse natūraliai sunešama vandens tėk- 
mės į jūrą. 

Barkas — 3—5 stiebų burlaivis su įstrižosiomis burėmis ant galinio stiebo ir tiesio- 
siomis ant kitų. 

Barkentina — 3—5 stiebų burlaivis su tiesiosiomis burėmis ant priekinio stiebo ir 
įstrižosiomis ant kitų. 

Beidevindas — laivo kursas vėjo atžvilgiu, kai vėjas pučia į išilginę laivo ašį dides- 
niu nei 30 ir mažesniu nei 80 laipsnių kampu. 

Bimsas — laivo griaučių skersinė sija, laikanti denį. 

Bizanis — galinis laivo stiebas, vadinamas bizanstiebiu, arba apatinė to stiebo įs- 
trižoji burė, vadinama bizanbure. 

Blokas — skridinys. 

Buja — plūdrus navigacijos ženklas (didelė metalinė plūdė su signaliniu antstatu). 

Borėjas — šiaurės vėjas (graikų mitologijoje — šiaurės vėjų dievas). 

Bortas — laivo šonas. 

Brasas — laivavirvė (judriojo takelažo dalis), skirta rėjoms arba spinakerio gikui 
sukinėti horizontalioje padėtyje. 

Brašpilis — laivo gervė, turinti vertikalią ašį, skirta inkarui iškelti arba švartovui 
įtempti. 

Briusas, Robertas (Robert Bruce, 1274-1329) — Škotijos karalius, vadovavęs 
Škotijos nepriklausomybės kovoms. 

Bročingas — nevaldomas burlaivio kilimas į vėją (kurso keitimas aukštyn, žr. 
Aukštyn / žemyn). Tuo metu laivas smarkiai pasvyra, gali įvykti savaiminis 
vendas ir laivas, iškėlęs per daug burių esamomis oro sąlygomis, gali smarkiai 
nukentėti: suplėšyti bures ir takelažą, sulaužyti rangautą, pasviręs prisipildyti 
vandens, pamesti įgulos narius ar įrangą. 

Brizas — pakrančių vėjas, keičiantis savo krypų du kartus per dieną: dieną jis pučia 
nuo jūros į saulės įkaitintą krantą, naktį — atvirkščiai. Atsiranda vyraujant pa- 
stoviems anticikloniniams orams. 

Buchta — 1. tvarkingai ringėmis susuktos laivavirvės; 2. įlanka, iš trijų pusių apri- 
bota aukštų krantų. 

Bugelis — metalinis apkaustas, užmautas ant rangauto detalių siekiant jas sutvir- 
tinti arba prikabinti prie jų kitas rangauto detales. 

Bukai — kalbant apie laivo kursą vėjo atžvilgiu — žemyn arba žemiau nei prieš 
tai — žr. Aukštyn / žemyn. 

Buksyruoti — vilkti, traukti iš paskos. 

Burė („„Purslo“) — 1. gafelinis grotas — keturkampė burė, priekine kraštine ištemp- 
ta išilgai užpakalinės stiebo dalies; 2. liugerinis bizanis — keturkampė burė, iš- 
kelta ant mažojo stiebo laivo gale; 3. stakselis — trikampė burė, pakeliama štagu 
stiebo priekyje; 4. kliveris — įstrižoji trikampė burė, apatiniu priekiniu kampu 

tvirtinama prie laivo forštevenio; 5. skrajojantis kliveris — trečia į priekį nuo 
stiebo trikampė burė, apatiniu priekiniu kampu kabinama į bušprito pridėtinę 
dalį, pagamintą iš Samoa padovanoto bambuko. 

Burės — daugiastiebiuose laivuose ant vieno stiebo keliamų burių pavadinimai su- 
daromi iš stiebo pavadinimo (žr. Stenga) ir burės pavadinimo, kuris priklauso 
nuo jos eilės numerio skaičiuojant nuo stiebo apačios: apatinė burė vadinama 
stiebo pavadinimu (foku, grotu, bizaniu), o aukščiau paeiliui yra marselis, 
bramselis, bombramselis, triumselis, munselis. Nuo rėjų į šonus burin- 
gumui padidinti būdavo išskleidžiamos pagalbinės burės — liseliai. Taigi, tre- 
čia groto stiebo burė nuo apačios vadinama grotbramseliu, o antra nuo foko 
stiebo apačios — fokmarseliu. O liselis šalia groto marselio iš pavėjinės pusės 
vadinamas pavėjiniu grotmarsliseliu. 

Bušpritas — pasviras stiebas, atsikišęs už laivo nosies. Ant štagų, ištemptų tarp 
bušprito ir pirmojo stiebo, keliamos trikampės burės (stakselis, kliveris ir t. t.), 
padedančios vairuoti laivą. 


Ciklonas — žemo atmosferos slėgio sritis. 


Deklinacija — nuokrypis. Saulės deklinacija — Saulės nuokrypis į šiaurę arba į pie- 
tus nuo pusiaujo (ekvatoriaus), kuris keičiasi visus metus. Vasarą Saulė būna į 
šiaurę nuo pusiaujo, o žiemą — į pietus nuo pusiaujo. 

Denis — viršutinė plokščioji jachtos korpuso dalis. 

Diasas, Bartolomėjus (Bartolomeu Diaz, apie 1450—1500) — portugalų keliauto- 
jas, jūrininkas. Pirmasis iš europiečių apiplaukė Afriką iš pietų, grįždamas 1488 
m. atrado Gerosios Vilties kyšulį. 

Dienovidinis — linija, jungianti sferos arba kito sukimosi paviršiaus ašigalius (po- 
lius); meridianas. 

Dilė — apkaba valties irklui įstatyti. 

Dokas — uosto baseinas su uždoriu laivams pakrauti, iškrauti per potvynius, ato- 
slūgius. 

Dorė — plokščiadugnė irklinė valtelė. 

Dreifas — plaukiančio laivo nukrypimas nuo kurso dėl vėjo. 

Dreikas, Frensis (Francis Drake, apie 1540-1596) — anglas jūrų keliautojas ir pi- 
ratas, 1577—1580 m. pirmas po F. Magelano apiplaukė pasaulį. Pietų Ameriką 
Dreikas apiplaukė ne pro Magelano sąsiaurį (tarp Pietų Amerikos žemyno ir 
Ugnies Žemės salų), o pro dabartinį Dreiko sąsiaurį tarp Pietų Amerikos ir 
Antarktidos žemynų. 

Drogeris — garinė plokščiadugnė galvijų gabenimo barža. 

Dugnas — apatinė jachtos korpuso dalis. 

Ekvatorius — pusiaujas, arba statmena Žemės sukimosi ašiai didžiojo apskritimo 
linija, esanti vienodu atstumu nuo abiejų Žemės polių, dalijanti Žemės rutulį į 
du pusrutulius: Šiaurės ir Pietų. 


Falas — laivavirvė, skirta burėms, rėjoms arba vėliavoms pakelti ir nuleisti. 

Falšbortas — ištisinis viršutinio denio aptvaras; mažesniuose laivuose — denio 
krašto lentjuostė, neleidžianti žmogaus pėdai nuslysti už borto. 

Farvateris — laivakelis, saugus vandens kelias tarp kliūčių, tinkamas plaukti tam 
tikros grimzlės laivams, pažymėtas navigacijos ženklais arba nurodytas locma- 
no žemėlapiuose. 

Feliuga — nedidelis medinis burinis laivelis, turintis vieną stiebą ir vieną arba dvi 
trikampes bures, iš kurių viena būtinai yra lotyniška. 

Flagfalas — laivavirvė, skirta vėliavai, signalinei vėliavėlei ar vimpelui iškelti ir 
nuleisti. 

Flagštokas — vėliavos kotas laive arba vėliavos stiebas krante. 

Fordevindas — laivo kursas vėjo atžvilgiu, kai vėjas pučia į išilginę laivo ašį dides- 
niu nei 170 laipsnių ir mažesniu nei 190 laipsnių kampu. 

Forštagas — pastoviojo takelažo trosas, prilaikantis statmeną stiebą iš priekio. 

Forštevenis — pritvirtinta prie kilio laivo priekio sija. 

Fregata — tristiebis karinis gerai ginkluotas burlaivis (iki 60 patrankų), visuose 
stiebuose turintis tiesiųjų burių bei stakselius tarp stiebų. Greitas plaukdamas 
visais kursais. Daug greitesnis nei brigai, brigantinos, barkai ir barkentinos. 


Gafelinė burė — trapecijos formos burė, kurios viršutinė kraštinė tvirtinama prie 
gafelio. 

Gafelis — buomas, galu prie stiebo pritvirtintas taip, kad galėtų juo slankioti aukš- 
tyn ir žemyn. Pakėlus gafelį ištermpiama gafelinė burė. 

Galera — irklinis, irklinis-burinis medinis VII-XVIII a. karo laivas, kurį irkluoda- 
vo prikaustyti vergai, kaliniai arba kariai. 

Gama, Vaskas da (portug. Vasco da Gama, 1469—1524) — portugalų jūrininkas, 
atrado jūrų kelią iš Europos į Indiją (1497—1498). 

Gikas — horizontalus buomas, prie kurio tvirtinama burės apatinė kraštinė, skirtas 
jai ištempti, palaikyti. 

Gitovas — laivavirvė, skirta burei pritraukti prie rėjos, gafelio ar stiebo. 

Grotas — apatinė groto stiebo burė. 

Grotstiebis — aukščiausias laivo stiebas. 


Halfvindas — laivo kursas vėjo atžvilgiu, kai vėjas pučia į išilginę laivo ašį didesniu 
nei 80 ir mažesniu nei 100 laipsnių kampu. 


244 


Hialsas — 1. laivo padėtis vėjo krypties atžvilgiu. Yra du halsai: dešinysis, kai vėjas 
pučia į dešinįjį bortą, ir kairysis, kai vėjas pučia į kairįjį bortą; 2. laivo kurso 
keitimo veiksmas, kai vėjo kryptis kertama laivagaliu; 3. priekinis apatinis bu- 
rės kampas. 

Halso kampas — apatinis priekinis trikampės burės kampas. 

Harmatanas — sausas karštas vėjas, pučiantis žiemą Vakarų Afrikoje (Gvinėjos 
įlankos pakrantėje ir Žaliojo Kyšulio salose), nešantis dykumų smėlį; smėlio 
vėtra. 

Holas, Bazilis (Basil Hall, 1788-1844) — keliautojas, britų karinio jūrų laivyno 
karininkas, kelių geografinių apybraižų autorius. 


Įlanka — į sausumą įsiterpusi vandenyno, jūros ar ežero dalis. 

Ilguma — kampas tarp stebėtojo dienovidinio ir Grinvičo dienovidinio. 

Inkaras — įrenginys, įsmingantis į vandens telkinio dugną ir neleidžiantis laivui 
judėti. 

Įstrižoji burė — trikampė burė. 


Jolas / kečas — jolas — tai nedidelis dvistiebis burlaivis, kurio galinis stiebas yra 
daug žemesnis už priekinį; vairo ašis yra priešais antrąjį stiebą. Labai panaši 
yra kečo burių sistema, tik ten vairo ašis yra už antrojo stiebo. Pirmasis stie- 
bas vadinamas grotstiebiu, mažasis — bizanstiebiu, arba džigersfiebiu (galiniu 
žemiausiu keturstiebiuose laivuose, taip jį savo laive vadina Slokamas, visur 
pasitelkdamas humorą). Palyginti su vienstiebiais laivais, tarkime, šliupu, dvis- 
tiebiuose laivuose tas pats buringumas yra paskirstomas per didesnį burių 
kiekį, t. v. jos tampa lengvesnės ir stiebai tampa žemesni (lengviau ir mažiau 
reikia rifuoti). Antra vertus, nuleidus grotą, smarkiai sumažėja buringumas, o 
buringumo centras nepasikeičia ir laivas lieka gerai subalansuotas esant atšiau- 
resnėms sąlygoms. Bizanstiebio nauda yra ribota. Bizanis, kuris yra keliamas 
bizanio stiebe, naudingas tik laviruojant. Pavėjui jis duoda mažai naudos, nes 
užstoja vėją kitoms burėms. 

Jufersas — žr. Talrepas. 

Junga — 1. paauglys, laive atliekantis jūreivio pareigas ir mokąsis jūreivystės; 2. jau- 
nesnysis jūreivis. 


Kabotažinis laivas — laivas, skirtas plaukioti tarp vienos šalies pakrančių uostų. 
Kambuzas — laivo virtuvė arba viryklės vieta. 

Kanalas — dirbtinė vaga, skirta laivams reguliariai susisiekti vandens keliais. 
Kanoja - lengvas indėnų luotas, irkluojamas vienmenčiu irklu. 

Kanonierė — nedidelis karo laivas, ginkluotas artilerija, plaukiojantis upėse, ežerų 
ir jūrų pakrantėse. 

Kaperis — privatus XV-XIX a. jūrų laivas, turėjęs valdžios leidimą apsiginkluotu 
kovai su priešo laivais. 

Kapitono tiltelis, arba kvartirdekas, — galinis denis, kitaip viršutinio denio pa- 
aukštinimas, esantis laivo galinėje dalyje. 

Karavelė — 3-4 stiebų jūrų burlaivis, statytas XII-XVII a., taip pavadintas dėl ka- 
ravelinės (lentelė prie lentelės, plyšiai tarp jų užkamšomi pakulomis) bortų ap- 
kalos, o ne dėl burių išdėstymo, kaip dažniausiai priimta skiriant laivų tipus. 

Kilis — laivo dugno išilginė sija, prie kurios tvirtinami španhautai, kyšantū į apačią 
iš bortų apkalos. Tai laikančioji bei žemiausia laivo korpuso dalis, medinio 
laivo stuburas. 

Kilsonas — laivo išilginė jungiamoji sija, jungianti španhautus prie kilio. 

Kilvateris — praplaukusio laivo pėdsakas vandenyje. 

Klampė — metalinis ar medinis įtaisas, skirtas laivavirvei įtvirtinti. 

Kliperis — 3—4 stiebų greitaeigis prekybinis XIX a. burlaivis. 

Kliperštevenis — forštevenis, turintis į laivo vidų išlenktą formą. 

Kliuzas — anga laivo borte inkaro grandinei, švartovui išleisti. 

Kliveris — žr. Burė. 

Klotikas — tekintas plokščias medinis diskas arba iš viršaus ir apačios suspaustas 
rutulys, įtaisomas ant stiebo (stengos) viršūnės. Turėjo skylutes, pro kurias 
buvo perveriamas flagfalas. 

Kobinys — kartis su kabliu gale, skirta pritraukti arba atstumti nuo ko nors laivą, 
iškelti kam nors nuo vandens paviršiaus. 

Kokas — laivo virėjas. 

Kolumbas, Kristupas (isp. Cristobal Colon, 1451—1506) — Ispanijos laivyno jūri- 
ninkas, jūrų keliautojas, Amerikos atradėjas. 

Komandoras — 1. karinio jūrų laivyno karininko laipsnis; 2. Anglijoje, JAV ir 
Olandijoje taip buvo vadinamas mažų laivų junginio vadas, laipsniu žemesnis 
už kontradmirolą, taip pat didelio lainerio kapitonas. 

Kompasas — magnetinis prietaisas laivo kursui nustatyti, rodantis pasaulio šalis ir 
laivo kursą jų atžvilgiu. 

Koordinatės — geografinės koordinatės — tai platuma ir ilguma, išreikšta kampo 
laipsniais ir minutėmis. 

Koridorius — laivybai tinkami vandenys, apsupti pavojų. 

Korpusas — pagrindinė jachtos dalis, prie kurios arba kurioje montuojamos kitos 
detalės. 

Kotonas, Mederis (1663—1720) - JAV dievo žodžio skleidėjas, proceso prieš „Sa- 
lemo raganas“ iniciatorius. 

Krancas — pakulų prikimštas ir plona virvute apipintas maišas, kabinamas prie 
laivo borto smūgio poveikiui į krantinę ar kitą laivą sumažinti. 

Kraštinė — jūreivystėje taip vadinama ir burės briauna, ir medžiagos plotas prie 
burės kraštinės. Burės briauna dar vadinama likiu. Taip pat vadinama medžia- 
gos juostelė, sutvirtinanti burės briauną. Virvė, prisiūta prie burės briaunos, 
vadinama liktrosu. 

Kriugeris, Paulius (Stephanus Johannes Paulus Kruger, 1825—1904) — Transva- 
lio respublikos, gyvavusios 1856—1900 m. Pietų Afrikoje, prezidentas, vadova- 
vo būrų nepriklausomybės kovoms (1899—1902). 

Kukas, Džeimsas (James Cook, 1728-1779) — garsus anglų jūrų keliautojas, tyri- 
nėtojas, kartografas, viena reikšmingiausių asmenybių jūrinių atradimų istori- 
joje. Vadovavo trims kelionėms aplink pasaulį. Žuvo Havajų salose. 

Kursas — 1. laivo judėjimo kryptis; 2. geografinis kursas — kampas tarp dienovidi- 
nio krypties ir laivo išilginės ašies. 

Kuteris — laivas su vienu stiebu, turintis grotą ir dvi priekines bures. 


Lagas — navigacinis prietaisas laivo greičiui ir nuplauktam atstumui vandens at- 
žvilgiu matuot. 

Lagūna — žr. Atolas. 

Laineris — greitas krovininis arba keleivinis laivas, plaukiojantis pagal grafiką tam 
tikra jūrų ir vandenynų linija. 

Laviruoti — plaukti burlaiviu prieš vėją zigzagais. 

Leventikis — laivo kryptis vėjo atžvilgiu, kai laivo nosis yra nukreipta tiesiai prieš 
vėją arba labai nedideliu kampu į vėjo pusę. Tokiu būdu buriniai laivai yra 
stabdomi — sukant prieš vėją. 

Leviatanas — biblinė jūrų pabaisa. 

Lyga — Didžiosios Britanijos ir JAV ilgio vienetas, lygus 3 mylioms, jūros lyga — 
5,56 km (šiais laikais nenaudojamas). 

Liugerinė burė — keturkampė burė įtvirtintu halso kampu, turinti viršuje rėją, 
įtvirtintą stiebe ne jos viduryje, o pirmame trečdalyje. 

Liukas — 1. uždengiama anga; 2. slanki sandari angos įėjimą uždaranti plokštuma; 
3. įėjimas į kajutę. 

Locija — 1. laivavedybos mokslo skyrius apie vandens kelius ir naudojimąsi jūrla- 
piais; 2. vandens kelių, krantų navigacijos ženklų, taisyklių, hidrometeorologi- 
nių sąlygų smulkus aprašymas. 

Locmanas — uosto akvatorijos navigacinių ypatybių specialistas, praplukdants 
laivus pro sudėtingus ir pavojingus laivybos rajonus — jūrinis vedlys. 

Loido taisyklės — jūrinių laivų draudimo kompanijos taisyklės. 

Lotas - įtaisas vandens gyliui matuoti iš laivo. 

Lotyniška burė — trikampė burė, pritvirtinta prie ilgos karties viršuje, prikabintos 
kampu prie stiebo, su įtvirtintu priekiniu apatiniu kampu. Kartis kabo išilginė- 
je laivo ašyje ir keičiant halsą jos nereikia judinti — padėtis yra tinkama visoms 
laivo kryptims vėjo atžvilgiu. 


Marselis — antra nuo apačios tiesioji burė. 

Mazgas - jūrinis greičio matas, lygus 1 jūrmylei per valandą. 1 jūrmylė lygi 1852 m. 

Meino katastrofa — JAV karinio laivo „Mein“ katastrofa, priskiriama diversi- 
niams priešo veiksmams. 1898-02-15 Havanoje laivas buvo susprogdintas ir 
nuskandintas. 

Melo, Sebastijanas — politinis veikėjas, vadovavęs vienam iš nesibaigiančių Bra- 
zilijoje perversmų. 

Monroe doktrina — JAV užsienio politikos principų deklaracija, kurios svarbiau- 
sias principas — Europos ir Amerikos valstybės nesikiša į kitų šalių reikalus. 
Tai 1823 m. kreipimesi į Kongresą paskelbė JAV valstybės veikėjas, teisininkas, 
tuometinis prezidentas, šovinistinės teorijos „Amerika amerikiečiams“ auto- 
rius Džeimsas Monro (James Monroe, 1758-1831). 


Nūagelis — kaištis, kuoliukas, ant kurio tvirtinama laivavirvė. 
Naituoti — rišti virve apsukant kelis daiktus. Ilga plona virvutė, skirta naituoti, 
vadinama naitovu. 
Naktouzas — keturkampė arba šešiakampė spintelė, dengianti šturvalo mechaniz- 
mą, kurios viršutinėje dalyje yra sumontuotas laivo kompasas su gaubteliu. 
Navigacija — 1. reguliarus susisiekimas vandens keliais; 2. laikotarpis, kada pagal 
meteorologines sąlygas yra galima laivyba; 3. laivų orientavimosi būdai; laivyba. 

Navigaciniai žiburiai — laivo atpažinimo žiburiai: laivo dešiniojo (raudonas) ir 
kairiojo (žalias) borto žiburiai, topinis ir galinis žiburiai (balti). 

Neptūnas — romėnų mitologijoje jūrų dievas. Nuo 3 a. pr. Kr. tapatintas su graikų 
Poseidonu. 

Niralas — judriojo takelažo dalis, laivavirvė, naudojama burėms nuleisti. 

Nokas — horizontalaus arba palinkusio (bet ne vertikalaus) rangauto laisvasis (į nie- 
ką nesiremiantis) galas. Galas, kuris į ką nors remiasi, vadinamas pėda. 


Pajolas — triumą uždengiantis atkeliamas lentų klojinys. 

Pasatai — pastovios krypties tropinių sričių vėjai, pučiantys pusiaujo rajone iš 
šiaurės rytų šiaurės pusrutulyje ir iš pietryčių pietų pusrutulyje. Pasatiniai vėjai 
pučia juostose tarp 10° ir 30° platumos. 

Pasažas — platus ir gilus sąsiauris. 

Patentrifas — įtaisas grotui užvynioti ant giko. 

Pavėjinis — kryptis į tą pusę, į kurią pučia vėjas. 

Pavėjinis bortas — žr. Pavėjinis. 

Pėda - turintis atramą rangauto galas. 

Pelengas — horizontalus kampas tarp stebėtojo pasirinktos krypties (galima pasi- 
rinkti šiaurės krypų arba laivo judėjimo kryptį) ir krypties į stebimą objektą. 

Perlinis — augalinis trosas, suvytas iš kelių virvių, kurio skersmuo yra nuo 10 iki 
15 mm. 

Pikfalas — laivavirvė, kelianti laisvąjį gafelio galą. 

„Pinta“ — vienos iš trijų karavelių, kuriomis 1492—1493 m. į Amerikos žemyną 
plaukė Kristupas Kolumbas, pavadinimas. Kiti du laivai — „Santa Maria“ ir 
„Nina“. 

Planšyras — tašas, sija, uždėta ant viršutinio valties bortų krašto, dideliuose lai- 
vuose — ant falšborto viršutinio krašto. 

Platuma — kampas tarp pusiaujo plokštumos ir spindulio, einančio iš Žemės cen- 
tro į stebėtojo vietą Žemės paviršiuje. 

Plaukiantysis inkaras — medžiaginis parašiutas, išsiskleidžiantis vandenyje ir pri- 
stabdantis jachtos greitų. 

Plaukiantysis švyturys — žr. Švyturys. 

Pranciškonai — katalikų vienuolių ordinas, įkurtas 1209 m. italo Pranciškaus Asy- 
žiečio. 

Priešvėjinis — kryptis į tą pusę, iš kurios pučia vėjas. 

Priešvėjinis bortas — žr. Priešvėjinis. 

Pusiaujas — žr. Ekvatorius. 


Rangautas — apvalios vertikalios arba palinkusios sijos, skirtos burėms tvirtinti: 
stiebai, gikai, rėjos, bušpritai. Rangautas tvirtinamas stovinčiuoju takelažu: šta- 
gais, vantais, bakštagais. 

Reidas — laivų, nuleidusių inkarą, stovėjimo vieta uosto prieigose arba netoli kranto. 

Rėja — horizontalaus rangauto dalis, prie kurios tvirtinama viršutinė tiesiosios 
burės kraštinė. 

Rifas — 1. povandeninių arba iš vandens kyšančių jūros dugno iškilumų (uolų, ko- 
ralų kolonijų) virtinė, kliudanu laivybai; 2. skersinė eilė išvertų pro burę raiščių, 
vadinamų nifštertais arba rifsezniais, kuriais sutraukiama ir surišama žemutinė 
burės dalis — sumažinamas burės plotas (suimami rifai). Nuleidus dalį burės, 
jos apatinio audinio perteklius, kad nesiblaškytų vėjyje, parišamas prie giko. 

Rifuoti — suimti rifus, t. y. mažinti burių plotą, jos likusį audinį parišant rifštertais 
prie giko. 


Robinzonas Kruzas — žr. Selkerkas. 

Rumbas — 1. nesisteminis plokščiojo kampo vienetas. Jūrų navigacijoje naudo- 
jamas krypčiai pasaulio šalių atžvilgiu ar kampui tarp krypčių nustatyti, lygus 
1/32 regimojo horizonto apskritimo, t. y. 1 rumbas lygus 11715; 2. kampas, 
kurį sudaro kryptis į pasirinktą tašką su kryptimi į šiaurę, dar vadinamas pe- 
lengu; 3. santykinis kampas tarp dviejų krypčių, tarkime, tarp laivo judėjimo 
krypties ir krypties į horizonte pasirodžiusį laivą. 

Rumpelis — nedidelio laivo vairalazdė, svertas, kuriuo pasukamas vairas (vairo 
plunksna ant ašies, vadinamos baleriu). 


Sargasai — išsišakoję krūmų pavidalo sūriųjų vandenų rudadumbliai, kurių di- 
džiausi sąžalynai yra Sargasų jūroje, esančioje Šiaurės Atlanto vandenyne Ber- 
mudų trikampyje, į rytus nuo JAV pakrantės. Sargasų jūra yra iš visų pusių 
apsupta vandenyno srovių, tekančių aplink ją laikrodžio rodyklės kryptimi. 
Šioje vandenyno vietoje vanduo tarsi sukasi vietoje. 

Sąsiauris — siaura vandens juosta, jungianti didesnius vandenis. 

Sėklius — povandeninis smėlio pylimas, gūbrys netoli jūros kranto. 

Sekluma — sekli jūros vieta, kur gylis, palyginti su aplinkiniais, yra mažas. 

Sekstantas — astronavigacinis (skirtas matuoti vertikaliems kampams tarp matomų 
dangaus kūnų) kampamatis laivo vietai nustatyti pagal dangaus šviesulių aukšų. 

Selkerkas, Aleksandras (Alexander Selkirk, 1676—1721) — škotų jūrininkas, tar“ 
navęs šturmanu galeroje „Cinque Ports“ („Penki uostai“, pavadinimas kilęs 
iš penkių prekybinių Anglijos uostų sąjungos, panašios į Hansos miestų są- 
jungą), vadovaujamoje kapitono Sterlingo. Kelionėje tarp kapitono Sterlingo 
ir Selkerko kilo nesutarimų, dėl to kapitonas buvo priverstas išlaipinti Selker- 
ką negyvenamoje Chuano Fernandeso salyno Mas a Tieros saloje, esančioje 
667 kilometrai nuo Čilės. Sala 1966 m. buvo pavadinta Robinzono Kruzo var- 
du. Joje Selkerkas, atskirtas nuo viso pasaulio, praleido 4 metus ir 4 mėnesius. 
Aleksandro Selkerko gyvenimas ir nuotykiai įkvėpė rašytoją Danielį Defo su- 
kurti romaną „Robinzonas Kruzas“ bei jo garsųjį personažą. 

Signalinės vėliavos — vėliavų rinkinys, kurių forma ir spalvos yra patvirtintos 
Tarptautinio signalinio sąvado taisyklių. 

Skaičiuotas kelias — navigacijos metodas, naudojamas apytikrei laivo vietai ap- 
skaičiuoti, pasitelkus laivo greiųį ir judėjimo kryptį nuo paskutinio tiksliai nu- 
statyto taško jūrlapyje. 

Skrajojantis kliveris — autorius vartoja skrajojančio kliverio terminą, kuris yra 
tapatus bomkliverio terminui. Tai trečia nuo stiebo priekinė trikampė burė, 
keliama į stiebo viršūnę, jos halso kampas (apatinis priekinis kampas) tvir- 
tinamas prie savadarbio utlegario (burlaivio bušprito bambukinio tęsinio). 
Bom... — pirmoji sudurtinių žodžių dalis, rodanti jų sąsają su burlaivio stiebo 

įrenginiais, pridedama prie rangauto, takelažo ir burių pavadinimų: bombram- 
stenga — ketvirta nuo apačios sudedamoji stiebo dalis; bomutlegaris — trečia 
nuo laivo nosies sudurtinė bušprito dalis (jos nebuvo „„Pursle“, tad Slokamas 
tvirtindavo bambukinį storgalį). 

Spinakeris — trikampė pilvota burė, keliama priešais grotą ir prilaikoma spinaker- 
giko, naudojama plaukiant pavėjui. 

Stakselis — trikampė burė, pakeliama štagu stiebo priekyje, o dideliuose buriniuo- 
se laivuose — dar ir tarp stiebų. 

Stakselštagas — pastoviojo takelažo trosas, prilaikantis statmeną stiebą iš priekio, 
tvirtinamas prie stiebo žemiau nei forštagas. 

Stenga — stiebo dalis. Stiebai iki šių dienų gaminami iš kelių dalių, vadinamų sten- 
gomis. 

Stepsas — įduba arba lizdas laivo dugne arba denyje, į kurį įstatomas ir fiksuoja- 
mas laivo stiebo apatinis galas — stiebo pėda. 

Stiebas — aukštas vertikalus buomas, skirtas burėms ir takelažui tvirtinti. Stiebas gali 
būti vientisas arba sudurtas iš kelių dalių, tokiu atveju visos dalys, išskyrus apa- 
tinç, vadinamos stengomis. Olandams XVII amžiuje atradus sudurtinių stiebų 
gamybos technologiją, burlaivių stiebų aukščio daugiau neribojo jų statybai nau- 
dotų medžių aukštis. Stiebų aukštų pavadinimai sudaryti iš žodžio, atitinkančio 
stiebo pavadinimą, šaknies ir stengos pavadinimo, priklausančio nuo jos eilės 
numerio skaičiuojant nuo apačios. Stiebų pavadinimai: fokstiebis (priekinis stie- 
bas); grotstiebis (pagrindinis didžiausias stiebas, daugiastiebiame laive nume- 
ruojamas nuo laivo priekio); bizanstiebis (trečias mažesnis už grotstiebį stiebas, 
arba stiebas iškart už pagrindinio stiebo (būdingas kečui, jolui); džigerstiebis 
(ketvirtas, arba galinis, stebas, arba mažiausias stiebas laive, turinčiame mažiau 
nei keturis stiebus); bomaventure bizanstiebis (ketvirtas galinis stiebas, mažes- 
nis už bizanį, dažniausiai su lotyniška bure). Sudurtinio stiebo dalių pavadinimai 
pagal aukšų: žemutinis arba tiesiog stiebas, antras — topo stiebas (arba marselio 
stenga), trečias — topgalant stiebas (arba bramselio stenga), ketvirtas — karališka- 
sis stiebas (arba bombramselio stenga) ir penktasis — skrajojantysis stiebas. Tada, 
tarkime, groto stiebo trečia nuo apačios dalis vadintųsi „grotropgalant stiebas“. 
Kelių dalių laivo stiebo takelažas ir burės, atsižvelgiant į eiliškumą nuo apačios 
į viršų, turi pirmąsias sudurtinių žodžių dalis fok..., grot..., bizan..., marsel...; 
bram...; bombram...; trium...; mun..., tada trečio nuo apačios grotstiebio aukšto 
burės rėja bus vadinama grotbramrėja, o ją horizontaliai sukinėjantis brasas (lai- 
vavirvė rėjai pasukti) — grotbrambrasas, atitinkamai šotas (laivavirvė žemutiniam 
burės kampui įtempti, burei valdyti) — grotbramšotas. Padalytos burės, tarkime, 
bramselis, vadinsis „viršutiniu bramseliu“ ir „apatiniu bramseliu““. 


Stiebas (,„Purslo“) — vertikaliojo rangauto dalis, skirta burėms tvirtinti, sudaryta iš 
dviejų stengų (sudurtinio stiebo dalių): žemutinio stiebo ir topo stiebo (viršu- 
tinės stiebo dalies). ,,Purslas“ turėjo vieną stiebą, tad jis yra ir didžiausias, todėl 
vadinamas groto stiebu. 

Stivensonas, Robertas Luisas (Robert Louis Stevenson, 1850-1894) — žymus 
anglų ir škotų rašytojas. Nuo 1890 m. gyveno Samoa salose tarp čiabuvių ir 
gynė jų interesus. 

Stringeriai — medinio laivo korpuso griaučių išilginės sijos, statmenos španhau- 
tams ir sudarančios su jais tinklelį, reikalingą bortų apkalos tvirtinimui ir kor- 
puso standumui. 

Stropas — kilpos formos trosas arba lynas, skirtas kroviniams kelti. 


Štertas — neilga plona virvelė, skirta kam nors pririšti; žr. Rifas. 

Škiperis — senovinis krovininio ar prekybinio burinio laivo kapitono pavadinimas. 

Škuna — burinis laivas, turintis ne mažiau kaip du panašaus dydžio stiebus (prieki- 
nis žemesnis) ir neturintis tiesiųjų burių. Labai manevringas, todėl buvo naudo- 
jamas jūrų ir upių prekyboje. Didžiausia pasaulyje škuna turėjo net 7 stiebus. 

Šliupas — vienstiebis laivas, turintis dvi bures. Pagal pagrindinės burės, t. y. groto 
tipą yra nustatomas laivo buringumo tipas. Būna bermudiniai, gafeliniai, loty- 
niški ir t. t. šliupai. | 

Šotas — laivavirvė, skirta žemutiniam burės kampui įtempti, burei valdyti. 

Španhautai — medinio laivo korpuso griaučių skersinės sijos, tarsi šonkauliai su- 
teikiančios bortams formą. Prie španhautų tvirtinama išorinė apkala. 

Špigatai — angos falšborte, skirtos vandeniui nuo denio nutekėti arba judriajam 
takelažui perkišti. 

Špilis — laivo gervė su vertikaliu būgnu inkarui pakelti ir nuleisti, švartovui įtempti. 

Štagai — pastoviojo takelažo trosai, prilaikantys statmeną stiebą išilginėje laivo 
ašyje. 

Šturmanas — kapitono padėjėjas, laivavedybos specialistas. 

Šturvalas — vairaratis. 

Švartovas — laivavirvė, kuria laivas tvirtinamas prie tiltelio, prieplaukos ar kito 
laivo. 

Švyturys — signalizacijos įrenginys laivams orientuotis. Pastatytas ant žemės ar jūros 
dugno, turintis tik jam būdingą formą, spalvas ar spalvų raštą ir žiburį, šviečianti 
tamsiuoju paros metu ir blogo matomumo sąlygomis. Aprašytas locijose — lai- 
vavedybos knygose. Plaukiojantysis švyturys — švyturys, įrengtas laive, stovintis 
nuleidęs inkarą laivybai pavojingoje vietoje, turintis švyturio atributus. 

Takelažas — burių įrangos dalis: laivavirvės, lynai, grandinės, skirta burlaivio ran- 
gautui sustiprinti ir burėms valdyti. Yra pastovusis takelažas — rangautui laikyti 
(štagai — išilginėje laivo ašyje ir vantai — skersinėje laivo plokštumoje), ir judru- 
sis takelažas — laivavirvės, skirtos burėms kilnoti ir įtempti, rėjoms ir gikams 
horizontaliai sukinėti, nustatant bures tinkamu vėjo atžvilgiu kampu. 

Talės — laivavirvės, pervertos per kelis blokus, naudojamos jėgai padidinti pri- 
traukiant bures arba įtempiant virves, laikančias stiebą (Slokamo laikais vietoj 
blokų buvo naudojami jufersai). 

Talrepas — pastoviojo takelažo, laikančio stiebus statmenoje padėtyje, įtempimo 
įtaisas. Būna metaliniai talrepai su priešingos krypties sriegiais, kuriuos sukant 
pats įtaisas trumpėja arba ilgėja. Senovėje buvo naudojamos vadinamųjų ju- 
fersų poros — medinės detalės su trimis skylėmis be vidinių skriemulių viduje, 
pro kurias būdavo perkišamos virvės talėmis (apvijomis jėgai laimėti). 

Tapa — Okeanijos gyventojų drabužių medžiaga iš medžių žievės plaušų. 

Tapo — Okeanijos salose — mergina, einanti kaimo šeimininkės pareigas. 

Tentas — tvirto audeklo stogelis laivo denyje nuo saulės arba lietaus. 

Tiesioji burė — keturkampė burė, kurios viršutinė kraštinė ištempta ant karties, 
vadinamos rėja. 

Topas — viršutinė stiebo, stengos dalis. 

Trafalgaro mūšis — Didžiosios Britanijos laivyno mūšis su Prancūzijos ir Ispa- 
nijos laivynais (1805-10-21). Įvyko pietvakarinėje Ispanijos pakrantėje prie 
Trafalgaro kyšulio, į šiaurės vakarus nuo Gibraltaro sąsiaurio, netoli Kadiso. 
Jo metu anglų laivynas, vadovaujamas admirolo Horacijaus Nelsono, sumušė 
jungtines ispanų ir prancūzų jūrų laivyno pajėgas ir išsikovojo viešpatavimą 
pasauliniame vandenyne, tuo sužlugdydamas Napoleono I planuotą invaziją į 
Britanijos salas. Anglai turėjo 27 laivus, jungtinės prancūzų ir ispanų pajėgos 33, 
iš kurių 18 laivų priklausė prancūzams, o 15 — ispanams. 

Trancas — laivagalio plokštuma, kuri būna statmena arba palinkusi, nelygu laivo 
korpuso modelis. 

Trapas — laiptai arba kopėčios, skirti žmonėms įlipti ar išlipti iš laivo. 

Traversas — kryptis, statmena laivo judėjimo krypčiai arba laivo išilginei ašiai. 

Triumas — laivo patalpos po žemiausiu deniu — kajutės grindimis. 


Uosto vartai — vieta, apribota bangolaužių, skirta įplaukti į uostą. 

Utlegaris — laivo bušprito tęsinys priekinei burei (kliveriui) tvirtinti. 

Užsakomasis reisas, arba čarterinis reisas — Slokamas jį pavadino „užsakomuoju 
vakarėliu“. Čarteris — jūrų transporto sutartis, kurioje aprašomos laivo nuo- 
mos sąlygos. 

Vandens kelias — navigaciniais ženklais (bujomis) pažymėtas vandens plotas, tin- 
kantis laivybai. 

Vantai — pastoviojo takelažo trosai, prilaikantys statmeną stiebą iš šonų. 

Vario dažai — laivo dugno dažai, pagaminti vario pagrindu, saugantys nuo apžalų 
(dumblių, žolių ir kriauklių). 

Vaterštagas — pastoviojo takelažo trosas, prilaikantis bušpritą iš apačios. 

Velbotas — banginių medžiotojų valtis, ilga, greita, irklinė arba burinė, su aštriu 


pirmagaliu ir laivagaliu. 
Vendas - laivo posūkis kertant laivo nosimi vėjo kryptį ir permetant bures į kitą 
pusę. 


Verpas — pagalbinis laivo inkaras, sveriantis trečdalį pagrindinio inkaro svorio. 
Naudojamas kaip pagalbinis inkaras per audrą arba plukdomas valtele ir nulei- 
džiamas iš jos į vandenį, kad padėtų laivui nuplaukti nuo seklumos traukiant 
ankerleiną brašpiliu. 

Vidiniai vandenys — laivybai tinkantys sausumos vandenys. 

Vilhelmas II (1859—1941) — Vokietijos imperatorius (1888-1918). 

„Vilivau“ — gūsingo šiaurės vėjo, pučiančio Magelano sąsiauryje, pavadinimas, 
sugalvotas vieno iš jūrų keliautojų. 


Žeberklas — žvejybos įrankis — ilga kartis su aštriais metaliniais antgaliais, skirta 
laimikiui persmeigti. 

Žemiau -— žr. Aukštyn / žemyn. 

Ženklas — navigacinis ženklas — buja, bakenas, švyturys, vedlinė. 

Imperinės (naudojamos JAV ir Anglijoje) ir metrinės (naudojamos 
Europoje ir daugelyje likusių pasaulio šalių) matų sistemos vienetai 


Ilgio: 
1 fadomas (gyliui matuoti) = 6 pėdos = 183 centimetrai; jūros sieksnis 
1 pėda = 12 colių = 30,5 centimetro 
1 colis = 10 linijų = 2,54 centimetro 
1 linija = 0,254 centimetro 
1 furlongas = 220 jardų = 201,168 metro 
1 jardas = 3 pėdos = 91,4 centimetro 
1 ljė = 3 sausumos mylios = 4,83 kilometro 
1 sausumos mylia = 1,61 kilometro 
1 jūrmylė = 1 platumos minutė = 1,852 kilometro 
1 kabeltovas = 6 platumos sekundės = 0,1 jūrmylės = 185,2 metro 


Ploto: 
1 akras = 4840 kv. jardų = 0,405 hektaro 


Tūrio (skysčių): 
1 pinta (Jungtinės Karalystės) = 0,568 litro 
1 pinta (JAV) = 0,473 litro 
1 bušelis = 8 galonai = 38,7 litro 
1 galonas = 4 kvortos = 4,55 litro 
1 kvorta = 0,45 litro 
1 barelis = 43,23 galono = 196 litrai 


Svorio: 
1 svaras = 0,454 kilogramo 
1 tona = 2240 svarų = 1016 kilogramų 


Piniginiai: 
1 šilingas = 12 pensų 
1 svaras sterlingų = 20 šilingų 
1 soverenas = 1 svaro sterlingų auksinė moneta 
1 krona = 5 šilingai 

KELIONĖ APLINK PASAULI 


Yra keturi būdai apiplaukti pasaulį. Tai du skirtingi keliai 
maršruto atžvilgiu ir du skirtingi keliai krypties atžvilgiu. Galima 
pasirinkti sunkųjį maršrutą ir apiplaukti visus tris didžiuosius 
kyšulius: Gerosios Vilties kyšulį Pietų Afrikoje, Luino kyšulį 
pietvakarių Australijoje ir Horno kyšulį Pietų Amerikoje, arba 
galima plaukti kanalais: Sueco ir Panamos. Pirmas variantas yra 
daug sunkesnis nei antras, kurio maršrutas driekiasi ramiomis 
pasatinėmis juostomis. Taip pat skirtingai galima plaukti 
renkantis kryptį: „pagal vyraujančius vėjus ir sroves“, t. y. iš 
vakarų į rytus (lengvesnis) ir „prieš vyraujančius vėjus ir sroves“, 
t. y. Iš rytų į vakarus (sunkesnis). Joshua Slocumas, į kelionę 
išsirengęs 1895 m., planavo plaukti lengvesniu keliu — per Atlanto 
vandenyną į Viduržemio jūrą, toliau Sueco kanalu ir į rytus, t. y. 
pasatinėmis juostomis per kanalus pagal vyraujančius vėjus ir 
sroves. Tačiau piratai Gibraltaro sąsiauryje jį pasuko priešinga 
kryptimi — pro didžiuosius kyšulius ir prieš vyraujančius vėjus 


it STOVES. 
Iki 2010 m. tik 67 vienutininkai (net kosmose pabuvojo daugiau 


žmonių) yra apiplaukę Zemės rutulį su burėmis, ir tik 9 jų keliavo 


aplink didžiuosius kyšulius ir prieš vyraujančius vėjus ir sroves, 


Joshua Slocumas (Džošua Slokamas, 1844—1909) — amerikietis buriuotojas, pirmą kartą 
istorijoje nedideliu burlaiviu „Purslas“ (Spray) vienas pats apiplaukęs aplink pasaulį. 
Ilgiau nei trejus metus trukusios kelionės įspūdžius ir išgyvenimus jis aprašė knygoje 
Vienas su burėmis aplink pasaulį. Pirmą kartą išleista 1900 metais, ji tapo puikia patarimų 
knyga ateities jūrų keliautojams vienutininkams ir tikru atradimu visiems, kas trokšta 
bent savo vaizduotėje leistis į pavojų ir nuotykių kupiną kelionę jūra. 


Tikroviškai perteikti kelionės vaizdai, įtikinamai pasakojami patirti džiaugsmai ir 
sunkumai, subtilus humoro jausmas neleidžia abejoti, kad autorius buvo talentingas 
rašytojas, lygiai kaip ir puikus laivų statytojas bei navigatorius. Naudodamasis savo 
patirtimi, žiniomis ir gerai išmanydamas buriavimo principus, Slocumas naudojo virvę 
šturvalui pririšti, ir burlaivis vairuodavo pats save. Tai davė pradžią įvairiausių tipų 
autopilotams, be kurių šiais laikais negali apsieiti nė vienas tolimojo plaukiojimo laivas, 


Ši naujovė ir knygoje entuziastingai papasakota kelionės istorija įkvėpė daugybę žmonių. 
Atsirado Slocumo sekėjų buriuotojų, kurie atliko vėlesnius vienutininkų žygius aplink 
pasaulį. Ir ne tik... Žymus amerikiečių rašytojas Jackas Londonas perskaitęs knygą taip 
susidomėjo jūros tema, kad net nebūdamas buriuotojas parašė savo garsųjį romaną Jřørų 


vilkas. 

Knygos būna trijų rūšių: įdomios autoriui, įdomios skaitytojui ir keičiančios gyvenimą. Si knyga yra 
būtent trečiosios rūšies. Dabar ji jau prieinama ir lietuvių kalba skaitančiai auditorijai. Atidžiai 
perskaitykite šią knygą ir, kas žino, gal bakeisite savo gyvenimą, ir mes ateityje skaitysime apie jus. 

